
Moment  de  seamă  în  viaţa  naţiunii 


MARELE  FORUM  AL  POPORULUI  —  AL  III-LEA  CONGRES 
AL  FRONTULUI  DEMOCRAŢIEI  ŞI  UNITĂŢII  SOCIALISTE 


Frontul  Democraţiei  şi  Unităţii  Socialiste,  organism  democratic  per¬ 
manent  cu  caracter  reprezentativ  a  fost  constituit  în  anul  1968.  Acest 
organism  asigură  un  larg  cadru  organizatoric  participării  active  a  tutu¬ 
ror  forţelor  societăţii  româneşti  contemporane,  la  elaborarea  şi  înfăptui¬ 
rea  politicii  interne  şi  externe  a  Statului  nostru.  Congresul  este  foru¬ 
mul  suprem  al  Frontului  Democraţiei  şi  Unităţii  Socialiste  convocat  o 
dată  la  cinci  ani. 

Primul  congres  al  acestui  for  unic  al  democraţiei  româneşti  şi-a 
desfăşurat  lucrările  în  anul  1974,  iar  al  doilea  congres  a  avut  loc  în  1980. 

Marele  forum  al  democraţiei  româneşti  este  o  strălucită  expresie 
a  unităţii  de  monolit  a  tuturor  fiilor  României  în  jurul  conducerii  supe¬ 
rioare  a  statului  nostru,  pentru  realizarea  fericirii,  pentru  mai  binele 
întregului  nostru  popor.  în  acest  mod  se  asigură  un  cadru  larg,  demo¬ 
cratic  de  participare  a  tuturor  cetăţenilor,  indiferent  de  naţionali¬ 
tate  sau  credinţă  religioasă,  la  vasta  operă  de  înflorire  a  Patriei  şi 
dezvoltare  continuă  a  vieţii  materiale  şi  spirituale  a  poporului. 

în  zilele  de  7  şi  8  februarie  1985  s-au  desfăşurat  la  Bucureşti  în- 
tr-o  atmosferă  de  înălţător  entuziasm  patriotic,  de  deplină  unitate 
naţională  şi  fermă  angajare  cetăţenească  lucrările  celui  de  al  III-lea 
Congres  al  Frontului  Democraţiei  şi  Unităţii  Socialiste. 

Pe  ordinea  de  zi  au  fost  înscrise  următoarele  puncte: 

1.  Raport  privind  activitatea  desfăşurată  şi  sarcinile  ce  revin  Fron¬ 
tului  Democraţiei  şi  Unităţii  Socialiste,  organizaţiilor  componente,  pen¬ 
tru  înfăptuirea  hotărîrilor  Congresului  al  XlII-lea  al  P.  C.  R.,  al  Pro¬ 
gramului  partidului  de  ridicare  a  Patriei  pe  culmi  tot  mai  înalte  ale 
progresului  şi  civilizaţiei  socialiste,  de  realizare  a  dezarmării,  a  cola¬ 
borării  şi  păcii  între  popoare. 

2.  Directivele  Congresului  al  XlII-lea  al  P.  C.  R.,  privind  dezvol¬ 
tarea  economico-socială  a  României  în  cincinalul  1986 — 1990  şi  orien¬ 
tările  de  perspectivă  pînă  în  anul  2000. 

3.  Programul-Directivă  de  dezvoltare  economico-socială  a  României 
în  profil  teritorial  în  perioada  1986 — 1990. 

4.  Programul-Directivă  de  creşterea  nivelului  de  trai,  de  ridicare 
continuă  a  calităţii  vieţii  în  perioada  1986 — 1990. 

5.  Programul  de  măsuri  pentru  organizarea  şi  desfăşurarea  alege¬ 
rilor  generale  de  deputaţi  în  Marea  Adunare  Naţională  şi  în  Consi¬ 
liile  populare. 

6.  Proiectul  Manifestului  F.D.U.S.,  pentru  alegerile  generale  de 
deputaţi  în  Marea  Adunare  Naţională  şi  în  Consiliile  populare. 

7.  Alegerea  preşedintelui  Frontului  Democraţiei  şi  Unităţii  So¬ 
cialiste. 

8.  Alegerea  Consiliului  Naţional  al  Frontului  Democraţiei  şi  Uni¬ 
tăţii  Socialiste. 

9.  Conferinţa  a  doua  pe  ţară  a  Organizaţiei  Democraţiei  şi  Unită¬ 
ţii  Socialiste. 

Prima  parte  a  lucrărilor  din  ziua  de  7  februarie  a  fost  marcată  de 
magistrala  cuvîntare  rostită  de  domnul  Nicolae  Ceauşescu  Preşedin¬ 
tele  Republicii  Socialiste  România,  Preşedinte  al  Frontului  Democra¬ 
ţiei  şi  Unităţii  Socialiste.  Primită  cu  cele  mai  profunde  sentimente  de 
dragoste  şi  stimă  —  de  cei  peste  3000  de  participanţi  la  Congresul 
poporului  —  ampla  cuvîntare  a  fost  urmărită  cu  deosebit  interes,  cu 
deplină  satisfacţie  şi  aprobare  înfăţişînd  problemele  fundamentale  ale 
prezentului  şi  viitorului  României,  indicînd  cu  deosebită  claritate  şi 
înaltă  competenţă  căile  pentru  făurirea  măreţului  program  de  con¬ 
struire  a  societăţii  socialiste  multilateral  dezvoltate  în  Patria  noas¬ 
tră,  de  ridicare  a  României  pe  noi  culmi  de  progres  şi  civilizaţie. 

* 

Cultele  religioase  din  ţara  noastră  —  ca  şi  alte  instituţii,  asociaţii  şi 
organizaţii  obşteşti  —  au  participat  activ  prin  delegaţii  la  lucrările  aces¬ 
tui  înalt  for  al  democraţiei  şi  unităţii  româneşti.  Prin  delegaţii  lor: 
ierarhi,  clerici  şi  alţi  slujitori,  ele  şi-au  făcut  simţită  prezenţa  şi  la 
acest  Congres  al  Frontului  Democraţiei  şi  Unităţii  Socialiste.  De  la 
înalta  tribună  a  congresului,  în  adunările  plenare,  în  comisii  sau  în 
Conferinţa  a  Il-a  pe  ţară  a  Organizaţiei  Democraţiei  şi  Unităţii  Socia¬ 
liste,  reprezentanţi  ai  cultelor  au  dat  expresie  profundelor  sentimente 
de  dragoste  faţă  de  patrie  şi  popor,  de  loialitate  şi  înaltă  consideraţie 
faţă  de  conducerea  superioară  de  stat,  sentimente  de  care  sînt  animaţi 
slujitorii  şi  credincioşii  tuturor  cultelor. 

Biserica  Ortodoxă  Română  s-a  angajat  dintru  început  să  sprijinească 
înfăptuirea  marilor  reforme  pentru  zidirea  vieţii  celei  noi  în  ţara  noas¬ 
tră.  Ea  a  primit  cu  multă  bucurie  constituirea  Frontului  Democraţiei 
şi  Unităţii  Socialiste  fiindcă  acesta  îi  dă  posibilitatea  să-şi  sporească 
aportul  ei  pe  tărîmul  activităţii  obşteşti.  Biserica  noastră  a  fost  prezentă 
pretutindeni  şi  totdeauna  —  în  istoria  neamului  românesc  —  cu  fapta 
şi  cu  cuvîntul  unde  se  simţea  nevoia  de  ajutorul  ei.  înalta  noastră 
ierarhie,  preoţii  şi  credincioşii  Bisericii  noastre,  urmînd  pilda  strămo¬ 
şilor  noştri,  care  împreunau  credinţa  cu  dragostea  de  glia  românească, 
rugăciunea  cu  munca  şi  drepturile  fireşti  cu  datoriile  obşteşti  se  stră¬ 
duieşte,  potrivit  cu  nevoile  vremilor  de  azi,  să  contribuie  la  opera  de 
zidire  a  României  celei  noi,  la  zidirea  României  Socialiste  şi  fericite. 

Din  partea  Bisericii  Ortodoxe  Române  au  participat  în  calitate  de 
delegaţi,  membrii  Sfîntului  Sinod  în  frunte  cu  Prea  Fericitul  Patriarh 
Iustin,  vicari,  consilieri  patriarhali,  rectorii  celor  două  Institute  Teologice 
Universitare  din  Bucureşti  şi  Sibiu,  alţi  slujitori  administrativi  bise¬ 
riceşti.  Din  partea  Bisericii  Ortodoxe  Române,  mesajul  la  cel  de  al 

III-lea  Congres  al  Frontului  Democraţiei  şi  Unităţii  Socialiste  a  fost  adus 
la  cel  mai  înalt  nivel,  prin  glasul  autorizat  al  Prea  Fericitului  Părinte 
Patriarh  Dr.  Iustin  Moisescu.  De  la  înalta  tribună  a  Congresului  —  în, 
plen  —  Prea  Fericitul  Părinte  Dr.  Iustin  Moisescu,  Patriarhul  Bisericii 
Ortodoxe  Române  a  rostit  o  înălţătoare  cuvîntare  în  care  a  exprimat 
integrarea  plenară  a  Bisericii  Ortodoxe  în  viaţa  poporului  român  şi 
hotărîrea  ei  fermă  de  a  sprijini  acţiunile  Frontului  Democraţiei  şi  Unităţii 
Socialiste  pentru  dezvoltarea  Patriei  noastre,  pentru  bunăstarea  tuturor 
cetăţenilor  ei  şi  pentru  apărarea  păcii  în  întreaga  lume.  Această  atitu¬ 
dine,  de  fapt,  se  înscrie  pe  linia  unei  frumoase  şi  străvechi  tradiţii  a 
Bisericii  noastre  de  slujire  creştinească  şi  românească  a  neamului  nos¬ 
tru  în  toate  momentele  mai  importante  din  viaţa  lui. 

în  cuvîntul  său  Prea  Fericitul ♦  Patriarh  Iustin ,  a  spus:  „ Este  pen¬ 
tru  cultele  religioase  din  ţara  noastră,  o  deosebită  cinste  şi  o  aleasă  bucu¬ 
rie  reîntîlnirea  în  acest  măreţ  forum  larg  reprezentativ  al  naţiunii  româ¬ 
ne  —  Congresul  Frontului  Democraţiei  şi  Unităţii  Socialiste  —  cu  re¬ 
prezentanţii  tuturor  categoriilor  sociale  şi  organizaţiilor  obşteşti . 

Integrate  în  realităţile  sociale  şi  naţionale  ale  poporului  şi  patriei , 
cultele  religioase  din  România  îşi  desfăşoară  activitatea  lor  proprie  în  cli¬ 
matul  de  libertate  religioasă  asigurată  prin  Constituţia  şi  legile  ţării, 
bucurîndu-se ,  după  nevoi,  de  ajutorul  şi  ocrotirea  statului.  In  acelaşi 
timp,  ele  consideră  ca  o  îndatorire  firească  şi  patriotică  participarea 
la  sprijinirea  tuturor  acţiunilor  care  se  întreprind  pentru  bunăstarea 
oamenilor  şi  progresul  ţării.  Socotind  că  cel  mai  potrivit  cadru  în  care 
ar  putea  să-şi  desfăşoare  activitatea  lor  politică  cu  rezultate  cît  mai  efi¬ 
ciente  este  Frontul  Democraţiei  şi  Unităţii  Socialiste ,  cultele  religioase 
s-au  integrat  în  viaţa  lui.  Atmosfera  de  înfrăţire  a  tuturor  cetăţenilor, 
indiferent  de  naţionalitate  şi  credinţă  religioasă,  a  uşurat  colaborarea 
şi  ajutorarea  în  activitate  a  slujitorilor  şi  credincioşilor  diferitelor  culte, 
precum  şi  convieţuirea  lor  în  prietenie  şi  bună  înţelegere,  Frontul 
Democraţiei  şi  Unităţii  Socialiste  dovedindu-se  o  bună  şcoală  cetâţe - 
neascâu. 

După  ce  a  prezentat  rolul  şi  locul  Bisericii  Ortodoxe  Române  în 
momentele  importante  ale  istoriei  poporului  nostru,  Prea  Fericitul  Pă¬ 
rinte  Patriarh  Iustin  a  spus:  „înalta  ierarhie  bisericească,  preoţimea  şi 
credincioşii,  însuşindu-şi  toate  aspiraţiile  şi  idealurile  actuale  ale  po¬ 
porului,  se  găsesc  strîns  uniţi  în  jurul  Preşedintelui  ţării  domnul 
Nicolae  Ceauşescu ,  şi  participă  cu  bucurie  la  înfăptuirea  operei  celei 
mari  de  zidire  a  României  noi,  a  României  fericite . 

Entuziasmat  de  frumuseţea  destinului  pe  care  îl  făureşte  acum 
şi  stăpîn  pe  soarta  sa  —  a  spus  Prea  Fericirea  Sa  —  poporul  nostru 
face  necontenit  paşi  mari  înainte  pe  calea  progresului ,  adăugind  la 
realizările  de  ieri  înfăptuirile  de  azi,  ca  temelii  ale  dezvoltării  de  mîine 
a  Patriei.  Volumul  şi  varietatea  producţiei  noastre  depăşesc  cele  mai 
optimiste  aprecieri.  Dar  nimic  nu  se  face  la  întîmplare;  totul  este  bine 
chibzuit ,  ştiinţific  fundamentat  şi  într-un  anumit  scop  realizat .  în  deo¬ 
sebi  ultimii  20  de  ani  din  istoria  patriei  se  disting  în  privinţa  realiză - 

rilor  materiale  şi  spirituale.  Ei  se  înfăţişează  ca  o  epocă  în  care ,  în 
ciuda  unor  mari  greutăţi,  au  fost  realizate  cele  mai  importante  obiec¬ 
tive  din  economia  naţională  actuală.  Acestea  se  datorează  desigur,  pur - 
tării  de  grijă  permanente  şi  îndrumărilor  directe  ale  Preşedintelui 
Republicii,  domnul  Nicolae  Ceauşescu.  De  aceea,  pe  bună  dreptate , 
aceşti  ani  au  fost  numiţi  în  istoria  patriei  „Epoca  Ceauşescu1' . 

Pentru  împlinirea  aspiraţiilor  şi  înfăptuirea  idealurilor  noastre 
largi  —  a  spus  Prea  Fericitul  Patriarh  Iustin  în  continuare  —  avem 
toate  cele  de  trebuinţă:  Pace  în  ţară  şi  bunuri  materiale  de  tot  felul, 
măiestria  muncitorilor  şi  hărnicia  poporului ,  iubirea  de  patrie  şi  ome¬ 
nia  românească .  Pacea  în  lume  —  idealul  de  totdeauna  al  omenirii  — 
este  pentru  noi  o  rînduială  vie,  o  cerinţă  a  raţiunii ,  o  necesitate  a  vieţii : 
de  ea  avem  trebuinţă  în  toată  vremea  existenţei  noastre  pe  Pâmîni. 
In  zilele  de  acum  însă,  cînd  pluteşte  în  văzduh  umbra  ameninţării  unui 
război  cu  înspăimîntătoare  unelte  de  distrugere,  nu  avem  o  altă  dato¬ 
rie  mai  sfîntă  de  împlinit  decît  apărarea  păcii  şi,  prin  aceasta ,  apărarea 
propriei  noastre  fiinţe,  apărarea  semenilor  noştri,  apărarea  tuturor 
bunurilor  de  pe  Pămînt.  De  aceea,  nu  vom  înceta  niciodată  acţiunile 
pentru  apărarea  păcii.  Pacea  nu  se  înfăţişază  ca  o  simplă  absenţă  de 
război.  Ea  este  o  stare  de  existenţă  a  oamenilor,  a  popoarelor  în  prie¬ 
tenie,  înţelegere  şi  colaborare.  Ea  face  parte  din  bunurile  omului,  din 
conţinutul  entităţii  lui.  De  aceea,  o  dorim,  o  iubim  şi  ne  străduim  s-o 
păstrăm  intactă,  puternică. 

în  încheierea  cuvîntului  meu ,  să-mi  fie  îngăduit  să  adresez  un 
cuvînt  cald  de  preţuire  tuturor  celor  care  ostenesc,  cu  mintea  sau  cu 
braţele,  la  ridicarea  României  noi,  a  României  fericite,  în  frunte  cu 
marele  ei  ctitor ,  domnul  preşedinte  al  Republicii,  Nicolae  Ceauşescu" . 

Prea  Fericitul  Părinte  Patriarh  Iustin  —  în  cuvîntarea  sa  —  a  ex¬ 
primat  în  esenţă  felul  de  a  gîndi,  de  a  simţi  şi  a  lucra  al  slujitorilor  şi 
credincioşilor  Bisericii  Ortodoxe  Române,  care  ştiu  că  programul  Fron¬ 
tului  Democraţiei  şi  Unităţii  Socialiste  urmăreşte  fericirea  şi  binele  în¬ 
tregului  nostru  popor,  dezvoltarea  şi  afirmarea  lui  multilaterală  pe  plan 
intern  şi  extern  şi  că  aceste  nobile  năzuinţe  puse  în  slujiba  propăşirii 
neamului  nostru  sînt  în  deplină  concordanţă  şi  chiar  poruncite  de  învă¬ 
ţătura  noastră  de  credinţă.  Toţi  slujitorii  şi  credincioşii  noştri  ştiu  că 
Biserica  Ortodoxă  Română  nu  a  avut  în  tot  trecutul  ei  alt  drum  decît 
drumul  poporului.  Astăzi  Biserica  noastră  se  bucură  din  plin  de  roadele 
propăşirii  multilaterale  a  poporului. 

Lucrările  celui  de  al  III-lea  Forum  suprem  al  Frontului  Democra¬ 
ţiei  şi  Unităţii  Socialiste  şi-a  desfăşurat  apoi  lucrările  în  cadrul  a  cinci 
comisii  pe  domenii  de  activitate,  precum  şi  în  Conferinţa  a  Il-a  pe  ţară 
a  Organizaţiei  Democraţiei  şi  Unităţii  Socialiste. 

Din  partea  Bisericii  Ortodoxe  Române  a  luat  cuvîntul  înalt  Prea 
Sfinţitul  Dr.  Nicolae  Comeanu,  Mitropolitul  Banatului,  în  cadrul  Comi¬ 
siei  pentru  dezbaterea  sarcinilor  privind  participarea  organizaţiilor  com¬ 
ponente,  a  cetăţenilor  la  înfăptuirea  politicii  externe  a  partidului  şi 


i 


MOMENT  DE  SEAMA  IN  VIAŢA  NAŢIUNII 


7 


statului  nostru,  consacrată  dezarmării,  colaborării  internaţionale  şi  asi¬ 
gurării  păcii  în  lume. 

La  lucrările  celei  de-a  Il-a  Conferinţă  pe  ţară  a  Organizaţiei  De¬ 
mocraţiei  şi  Unităţii  Socialiste  au  participat  1067  delegaţi  aleşi  de 
către  Conferinţele  judeţene  şi  33  delegaţi  desemnaţi  din  partea  cultelor 
religioase  din  ţara  noastră.  După  prezentarea  Dării  de  seamă  cu  privire 
la  participarea  organizaţiilor  democraţiei  şi  unităţii  socialiste  la  viaţa 
economică  şi  social-politică  a  ţării  şi  la  sarcinile  ce  le  revin  în  viitor, 
au  avut  loc  dezbateri  în  cadrul  cărora  au  luat  cuvîntul  mai  mulţi  parti¬ 
cipanţi. 

Din  partea  cultelor  religioase  au  rostit  cuvîntări:  Prea  Sfinţitul 
Episcop  Emilian  Birdaş,  al  Episcopiei  ortodoxe  române  Alba  Iulia, 
Domnul  Csabo  Gyulat  prim-curator  al  Episcopiei  reformate  Cluj-Napoca 
şi  Domnul  Hans  Hermannstădter ,  curatorul  general  al  Bisericii  Evan¬ 
ghelice  de  Confesie  Augustană,  din  Sibiu. 

Participanţii  la  dezbateri  şi-au  exprimat  deplinul  acord  cu  tezele, 
orientările  şi  ideile  de  excepţională  valoare  teoretică  şi  practică  cu¬ 
prinse  în  magistrala  cuvîntare  rostită  de  Domnul  Nicolae  Ceauşescu, 
Preşedintele  Republicii  Socialiste  România,  în  plenul  celui  de-al  III-lea 
Congres  al  Frontului  Democraţiei  şi  Unităţii  Socialiste. 

într-o  atmosferă  însufleţită,  de  puternică  vibraţie  patriotică,  parti¬ 
cipanţii  la  cea  de-a  Il-a  Conferinţă  pe  ţară  a  Organizaţiei  Democraţiei 
şi  Unităţii  Socialiste  au  adoptat  o  telegramă  adresată  Domnului  Pre¬ 
şedinte  Nicolae  Ceauşescu. 

Vineri  8  februarie  1985,  după  adoptarea  documentelor  dezbătute  de 
Congres,  s-a  trecut  la  un  act  de  o  deosebită  semnificaţie  patriotică: 
alegerea  Preşedintelui  Frontului  Democraţiei  şi  Unităţii  Socialiste.  în¬ 
deplinind  dorinţa  fierbinte  a  tuturor  delegaţilor  la  acest  înalt  forum, 
investiţi  cu  mandatul  întregii  naţiunii  —  într-o  impresionantă  unitate 
de  cuget  şi  simţire  românească  —  participanţii  la  Congres  au  reales  în 
această  înaltă  funcţie  pe  Domnul  Nicolae  Ceauşescu,  Preşedintele  Repu¬ 
blicii  Socialiste  România.  Prin  aceasta  s-a  dat  expresie  încă  o  dată  sen¬ 
timentelor  de  neţărmurită  dragoste,  preţuire  şi  recunoştinţă  ale  tuturor 
fiilor  acestei  ţări  faţă  de  Domnul  Preşedinte  Nicolae  Ceauşescu,  con¬ 
ducătorul  înţelept  şi  încercat,  ctitorul  şi  arhitectul  vizionar  al  Româ¬ 
niei  de  azi. 

In  continuare,  a  fost  ales  Consiliul  Naţional  al  Frontului  Demo¬ 
craţiei  şi  Unităţii  Socialiste,  alcătuit  din  537  de  membri. 

Ca  semn  al  largului  democratism  care  caracterizează  acest  organism 
de  unitate  şi  manifestare  românească,  şi  ca  o  înaltă  apreciere  a  patrio¬ 
tismului  sincer  de  care  este  însufleţită  Biserica  noastră,  clerul  şi  cre¬ 
dincioşii  ei,  mulţi  dintre  ierarhii  şi  slujitorii  bisericeşti  participanţi  la 
Congres  au  fost  aleşi  în  organismele .  de  conducere  ale  Frontului  De¬ 
mocraţiei  şi  Unităţii  Socialiste.  Astfel  în  cadrul  Consiliului  Frontului 
Democraţiei  şi  Unităţii  Socialiste  au  fost  aleşi:  Prea  Fericitul  Dr.  Iustin 
Moisescu,  Patriarhul  Bisericii  Ortodoxe  Române;  înalt  Prea  Sfinţitul 
Teoctist  Arâpaş,  Mitropolitul  Moldovei  şi  Sucevei;  înalt  Prea  Sfinţitul 
Dr.  Antonie  Plămădeală,  Mitropolitul  Ardealului;  înalt  Prea  Sfinţitul 


8 


MITROPOLIA  ARDEALULUI 


Dr.  Nestor  Vomicescu ,  Mitropolitul  Olteniei;  înalt  Prea  Sfinţitul  Dr. 
Nicolae  Comeanu,  Mitropolitul  Banatului  şi  Prea  Sfinţitul  Dr.  Vasile 
Costin  Tîrgovişteanu  Episcop-vicar  patriarhal,  Rectorul  Institutului 
Teologic  Universitar  din  Bucureşti. 

Frontul  Democraţiei  şi  Unităţii  Socialiste  prin  marele  forum  al  po- 

fiorului  îşi  aduce  contribuţia  sa  la  cimentarea  unităţii  naţiunii  noastre, 
n  acest  mod  toţi  cetăţenii  Patriei  noastre  sînt  investiţi  cu  demnitatea 
de  participanţi  activi  la  chivernisirea  treburilor  obşteşti. 

Frontul  Democraţiei  şi  Unităţii  Socialiste  —  a  arătat  Domnul  Pre¬ 
şedinte  Nicolae  Ceauşescu  —  are  programe  clare  şi  acum  principala 
sarcină  ce  revine  tuturor  cetăţenilor  ţării  este  aceea  de  a  le  da  viaţă* 
de  a  trece  la  materializarea  lor.  Domnia  sa  şi-a  exprimat  convingerea 
—  în  cuvîntarea  la  încheierea  lucrărilor  celui  de-al  III-lea  Congres  al 
poporului  —  „că  toţi  participanţii  la  Congres ,  toate  organizaţiile  com¬ 
ponente  ale  Frontului  Democraţiei  şi  Unităţii  Socialiste ,  inclusiv  Orga¬ 
nizaţia  Democraţiei  şi  Unităţii  Socialiste,  vor  acţiona  cu  cea  mai  mare 
şi  înaltă  răspundere  în  spiritul  exigenţei  revoluţionare,  pentru  întărirea 
ordinei  şi  disciplinei ,  pentru  o  atitudine  responsabilă  în  muncă  în  toate 
sectoarele,  în  vederea  realizării  în  cele  mai  bune  condiţiuni  a  progra¬ 
melor  de  dezvoltare  a  patriei  noastre  socialiste  multilateral  dezvoltate 
şi  înaintare  fermă  a  României  spre  piscurile  cele  mai  înalte  ale  socie¬ 
tăţii  comuniste !“ 

în  spaţiul  de  vibrantă  tensiune  sufletească  al  lucrărilor  Congre¬ 
sului  poporului  s-a  aflat  prezentă  Patria  întreagă,  aici  toţi  s-au  angajat, 
prin  acest  act  patriotic  cetăţenesc,  pentru  viitorul  şi  fericirea  noastră, 
pentru  înflorirea  continuă  a  Patriei,  pentru  a  continua  tnarea  ctitorie  ce 
a  înscris  ample  capitole  în  geografia  economică  a  ţării,  mutaţiile  pro¬ 
funde  ce  conferă  vieţii  fiecărei  localităţi  însemnele  progresului  rapid 
şi  multilateral,  ale  civilizaţiei  generos  afirmate  pe  plaiurile  noastre 
străbune.  Acest  eveniment  a  constituit  chezăşia  întăririi  şi  afirmării 
tot  mai  mult  şi  mai  puternice  a  democraţiei  noastre,  a  prilejuit  o  puter¬ 
nică  manifestare  a  sentimentelor  de  fierbinte  dragoste  şi  neţărmurită 
recunoştinţă  ale  întregului  popor  faţă  de  înalta  Conducere  a  Patriei 
noastre. 

Clerul  şi  credincioşii  Bisericii  Ortodoxe  Române,  prezenţi  la  acest 
mare  forum  al  poporului  şi-au  dat  —  cu  mijloacele  specifice  —  întreaga 
şi  sincera  contribuţie  la  tot  ce  urmăreşte  fericirea  Patriei  noastre  şi  a 
neamului  nostru,  din  tot  sufletul  şi  cu  toată  convingerea,  deoarece  iubi¬ 
rea  de  Ţară  a  fost  din  moşi  strămoşi  coordonata  fundamentală  a  vieţii 
noastre,  iar  astăzi  ea  este  mai  vie  şi  mai  luminoasă  ca  oricînd. 

în  Frontul  Democraţiei  şi  Unităţii  Socialiste  avînd  prilejul  să  ne 
intensificăm  strădaniile  noastre  în  slujiba  Patriei,  slujitorii  şi  credincioşii 
Bisericii  noastre  strămoşeşti  se  angajează,  cu  bucurie,  să  contribuie  cu 
totală  însufleţire  la  sprijinirea  unităţii  întregului  popor  şi  la  creşterea 
şi  afirmarea  capacităţii  lui  creatoare  în  scopul  propăşirii  naţiunii  noastre 
socialiste  şi  pentru  consolidarea  păcii  trainice  în  lumea  întreagă. 


Redacţia 


Studii  şi  articole 


1 


DUHUL  SFlNT  —  PERSOANA  DUMNEZEIASCA 
ÎN  LUMINA  NOULUI  TESTAMENT 


Caracterul  personal  al  Sfîntului  Duh,  dumnezeirea  Duhului,  consub¬ 
stanţialitatea  Sa  cu  Tatăl  şi  cu  Fiul  constituie  aspecte  fundamentale1 
ale  învăţăturii  creştine  despre  cea  de-a  treia  Persoană  a  Prea  Sfintei 
Treimi. 

Această  învăţătură,  cu  temeiuri  ferme  în  revelaţia  biblică,  este  cu¬ 
prinsă  în  formula  de  credinţă  introdusă  în  Crez  la  Sinodul  al  II-lea  ecu¬ 
menic  (Constantinopol,  381),  care  a  pus  capăt  speculaţiilor  subordina- 
ţianiste  ale  ereticilor  din  primele  veacuri. 

întreaga  teologie  creştină  s-a  dezvoltat  pe  temelia  de  neclintit  a 
învăţăturii  despre  Dumnezeu  Unul  în  Fiinţă  şi  întreit  în  Persoane.  In 
acest  cadru,  apare  surprizătoare,  pentru  un  ortodox,  reactualizarea,  în 
mediile  teologice  apusene,  a  vechilor  erezii  antitrinitare.  Este  pusă  în 
discuţie  sau  negată  făţiş  mai  ales  învăţătura  despre  caracterul  per¬ 
sonal  al  Sfîntului  Duh,  şi  aceasta  în  lucrări  de  anvergură,  care  se 
voiesc  a  fi  autoritative  în  materie  de  interpretare  a  Sfintei  Scripturi. 

Astfel,  de  pildă,  într-un  impunător  „Dicţionar  biblic'*  în  limba 
franceză,  autorul  articolului  despre  Sfîntul  Duh,  după  ce  trece  în  revistă 
principalele  texte  biblice  referitoare  la  tema  tratată,  scrie:  „Este  greu  de 
înţeles  de  ce  teologia  creştină  a  vrut  să  vadă  în  Duhul  un  ipostas  divin, 
o  personalitate  distinctă  de  Tatăl  şi  de  Fiul;  prin  aceasta,  ea  s-a  înde¬ 
părtat  de  tradiţia  ebraică,  pentru  a  urma  tradiţia  greacă  şi  a  aruncat 
Biserica  lui  Hristos  în  discuţii  trinitare  fără  sfîrşit . . .  Ceea  ce  rămîne 
clar  pentru  cine  vrea  să  se  ţină  de  datele  biblice  este  că,  în  epistolele 
Noului  Testament,  salutarea  apostolică  nu  menţionează  decît  două  per¬ 
soane,  Tatăl  şi  Fiul,  ca  dătătoare  ale  harului  şi  păcii  şi,  pe  de  altă  parte, 
că  persoana  Tatălui  şi  persoana  Fiului  devin  pentru  noi  de  neînţeles 
şi  ca  golite  de  însăşi  esenţa  lor  —  viaţa  —  dacă  „Duhul  dătător  de 
viaţă  lucrează  ca  o  a  treia  persoană  distinctă  de  Tatăl  şi  de  Fiul".1  In  Noul 
Testament  —  afirmă  mai  departe  acelaşi  autor  — ,  ca  şi  în  experienţa 
religioasă,  „realitatea  şi  lucrarea  Duhului  nu  ne  apar  decît  ca  o  reve¬ 
laţie  dinamică,  o  prezenţă  a  lui  Hristos  în  noi,  o  comuniune  personală 
cu  Tatăl  ceresc,  manifestat  în  Iisus  Hristos  . . .  Porunca  de  a  boteza  toate 
neamurile  în  numele  Tatălui,  al  Fiului  şi  al  Sfîntului  Duh  (Mt.  28,  19), 
din  care  Biserica  postapostolică  a  făcut  formula  de  botez,  nu  are,  în 

1  Alexandre  Westphal,  art.  Esprit,  în  „Dictionnaire  Encyclopedique  de  la 
Bible“,  ed.  a  IlI-a,  Valence-sur-Rhone,  1973,  p.  371. 

noţiunea  sa  primară,  alt  sens  decît  acesta".2  Căci,  de  fapt,  „în  Bise¬ 
rica  veacului  intîi  botezul  era  administrat  nu  în  numele  a  trei  persoane, 
ci  numai  în  numele  lui  Iisus  Hristos".3  •  • 

Astfel  de  afirmaţii  nu  trebuie  să  ne  mire  prea  mult,  căci  în  „Aver¬ 
tismentul"  de  la  începutul  acestui  dicţionar  editorii  recunosc  că  pozi¬ 
ţiile  lor  teologice  nu  mai  sînt  cele  ale  lui  Calvin  şi  cu  atît  mai  puţin 
ale  lui  Augustin  sau  Atanasie;  dimpotrivă,  „cutare  sau  cutare  părere 
eretică  pe  care  ei  au  combătut-o  a  intrat  în  patrimoniul  cunoaşterii  noas¬ 
tre"  (adică  al  alcătuitorului  lucrării  citate).4 * 

O  poziţie  asemănătoare  este  adoptată  şi  într-o  lucrare  mult  mai 
importantă,  anume  în  articolul  despre  7uvsu(jl<x  ,  foarte  bogat  (peste  120 
de  pagini  mari)  din  „Theologische  Worterbuch  zum  Neuen  Testament" 
(voi.  VI)^  Matei  şi  Marcu,  se  afirmă  în  acest  articol,  nu  spun  despre  Du¬ 
hul  Sfînt  decît  că  este  puterea  lui  Dumnezeu,  deci,  în  esenţă,  ceea  ce 
spune  şi  Vechiul  Testament.6  în  formula  baptismală  din  Mt.  28,  19, 
Trveufxa  are  un  sens  cu  totul  diferit  decît  în  ansamblul  Evangheliei  de  la 
Matei.  Această  formulă  va  fi  fost  cunoscută  într-un  cerc  restrîns  în 
Biserica  primară  şi  deşi  poate  fi  autentică  în  textul  primei  Evanghelii, 
ea  nu  poate  fi  atribuită  Mîntuitorului,  căci  ceilalţi  autori  neotestamentari 
nu  ştiu  nimic  despre  ea.7  Tot  ca  putere  a  lui  Dumnezeu  este  înfăţi¬ 
şat  Duhul  şi  în  Epistolele  pauline.  „Această  putere  nu  este  însă  ano¬ 
nimă,  necunoscută.  Ea  este  identică  cu  Domnul  cel  proslăvit,  cînd  Acesta 
este  privit  nu  în  Sine,  ci  în  lucrarea  Sa  în  Biserică.  întrebarea  meta¬ 
fizică  asupra  raporturilor  dintre  Dumnezeu,  Hristos  şi  Duhul,  Pavei 
abia  o  atinge.  De  aceea,  este  greşit  a  vedea  în  7cv£U(j.a  ca  «a  treia  per¬ 
soană  a  Treimii»  sensul  primordial  al  cuvîntului  pentru  Pavei.  7uveu[xa 
apare  adeseori  în  mod  clar  ca  impersonal  (I  Cor.  12,  13;  I  Tes.  5,  19); 
el  poate  fi  înlocuit  cu  ao?ta  sau  cu  Suva|i.i^...  Problema  referitoare  la 
personalitatea  Duhului  pare  să  fie  falsă . . .  Pavei  a  împărtăşit  con¬ 
cepţia  iudaismului  şi  a  Bisericii  creştine  primare  despre  7rv£opia  ca  dar  şi 
putere  a  vremii  din  urmă".8  Despre  importantul  text  trinitar  din  II 
Cor.  13,  13,  autorul  acestui  articol  nu  spune  decît  că  este  „problema¬ 
tic"  (fraglich).9  în  scrierile  ioaneice,  Duhul  Sfînt  nu  este  altceva  decît 
aceeaşi  „putere":  „Pentru  Ioan,  ca  şi  pentru  întreaga  Biserică  (pri¬ 
mară,  n.  n.)  7Tveu(jLa  nu  putea  fi  altceva  decît  puterea  care  L-a  arătat 
pe  Omul  Iisus  ca  Mîntuitorul . . 10 

Dar  nu  numai  lucrările  apărute  în  mediul  protestant  manifestă  ten¬ 
dinţa  de  a  nega  personalitatea  Sfîntului  Duh.  Părintele  Profesor  Dr. 
Dumitru  Stăniloae  notează  că  şi  „expresiile  unor  catolici  despre  Duhul 
Sfînt  sînt  atît  de  ambigui,  încît  e  greu  să  mai  spui  dacă  îl  consideră 

2  Ibidem.  3  Ibidem. 

4  Ibidem ,  p.  XVIII. 

5  Acest  „Dicţionar  teologic  al  Noului  Testament'*  are  în  total  nouă  volume, 

apărute  la  Stuttgart,  între  anii  1933 — 1973. 

6  Eduard  Schweizer,  art.  7rveup.a  7cv£0(a<xti,)cck;  ...  în  „Theologische  Worter- 
buch  zum  Neuen  Testament44,  voi.  VI,  Stuttgart,  1965,  p.  394,  401. 

7  Ibidem,  p.  399  (şi  nota  440  de  la  aceeaşi  pagină). 

8  Ibidem,  p.  431-432. 

9  Ibidem,  p.  432.  10  Ibidem,  p.  442. 

persoană  sau  nu.  Iar  alţii  II  declară  persoană,  dar  din  speculaţiile  lor 
rezultă  mai  degrabă  concluzia  că  nu  e  persoană.  Toţi  sînt  conduşi  la 
această  concluzie  de  speculaţiile  prin  care  identifică  naşterea  Fiului  şi  j 
purcederea  Sfîntului  Duh  cu  actele  psihice  şi  îndeosebi  de  necesitatea 
de  a  întemeia  prin  aceste  acte  purcederea  Duhului  Sfînt  de  la  Tatăl 
şi  de  la  Fiul  ca  de  la  un  singur  principiul11  P.  C.  Sa  citează  pe  catolicul 
Herbert  Miihlen,12  care  declară:  „Se  poate  spune  că  Duhul  Sfînt  este 
actul  comun  (Wir-Akt)  dintre  Tatăl  şi  Fiul,  adică  «noi»  ca  persoană 
(Wir  in  Person),  respectiv  relaţia  intratrinitară  noiil . 

După  cum  se  poate  observa,  negarea  personalităţii  Duhului  Sfînt 
e  un  curent  care  cuprinde  cercuri  din  ce  în  ce  mai  largi  în  Apus,  la 
baza  acestei  negaţii  aflîndu-se  pe  de  o  parte  interpretarea  arbitrară  a 
Sfintei  Scripturi,  fără  a  se  ţine  seama  de  tradiţia  patristică,  iar  pe 
de  altă  parte  dorinţa  de  a  menţine  doctrina  despre  filioque,  care  nu 
are  temei  în  revelaţie. 

* 

Este  adevărat  că  mărturiile  despre  Duhul  Sfînt  ca  Persoană  dum¬ 
nezeiască  sînt  mai  puţine  în  Noul  Testament  decît  cele  despre  Fiul  ca 
Persoană  dumnezeiască.  Aceasta  nu  e  însă  tot  una  cu  a  afirma  că  ast¬ 
fel  de  mărturii  nu  există.  Puţinătatea  rostirilor  biblice  despre  carac¬ 
terul  personal  al  Sfîntului  Duh  a  fost  recunoscută  încă  în  epoca  patris¬ 
tică.  Astfel,  de  pildă,  Sf.  Grigorie  de  Nazianz  zice:  „Vechiul  Testa¬ 
ment  a  predicat  clar  pe  Tatăl  şi  mai  întunecat  pe  Fiul;  Noul  Testa¬ 
ment  a  arătat  limpede  pe  Fiul  şi  a  lăsat  să  se  întrevadă  dumnezeirea 
Duhului.  Acum  se  încetăţeneşte  cu  noi  Duhul,  oferindu-ne  mai  clară 
arătarea  Lui". 13  Mai  departe,  acelaşi  sfînt  părinte  zice:  „Mîntuitorul  Însuşi 
avea  unele  învăţături  pe  care  socotea  că  nu  le  pot  suporta  ucenicii . .  . 
Dintre  aceste  învăţături  socot  eu  că  este  şi  dumnezeirea  însăşi  a  Duhu¬ 
lui,  care  avea  să  fie  lămurită  mai  în  urmă,  atunci  cînd  cunoaşterea  Lui 
va  fi  la  vremea  ei  şi  cu  putinţă  de  cuprins  cu  mintea,  adică  după 
învierea  Mîntuitorului,  cînd,  datorită  minunii,  El  nu  va  mai  fi  pus  la 
I  îndoială".14 

Ipostaza  Sfîntului  Duh  nu  se  poate  percepe  „sensibil",  nici  nu 
poate  fi  demonstrată  raţional;  numai  mărturia  Bisericii  păstrează  şi 
transmite  descoperirea  Lui  divină.  „Sfîntul  Duh  este  o  ipostază  care 
susţine  Biserica,  iar  Biserica  atestă  faptul  că  Duhul  e  în  mod  propriu 
al  ei . . .  Mărturia  ei  despre  Sfîntul  Duh  .e  întemeiată  atît  pe  tradiţia 


11  Pr.  Prof.  Dr.  Dumitru  Stăniloae,  Teologia  Dogmatică  Ortodoxă,  voi.  I, 
Bucureşti,  1978,  p.  313. 

12  Der  heiîige  Geist  als  Person,  3.  Auflage,  Munster,  1966,  p.  157,  la  Pr. 
Prof.  Dr.  Dumitru  Stăniloae,  op.  cit.,  voi.  I,  p.  314. 

13  Cuvintarea  31,  teologică  V,  XXVI,  P.  G.,  XXXI,  159  A— B,  trad.  rom.: 
Sf.  Grigorie  de  Nazianz,  Cele  cinci  cuvîntări  despre  Dumnezeu,  trad.  din  greceşte 
de  Pr.  Gh.  Tilea  şi  Nicolae  I.  Barbu,  Bucureşti,  1947,  p.  83;  citat  după  Pr.  Ilie  D. 
Moldovan,  Învăţătura  despre  Sfîntul  Duh  în  Ortodoxie  şi  preocupările  ecumeniste - 
contemporane,  teză  de  doctorat,  Sibiu,  1973  (extras  din  revista  „Mitropolia  Ardea¬ 
lului",  XVIII,  1973,  nr.  7—8),  p.  19. 

14  Ibidem ,  p.  84,  citat  după  Pr.  Ilie  D.  Moldovan,  op.  cit.,  p.  19. 

apostolică,  cit  şi  pe  faptul  că  Duhul  însuşi  se  descoperă  prin  Hristos 
celor  aleşi . .  ,“.15 

Ne  interesează  aici  primul  temei  al  mărturiei  Bisericii  despre  Sfîn- 
tul  Duh:  tradiţia  apostolică,  aşa  cum  este  ea  oglindită  în  Noul  Testament. 
Dintre  nenumăratele  texte  neotestamentare  care  se  referă  la  Sfîntul 
Duh  şi  la  lucrarea  Sa  în  lume  şi  în  Biserică,  ne  vom  opri  asupra  cîtorva 
care  accentuează  caracterul  Său  de  Persoană  dumnezeiască. 

1.  Primul  moment  important  al  descoperirii  Duhului  Sfînt  ca  Per¬ 
soană  dumnezeiască  este  cel  al  botezului  Domnului  în  Iordan. 

Evenimentul  este  relatat  aproape  cu  aceleaşi  cuvinte  de  toţi  cei  trei 
evanghelişti  sinoptici:  ieşind  Iisus  din  apă,  s-au  deschis  cerurile  şi  Duhul 
s-a  pogorît  peste  El  în  chip  de  porumbel  (Mt.  3,  16;  Mc.  1,  9 — 10;  Lc. 
3,  21 — 22).  Sf.  Matei  introduce  istorisirea  acestui  moment  cu  interjecţia 
„iată14  (tSou),  care  întotdeauna  în  Sf.  Evanghelii  anunţă  ceva  deosebit, 
o  manifestare  dumnezeiască.16  Sf.  Luca  oferă  două  detalii  importante:  mai 
întîi,  el  nu  zice  simplu  „Duhul44,  ci  „Duhul  Sfînt44;  apoi,  el  precizează 
că  Duhul  Sfînt  s-a  pogorît  peste  Iisus  „în  chip  trupesc44  (cr  (.co|i.otTix<o  etSe 

Ambele  detalii  accentuează  caracterul  personal  al  Sfîntului  Duh. 

Sf.  Evanghelist  Ioan  prezintă  evenimentul  sub  forma  unei  măr¬ 
turii  a  Botezătorului:  „Şi  a  mărturisit  Ioan  zicînd:  „Am  văzut  Duhul  co- 
borîndu-se  din  cer  ca  un  porumbel  şi  a  rămas  peste  El.  Şi  eu  nu-L 
ştiam  pe  El,  dar  Cel  ce  m-a  trimis  să  botez  cu  apă  Acela  mi-a  zis:  Peste 
care  vei  vedea  Duhul  coborîndu-se  şi  rămînînd  peste  El,  Acesta  este  Cei 
ce  botează  cu  Duh  Sfînt44  (In.  1,  32 — 33). 

Datele  din  evangheliile  canonice  sînt  reluate  în  unele  scrieri  apo¬ 
crife  şi  în  cele  mai  vechi  scrieri  patristice.17 

Să  analizăm  mai  îndeaproape  aceste  date: 

—  „S-au  deschis  cerurile44  —  arată  că  venirea  Duhului  peste  Fiul 
împlineşte  aspiraţia  proorocului  Isaia  (63,  19):  „Dacă  ai  rupe  (LXX: 
avoi^îc;  deschide)  18  cerurile  şi  te-ai  pogorî!44  în  legătură  cu  textul  din 
Matei,  se  ridică  întrebarea  dacă  auxco,  după  „s-au  deschis44  este  sau  nu 


15  Pr.  Ilie  D.  Moldovan,  op.  cit.,  p.  20. 

16  In  afară  de  citatele  din  Vechiul  Testament,  iSou  apare  de  30  ori  în  Mt., 

de  29  ori  în  Lc.  şi  de  7  ori  în  Mc.;  xai  tSoo  apare  de  28  ori  în  Mt.,  de  26  ori  în 

Lc.  şi  niciodată  în  Mc.  Cf.  W.  C.  Allen,  A  Criticai  and  Exegetical  Commentary 

on  the  Gospel  According  to  S.  Matthew  (The  International  Criticai  Commentary), 

ed.  a  III-a,  1912,  retip.  1965,  p.  9. 

17  Evanghelia  Ebioniţilor  (citată  de  Epifanie,  Panarion  haer.,  XXX,  13,  7 — 8) 
spune:  „Şi  cînd  a  ieşit  din  apă,  s-au  deschis  cerurile,  şi  a  văzut  pe  Duhul  Sfînt  in 

chip  de  porumbel  (ev  etăet  7rspi<7X£pa<;)  venind  şi  intrînd  în  El“:  în  Evanghelia  după 
Evrei  (citată  de  Fer.  Ieronim,  Comment.  în  Is.t  11,  2):  „A  coborît  peste  El  întreaga 
fîntînă  a  Duhului  Sfînt“  (Descendent  super  eum  omnis  fons  Spiritus  Sancti).  Sf. 
Iustin  Martirul,  în  Dialogul  cu  iudeul  Trijon  arată,  de  asemenea,  că  la  botezul 
Domnului,  Duhul  Sfînt  s-a  pogorît  peste  El  „ca  un  porumbel*1  (88,  3)  sau  „în  chip 
de  porumbel**  (88,  8).  Vezi  aceste  vechi  mărturi  în  Synopsis  cuattuor  Evangeliorum, 
locis  parallelis  evangeliorum  apocryphorum  et  patrum  adhibitis,  editat  Kurt  Aland, 
ed.  a  9-a,  Stuttgart,  1976,  p.  27. 

18  Observăm  că  acelaşi  verb  —  avoiYco  —  este  folosit  şi  de  Mt.  şi  Lc.  în 
relatarea  coborîrii  Duhului  Sfînt  la  Iordan. 

original  („I  s-au  deschis"  sau  numai  „s-au  deschis").  In  cele  mai  bune 
ediţii  critice  ale  Noului  Testament  original,  acest  pronume  este  menţinut 
în  text,  dar  între  paranteze.19  Numărul  şi  valoarea  manuscriselor  în 
care  el  apare  pledează  mai  degrabă  pentru  autenticitate.  Dar  acest 
pronume  se  referă  numai  la  deschiderea  cerurilor,  nu  şi  la  arătarea 
Duhului  în  chip  de  porumbel.  „Privirea  lui  Iisus  pătrunde  în  cer,  care 
se  deschide  şi  El  vede  pe  Duhul  coborîndu-se.  Dar  cînd  Duhul  se  înfă¬ 
ţişează  în  chip  de  porumbel,  El  ia  formă  sensibilă,  vizibilă  pentru 
toţi".20  Sf.  Ioan  arată  clar  că  Duhul  în  chip  de  porumbel  a  fost  văzut 
şi  de  Sf.  Ioan  Botezătorul  (1,  32);  verbul  Geotaftai  din  acest  text  ioaneic 
nu  apare  niciodată  în  Noul  Testament  în  legătură  cu  viziunile  extatice, 
sau  cu  „vederea"  spirituală,  dar  în  schimb  este  folosit  de  22  ori  pen¬ 
tru  vederea  cu  ochii  trupeşti.21 

Prin  toast  7ceptaTepav  (Mt.)=  coc,  7reptaTspav  (Mc.,  Lc.  şi  In.)  trebuie 
să  înţelegem  că  Duhul  Sfînt  a  luat  formă  sau  chip  de  porumbel,  aşa 
precum  la  Cincizecime  El  se  va  pogorî  peste  Sf.  Apostoli  în  chipul  lim¬ 
bilor  de  foc.22  Această  interpretare  este  şi  mai  clar  evidenţiată  de  Sf. 
Luca,  care  adaugă  precizarea  că  Sfîntul  Duh  s-a  pogorît  peste  Iisus  „în 
chip  trupesc  ca  un  porumbel",  accentuînd  astfel  natura  obiectivă  a  eve¬ 
nimentului.23 

Verbele:  „coborînd"  (prezent  la  toţi  cei  patru  evanghelişti)  şi  „ve¬ 
nind"  (numai  la  Mt.)  constituie  indicii  suplimentare  că  arătarea  Duhu¬ 
lui  s-a  făcut  în  chip  sensibil. 

Sf.  Ioan  adaugă  detaliul  că,  venind  Duhul,  el  „a  rămas"  peste  Iisus 
(aluzie  probabil,  la  profeţia  mesianică  din  Is.  11,  2:  „Se  va  odihni  peste  el 
Duhul  lui  Dumnezeu  ..."). 

După  unii  comentatori,  porumbelul  era  socotit  de  semiţi  simbol  al 
Duhului.24  în  scrierile  rabinice,  Duhul  Domnului  care  se  purta  deasu¬ 
pra  apelor  primordiale  (Fac.  1,  2)  este  comparat  uneori  cu  un  porum- 


19/77  The  Crerk  Npu;  Testament,  ed  de  K.  Aland,  M.  Black,  C.  M.  Martini, 

B.  M.  Metzger  şi  A.  Wikgren,  ed.  a  3-a,  Stuttgart,  1976,  p.  8,  pentru  aurco  t  în 
Mt.  3.16,  este  indicat  gradul  de  certitudine  C,  ceea  ce  înseamnă  că  există  „un 
grad  considerabil  de  îndoială"  în  ce  priveşte  autenticitatea  acestei  variante  (vezi 
Introducerea  la  această  ediţie,  p.  XII — XIII). 

20  M.  J.  Lagrange,  Evangile  selon  Saint  Matthieu  (col.  Etudes  bibliques), 
Paris,  1927,  p.  55. 

21.  J.  H.  Bernard,  A  Criticai  and  Exegetical  Commentary  cm  the  Gospel 
According  to  St.  John  (The  International  Criticai  Commentary),  voi.  I,  Edinburgh, 
1928,  retip.  1969,  p.  21  şi  48. 

22  Un  comentator  notează:  „Limbile  erau  potrivite  cînd  Duhul  s-a  dat  „cu 
măsură".  Porumbelul  era  potrivit  cînd  Duhul  s-a  dat  în  deplinătatea  sa  unuia 
singur"  —  Alfred  Plummer,  A  Criticai  and  Exegetical  Commentary  on  the  Gospel 
According  to  S.  Luke  (The  International  Criticai  Commentary),  Edinburg,  1896, 
ed.  a  5-a,  1922,  retip.  1964,  p.  99. 

23  J.  H.  Bernard,  op.  cit.,  voi.  I,  p.  48.  Şi  E.  Schweizer,  art.  cit.,  p.  404,  recu¬ 
noaşte  în  această  expresie  accentuarea,  de  către  Sf.  Luca,  a  „obiectivitătii  acestei 
coborî ri  a  Duhului". 

24  J.  H.  Bernard,  op.  cit.,  voi.  I,  p.  49;  această  părere  este  însă  combătută  de 
A.  Plummer,  op.  cit.,  p.  99. 

bel.2S  In  acest  cadru,  momentul  botezului  Domnului  în  Iordan  apare 
ca  începutul  unei  noi  creaţii. 

La  pogorîrea  Duhului  Sfînt  peste  Iisus  Hristos  la  Iordan,  ca  şi  în 
glasul  din  cer,  trebuie  să  vedem  o  teofanie.  Dumnezeu  cel  Unul  se 
descoperă  la  Iordan  ca  Treime  de  Persoane.  Alături  de  Tatăl  şi  de 
Fiul,  Duhul  Sfînt  se  descoperă  ca  Persoană  dumnezeiască  distinctă. 
Făcîndu-se  văzut  „în  chip  de  porumbel44,  Duhul  Sfînt  este  sesizat  de 
ochii  omeneşti  ca  distinct  de  Tatăl  care  grăieşte  din  ceruri  şi  de  Fiul 
peste  care  se  pogoară. 

2.  O  altă  afirmare  directă  a  personalităţii  distincte  a  Sfîntului  Duh 
este  cuprinsă  în  cuvîntul  Mîntuitorului  despre  hula  împotriva  Duhului 
Sfînt  (Mt.  12,  31 — 32;  Mc.  3,  28 — 29;  Lc.  12,  19).  Cei  trei  Evanghelişti 
spun  în  esenţă  acelaşi  lucru,  anume  că  orice  păcat  poate  fi  iertat  oame¬ 
nilor,  chiar  hula  împotriva  Fiului  Omului,  dar  că  hula  împotriva  Duhu¬ 
lui  Sfînt  nu  se  va  ierta  (,,în  veci44,  adaugă  Sf.  Marcu);  la  Matei  formula 
e  mai  lungă:  „nici  în  veacul  acesta,  nici  în  cel  ce  va  să  fie44).  Acest 
cuvînt  al  Domnului  îi  viza  în  primul  rînd  pe  cei  ce-L  acuzau  că  scoate 
demoni  cu  Beelzebul,  căpetenia  demonilor  (Mt.  12,  24  şi  loc.  par.).  Mîn- 
tuitorul  precizează  însă  că  scoate  demoni  „cu  Duhul  lui  Dumnezeu44 
(Mt.  12,  28).  Este  clar  că  Duhul  Sfînt  este  înfăţişat  aici  ca  Persoană 
dumnezeiască.  El  este  distinct  de  Fiul  Omului,  deşi  lucrează  prin  El. 

3.  Cel  mai  important  text  sinoptic  în  ce  priveşte  tripersonalitatea 
divină  este  formula  baptismalâ  din  Mt.  28,  19:  „Drept  aceea,  mergînd, 
învăţaţi  toate  neamurile,  botezîndu-le  în  numele  Tatălui  şi  al  Fiului  şi 
al  Sfîntului  Duh44. 

Autenticitatea  acestui  text  evanghelic  este  incontestabilă.  El  apare 
integral  în  toate  manuscrisele  greceşti  şi  în  toate  traducerile  vechi.  Unii 
autori  au  încercat  să  susţină  că  este  vorba  de  o  interpolaţie  mai  tîrzie, 
întemeindu-se  pe  faptul  că  în  21  din  cele  28  de  locuri  în  care  citează 
Mt.  28,  19,  Eusebiu  al  Cezareii  dă  o  formulă  prescurtată:  „Mergînd  învă¬ 
ţaţi  toate  neamurile  în  numele  Meu44  (evxco  ovojjuxti  [jloo  J.26  Acesta  nu  este 
însă  un  temei  valabil,  căci  Eusebiu  însuşi  citează  în  celelalte  locuri  for¬ 
mula  trinitară.  Prescurtînd  textul  el  nu  intenţiona  altceva  decît  să  pună 
în  relief  propovăduirea  în  numele  lui  Hristos,  de  care  e  vorba  în  prima 
parte  a  versetului.27 

De  altfel,  formula  trinitară  a  botezului,  aşa  cum  apare  ea  în  Mt. 
28,  19,  este  atestată  în  mai  multe  dintre  scrierile  epocii  postapostolice,2s 

25  Cf.  J.  H.  Bernard,  op.  cit.,  voi.  I,  p.  49.  Este  neîntemeiată  părerea  că  pogo- 
rirea  Duhului  în  chip  de  porumbel,  din  Sfintele  Evanghelii,  ar  fi  o  aluzie  la  inter¬ 
pretarea  pe  care  o  dă  Filon  din  Alexandria  ( Quis  rerum  divinarum  her.,  126) 
textului  din  Facere  15,  9,  după  care  porumbelul  este  simbolul  înţelepciunii.  La  Filon, 
„porumbelul"  înseamnă  înţelepciunea  omenească,  în  contrast  cu  cea  dumnezeiască; 
el  nu  poate  fi,  deci,  identificat  cu  Duhul.  Vezi  J.  G.  Simpson  şi  G.  W.  H.  Lampe, 
art.  Holy  Spirit,  în  „Dictionary  of  the  Bible“,  ed.  de  James  Hastings,  ed.  a  2-a, 
revăzută  de  F.  G.  Grand  şi  H.  H.  ROWLEY,  Edinburg,  1963,  p.  391. 

26  Cf.  W.  C.  Allen,  op.  cit.,  p.  307;  E.  Schweizer,  art.  cit.,  p.  399,  nota  440. 

27  M.-J.  Lagrange,  op.  cit.,  p.  544. 

28  Didahia  VII,  I:  „Să  botezaţi  în  numele  Tatălui  şi  al  Fiului  şi  al  Sfîntului 
Duh";  Sf.  Iustin  Martirul,  Apologia  I,  61;  Tertulian,  De  baptismo ,  XIII;  De  prae - 
scriptioTie  hacreticorum,  VIII,  XX.;  Sf.  Irineu  (latina),  III,  XVII,  I;  după  M.-J. 
Lagrane,  op.  cit.,  p.  544. 

ceea  ce  înseamnă  pe  de  o  parte  că  textul  mateian  era  cunoscut  în  Bise¬ 
rica  veche,  iar  pe  de  altă  parte  că  practica  botezului  în  numele  Sfintei 
Treimi  era  generală. 

Chiar  cei  ce  afirmă  că  formula  nu  poate  fi  atribuită  lui  Iisus  însuşi, 
recunosc  autenticitatea  ei  mateiană.29  Temeiul  pentru  care  această  for¬ 
mulă  n-ar  putea  fi  atribuită  lui  Iisus  însuşi  este  lipsa  ei  din  alte  scrieri 
neotestamentare.  Această  lipsă  îşi  are  însă  explicaţia  firească  în  faptul 
că  formula  baptismală  trinitară  era  arhicunoscută,  făcînd  parte  din 
practica  curentă  a  Bisericii  de  pretutindeni.  Că  este  aşa,  ne-o  spune 
clar  Sî!  Apostol  Pavel  în  Evrei  6,  1 — 2:  „De  aceea  lăsînd  începuturile 
cuvîntului  despre  Hristos,  să  ne  ridicăm  spre  ceea  ce  este  desăvîrşit, 
fără  să  mai  punem  din  nou  temelia  învăţăturii  despre  botez...44.  „învă¬ 
ţătura  despre  botez44  ţinea,  deci,  de  cateheza  creştină  elementară.  De 
aceea,  vorbind  despre  botezul  creştin,  autorii  neotestamentari  nu  găsesc 
necesar  să  mai  prezinte  şi  formula  baptismală  trinitară,  atît  de  bine 
cunoscută  cititorilor. 

Aşa  încît,  este  complet  neîntemeiată  opinia  acelor  teologi  apuseni 
după  care  Mt.  29,  19  reflectă  practica  baptismală  a  unei  grupări  bise¬ 
riceşti  restrînse,  care  s-ar  fi  generalizat  numai  mai  tîrziu,  botezul  săvîr- 
şindu-se  în  epoca  apostolică  numai  în  numele  lui  Hristos.30  O  astfel  de 
opinie  are  de  fapt  la  bază  poziţia  apriorică  de  negare  a  caracterului 
personal  al  Sfîntului  Duh.  Botezul  „în  numele  lui  Hristos44  sau  „în  Hris¬ 
tos44  (F.  Ap.  2,  38;  8,  16;  Rom.  6,  3;  I  Cor.  1,  13,  15;  Gal.  3,  27)  nu  în¬ 
seamnă  altceva  decît  botezul  creştin  (spre  deosebire,  de  pildă,  de  botezul 
lui  Ioan),  adică  botezul  săvîrşit  în  numele  Tatălui  şi  al  Fiului  şi  al  Sfîn¬ 
tului  Duh.31  Pentru  cercetătorul  obiectiv,  apare  ca  un  adevăr  incontesta¬ 
bil  faptul  că  formula  baptismală  îşi  are  originea  în  porunca  Mîntuito- 
rului,  aşa  cum  ne-o  raportează  Sf.  Matei.  Dar  la  ce  nu  se  pretează  cei 
ce  ţin  să-şi  impună  părerile  lor  greşite.  încă  în  primele  veacuri  creştine, 
ereticii  eliminau  textele  biblice  care  nu  conveneau  doctrinelor  lor.  Se 
ştie  că  ereticul  Marcion  şi-a  constituit  chiar  un  canon  biblic  pe  gustul 
său.  Nimic  nou  sub  soare  . . . 

Notăm  că  expresia  „în  numele44  (et<;  to  ovo[xoc)  din  Mt.  28,  19  se 
aplică  şi  Tatălui  şi  Fiului  şi  Sfîntului  Duh.  Dacă  Mîntuitorul  vorbeşte 
de  „numele  Sfîntului  Duh44,  înseamnă  că  Sfîntul  Duh  este  Persoană.  . 
Tatăl  şi  Fiul  şi  Sfîntul  Duh,  cărora  expresia  „în  numele44  li  se  aplică  deo-i 
potrivă,  sînt  Persoane  divine,  egale  în  putere  şi  mărire  (de  notat  folo¬ 
sirea  de  două  ori  a  conjuncţiei  copulative  şi  —  xai  — ,  care  exprimă  ega¬ 
litatea). 

29  Aşa  E.  Schweizer,  art.  cit.,  p.  399,  nota  440. 

30  Idee  susţinută,  după  cum  am  arătat,  de  A.  Westphal,  art.  cit.,  p.  371 — 372; 
E.  Schweizer,  art.  cit.,  p.  399  şi  alţii.  J.  G.  Simpson  şi  G.  W.  H.  Lampe,  art.  cit., 
p.  391,  văd  în  formula  din  Mt.  28,  19  „un  text  care,  fără  îndoială,  aplică  o  practică 
baptismală  mai  tîrzie  timpului  arătărilor  de  după  înviere,  dar  care,  fiind  probabil 
parte  autentică  din  Matei,  constituie  o  dovadă  pentru  o  doctrină  deplin  dezvol¬ 
tată  despre  dumnezeirea  Sfîntului  Duh  în  epoca  în  care  a  fost  scrisă  Evanghelia 
de  la  Matei“. 

31  Vorbind  de  botezul  „în  Hristos*4,  Sf.  Pavel  II  prezintă  pe  Hristos  drept 
elementul  divin  în  care  este  scufundat  credinciosul  prin  b\fez.  Asupra  acestei  for¬ 
mule,  vezi  şi  H.  von  Campenhausen,  Taufen  auf  dem  Namen  Jesu?,  în  „Vigilia 
Christiana“,  XXV  (1961),  p.  1—16. 

4.  In  marea  cuvîntare  de  despărţire  de  ucenicii  Săi,  din  Joia  cea 
Mare  (In.  13 — 16),  Mîntuitorul  se  referă  în  cîteva  rînduri  la  cea  de-a 
treia  Persoană  a  Sfintei  Treimi,  în  cuvinte  de  foarte  mare  însemnătate 
pentru  pnevmatologie: 

—  „Şi  Eu  voi  ruga  pe  Tatăl  şi  alt  Mîngîietor  vă  va  da  vouă,  ca  să 
fie  cu  voi  în  veac,  Duhul  adevărului . . (In.  14,  16 — 17); 

—  „Dar  Mîngîietorul,  Duhul  Sfînt,  pe  care-L  va  trimite  Tatăl,  în 
numele  Meu,  acela  vă  va  învăţa  toate  şi  vă  va  aduce  aminte  despre 
toate  cele  ce  v-am  spus  Eu44  (In.  14,  26); 

—  „Iar  cînd  va  veni  Mîngîietorul,  pe  care  Eu  II  voi  trimite  vouă 
de  la  Tatăl,  Duhul  adevărului,  care  de  la  Tatăl  purcede,  Acela  va  măr¬ 
turisi  despre  Mine“  (In.  15,  26); 

—  „Dar  Eu  vă  spun  adevărul:  Vă  este  de  folos  ca  să  Mă  duc  Eu. 

Căci  dacă  nu  Mă  voi  duce,  Mîngîietorul  nu  va  veni  la  voi,  iar  dacă  Mă 
voi  duce,  II  voi  trimite  la  voi.  Şi  El,  venind,  va  vădi  lumea  de  păcat  şi 
de  dreptate  şi  de  judecată _ 44  (In.  16,  7 — 8); 

—  „încă  multe  am  a  vă  spune,  dar  acum  nu  puteţi  să  le  purtaţi. 
Iar  cînd  va  veni  Acela,  Duhul  adevărului,  vă  va  călăuzi  la  tot  adevă¬ 
rul;  căci  nu  va  vorbi  de  la  Sine,  ci  cîte  aude  va  vorbi  şi  cele  viitoare  vă 
va  vesti.  Acela  Mă  va  slăvi,  pentru  că  din  al  Meu  va  lua  şi  vă  va  vesti44 
(In.  16,  12—14). 

Nu  e  locul  aici  să  luăm  în  discuţie  toate  problemele  exegetice  pe 
care  le  ridică  aceste  texte.  Ele  ne  spun  însă  cîteva  lucruri  de  mare  în¬ 
semnătate  despre  Sfîntul  Duh  şi  anume: 

a)  Duhul  Sfînt  „de  la  Tatăl  purcede44  (ex7ropeoeTai  );32  prin  această 
afirmaţie,  Mîntuitorul  defineşte  modul  de  existenţă  al  Duhului  Sfînt 
în  viaţa  treimică.  Purcederea  e  însuşirea  personală  a  Duhului  Sfînt , 
tot  aşa  precum  naşterea  e  însuşirea  personală  a  Fiului.  Spunînd  că  Duhul 
purcede  „de  la  Tatăl44,  Domnul  evidenţiază  nu  numai  relaţia  strînsă, 
ci  şi  distincţia  dintre  Cei  Doi.  Aşa  precum  naşterea  din  veci  îl  distinge 
pe  Fiul  de  Tatăl  şi  de  Duhul,  tot  astfel  purcederea  din  veci  îl  distinge 
pe  Duhul  de  Tatăl  şi  de  Fiul. 

b)  Duhul  Sfînt  este  trimis  în  lume  de  Tatăl,  în  numele  Fiului.  Cel 
trimis  se  distinge  de  Cel  ce  trimite  şi  de  Cel  în  numele  Căruia  este  tri¬ 
mis.  Şi  sub  acest  aspect,  Mîntuitorul  vorbeşte  despre  Sfîntul  Duh  ca 
despre  o  Persoană, 

c)  Există  o  continuitate  între  lucrarea  în  lume  a  Fiului  şi  cea  a 
Duhului  Sfînt.  Duhul  vine  în  lume  după  plecarea  Fiului  la  Tatăl.  Această 
plecare  a  Fiului  este  condiţie  a  venirii  Duhului.  Duhul  Sfînt  intră  în 
istoria  umană  într-un  moment  precis  al  acestei  istorii,  tot  aşa  precum 
şi  Fiul  a  venit  într-un  moment  istoric  determinat  („plinirea  vremii44). 

d)  Duhul  Sfînt  se  pogoară  pentru  a  rămîne  cu  credincioşii  „în 
veac44.  E  o  prezenţă  personală  a  Duhului,  nu  o  simplă  inspiraţie  dumne¬ 
zeiască  de  sus.  „Sfîntul  Duh  e  prezent  în  lume  prin  comunicarea  Lui 
însuşi44  .33  Duhul  nu  poate  fi  însă  cunoscut  fără  Hristos.  Nici  lucrarea 

32  Acest  verb  mai  apare  în  In.  5,  29,  fiind  folosit  pentru  „ieşirea41  morţilor 
din  morminte,  la  învierea  de  obşte. 

33  Pr.  Ilie  D.  Moldovan,  op.  cit.t  p.  22. 

Duhului  nu  poate  fi  despărţită  de  cea  a  lui  Hristos.  Prin  venirea  Sfîn- 
tului  Duh,  Fiul  însuşi  îşi  continuă  legătura  ontologică  cu  credincioşii 
Săi  (16,  14—15). 

e)  Sfîntul  Duh  este  subiectul  revelaţiei  depline.  El  mărturiseşte 
despre  Fiul,  le  aduce  aminte  credincioşilor  cuvintele  Fiului  lui  Dum¬ 
nezeu  întrupat  şi,  ca  „Duhul  adevărului",  îi  călăuzeşte  la  tot  adevă¬ 
rul.  Caracterul  personal  al  Duhului,  ca  subiect  al  revelaţiei  desăvîrşite, 
este  evident  sub  toate  aceste  aspecte. 

f)  Duhul  coborît  în  lume  are  un  nume:  Mintuitorul,  Termenul 
o  TCapocx^Tos.  formă  pasivă  a  verbului  7rapaxaXeiv  înseamnă  în  sens 
propriu  „apărător"  sau  „ajutător";  el  apare  destul  de  frecvent  cu  acest 
înţeles  în  scrierile  antice,  atît  în  cele  laice,  cît  şi  în  cele  religioase.34  în 
Evanghelia  a  patra  însă,  acest  termen  a  fost  întotdeauna  înţeles  ca  „Mîn- 
gîietorul".  Astfel,  încă  Origen  arată  că,  dacă  în  I  In.  2,  1  TrapaxX^Toc; 
înseamnă  mijlocitor,  în  Evanghelia  a  patra  el  înseamnă  mîngîietor.35 
Si.  Grigorie  de  Nissa  atrage  la  rîndul  său  atenţia  asupra  acestor  două  * 
sensuri  ale  termenului.36 

Aşa  precum  Fiul  venit  în  lume  este  Mintuitorul ,  tot  astfel  Duhul 
Sfînt  venit  în  lume  este  Mîngîietorul.  „Cu  acest  termen  şi  cu  folosirea 
pronumelor  la  masculin  şi  nu  la  neutru,  conceptul  Duhului  devine  mai 
deplin  personal  decît  în  orice  alt  punct  al  Scripturii"  —  se  afirmă  în- 
tr-o  lucrare  protestantă.37 

Citatul  de  mai  sus  vorbeşte  de  pronumele  folosite  în  textele  ioaneice 
referitoare  la  Mîngîietorul.  într-adevăr,  prin  folosirea  repetată  a  pronu¬ 
melui  masculin  exetvo*;,  (= Acela),  Mintuitorul  îl  prezintă  pe  Duhul 
Sfînt  ca  subiect  al  diferitelor  propoziţii.  Un  alt  autor  protestant  scrie 
în  această  privinţă:  „Deşi  puţin  din  concepţiile  moderne  despre  persoană 
şi  despre  ceea  ce  ea  implică  exista  în  cugetarea  veacului  I,  totuşi  apli¬ 
carea  repetată  a  lui  exeivc*;  la  Duhul,  în  aceste  capitole  (14,  26;  15,  26; 
16,  8,  13,  14)  arată  că  pentru  Ioan  to  7rpeo{ia  t7)^  aX^Oeiac;  înseamnă 
mai  mult  decît  numai  o  tendinţă  sau  o  influenţă".38 

•  Că  Duhul  Sfînt  este  Persoană  dumnezeiască,  ca  şi  Fiul,  rezultă  şi 
din  folosirea  expresiei  „ alt  Mîngîietor"  (In.  14,  16);  Domnul  face  astfel 
distincţie  clară  între  Sine  însuşi  şi  Acest  Mîngîietor  pe  care  Tatăl  îl 
va  trimite  în  lume. 

5.  Făgăduinţa  făcută  ucenicilor  în  Marea  cuvîntare  de  despărţire, 
a  fost  repetată  de  Mintuitorul  după  înviere,  cînd  le-a  promis  că  vor  fi 
îmbrăcaţi  cu  putere  de  sus  (Lc.  24,  49)  sau  că  vor  fi  botezaţi  cu  Duhul 
Sfînt  (F.  Ap.  1,  5). 


34  Vezi  exemple  la  J.  H.  Bernard,  op.  cit.,  voi.  II,  Edinburg,  1928,  retip.  1963, 
p.  496 — 497. 

35  Despre  principii,  cartea  a  Il-a,  7,  IV,  trad.  de  Pr.  Prof.  Teodor  Bodogae, 
în  Origen,  Scrieri  alese,  partea  a  IlI-a,  Bucureşti,  1982,  p.  152 — 153. 

36  Sf.  Grigorie  de  Nissa,  Contra  Eunom.,  II,  14,  citat  după  J.  H.  Bernard* 
op.  cit.,  voi.  II,  p.  497. 

37  J.  G.  Simpson  şi  G.  W.  H.  Lampe,  art.  cit.,  p.  394. 

38  J.  H.  Bernard,  op.  cit.,  voi.  II,  p.  500.  Folosirea  pronumelui  masculin  este 
atît  mai  grăitoare  cu  cît  el  nu  se  acordă  din  punct  de  vedere  gramatical  cu  „duhul“, 
care  în  limba  greacă  este  de  genul  neutru. 

f  Această  făgăduinţă  s-a  împlinit  la  Cincizecime  (F.  Ap.  2,  1  urm.), 
cînd  Sfîntul  Duh  s-a  pogorît  în  foişorul  din  Ierusalim,  în  chipul  limbi¬ 
lor  de  foc,  „pentru  a  fi  prezent  în  lume  într-un  mod  deosebit  de  felul 
prezenţei  şi  lucrării  Sale  pretutindeni  în  creaţie44.39 

Nu  stăruim  asupra  acestui  text.  Importanţa  lui  pentru  teologia 
creştină  este  bine  cunoscută.  Remarcăm  numai  că  relatarea  lucanică 
evidenţiază  şi  în  acest  caz  faptul  că  Sfîntul  Duh  se  manifestă  ca  Persoană 
dumnezeiască.  In  cuvîntarea  sa  de  la  Cincizecime,  Sf.  Apostol  Petru  face 
o  mărturisire  de  credinţă  trinitară:  „Dumnezeu  a  înviat  pe  acest  Iisus  .  . . 
Deci,  înălţîndu-se  prin  dreapta  lui  Dumnezeu  şi  primind  de  la  Tatăl 
făgăduinţa  Duhului  Sfînt,  L-a  revărsat  pe  Acesta,  cum  vedeţi  şi  auziţi 
voi  acum44  (F.  Ap.  2,  32 — 33).  Cincizecimea  n-a  însemnat  umplerea  Sf. 
Apostoli  de  o  pufere  dumnezeiască  impersonală,  ci  venirea  în  lume  a 
Mîngîietorului.  Sf.  Ciril  al  Alexandriei  afirmă  că  prezenţa  Duhului  nu 
e  o  simplă  iluminare  exterioară,  ci  este  Mîngîietorul  care  vine  să  locu¬ 
iască  în  sufletele  noastre.40  Există  un  paralelism  între  taina  întrupării  şi 
taina  Pogorîrii  Duhului  Sfînt.41 

6.  Sînt  numeroase  textele  pauline  în  care  se  vorbeşte  despre  Sfîntul 
Duh  ca  despre  o  Persoană  dumnezeiască.  „Duhul  lui  Dumnezeu44  locu¬ 
ieşte  în  cei  credincioşi  (Rom.  8,  9  ş.  a.);  El  „mărturiseşte  împreună  cu 
duhul  nostru  că  sîntem  fii  ai  lui  Dumnezeu4*  (Rom.  8,  16);  „Duhul  vine 
în  ajutor  slăbiciunii  noastre,  căci  nu  ştim  cum  să  ne  rugăm  cum  trebuie 
ci  însuşi  Duhul  se  roagă  pentru  noi  cu  suspine  negrăite.  Iar  Cel  ce  cer¬ 
cetează  inimile  ştie  care  este  dorinţa  Duhului,  căci  după  (voia  lui)  Dum¬ 
nezeu  El  se  roagă  pentru  sfinţi44  (Rom.  8,  26 — 27);  Duhul  Sfînt  comunică 
revelaţia  lui  Dumnezeu  oamenilor  (I  Cor.  2,  10 — 13).  în  legătură  cu 
darurile  Duhului,  care  sînt  multe  şi  variate,  Sf.  Pavel  afirmă  unitatea 
Duhului  (I  Cor.  12,  7  urm.).  în  multe  alte  texte  pauline  apar  formule  tri- 
nitare  mai  mult  sau  mai  puţin  concentrate,  din  care  reiese  clar  că  Duhul  , 
Sfînt  este  Persoană  dumnezeiască,  alături  de  Tatăl  şi  de  Fiul  (vezi  Rom. 
15,  15 — 16;  I  Cor.  12,  4  urm.;  II  Cor.  1,  21- — 22;  Gal.  4,  4 — 6;  Efes.  2, 
18—22;  3,  14—17;  4,  4—6;  5,  18—20;  II  Tes.  2,  13—14;  Tit  3,  4—6;  Evr. 
2,  2 — 4;  10,  28—30). 

"  Dintre  textele  pauline  ne  oprim  însă  asupra  bine  cunoscutei  formule 
trinitare  care  încheie  Epistola  a  7/-a  către  Corinteni:  „Harul  Domnului 
nostru  Iisus  Hristos  şi  dragostea  lui  Dumnezeu  şi  împărtăşirea  Sfîntului 
Duh  să  fie  cu  voi  cu  toţi**  (II  Cor.  13,  13). 

Desigur  că  această  binecuvîntare  trinitară  a  fost  preluată  de  Apos¬ 
tol  din  formulările  liturgice  ale  Bisericii  primare.  Ea  s-a  păstrat  pînâ 
astăzi  în  cult  (în  Liturghia  ortodoxă,  această  binecuvîntare  se  rosteşte 
îndată  după  Crez). 

în  formula  trinitară  din  II  Cor.  13,  13,  este  clar  că  xupioo  şi  Hsou 
sînt  genitive  ale  subiectului  (subiective):  harul  vine  de  la  „Domnul 
nostru  Iisus  Hristos44;  dragostea  o  revarsă  asupra  credincioşilor  Dum- 


39  Pr.  Ilie  D.  Moldovan,  op.  cit.,  p.  127. 

40  Sf.  Ciril  al  Alexandriei,  Despre  Sfinta  Treime,  VII,  P.  G.,  LXXV,  1089  D. 
citat  după  Pr.  Ilie  D.  Moldovan,  op.  cit.,  p.  22. 

41  Pr.  Ilie  D.  Moldovan,  op.  cit.,  p.  22  şi  132. 


STUDII  ŞI  ARTICOLE 


19 


nezeu.  Exegeţii  s-au  întrebat  însă  dacă  tqo  AYiou  7rv£up.aTo<;  este  şi  el  un 
genitiv  subiectiv  sau  dacă,  dimpotrivă  este  un  genitiv  al  obiectului 
(obiectiv).42  Primul  sens  este  însă  cerut  atît  de  paralelismul  cu  cei  doi 
membri  anteriori  ai  binecuvîntării,  cît  şi  de  ansamblul  învăţăturii  pauline 
despre  Duhul  Sfînt  ca  subiect  activ  în  viaţa  credincioşilor.  Sensul  tri- 
nitar  al  formulei  din  II  Cor.  13,  13  este  mai  presus  de  orice  îndoială, 
aşa  a  înţeles  Biserica  de  la  început  această  formulă,  socotind-o  o  măr¬ 
turie  a  credinţei  în  Sfînta  Treime.43  Nu  este  vorba  de  o  împărtăşire  a  cre¬ 
dincioşilor  dintr-o  putere  impersonală,  ci  de  comuniunea  lor  cu  Duhul 
Sfînt,  persoană  dumnezeiască,  ca  şi  Tatăl  şi  Fiul.44 

♦ 

încheiem  aici  investigaţia  noastră.  Chiar  această  prezentare  suc¬ 
cintă  a  putut  evidenţia  adevărul  că  nu  lipsesc  mărturiile  neotestamen- 
tare  despre  Sfîntul  Duh  ca  Persoană  dumnezeiască,  aşa  cum  susţin  din 
ce  în  ce  mai  mult  teologii  apuseni. 

întreaga  arhitectură  a  dogmaticii  creştine  se  sprijină  pe  adevărul 
trinităţii  Persoanelor  în  unirea  Dumnezeirii.  Dacă  nu  se  păstrează  în 
echilibru  raportul  dintre  Persoana  Duhului  şi  unitatea  divină,  nu  poate 
fi  menţinută  nici  deofiinţimea  Fiului  cu  Tatăl.4'  Pe  de  altă  parte,  ne- 
gînd  Sfîntului  Duh  calitatea  de  Persoană  dumnezeiască,  se  neagă  însuşi 
caracterul  real  al  prezenţei  Sale  sfinţitoare  în  lume,  deci  însuşi  temeiul 
divin  al  Bisericii. 

în  acest  cadru,  reîntoarcerea  teologiei  apusene  la  o  bază  trinitară 
sănătoasă,  ancorată  ferm  în  învăţătura  biblică  şi  patristică,  fidelă  tra¬ 
diţiei  dintotdeauna  a  Bisericii,  constituie  o  condiţie  esenţială  a  oricărui 
progres  pe  calea  realizării  unităţii  creştine. 

i  t  LUCIAN  FAGĂRAŞANUL 

Episcop- vicar 


42  După  F.  Hauck,  art.  xoivo<;  .  .  .  xoivcovia,  în  „Theologisches  Worterbuch 
zum  Neuen  Testament*4,  voi.  III,  Stuttgart,  1938,  retip.  1957,  p.  807,  în  expresia 
„împărtăşirea  Sfîntului  Duh“  din  II  Cor.  13,  13  nu  ar  fi  vorba  de  o  persoană  şi  de 
darul  ei  sau  de  ceva  care  vine  de  la  ea  (ca  în  celelalte  două  expresii  anterioare, 
referitoare  la  Domnul  nostru  Iisus  Hristos  şi  la  Dumnezeu),  ci  de  un  genitiv  al 
obiectului,  avînd  sensul  „împărtăşirea  de  Duh*4  (Teilnahme  am  Geist).  Vezi  şi 
H.  Seeseman,  Der  Begriff  KOINONIA  im  Neuen  Testament,  1933,  p.  56  şi  urm.; 
E.  Schweizer,  art.  cit.,  p.  432. 

43  După  W.  C.  Kummel,  formularea  din  II  Cor.  13,  13  „nu  este  o  primă 
treaptă  pe  calea  spre  o  mărturisire  trinitară,  ci  mai  degrabă  o  formă  autoritativă 
de  expresie  a  mărturisirii  despre  mîntuirea  istorică-eshatologică  a  lui  Dumnezeu: 
Dumnezeu  L-a  trimis  în  lume  pe  Fiul  Său  (Gal.  4.  4),  Dumnezeu  îl  dă  pe  Duhul 
(Gal.  2,  5)  şi  prin  aceasta  se  arată  Dumnezeu  ca  izbăvitorul  vremii  din  urmă, 
pentru  credincioşi*4  —  Hans  Lietzmann,  An  die  Korinther  l — II ,  ergănzt  von  W.  G. 
Kummel  (Handbuch  zum  Neuen  Testament,  9),  Tubingen,  1969,  p.  214.  Această 
interpretare,  ca  şi  celelalte  menţionate  anterior,  se  înscrie  pe  linia  teologiei  pro¬ 
testante  de  a  dovedi  inexistenţa  formulărilor  trinitare  în  epoca  apostolică. 

44  Învăţătura  despre  personalitatea  Sfîntului  Duh  a  fost  precizată  de  Sfinţii 
Părinţi,  mai  ales  de  Sfîntul  Vasile  cel  Mare,  care  a  scris  cunoscutul  tratat:  „Despre 
Sfîntul  Duh“  (vezi  trad.  în  româneşte  de  Pr.  Prof.  Dr.  Constantin  Corniţescu,  în 
rev.  „Glasul  Bisericii44,  XL,  1980,  nr.  10—12,  p.  756—771;  XL,  1981,  nr.  1—2,  p.  37— 
58  şi  nr.  3—4  (1981),  p.  401—425. 

45  Pr.  Ilie  D.  Moldovan,  op  cit.,  p.  27. 

CINSTIREA  SFINTELOR  MOAŞTE 
IN  LUMINA  ÎNVĂŢĂTURII  ORTODOXE 
DESPRE  INDUMNEZEIREA  OMULUI  * 


1.  Caracterul  înduhovnicit  şi  nestricăcios  al  sf.  moaşte  este  înţeles 
şi  explicat  în  general  ca  „o  legătură  specială  între  sufletul  sfîntului  şi 
moaştele  sale",  sfinţii  rămînînd  prezenţi  în  duh  şi  har  în  moaştele  lor, 
în  cea  mai  mică  părticică",* 1  întrucît  „asupra  lor  se  prelungeşte  starea  de 
îndumnezeire  accentuată  a  sufletelor  lor  din  starea  actuală".2  Starea  de 
nestricăciune  a  trupului  după  moarte  este  urmarea  firească  —  deşi  nu 
necesară  —  a  înduhovnicirii  lui  în  timpul  vieţii  care  a  cuprins  sufletul 
şi  trupul  sfîntului  şi  s-a  răsfrînt,  într-o  măsură  oarecare  şi  după  moarte; 
dar  este  şi  darul  expres  al  lui  Dumnezeu. 

Cinstirea  sfintelor  moaşte  ca  şi  purtătoare  ale  harului  divin  nu 
poate  fi  înţeleasă  decît  în  contextul  învăţăturii  ortodoxe  despre  îndumne- 
zeirea  omului  prin  împărtăşirea  de  harul  divin  necreat.  Numai  în  mă¬ 
sura  în  care  persoana  întreagă,  trup  şi  suflet,  s-a  pătruns  organic  de 
harul  divin,  urmînd  poruncilor  şi  lucrînd  virtuţile,  pecetea  îndumnezei- 
toare  care  i  s-a  imprimat  şi  a  fost  activată  fiinţial  nu  i  se  mai  poate 
şterge  şi  rămîne  lucrătoare  şi  în  trupul  despărţit  de  sufletul  său. 

învăţătura  privind  cinstirea  sf.  moaşte  stă  în  strînsă  legătură  cu 
patru  mari  probleme  dogmatice  şi  anume:  1.  învăţătura  ortodoxă  privind 
distincţia  între  suprafiinţa  lui  Dumnezeu  şi  energiile  Sale  necreate;  2. 
legătura  între  trupul  şi  sufletul  omului,  între  material  şi  spiritual,  între 
har  şi  natură  —  datul  ontologic  ca  posibilitate  şi  fundament  al  înduhov¬ 
nicirii  trupului;  3.  trupul  înviat  al  Mîntuitorului,  temei  şi  izvor  al  spiri¬ 
tualizării  trupului  omenesc,  şi  4.  lucrarea  harului  divin  în  Sf.  Taine,  prin¬ 
cipiul  dinamizator  —  etern  al  înduhovnicirii  şi  transfigurării  trupului. 

învăţătura  despre  sf.  moaşte  decurge  în  chip  firesc  din  dogma  ener¬ 
giilor  divine  necreate,  infinite  şi  etern-lucrătoare,  întrucît  în  măsura  în 
care  Dumnezeu  Suprafiinţa  absolută  şi  inaccesibilă  este  şi  energie  ne¬ 
creată  deschisă  spre  comunicarea  făpturii  sale,  împărtăşindu-i  ceva  în 


•  Lucrare  de  seminar  susţinută  în  cadrul  cursurilor  pentru  pregătirea  docto¬ 
ratului  în  teologie  la  specialitatea  Teologia  Dogmatică  şi  Simbolică,  sub  îndru¬ 
marea  P.  C.  Pr.  Prof.  Dr.  D.  Radu,  care  a  dat  şi  avizul  pentru  publicare. 

1  Sergiu  Bulgakoff,  Ortodoxia ,  trad.  N.  Grosu,  Sibiu,  1933,  p.  156. 

2  Pr.  Prof.  D.  Stăniloae,  Teologia  Dogmatică  Ortodoxă,  voi.  3,  Bucureşti, 
1978,  p.  349. 

mod  propriu  divin,  în  această  măsură  devine  reală  şi  necesară  împroprie- 
rea  organică  (ontologică,  din  punctul  de  vedere  al  omului)  a  harului  ne¬ 
creat  în  om.  Iar  dacă  Dumnezeu  este  şi  energie  etern-lucrătoare  şi  comu¬ 
nicabilă,  atunci  desigur  că  iubirea  Sa  veşnică  faţă  de  făpturile  Sale  face 
în  mod  firesc  să  se  împărtăşească  energiile  acestea  creaturii  Sale  —  şi 
mai  ales  omului  pe  care  l-a  făcut  ,,după  chipul  şi  asemănarea  Sau  — * 
conform  menirii  ei  cupinsă  deja  în  sfatul  Său  veşnic.  Fără  să  se  poată 
spune  că  din  existenţa  energiilor  necreate  divine  împărtăşirea  şi  îndum- 
nezeirea  omului  decurge  cu  necesitate  —  întrucît  Dumnezeu,  libertatea 
absolută,  nu  cunoaşte  necesitate,  existenţa  Sa  însăşi  fiind  mai  presus  de 
conceptul  de  necesitatea  de  a  exista  —  împărtăşirea  energiilor  necreate 
curge  firesc,  organic  din  iubirea  lui  Dumnezeu,  iubirea  fiind  şi  ea,  tot¬ 
deauna,  mai  presus  de  necesitate. 

Acţiunea  aceasta  de  înnoire  şi  transformare  calitativ-ontologică  de 
care  se  face  părtaş  omul  cuprinde  persoana  umană  în  totalitatea  ei,  trup 
şi  suflet  deodată.  Legătura  trupului  cu  sufletul,  existenţa  unuia  în  şi 
prin  celălalt,  a  materialului  cu  spiritualul,  atît  de  sesizabilă  dar  şi  inde¬ 
finibilă  în  acelaşi  timp,  al  cărei  mod  de  înţelegere  este  cheia  înţelegerii 
dogmelor  privind  raportul  Creator-om  şi  har-natură  umană  este  şi  ea  un 
dat  ontologic  necesar  la  temelia  caracterului  incoruptibil  şi  îndumnezeit 
al  sf.  moaşte.  Taina  nestricăciunii  şi  transfigurării  sf.  moaşte  este  taina 
interpenetrării  şi  metamorfozării  profund-reciproce  între  material  şi  spi¬ 
ritual,  între  trup  şi  suflet. 

Concepţia  despre  calitatea  spiritualizată  şi  îndumnezeită  a  sf.  moaşte 
derivă  şi  din  învăţătura  ortodoxă  despre  trupul  înviat  al  Mîntuitorului, 
socotit  ca  temei  şi  izvor  continuu  pentru  înduhovnicirea  trupului  omenesc. 
Hristos,  asumîndu-şi  firea  omenească  prin  întrupare,  comunică  necon¬ 
tenit  şi  pentru  totdeauna  prin  trupul  Său  cu  întreaga  natură  umană, 
cu  toţi  oamenii.  Cu  atît  mai  mult  după  învierea  din  morţi,  natura  umană 
transfigurată  a  lui  Hristos  ridicată  la  o  calitate  infinit  superioară,  la 
nivelul  maxim  pentru  natura  umană,  este  capabilă  să  iradieze  mai  activ, 
mai  puternic,  ca  un  izvor  de  puteri,  transfiguratoare,  care  fac  posibilă, 
prin  conlucrarea  activă,  înduhovnicirea  trupurilor  omeneşti,  nestrică- 
ciunea. 

In  sfîrşit,  incoruptibilitatea  sf.  moaşte  provine  în  mod  direct  şi 
experiabil  între  noi,  din  lucrarea  harului  divin  în  Sf.  Taine  de  care  se 
împărtăşeşte  credinciosul  în  decursul  unei  vieţi  întregi  întru  lucrarea 
poruncilor  şi  înaintare  în  virtute. 

Fiinţa  sf.  moaşte  stă  în  legătura,  asemenea  unor  cercuri  concentrice 
ce  se  întrecuprind  şi  întrepătrund  între  ele,  —  în  centru  stînd  totuşi 
lucrarea  energiilor  divine  necreate  —  a  celor  4  mari  învăţături  dogma¬ 
tice  amintite.  Dogma  energiilor  necreate  le  conţine  succesiv  pe  celelalte 
trei:  conţine  şi  determină  apariţia  făpturii  în  univers  ca  expresie  a 
iubirii  nesfîrşite  continuie  şi  lucrătoare  a  lui  Dumnezeu  (şi  deci  struc¬ 
tura  dublă  a  fiinţei  umane  (trup-suflet),  legătura  har-natură,  material- 
spiritual;  conţine  şi  întruparea  Mîntuitorului  ca  un  act  şi  nivel  suprem 
de  iubire  şi  adeziune  a  lui  Dumnezeu  la  făptura  Sa  pe  care  o  ridică  la 
cea  mai  mare  intimitate  cu  Sine  (act  existent  deja  în  planul  veşnic  al 

lui  Dumnezeu  şi  deci  cuprins,  oarecum  în  energiile  divine)  şi  la  urmă 
lucrarea  harului  divin  prin  Sf.  Taine,  ultima  parte  şi  desăvîrşirea  acte¬ 
lor  precedente. 

Pentru  că  învăţătura  despre  Dumnezeu,  implicînd  distincţia  între 
fiinţa  şi  energiile  Sale  stă  în  centrul  teologiei  ortodoxe  —  toate  marile 
dogme  stau  şi  cad  cu  această  dogmă  centrală  şi  se  reduc  de  fapt  la  ea, 
iar  celelalte  îi  sînt  subordonate,  ca  importanţă  şi  înţelegere  logică  — ,  vom 
urmări  înţelegerea  ortodoxă  a  sf.  moaşte  în  raport  cu  cele  4  mari  pro¬ 
bleme,  înfăţişate,  pe  rînd. 

2.  Energiile  divine  necreate ,  posibilitate  şi  început  al  îndumnezeirii 
omului 

Dumnezeu,  Fiinţa  supremă,  este  desigur  necomunicabil  după  esenţa 
Sa.  Dar,  în  acelaşi  timp,  Dumnezeu  care  s-a  arătat  întrupat  pentru 
omenire  şi  şi-a  impropriat  firea  omenească  pentru  veşnicie  în  sinul  Sf. 
Treimi,  alături  de  firea  dumnezeiască,  Care  s-a  manifestat  şi  se  mani¬ 
festă  continuu  în  istorie  prin  iubirea  şi  pronia  Sa,  nu  mai  poate  fi  con¬ 
ceput  ca  o  substanţă  rigidă,  care  nu  trebuie  şi  nu  poate  să  iasă  din  Sine 
intr-o  comunicare  mai  completă  cu  oamenii,  dîndu-le  ceva  autentic  din 
Sine.  Aşa  după  cum  afirmăm  simplitatea  absolută  ca  fiinţă,  nu  putem 
să-L  facem  pe  Dumnezeu  „atît  de  neputincios  încît  să  nu  poată  dărui 
sfînta  Lui  împărtăşire  făpturilor  Lui  raţionale  curăţite.3  învăţătura  pri¬ 
vind  distincţia  reală  între  esenţa  şi  energiile  divine  necreate  în  Dum¬ 
nezeu  a  fost  exprimată  din  primele  secole  creştine  şi  se  găseşte  la  majo¬ 
ritatea  Părinţilor  răsăriteni.  Comentînd  textul  Sf.  Ap.  Pavel  de  la  Rom. 
1,  20  („Cele  nevăzute  ale  lui  Dumnezeu,  adică  veşnica  Sa  putere  şi 
dumnezeire  . . ."),  Sf.  Vasile  cel  Mare  face  deosebire  între  partea  divină 
care  se  manifestă,  se  revelează  oamenilor  şi  cea  care  rămîne  total  inac¬ 
cesibilă:  „Afirmînd  că  noi  îl  cunoaştem  pe  Dumnezeul  nostru  în  ener¬ 
giile  Lui,  noi  nu  făgăduim  deloc  că  îl  apropiem  după  chiar  esenţa  Lui. 
Căci  dacă  energiile  Lui  coboară  pînă  la  noi,  esenţa  Lui  rămîne  inac¬ 
cesibilă".4  Iar  Sf.  Maxim  Mărturisitorul ,  formulează  caracterul  para¬ 
doxal  comunicabil  —  necomunicabil  al  Persoanei  divine:  „Dumnezeu 
poate  fi  împărtăşit  în  ceea  ce  ne  comunică  El,  dar  rămîne  neîmpărtă¬ 
şit  după  esenţa  Lui  necomunicabilă".5 

„Ieşirea"  lui  Dumnezeu  din  sine  prin  energiile  Sale  necreate  şi 
„împărţirea"  Sa  neîmpărţită  se  poate  înţelege  oarecum  prin  analogie 
cu  dăruirea  persoanei  omeneşti  care,  prin  iubire  se  dăruieşte  întreagă 
şi  nu  pierde  nimic,  rămînînd  întreagă.  în  timp  ce  persoana  către  care 
se  îndreaptă  această  iubire  cîştigă,  primeşte  realmente  ceva  de  la  per¬ 
soana  care  se  oferă.  în  acest  fel  şi  împărtăşirea  lui  Dumnezeu  poate 
fi  înţeleasă,  în  virtutea  faptului  că  El  este  Persoană  iubitoare.  Taina 


3  Sf.  Grigorie  Palama,  Despre  împărtăşirea  dumnezeiască  şi  îndumnezeitoare; 
sau  despre  simplitatea  dumnezeiască  şi  mai  presus  de  fire“,  Filocalia,  voi.  7,  trad. 
Pr.  Prof.  D.  Stăniloae,  Bucureşti,  1977,  p.  408. 

4  Epistola  24  —  Ad.  Amphilochium,  P.  G.  t.  32,  col.  869  AB,  cf.  Adversus 
Eunomium  II,  32,  P.  G.  t.,  29,  col.  648,  apud  Vladimir  Lossky,  Theologie  mystique 
de  l'Eglise  d’Orient.  Aubier,  Editions  Montaigne,  Paris,  1980,  p.  69. 

5  Citat  din  Panoplia  dogmatică  de  Eutimie  Zigaben,  titulus  III,  P.  G.  t.  130. 
col.  132A,  apud  V.  Lossky,  op.  cit.,  p.  69. 

distincţiei  esenţă  —  energii  ţine  de  caracterul  de  Persoană  al  dumne- 
zeirii  şi  nu  de  cel  de  substanţă,  de  esenţă. 

Despre  împărtăşirea  aceasta  reală  a  lui  Dumnezeu  şi  lucrarea  ei 
îndumnezeitoare  în  om  mărturiseşte  toată  Sf.  Scriptură:  „Duhul  lui 
Dumnezeu  locuieşte  întru  noi"  (Rom.  8,  9);  Sîntem  Duh  ca  unii  „născuţi 
din  Duh"  (Ioan  3,  6);  „Ne  facem  un  Duh  cu  Domnul  ca  unii  ce  sîntem 
alipiţi  de  El"  (I  Cor.  6,  13);  „întru  aceasta  cunoaştem  că  rămînem  întru 
El  şi  El  întru  noi,  că  din  Duhul  Lui  ne-a  dat  nouă"  (I  Ioan  4,  13)  şi  „Sîn¬ 
tem  părtaşi  dumnezeieştii  firi"  (II  Petru  1,  4). 

Interpreţi  fideli  ai  Sf.  Scripturi,  Sfinţii  Părinţi  au  vorbit  de  trans¬ 
mutarea  sufletului  în  natura  divină,6  Sf.  Atanasie  cel  Mare,  specificînd  că 
„atunci  cînd  sîntem  numiţi  părtaşi  de  Hristos  şi  părtaşi  de  Dumne¬ 
zeu,  se  arată  mirul  şi  pecetea  care  nu  e  din  firea  celor  făcute".7  Carac¬ 
terul  îndumnezeitor  al  harului  ce  se  împărtăşeşte  omului  este  lim¬ 
pede  exprimat  de  Sf.  Maxim  Mărturisitorul:  „El  dăruieşte  ca  răsplată 
celor  ce  ascultă  de  El  îndumnezeirea  nefăcută".8  Harul  este  numit  aici  . 
direct  îndumnezeire,  în  locul  celui  care  activează  este  numită  acţiu¬ 
nea  lui.  Lucrarea  aceasta  îndumnezeitoare  se  împărtăşeşte  numai  sfin¬ 
ţilor,  numai  oamenilor,  pentru  că  deşi  întreagă  făptura  se  împărtăşeşte 
într-un  fel  oarecare  de  harul  divin  „deosebirea  între  împărtăşirea 
sfinţilor  şi  celelalte  e  foarte  mare  ...  nu  este  şi  nu  se  spune  de  viaţa 
niciuneia  că  este  în  chipul  dumnezeiesc  şi  îndumnezeită ...  Vezi  că 
deşi  în  toate  este  Dumnezeu  şi  toate  se  împărtăşesc  de  Dumnezeu,  El 
este  numai  în  sfinţi  şi  numai  ei  se  împărtăşesc  de  El  în  înţeles  propriu".9 
Numim  deci,  pe  drept  cuvînt,  îndumnezeirea  omului  îndumnezeire  în 
sens  propriu.  Lucrarea  sfinţilor  nu  este  o  simplă  imitare,  ei  „nu  se  fac 
numai  mai  buni  după  fire  ci  primesc  lucrarea  dumnezeiască  sau  pe 
însuşi  Duhul  Sfînt".10 

Teologia  catolică  a  considerat  în  mod  consecvent  harul  divin,  deşi 
supranatural,  ca  pe  ceva  creat,  un  habit,  o  deprindere.  Dacă  harul  e 
creat  desigur  că  şi  harul  sfinţilor  e  creat  şi  întreagă  acţiunea  şi  efi¬ 
cienţa  harului  rămîne  în  ordinea  creatului,  în  limite  stricte.  Faţă  de  o 
asemenea  concepţie,  Sf.  Grigorie  Palama  întreabă:  „Dar  dacă  este  şi 
în  sfinţi  ca  în  toate  făpturile  şi . . .  creează  în  sfinţi  sfinţenia ...  ce 
nevoie  mai  era  de  Hristos  şi  de  prezenţa  Lui,11  adică  de  întruparea  Lui? 
Dacă  sfinţenia  e  ceva  creat  atunci  întruparea  n-a  adus  nimic  nou  fiin¬ 
ţei  omului  şi  este  inutilă  pentru  că  Dumnezeu  putea  să  împărtăşească 
harul  creat  făpturii  Sale  şi  de  la  distanţă.  Necesitatea  şi  valoarea  întru¬ 
pării  nu  se  arată,  nu  se  justifică  decît  numai  dacă  a  adus  ceva  nou, 
ceva  necreat  din  Dumnezeu.  Aici  e  legătura  reciprocă  între  lucrarea 
eternă  iubitoare  a  lui  Dumnezeu  prin  energiile  necreate  şi  întruparea 


6  Sf.  Macarie  Egipteanul,  Omilia  44,8  P.  G.  t.,  34,  col.  784  C,  apud.  V.  Lossky, 
op.  cit.,  p.  66. 

7  Epistola  către  Serapion  I,  24,  P.  G.  t.  26,  col.  585  C,  în  Filocalia  7,  Bucu¬ 
reşti,  1977,  p.  387. 

8  „Răspunsuri"  către  Talasie  61,  în  Filocalia,  voi.  3,  Sibiu,  1948,  p.  336. 

9  Sf.  Grigorie  Palama,  op.  cit.,  în  Filocalia  7,  p.  385. 

10  Ibidem,  p.  377. 

11  Idem,  ibidem. 

Fiului  Său.  Minunile  produse  de  har  în  sf.  moaşte  s-ar  lega  atunci 
într-un  mod  magic  de  natură,  singura  explicaţie  rămasă  dacă  acest 
har  este  creat.  Acestea  sînt  consecinţele  ce  reies  logic  din  concepţia 
harului  creat.  Ideea  simplităţii  divine  absolute  exprimă  însă  „mai  de¬ 
grabă  filozofia  omenească  decît  Revelaţia  divină". 12 

Numai  o  înţelegere  a  lui  Dumnezeu  ca  fiind  incomunicabil  în  esenţa 
sa  suprafiinţială  dar  în  acelaşi  timp  veşnic  deschis,  proniator  şi  iubi¬ 
tor  faţă  de  făptura  Sa  pe  care  de  aceea  a  adus-o  la  existenţă,  mai 
ales  faţă  de  om  pe  care  l-a  iubit  atît  de  mult  încît  şi-a  impropriat  firea 
lui  în  intimitatea  Persoanelor  Sale,  este  vrednică  de  Dumnezeu  şi  de 
exprimarea  omenească  pioasă.  Această  înţelegere  nu  numai  că  justifică 
şi  dă  adevăratele  dimensiuni  lucrării  de  proniere,  întrupării,  învierii  lui 
Hristos,  eshatologiei  şi  destinului  dumnezeiesc  al  omului,  dar  este  toc¬ 
mai  noutatea  pe  care  o  aduce  creştinismul  despre  Dumnezeu,  acel  „singur 
lucru  nou  sub  soare"  de  care  spune  Sf.  Ioan  Damaschin.  Putem  spune 
că  orice  exprimare  care  ştirbeşte  ceva  din  înţelegerea  antinomică  Fiinţa 
supraesenţială  necomunicabilă  —  energiile  divine  necreate  îndumnezei- 
toare,  sărăceşte  învăţătura  creştină  de  ceea  ce  are  ea  mai  specific. 

3.  Persoana  umană:  spiritual-material,  suflet-trup,  „ chipul  şi  ase¬ 
mănarea1'  lui  Dumnezeu 

Cosmosul  întreg  fiind  expresia  acţiunii  etern-iubitoare  a  energiilor 
divine  „spune  slava  lui  Dumnezeu  şi  facerea  mîinilor  Lui  o  vesteşte 
tăria"  (Ps.  18,  1).  în  fiecare  unitate  din  el  şi  în  toate  împreună  este 
prezent  actul  creator  şi  harul  divin  care  le-a  adus  la  existenţă,  le  ţine 
în  existenţă  şi  fără  a  cărui  proniere  continuă  n-ar  dura,  căci  „Duhul 
Tău  cel  fără  de  stricăciune  este  întru  toate"  (înţelep.  lui  Solomon  12, 
1 — 2).  Lumea  întreagă  este  „cuvîntul  lui  Dumnezeu  către  acea  făptură 
care  a  fost  desemnată  drept  fiinţa  care  să  stea  în  raport  de  tu  faţă  de 
Dumnezeu".13  Harul  divin  din  actul  creator  nu  este  deci  ceva  despărţit 
de  natura  materială  „autonomă",  pentru  că  existenţa  însăşi  a  materiei 
cuprinde  în  sine  inerent  harul,  cum  spune  Sf.  Ap.  Pavel:  „Făptura  în¬ 
treagă  geme  spre  descoperirea  slavei  fiilor  lui  Dumnezeu"  (Rom.  8,  19). 
Absenţa  harului  —  în  nu  importă  ce  formă  —  în  cosmosul  creat  de 
Dumnezeu  este  de  neconceput;  „adevărul  naturii  este  de  a  fi  suprana- 
tură",14  pentru  că  natura  nu  are  existenţă  şi  sens  în  sine,  existenţa  ei  se 
sprijină,  ca  sens  şi  fiinţă,  pe  harul  creator  interior.  Natura  este  nu 
numai  conformă  şi  proprie  harului,  ci  harul  este  aşa-zicînd  „co-natu- 
ral",  adică  implicit  existenţei  naturii. 

Teologia  patristică  a  fost  dintru  început  consecventă  pe  această 
linie:  „Făptura  nu  are  nici  un  dar  care  să  nu-i  vină  de  la  Duhul;  El  este 
sfinţitorul  care  ne  adună  în  Dumnezeu",  zice  Sf.  Vasile  cel  Mare.15  Le¬ 
gătura  între  harul  divin  şi  făptură,  între  spiritual  şi  material  s-a  fun¬ 
damentat  dintru  început  în  însuşi  „sfatul  cel  veşnic"  al  lui  Dumnezeu, 


12  V.  Lossky,  op.  cit.,  p.  76. 

13  Romano  Guardini,  Welt  und  Person,  Werkbund  Verlag,  Wiirzburg,  1939, 
p.  165. 

14  Paul  Evdokimov,  L’Ortodoxie,  Desclăe  de  Brouwer,  Paris,  1979,  p.  88. 

căci  „Dumnezeu  a  contemplat  toate  înainte  de  creaţia  lor,  gîndindu-le 
din  veşnicie  şi  fiecare  lucru  apare  în  timp  după  gîndirea-voinţă  a  Lui, 
care  este  o  predeterminare  (7rpoopi<7[i.o<; ),  un  chip  ( eixov  )  şi  un  model 
( 7rapa8etYfAa)“.16  Cuprinsă  în  planul  veşnic  al  lui  Dumnezeu,  creatura 
este  cuprinsă  în  pronia  şi  în  puterea  Lui  subzistentă,  adică  în  harul  Lui. 
In  însuşi  planul  creării,  făptura  este  deja  proprie  harului,  toată  lucrarea 
omului,  pe  pămînt,  de  a  se  face  propriu  harului  nefiind  decît  „întoar¬ 
cerea  celor  contra  naturii  către  ceea  ce  îi  este  propriu".17 

Lumea  nu  este  numai  ceva  material  pentru  că  „nu  se  restrînge  la 
o  funcţie  materială  deosebită  de  lucrarea  spirituală  care-1  uneşte  pe 
om  cu  Dumnezeu"  ,18  ci  prin  însăşi  acţiunea  ei  materială  ea  înfăptuieşte 
acţiunea  spirituală  de  unire  cu  Dumnezeu. 

Lumea  poate  să  apară  ca  „materială",  „autonomă"  şi  „naturală*’ 
numai  atunci  cînd  este  concepută  ca  avîndu-şi  sensul  în  ea  însăşi,  dar 
lumea  are  durată  numai  în  măsura  în  care  nu  este  „materie",  ci  materie 
plină  de  har.  In  această  lumină,  opoziţia  speculativă  spiritual-material, 
har-natură,  este  falsă,  întrucît  fiecare  părticică  de  materie  indică  pre¬ 
zenţa  lui  Dumnezeu,  fiecare  clipă  de  timp  este  timp  destinat  să  intre  în 
veşnicia  lui  Dumnezeu.19 

Universul  acesta  material  ni  se  impune  stringent  ca  mediu  şi  pur¬ 
tător  al  harului  divin  întrucît  în  viaţa  noastră  terestră,  aceasta  este 
lumea  în  care  ne-a  fost  dată  posibilitatea  de  a  ne  lucra  mîntuirea  prin 
harul  divin  în  care  ne  întîlnim  cu  Dumnezeu. 

Harul  acesta  divin  dat  creaţional  făpturii,  a  fost  împărtăşit  în  chip 
special  omului;  creat  „după  chipul  şi  asemănarea"  lui  Dumnezeu  (Fa¬ 
cere  1,  18)  omul  are  deja  întipărit  acest  har,  este  propriu  şi  conform  lui. 
Chipul  lui  Dumnezeu  în  om  constă  în  sufletul  lui,  în  relaţia  de  intimi¬ 
tate  prin  care  Dumnezeu  „i-a  suflat  în  nările  lui  suflare  de  viaţă*', 
adică  puterea  spirituală  care-1  menţine  în  comuniune  cu  Dumnezeu. 
Prin  acest  chip,  omul  este  înrudit  cu  Dumnezeu".20  Caracterul  indelebil 
al  acestui  chip  îl  spune  cîntarea  bisericească  din  slujba  înmormîntării: 
„Chipul  slavei  Tale  celei  negrăite  sînt  deşi  port  ranele  păcatelor!"  Chi¬ 
pul  lui  Dumnezeu  în  om  nu  înseamnă  numai  deschiderea,  înrudirea  şi 
comunicarea  continuă  cu  Dumnezeu,  ci  şi  ridicarea  trupului  în  planul 
spiritual.  Datorită  „chipului",  harul  divin  care  nu  se  opreşte  numai  în 
suflet,  străbate  întreg  trupul  pînă  în  adîncul  cel  mai  ascuns  al  lui.  El, 
„Chipul"  divin  întemeiază  un  firesc  optimism,  cu  totul  opus  acelei  viziuni 
sumbre  protestante  al  condiţiei  oamenilor  în  lume  ca  o  massa  damnata. 


15  Despre  Sfîntul  Duh ,  P.  G.  t.  32,  col.  133  C,  apud.  Paul  Evdokimov,  op.  cit., 

p.  111. 

16  Sf.  Ioan  Damaschin,  Dogmatica ,  trad.  D.  Fecioru,  Bucureşti,  1943,  p.  55 — 56. 

17  Idem  I,  30,  apud.  P.  Evdokimov,  op.  cit.,  p.  90. 

18  Alexander  Schemann,  Aus  der  Freude  leben,  Walter-Verlag,  Olten  und 
Freiburg,  1974,  p.  13. 

19  A  se  vedea  în  acest  sens  P.  Teilhard  de  Chardin,  Le  Milieu  divinf  Paris, 

1980. 

20  Sf.  Grigorie  de  Nissa,  Oratio  catehetica  5,  P.  G.  t.,  45,  col.  21  C.  D.,  apud. 
Pr.  Prof.  D.  Stăniloae,  Teologia  Dogmatică  Ortodoxă ,  voi.  I,  Bucureşti,  1977,  p.  389. 

21  P.  Evdokimov,  op.  cit.,  p.  111. 

Prin  acest  chip  indelebil  „Sfîntul  Duh  ne  este  mai  intim,  mai  interior 
decît  noi  înşine4*.21  Această  supra-intimitate,  penetrare  a  umanului  de 
către  divin  se  poate  formula  ca  atare  pentru  că  se  datorează  spirituali¬ 
tăţii  absolute  a  lui  Dumnezeu  care  este  „viu  şi  lucrător  pînă  la  încheie¬ 
tura  dintre  suflet  şi  duh**  (Evrei  4,  12). 

Fiinţa  umană  nu-şi  află  împlinirea  în  uman  ci  în  Dumnezeu  datorită 
caracterului  ei  de  persoană .  Adusă  la  existenţă  printr-o  chemare  a  lui 
Dumnezeu  specială,  în  El  îşi  află  Tiz-ul  său.  „Esenţa  persoanei  stă  în 
definitiv  în  raportarea  ei  la  Dumnezeu**.22  In  acest  sens  harul  divin  care 
s-a  dat  originar  în  fiinţa  umană  ca  un  „chip  al  lui  Dumnezeu  nu  poate 
fi  conceput  ca  ceva  care  „s-ar  adăuga  pentru  desăvîrşirea  omului**,  nu 
mai  poate  fi  vorba  de  o  infirmitas  carnis  (din  viziunea  catolică)  sau 
acea  decretare  pesimistă  conform  căreia  creatura  exsesse  deficit  (din 
concepţia  protestantă). 

Fiinţa  umană  nu-şi  află  împlinirea  în  uman  ci  în  Dumnezeu,  datorită 
Prin  trup  este  solidară  cu  natura  materială;  dar  natura  trupului  nu  se 
identifică  cu  natura  universului,  căci  omul  a  fost  creat  de  Dumnezeu 
altfel  decît  natura,  printr-un  act  cu  totul  special,  prin  participarea  Sa 
expresă  şi  intimă:  „Şi-a  luat  Dumnezeu  ţărînă  ...  şi  a  suflat  într-însa  duh 
de  viaţă**  (Facere  2,  7).  Dacă  universul  material  a  fost  adus  la  existenţă 
printr-o  poruncă,  o  dispoziţie  („Şi-a  zis  Dumnezeu  să  fie  .  .  .!“)  omul  a 
fost  creat  printr-o  „agrăire“-Anruf  („Să  facem  om  după  chipul  . . .“)  iar 
aceasta  înseamnă  că  „Dumnezeu  l-a  destinat  drept  un  tu  al  Său**.23 

Trupul  şi  sufletul  sînt  atît  de  intime  unul  altuia,  atît  de  interpe- 
netrate  şi  de  neconceput  unul  fără  de  celălalt,  încît  formează  o  sin¬ 
gură  fire,  o  apariţie  unică  între  făpturi,  întrucît  spiritualul  uman,  su¬ 
fletul,  n-a  existat  niciodată  singur,  înainte  de  trup  şi  nici  trupul  îna¬ 
inte  de  sufletul  său.  De  aceea  sufletul  omenesc  nu  poate  fi  numit  spi¬ 
rit  pur  căci  este  unit  intim  cu  materialul  prin  însuşi  datul  creării  sale, 
iar  trupul  nu  poate  fi  numit  trup  simplu  material  căci  acest  „material** 
este  pătruns  dintru  începutul  existenţei  sale  de  „spiritual**;24  în  definitiv 
nici  nu  putem  spune  exact  „dacă  trupul  serveşte  sufletului  sau  sufle¬ 
tul  trupului,  dacă  trupul  ascultă  de  suflet,  sau  sufletul  de  trup**.25 

Unirea  trupului  cu  sufletul  a  fost  dată  fiinţial  în  potenţă,  dar  desă¬ 
vîrşirea  ei,  înduhovnicirea  trupului,  adică  copleşirea  trupului  de  spiri¬ 
tual  ţine  şi  de  caracterul  de  persoană  al  omului,  adică  de  libertate. 

Persoana  înseamnă  a  fi  deasupra  necesităţii  unor  raporturi  date. 
De  aceea,  în  calitatea  de  persoană  stă  posibilitatea  de  a  cădea  sub  aceste 


22  R.  Guardini,  op.  cit.t  p.  165. 

23  Idem,  p.  164. 

24  Trupul  nu  e  „material4*  în  sensul  comun  pentru  că  nu  e  „materie  în  sine“, 
precum  nu  există  nimic  în  sine  decît  Dumnezeu,  singura  Existenţă  de  sine  în 
sensul  propriu  al  cuvîntului.  De  aici,  îndrăznind,  putem  spune  că  pînă  şi  diavolii 
rămîn  în  veşnicie  întrucît  mai  există  o  foarte  mică  legătură  cu  Dumnezeu  care-i 
tine  în  existenţă,  din  marea  Sa  iubire  faţă  de  libertatea  creaturii  Sale,  pe  care  a 
adus-o  la  existenţă,  chiar  dacă  ea  a  greşit  şi  a  coborît  spre  neant.  Numai  aşa  se 
explică  existenţa  şi  rămînerea  lor  in  veşnicie. 

25  Tertulian,  De  resurrectione  carnis,  7,  apud.  Pr.  Prof.  D.  Belu,  Sfinţii  Părinţi 
despre  trup ,  în  Studii  Teologice,  5 — 6/1957,  p.  304. 

raporturi,  sub  aceste  necesităţi  (în  cazul  nostru  dualitatea  spirit-mate- 
rie)  sau  de  a  le  depăşi,  de  a  le  domina  într-o  sinteză  superioară. 

Persoana  este  mai  mult  decît  un  raport  dat. 

Acest  lucru,  această  posibilitate  de  manevrare  a  persoanei  între  cele 
două  posibilităţi  este  arătată  de  Fericitul  Augustin:  „Cine  nu  e  duhovnicesc 
în  trupul  său  devine  carnal  pînă  în  duhul  său**,26  şi  „In  tine  este  a  face 
trupul  duhovnicesc  sau  sufletul  trupesc**.27 

în  acest  context  înţelegem  că  trupul  nu  poate  fi  mediul  care  favo¬ 
rizează  apariţia  păcatului  şi  a  decăderii  în  om,  ci,  dimpotrivă,  păcatul 
şi  răul  s-a  zămislit  în  mediul  spiritual  şi  acesta  l-a  transmis  trupului. 
„Nu  trupul  uşor  de  corupt  a  făcut  sufletul  păcătos,  ci  sufletul  păcătos 
a  făcut  trupul  coruptibil**.28 

înţelegerea  posibilităţii  înduhovnicirii  trupului  prin  desăvîrşirea  uni¬ 
rii  sufletului  cu  trupul  pe  care-1  străbate  tot  mai  mult  şi-l  domină,  înţe¬ 
legerea  fiinţei  sf.  moaşte,  ţine  direct  de  înţelegerea  calităţii  de  persoană, 
dată  potenţial  dar  realizabilă  virtual  —  de  a  se  înălţa  deasupra  rapor¬ 
tului  dat,  aceasta  fiind  menirea  ei  pentru  care  i  s-a  şi  dat  libertatea. 

Legătura  intimă,  locul  prin  care  harul  divin  se  transmite  sufletului 
şi  pătrunde  trupul  sînt  „ pătimirile  fericite  şi  lucrările  comune “  ale  tru¬ 
pului  cu  sufletul  „care  nu  ţintuiesc  duhul  de  trup,  ci  ridică  trupul  pînă 
aproape  de  vrednicia  duhului  şi-l  înduplecă  şi  pe  el  să  tindă  în  sus**.29 

Unirea  între  simţuri  şi  minte  cunoaşte,  desigur,  diferite  grade.  Ea 
se  arată  deplin  în  sfînt,  cînd  credinciosul  înduhovnicit  e  ridicat,  prin 
harul  Duhului  Sfînt,  la  o  lucrare  care  depăşeşte  atît  lucrarea  naturală 
a  simţurilor  cît  şi  a  minţii.  în  această  acţiune  superioară  şi  unificatoare, 
„lucrarea  simţurilor  primeşte  un  caracter  de  şi  mai  accentuată  spiri¬ 
tualitate,  iar  lucrarea  minţii  devine  şi  mai  simţitoare**.30  Punctul  acesta 
în  care  se  întîlneşte  sufletul  cu  trupul,  în  care  harul  atinge  sufletul  şi 
trupul  deodată,  a  fost  desemnat  de  Sf.  Părinţi  prin  categoria  de  nous, 
inimă  sau  minte.  Ea  vrea  să  exprime  unirea  superioară  cu  harul  divin 
a  persoanei  deplin  unificate  şi  purificate  în  care  trupul  s-a  înduhovnicit 
şi  lumea  i-a  devenit  transparentă.  Această  unificare  a  persoanei  în  inimă 
este  frecvent  exprimată  în  Sf.  Scriptură:  Prov.  14,  30;  Ps.  104;  Ps.  15. 
Prov.  2,  10;  Prov.  3,  13;  Ieremia  24,  7.  Prin  inima  aceasta,  punctul  de 
interferenţă  a  tuturor  liniilor  fiinţiale  ale  persoanei  umane  unificate, 
ajung  sfinţii  să  se  ridice,  „peste  doimea  materială  . . .  deoarece  se  ridică 
peste  materia  şi  forma  din  care  constau  trupurile  sau  străbat  carnea  şi 
materia  înrudindu-se  cu  Dumnezeu  şi  învrednicindu-se  să  se  amestece 
cu  lumina  preacurată**.31 

26  Enarrationes  in  Psalmos,  Ps.  147 ,  P.  L.  t.,  36,  col.  67 — 1026,  apud.  Pr.  Prof. 
C.  Galeriu,  Cinstirea  sf.  moaşte,  în  Mitropolia  Banatului,  nr.  10—12/1980,  p.  644. 

27  Sf.  Ioan  Hrisostom,  Omilia  XIV,  cap.  8  din  Comentariul  la  Ep.  către 
Romani. 

28  Fericitul  Augustin,  De  civitate  Dei  14,  3,  apud.  Pr.  Prof.  D.  Belu,  op.  cit., 
p.  302. 

29  Sf.  Grigorie  Palama,  Cuvînt  pentru  cei  ce  se  liniştesc  cu  evlavie ,  Despre 
rugăciune ,  în  Filocalia,  voi.  7,  Bucureşti,  1977,  p.  237. 

30  Pr.  Prof.  D.  Stăniloae,  nota  672  la  Sf.  Grigorie  Palama,  Tomul  aghioritic, 
Filocalia  7,  p.  421—22. 

31  Sf.  Maxim  Mărturisitorul,  Ambigua,  P.  G.  91,  col.  1113,  la  Pr.  Conf.  Ilie 
Moldovan,  Cinstirea  sf.  moaşte  în  Biserica  Ortodoxă ,  în  Ortodoxia,  nr.  1/1980,  p.  127. 

4.  Trupul  lui  Hriştos,  expresia  desâvîrşitâ ,  modelul  şi  izvorul 
induhovnicirii  trupului  omenesc. 

In  El,  în  Logosul  întrupat  care  „adună  în  Sine  pe  cele  împrăştiate4' 
(Efes.  1,  10;  Gal.  1,  16)  se  sprijină  toată  înduhovnicirea  trupurilor,  întîi 
prin  înnoirea  adusă  firii  sale  omeneşti  de-a  lungul  vieţii  sale  istorice 
şi  apoi  prin  împărtăşirea  de  trupul  Lui  supra-istoric,  prin  Sf.  Taine. 

înnoirea  firii  omeneşti  în  trupul  lui  Hristos,  prin  întrupare  a  fost 
pre-existentă  în  planul  veşnic  al  lui  Dumnezeu:  „Dumnezeu  s-a  făcut 
om  pentru  ca  omul  să  devină  Dumnezeu"  32  spune  Sf.  Irineu,  preluat 
apoi  de  Sf.  Atanasie  cel  Mare,  iar  Sf.  Maxim  Mărturisitorul  arată  că 
fiind  „rînduiţi  înainte  de  veacuri  să  fim  în  El  ca  membre  ale  Trupului 
Său,  El  a  armonizat  şi  a  articulat  natura  noastră  în  El  însuşi,  în  Duhul, 
după  modul  sufletului  faţă  de  trup  şi  a  condus-o  spre  măsura  vîrstei 
duhovniceşti  şi  a  propriei  Sale  pliniri.  El  a  arătat  că  pentru  aceasta 
venise  la  existenţă  şi  a  arătat,  de  asemenea,  că  scopul  prea  bun  dinainte 
de  veacuri  al  lui  Dumnezeu  cu  noi  n-a  primit  nici  o  înnoire,  după  raţiu¬ 
nea  lui".33 

Prin  întruparea  Sa,  Fiul  lui  Dumnezeu  a  luat  în  ipostasul  Său  şi 
firea  omenească.  Chenoza  întrupării  Sale  a  însemnat  pe  de  altă  parte, 
îndumnezeirea  firii  umane  a  lui  Hristos:  „Trupul  Domnului  însă,  s-a 
îmbogăţit  cu  activităţile  dumnezeieşti  în  virtutea  unirii  preacurate  cu 
Cuvîntul,  adică  după  ipostas,  fără  să  sufere  vreo  pierdere  însuşirile  cele 
fireşti.  Căci  nu  lucrează  cele  dumnezeieşti  în  virtutea  energiei  lui,  ci 
în  virtutea  Cuvîntului  unit  cu  el,  Cuvîntul  arătîndu-şi  prin  el  propria 
lui  energie.  Căci  fierul  înroşit  în  foc  arde  nu  pentru  că  posedă,  în  virtu¬ 
tea  unui  principiu  firesc,  energia  de-a  arde  ci  pentru  că  posedă  această 
energie  din  pricina  unirii  cu  focul".34 

întruparea  este  un  salt  în  procesul  de  îndumnezeire  a  omului  dar 
existent  deja  în  planul  veşnic  al  lui  Dumnezeu.  Ea  nu  este  un  act, 
adăugat,  ca  intenţie,  creaţiei  căci  „încă  de  la  început  firea  omenească 
era  sortită  nemuririi,  dar  la  aceasta  n-a  ajuns  decît  mai  tîrziu,  în  trupul 
Mîntuitorului".35  întruparea  şi  îndumnezeirea  sînt  complementare  dar 
întruparea  este  numai  o  parte,  e  drept,  cea  mai  importantă  din  lungul 
acestui  proces  care  este  îndumnezeirea  omului.  Umanitatea  lui  Dumnezeu, 
întruparea,  corespunde  deiformităţii  omului.  Aceasta  este  legătura  între 
chipul  lui  Dumnezeu  în  om  (deiformitatea  omului)  şi  întruparea  Fiului  lui 
Dumnezeu  (umanitatea  lui  Dumnezeu).  Ridicarea  şi  înduhovnicirea  tru¬ 
pului  omenesc  prin  întruparea  Fiului  este  continuarea  firească  a  struc¬ 
turii  deiforme,  date  creaţional,  omului.  Ea  este  o  treaptă  superioară  a 
actualizării  „chipului"  lui  Dumnezeu  prin  cîştigarea  în  „asemănare"  cu 
Dumnezeu,  adică  a  îndumnezeirii  omului.  înnoirea  aceasta  ontologică  ne¬ 
întreruptă  a  firii  omeneşti  pe  care  o  face  Hristos,  este  sintetizată  concis  de 
Sf.  Maxim  Mărturisitorul.  Toată  lucrarea  de  mîntuire  şi  de  ridicare  a 
omenirii  se  rezumă  într-un  fel  în  actul  întrupării  căci  „mereu  şi  în  toţi, 

32  Adversus  haereses,  P.  G.  tom  7,  col.  873,  la  P.  Evdokimov,  op.  cit.,  p.  80. 

33  Ambigua,  P.  G.  91,  col.  1097  BD,  apud.  Pr.  Conf.  I.  Moldovan,  op.  cit.,  p.  130. 

34  Sf.  Ioan  Damaschin,  Dogmatica ,  Bucureşti,  1938,  p.  208. 

35  Nicolae  Cabasila,  Despre  viaţa  în  Hristos,  trad.  T.  Bodogae,  Sibiu,  1946, 
p.  167. 

Dumnezeu  vrea  să  lucreze  taina  întrupării  Sale",36  întruparea  înseamnă 
aici  întreaga  lucrare  de  asumare  a  lipsurilor  firii  omeneşti,  pe  care  o 
desăvîrşeşte,  restaurînd-o  spre  status  naturae  integrae.  Conţinutul  fiinţial 
al  acestei  înnoiri  a  întregii  firi  umane,  a  tuturor  oamenilor  de  către 
Hristos  care  ne  recapitulează  pe  toţi  îl  exprimă  Sf.  Grigorie  de  Nazianz: 
„Prin  Hristos  e  restaurată  integritatea  naturii  noastre,  pentru  că  El  repre¬ 
zintă  în  arhetip  ceea  ce  sîntem  noi".37  Asumîndu-şi  firea  noastră,  Hris¬ 
tos  ne  poate  reface  după  chipul  Său,  în  calitatea  Sa  de  Arhetip  al  nos¬ 
tru  suprem. 

Mîntuirea  noastră  fiind  săvîrşită  în  trup  omenesc,  valoarea  aces¬ 
tuia  nu  mai  poate  fi  decît  netrecătoare,  menirea  lui  de  spiritualizare 
şi  îndumnezeire  este  inevitabilă.  Legătura  trup-suflet  cu  penetrarea  haru¬ 
lui  în  ele  sînt  înnoite  şi  ridicate  la  o  stare  deosebită,  nemaiavută  îna¬ 
inte  şi  pentru  că  această  legătură  fusese  slăbită  prin  păcatul  strămoşesc 
dar  şi  pentru  că  înnoieşte  „chipul"  lui  Dumnezeu  ontologic. 

Ridicarea  adusă  de  întrupare  prin  comunicarea  firii  omeneşti  a  Mîn- 
tuitorului  cu  întreaga  fire  umană  cunoaşte  o  treaptă  superioară  mai  ales 
prin  învierea  Mîntuitorului.  Prin  transfigurarea  trupului  Său,  care  de¬ 
vine  trup  nestricăcios,  duhovnicesc  (  aco^a  7cvev(iaTixov  )  (II  Cor.  5,  16), 
Hristos  transmite  întregii  umanităţi  ceva  din  înnoirea  şi  puterea  învie¬ 
rii.  Chiar  dinainte  de  înviere,  moartea  este  experimentată  într-un  mod 
deosebit  în  trupul  lui  Hristos.  Sf.  Părinţi  numesc  trupul  Domnului 
mort  pe  cruce  „pe  de  o  parte  mort  —  vexpov, ,  dar  pe  de  altă  parte  de 
viaţă  făcător  —  ^cootcoiov44.3*  Moartea  Domnului  fiind  de  fapt  o  afirmare 
a  vieţii  cea  după  Dumnezeu  şi  o  omorîre  a  morţii  este  o  „călcare  a 
morţii  cu  moartea"  şi  dobîndirea  de  mai  multă  viaţă.  De  această  viaţă 
nouă  a  trupului  înviat  al  lui  Hristos  se  împărtăşeşte  toată  firea  umană 
şi  cu  atît  mai  mult  cei  care  mor  avînd  pe  Hristos  în  ei  (precum  sfinţii) 
murind  deci  într-un  fel  şi  ei  moartea  lui  Hristos.  Tăria  acestei  vieţi  noi 
care  biruieşte  moartea  şi  dă  o  legătură  nouă  trupului  cu  sufletul  se  con¬ 
cretizează  în  sfintele  moaşte. 

în  lumina  originii  vieţii  sale  noi,  izvorîtă  din  Hristos,  persoana 
înduhovnicită,  sfîntul,  nu  este  decît  „cel  care  face  să  urce  la  suprafaţa 
lumii  incandescenţa  secretă  a  Trupului  lui  Hristos".39  Această  incan¬ 
descenţă  arde  şi  în  moaştele  sfinţilor  făcîndu-le  incoruptibile.  Legătura 
adînc-ontologică  şi  definitivă  între  trupul  lui  Hristos  —  Capul  Bise¬ 
ricii  şi  trupurile  credincioşilor  —  mădularele  Bisericii,  devenită  expe¬ 
rienţă  repetată,  fapt  istoric  şi  convingere  de  viaţă  ilustrează  grăitor 
cuvintele  înscrise  pe  un  vas  de  pămînt  ars  descoperit  în  ruinele  unei 
vechi  biserici  creştine  în  care  s-au  păstrat  osemintele  unor  martiri: 
„în  acest  vas  sfînt  sînt  adunate  membrele  lui  Hristos".40 


3o  x^ubigua,  P.  G.  91,  col.  1308  C,  apuci.  P.  Evdokimov,  op .  cit.,  p.  89. 

37  P.  G.  t.  37,  2  apud.  P.  Evdokimov,  op.  cit.,  p.  92.  A  se  vedea  lucrarea  Pr. 
Prof.  D.  Stăniloae,  Iisus  Hristos  sau  restaurarea  omului.  Sibiu,  1943. 

38  Apud.  Pr.  Prof.  D.  Stăniloae,  Legătura  interioară  dintre  moartea  şi  învierea 
Domnului,  în  Studii  Teologice,  nr.  5 — 6/1956,  p.  277. 

39  Olivier  Clement,  în  prefaţa  la  P.  Evdokimov,  op.  cit. 

40  Apud.  Pr.  Conf.  I.  Moldovan,  op  cit.,  p.  134. 

5.  înduhovnicirea  trupului  prin  harul  Sfintelor  Taine 

Aşa  după  cum  am  arătat  pînă  acum,  datul  fundamental,  ontologic 
pentru  înduhovnicirea  trupului  şi  îndumnezeirea  omului  s-a  oferit  chiai 
la  crearea  omului  prin  „chipul"  lui  Dumnezeu  în  om,  receptacolul  pro¬ 
priu  harului  divin,  înnoit  şi  ridicat  la  o  treaptă  calitativ-nouă  prin  trupul 
lui  Hristos  cel  întrupat,  mort,  înviat  şi  înălţat  la  cer.  Scurt  vorbind, 
toată  posibilitatea  de  înduhovnicire  a  trupului  şi  îndumnezeire  a  omu¬ 
lui  s-a  dat  prin  Hristos  căci  şi  Întruparea  era  dată  în  planul  veşnic  al 
lui  Dumnezeu  chiar  înainte  de  crearea  omului,  „nu  Adam  cel  vechi 
fiind  model  pentru  Adam  cel  nou,  ci  cel  vechi  fiind  luat  după  chipul 
Celui  nou". 41  De  aceea,  actualizarea,  virtualizarea  acestui  dat  potenţial 
„pînă  la  măsura  bărbatului  desăvîrşit"  se  face  tot  prin  Hristos  şi  cu 
Hristos,  Cel  care  după  înălţare  se  împărtăşeşte  în  continuare  credincio¬ 
şilor,  într-o  formă  nouă,  mai  intim,  în  Biserica  Sa,  prin  Sf.  Taine. 
Viaţa  în  Biserică  nu  este  altceva  decît  intrarea  în  viaţa  lui  Hristos 
cel  înviat.  Integrarea  noastră  ca  mădulare  în  trupul  tainic  al  lui  Hris¬ 
tos  şi  accesul  la  harul  care  curge  din  trupul  lui  Hristos,  prin  Sf. 
Taine,  ni  se  dă  numai  în  Biserică,  pentru  că  ea  „este  şi  rămîne,  dato¬ 
rită  lui  Hristos  şi  Duhului  Sfînt,  condiţia  şi  spaţiul  Sf.  Taine",42  Bise¬ 
rica  fiind  trupul  tainic  al  lui  Hristos,  iar  El  Capul  ei. 

Prin  harul  Sf.  Taine  credincioşii  intră  într-o  legătură  nouă  cu 
trupul  lui  Hristos.  Se  adaugă  „har  peste  har":  iradierii  trupului  lui 
Hristos  înviat  primită  deja  ca  mîntuire  obiectivă  se  adaugă  harul  ce 
curge  din  trupul  Lui  prin  Sf.  Taine.  Moartea  din  trupul  credincioşilor 
cedează,  treptat,  făcînd  loc  vieţii  veşnice.  Această  „înghiţire"  a  morţii 
încă  în  trupul  viu,  înduhovnicit,  prin  lucrarea  Sf.  Taine  explică  persistenţa 
legăturii  între  trup  şi  suflet  şi  după  moarte:  „După  cum  Hristos  cel 
sculat  din  morţi  nu  mai  moare  şi  moartea  nu  mai  are  nici  o  tărie  asu¬ 
pra  Lui,  tot  aşa  nici  mădularele  Lui  nu  vor  vedea  moartea  în  veac. 
Pentru  că,  în  ce  chip  ar  putea  gusta  moartea,  ele  care  pururea  stau 
in  strînsă  legătură  cu  inima  Celui  ce  nu  moare?  Dar  dacă  nu  se  ob¬ 
servă  o  strălucire  totdeauna  (nu  toate  osemintele  sfinţilor  sînt  inco¬ 
ruptibile  şi  sf.  moaşte  nu  sînt  mereu  făcătoare  de  minuni,  n.  n.)  dacă 
nu  vedem  decît  ţărîna,  nu  trebuie  să  ne  mirăm,  căci  comoara  e  tot¬ 
deauna  ascunsă  înăuntru".43 

Tot  rostul  venirii  în  lume  a  Mîntuitorului,  acela  de  a  deveni  „totul 
în  toate",  adică  de  a  deveni  toţi  Hristos,  se  împlineşte  în  lucrarea  Sf. 
Taine  şi  în  rezultatul  lor.  Ele  sînt  ultima  parte,  fructul  întregii  lucrări 
a  Mîntuitorului.  Cei  care  s-au  împărtăşit  de  harul  lor  şi  l-au  impro- 
priat  în  trupul  lor  înduhovnicit  prin  lucrarea  virtuţilor  au  împlinit  ros¬ 
tul  mîntuitor  pentru  care  S-a  întrupat,  S-a  jertfit  şi  a  înviat  Hristos, 


41  N.  Cabasila,  op.  cit.,  p.  167.  A  se  vedea  întreaga  lucrare. 

42  Pr.  Prof.  Dumitru  Radu,  Caracterul  ecleziologic  al  sf.  Taine  şi  problema 
inter  comuniunii.  Bucureşti,  1978,  p.  24. 

43  N.  Cabasila,  op.  cit.f  p.  101. 

adică  de  a  fi  una  cu  El.  Hristos  a  intrat  „în  măduva  lor,  iar  după  moarte 
la  fel  nu  le  părăseşte  osemintele  şi  rămîne  unit  cu  sufletele  lor,  aşa 
cum  unit  şi  neamestecat  stă  şi  acum  cu  acest  pumn  de  ţărînă  neînsufle¬ 
ţită,  cu  moaştele"  ,44  Dacă  Hristos  nu  s-a  impropriat  acestor  trupuri,  aces¬ 
tui  „pumn  de  ţărînă",  atunci  misiunea  şi  lucrarea  lui,  de  a  fi  „totul  in 
toate"  nu  s-a  împlinit  fiindcă,  reducînd  la  esenţă,  Hristos  întrupat  şi 
rămas  definitiv  în  oameni  nu  „se  poate  vedea  şi  pipăi  undeva  în  lumea 
aceasta  în  carne  şi  oase  (în  mod  propriu,  n.  n.)"  decît  în  sf.  moaşte",45 
pentru  că  numai  ele  pot  proba  că  harul  din  Sf.  Taine  există,  provine  din 
Hristos  prin  Duhul  Sfînt,  poate  intra  în  legătură  cu  omul  întreg,  are 
o  eficienţă  ontologică  asupra  lui  şi  dă  rezultatul  dorit,  adică  înduhovni- 
cirea  şi  îndumnezeirea. 

Sfintele  moaşte  nu  sînt  altceva  decît  expresia  realizării,  plastici- 
zării  harului  în  lume,  împlinirea  făgăduinţei  lui  Hristos  cel  neminci- 
nos.  Moaştele  acestea  sînt  „Biserica  cea  adevărată  şi  altarul  cel  ade¬ 
vărat":  sfinţii  au  sorbit  şi  s-au  hrănit  din  harul  oferit  în  biserica  cea 
zidită  dar  prin  el  au  devenit  ei  înşişi  Biserică  vie  pentru  că  s-au  pă¬ 
truns  de  Hristos  Cel  care  „a  intrat  şi  şi-a  făcut  lăcaş  la  ei"  în  veac. 

Fiecare  Sf.  Taină  şi  toate  la  un  loc  împărtăşesc  harul  îndumnezei- 
tor  care  lucrează  la  înduhovnicirea  persoanei  şi  a  trupului.  El  nu  se 
oferă  numai  sufletului,  toate  Tainele  se  dau  prin  materie,  materia 
devenită  comunicant  al  harului  către  trup.  Trupul  iasă  în  mod  deose¬ 
bit  în  evidenţă  la  împărtăşirea  de  Sf.  Taine:  „Căci  trupul  este  spălat  la 
Botez,  pentru  ca  sufletul  să  se  purifice  de  petele  sale;  trupul  e  uns, 
pentru  ca  sufletul  să  se  sfinţească;  trupul  e  umbrit  prin  punerea  mîi- 
nilor  pentru  ca  şi  spiritul  să  fie  luminat  prin  Duhul.  Trupul  gustă 
trupul  şi  sîngele  lui  Hristos  pentru  ca  şi  sufletul  să  se  hrănească  din 
Dumnezeu.  Deci  ceea  ce  e  asociat  la  muncă,  nu  poate  fi  înlăturat  de 
la  răsplată . . .  îndrăznesc  aproape  să  spun  că  dacă  trupul  n-ar  trece 
prin  asemenea  stări,  bunătatea,  harul,  îndurarea  lui  Dumnezeu  şi  chiar 
întreaga  lui  putere  binefăcătoare  n-ar  fi  avut  obiect".46  N-ar  fi  avut 
obiect,  căci  energiile  necreate,  harul  şi  pronia  lui  Dumnezeu  şi-au  luat 
ca  obiect  din  veşnicie  omul  întreg,  pe  care  nu  întîmplător  şi  nici  tem¬ 
porar  l-a  făcut  trup  şi  suflet. 

Viaţa  sufletului  în  Hristos  nu  este  altceva  decît  străbaterea  itine¬ 
rarului  sacramental,  drumul  lui  în  ascensiune  cu  Sf.  Taine. 

în  Botez,  prin  scufundarea  în  apă,  lumea  materială  sfinţită  şi  me¬ 
diu  al  harului,  omul  este  născut  la  viaţa  spirituală  nouă,  capabilă  de 
a-1  pune  în  legătură  nemijlocită  cu  harul  şi  într-o  lume  materială 
nouă,  capabilă  de  a  se  face  penetrabilă  de  spiritual,  mediu  de  vieţuire 
în  spiritual. 

Prin  Mirungere,  nou-născutul  la  viaţa  cea  nouă  primeşte  harul 
întăritor  care-1  creşte  la  „măsura  bărbatului  desăvîrşit",  precum  Iisus 
creştea  şi  sporea  cu  vîrsta  şi  cu  priceperea. 


44  Idem,  p.  130. 

45  Ibidem. 

46  Tertullian,  De  resurrectione  camis,  8 — 9,  apud.  Pr.  Prof.  D.  Belu,  op.  cit., 
p.  305—306. 

Este  o  ascendenţă  de  la  Botez  la  Mirungere  şi  Mărturisire,  culmi- 
nînd  în  Sf.  Euharistie:  „Hristos  este  creator  în  Taina  Botezului,  întă¬ 
ritor  în  cea  a  Mirului  şi  împreună-luptător  în  cea  a  împărtăşaniei".47 

Dacă  Botezul,  cum  spun  Sf.  Părinţi  este  „mica  înviere"  pentru  că-1 
introduce  pe  om  în  viaţa  cea  nouă  deschisă  spre  veşnicie,  atunci  Euha¬ 
ristia  este  „marea  înviere"  întrucît  introduce  deja  în  trupul  credincio¬ 
sului  fermentul,  medicamentul  nemuririi  ( 9ap(xaxcov  aGavacna^  ),  adică 
viaţa  veşnică:  „Cel  ce  mănîncă  Trupul  meu  şi  bea  Sîngele  meu  are 
viaţă  veşnică împărtăşirea  cu  trupul  şi  sîngele  lui  Hristos  oferă  o 
putere  de  înduhovnicire  şi  o  eficienţă  deosebită,  o  unire  mai  completă  cu 
Hristos  decît  celelalte  Taine.  Deosebirea  e  că  dacă  în  celelalte  Taine, 
Hristos  lucrează  prin  harul  adus  de  Duhul  Sfînt,  în  Euharistie  lucrează 
chiar  prin  trupul  şi  sîngele  Lui.  Prin  unirea  trupului  şi  sîngelui  lui 
Hristos  şi  sîngele  nostru,  Hristos  devine  subiectul  trupului  nostru. 

Intimitatea  interacţiunii  comune  ca  împreună  subiecţi  cu  Hristos  în 
lucrarea  harului  trupului  şi  sîngelui  Său  este  cea  care  asigură  pătrun¬ 
derea  noastră  de  spiritualitatea  lui  Hristos.  Aceasta  este  9apfiaxcov 
aGavaata;  ,  nemurirea  care  creşte  mereu  în  trupul '  înduhovnicit.  „în¬ 
ghiţirea"  aceasta  a  morţii  de  către  viaţa  veşnică  în  trupul  nostru  este 
baza  incoruptihilităţii  sf.  moaşte,  care  este  atît  rezultatul  înduhovnicirii 
desăvîrşite  cît  şi  darul  expres  al  lui  Dumnezeu:  „Cum  pot  oamenii,  să 
pretindă  că  este  incapabilă  carnea  de  a  primi  darul  lui  Dumnezeu  con- 
stînd  în  viaţa  veşnică,  atunci  cînd  ea  este  hrănită  de  Trupul  şi  Sîn¬ 
gele  lui  Hristos  şi  este  mădularul  aceluia?"  (Quomodo  carnem  negant 
capacem  esse  donationis  Dei  quae  est  vita  aeterna,  quae  sanguine  et 
corpore  Christi  nutritur  et  membrum  ejus?").48 

Faptul  că  învierea  trupurilor  este  o  urmare  a  unirii  credincioşi¬ 
lor  cu  Hristos  încă  din  această  viaţă,  avînd  în  primul  rînd  ca  bază 
unitatea  de  fire  cu  umanitatea  lui  Hristos  ni-1  arată  cuvîntul  Mîntui- 
torului:  „Eu  îl  voi  învia  în  ziua  cea  de  apoi"  (Ioan  6,  54).  Dar  îl  va  învia 
dinăuntrul  lui,  pentru  că,  prin  împărtăşirea  cu  trupul  şi  sîngele  Lui 
este  deja  subiect  al  trupului  lui  Hristos  şi  mădular  al  lui,  nemaides- 
părţit  în  veşnicie  de  El.  Desigur  că  acestea  se  referă  la  cei  care  se 
împărtăşesc  cu  vrednicie  adică  au  primit  foc  curăţitor  şi  nemurire  nu 
pedeapsă,  împărtăşirea  şi  eficienţa  ei  nefiind  un  act  automat.  Vor  învia 
şi  cei  ce  nu  s-au  împărtăşit,  în  virtutea  faptului  că  „raţionalitatea 
trupului  lui  Hristos"  rămîne  într-o  oarecare  legătură,  chiar  dacă  neglijată 
total  din  partea  omului,  „cu  raţionalitatea  trupurilor"  49  oamenilor.  Hris¬ 
tos  rămîne  veşnic  solidar  cu  întreaga  fire  umană,  conţinută  de  toţi 
oamenii.  * 

în  încheiere,  trebuie  să  spunem  că  temelia  întregii  învăţături  ex¬ 
puse  pînă  acum,  cinstirea  sf.  moaşte,  nu  stă  atît  în  valoarea  şi  stringenţa 
ei  logică,  teoretică,  cît  în  experimentarea  sfinţeniei  lor,  a  sfinţeniei  în  isto- 


47  N.  Cabasila,  op.  cit.,  p.  104. 

48  Sf.  Irineu  al  Lyonului,  Adu.  haereses,  V,  în  Sources  chretiennes,  nr.  153, 
Paris,  1969,  p.  31 — 35. 

49  Pr.  Prof.  D.  Stăniloae,  Taina  Euharistiei,  izvor  de  viaţă  spirituală  în  Orto¬ 
doxie,  în  Ortodoxia,  nr.  3 — 4/1979,  p.  509. 

rie.  Aceasta  este  autentificarea  şi  garantarea  învăţăturii  despre  sf. 
moaşte,  dovada  care  susţine  adevărul  învăţăturii  creştine.  Cu  sfinţe¬ 
nia  ca  fapt  istoric  repetat  ce  se  experimentează  în  prezent  şi  se  va  ex¬ 
perimenta  controlabil,  atîta  timp  cît  va  exista  Biserica  Lui  Hristos  pe 
pămînt,  stă  creştinismul.  Orice  învăţătură  dogmatică,  oricît  de  convin¬ 
gătoare  şi  necesară  pentru  toţi,  şi-ar  pierde  veracitatea  şi  viabilitatea 
în  clipa  cînd  nu  şi-ar  mai  avea  corespondentul  în  experienţa  ei  trăită, 
ca  probă  istorică. 

Incoruptibilitatea  sfintelor  moaşte  înseamnă  realizarea  sfinţeniei 
dobîndită  prin  asceză.  Sfinţenia  creştină  nu  este  un  exerciţiu  de  auto¬ 
iluzionare  sau  de  performanţe  psihice,  sufleteşti  temporare.  Dacă  ea 
este  autentică  trebuie  să  fie  experimentabilă  şi  pipăibilă.  „Dacă  izvo¬ 
rul  curge  întru  noi,  rîul  care  se  formează  trebuie  să  fie  în  chip  necesar 
văzut  celor  ce  au  ochi  de  văzut.  Dar  dacă  toate  acestea  se  petrec  înăun¬ 
trul  nostru  fără  ca  noi  să  cunoaştem  prin  experienţă  acest  lucru  sau  să 
fim  conştienţi  de  el,  atunci  cu  siguranţă  că  noi  nu  simţim  nici  viaţa 
veşnică  ce  rezultă  de  aici,  că  noi  nu  vom  vedea  lumina  Duhului  Sfînt, 
că  vom  rămîne  morţi,  orbi,  nesimţitori  la  viaţa  veşnică.50 

Sfinţenia  nu  face  altceva  decît  să  precizeze  adevărata  ordine  a 
lucrurilor,  indicînd  că  păcatul  se  săvîrşeşte  în  duh,  de  aici  se  exprimă 
prin  minte  şi  se  transmite  trupului;  în  această  ordine  trebuie  el  izgonit. 
Este  vorba  deci  de  reabilitarea  ascetică  a  naturii,  a  materiei.  Sfîntul 
este  cel  care  concepe  lumea  ca  plină  de  Duh,  avîndu-şi  o  unitate  ori¬ 
ginară  întru  Duhul,  care  trebuie  restabilită. 

Sfinţenia  aceasta  ca  fapt  istoric  experimentat  au  exprimat-o,  mai 
aproape  de  zilele  noastre,  moaştele  stareţului  Leonid  (1768 — 1841),  Ma- 
carie  (1788 — 1860)  şi  Ambrozie  (1812 — 1891)  de  la  mănăstirea  Optino 
din  Rusia,51  iar  în  ortodoxia  românească 52  moaştele  Sf.  Teodora  de  la 
Sihla  (sec.  XVII — XVIII)  care  s-au  păstrat  neputrezite  după  ce  au  stat 
100  ani  în  peştera  unde  a  murit,  moaştele  Cuviosului  Pavel  ieroschi- 
monahul  (a  2-a  jumătate  a  sec.  XVII),  duhovnicul  Sf.  Teodora  de  la 
Sihla,  ale  cărui  moaşte  după  ce  au  zăcut  nestricate  timp  de  două  secole 
sub  stînca  unde  a  murit,  au  fost  descoperite,  în  urma  unei  vedenii  de 
ierod.  Cristofor  Sihastrul  în  anul  1930,  capul  lui  aşezat  pe  sf.  masă  a 
bisericii  mănăstirii  Sihăstria,  răspîndind  o  bună  mireasmă  timp  de  3  zile 
cît  a  stat  acolo. 

In  zilele  noastre,  moaştele  ieroschimonahului  Ioan  Iacob  (1913 — 1960). 
mort  în  anul  1960  aflate  nestricate  în  peştera  sa  din  pustiul  Hozeva, 
Israel,  unde  a  murit,  sînt  ultima  probă  istorică,  în  acest  sens. 

Drd.  Gheorghe  Remete 


50  Sf.  Simeon  Noul  Teolog,  apuci.  Arhid.  Vasile  Prescure,  Prezenţa  şi  lucrarea 
harului  divin  în  moaştele  sfinţilor,  în  Mitropolia  Olteniei,  nr.  7 — 9/1980,  p.  608. 

51  Vezi  V.  Lossky  şi  N.  Arseniev,  La  patemitâ  spirituelle  en  Russie  aux 
XVIII-âme  et  XlX-âme  si&cles,  collection  „Spiritualii  orientale",  nr.  21,  Abbaye 
de  Bellefontaine,  Begrolles,  1977. 

52  Vezi  Ierom.  Ioanichie  Bălan,  Pateric  românesc ,  Bucureşti,  1980. 

MASA  ROTUNDA  CU  TEMA: 

NOI  PERICOLE  CE  AMENINŢA  DARUL  SACRU  AL  VIEŢII: 

ÎNDATORIRILE  NOASTRE 


Tema  de  mai  sus  a  fost  dezbătută  la  o  Masă  rotundă  organizată  la 
Moscova  între  10 — 13  februarie  1985,  de  către  un  Comitet  de  iniţiativă 
cu  caracter  internaţional.  Este  vorba  de  acelaşi  comitet  care  în  anul 
1984  a  organizat,  tot  .la  Moscova,  Masa  rotundă  cu  tema:  „Un  spaţiu  fără 
arme“,  şi  în  1983  organizase  masa  rotundă  cu  tema:  „Implicaţiile  mo¬ 
rale  şi  economice  ale  unei  îngheţări  a  înarmării  nucleare “.  La  întîlnirea 
din  1985  au  participat  mai  mult  de  60  de  reprezentanţi  ai  religiilor, 
experţi  şi  oameni  de  ştiinţă  din  27  de  ţări  din  Asia,  Africa,  America 
de  Nord  şi  de  Sud  şi  din  Europa. 

Notăm  dintre  participanţi:  D-l  Daljit  Sen  Adel  (India),  D-l  Azam 
Alyakbarov  (U.  R.  S.  S.),  Ven.  Dr.  Amritananda  (Buddhist,  Kathmandu, 
Nepal),  Rev.  Dr.  Richard  Andriamanjato  (Madagascar),  Prof.  Dr.  Wilfrid 
Bach  (expert,  Center  for  Applied  Climatology  and  Environmental  Stu- 
dies,  University  of  Miinster,  R.  F.  G.),  Ven.  Kushok  Bakula  (India),  Rev. 
Martin  Bailey  (U.  S.  A.),  Prof.  Dr.  Witold  Benedyktowicz  (Polonia),  Rt. 
Rev.  John  Bickersteth,  Episcop  de  Bath  and  Wells  (Anglia),  Prof.  Dr. 
Carl-Reinhold  Brakenhielm  (Uppsala,  Suedia),  Dr.  Aleksy  S.  Buevsky 
(U.R.  S.  S.),  Rev.  Dr.  Aleksy  M.  Bychkov  (U.  R.  S.  S.),  I.  P.  S.  David 
Mitropolit  de  Sukhumi  şi  Abkhazia  (Sukhumi,  U.  R.  S.  S.),  Ven.  Khambo 
Lama  Zhimba-Zhamso  Erdyneev  (U.  R.  S.  S.,  Republica  Buriată),  Rev. 
Vladimir  Fedorov  (Leningrrad,  U.  R.  S.  S.),  Mr.  Otto  Hartmut  Fuchs 
(romano-catolic,  Berlin,  R.  D.  G.),  Ven.  Kharhuugiin  Gaadan  (Ulan- 
Bator,  Gandan  Monastery,  Mongolia),  Canon  Raymond  Goor  (romano- 
catolic,  Belgia),  I.  P.  S.  Mitropolit  Dr.  Paulos  Mar  Gregorios  (India),  Mr. 
Abdul  Valy  Hadjat  (ministrul  Afacerilor  religioase  din  Afganistan),  Dr. 
Edgar  Hark  (Estonia,  U.  R.  S.  S.),  Dr.  Wolfgang  Heyl  (membru  în  Pre¬ 
zidiul  R.  F.  G.),  Rev.  Shoji  Hirayama  (Japonia),  Ven.  Aturaliye  Indara- 
tana  (Sri  Lanka),  Dr.  Etienne  de  Jonghe  (Belgia),  Dr.  Chimidijin  Jugder 
(Buddhist,  Mongolia),  Dr.  Ahmad  Kaftaro  (Musulman,  Supreme  Mufti, 
Damasc,  Syria),  Mr.  Mahmoud  Kaftaro  (Syria),  Ven.  Nakorn  Khemapali 
(Thailand),  î.  P.  S.  Kiril  Arhiepiscop  de  Smolensk  şi  Wyazma  (Smolensk, 
U.  R.  S.  S.),  Prof.  Totiu  Koev  (Bulgaria),  Rev.  Dr.  Crispin  Mazobere  (Zim- 
babwe),  Rev.  Eriks  Y.  Mesters  (Riga,  U.  R.  S.  S.),  Rev.  Dr.  Lubomir 

Mirejovsky  (Cehoslovacia),  Rev.  Kazimierz  Morawski  (romano-catolic, 
Warszawa,  Polonia),  Ven.  Allahshukyur  Pasha-Zade  (Baku,  U.  R.  S.  S.), 
Mr.  Pham  Van  Hieu  (budist,  Hanoi,  Vietnam),  î.  P.  S.  Mitropolit  Phila- 
ret  de  Minsk  şi  Byelorussia  (Moscow,  U.  R.  S.  S.),  Dr.  Siegfried  Plath 
(R.  D.  G.),  Dr.  Pavel  T.  Podlesny  (Institute  of  the  U.  S.  A.  and  Canada 
Studies  of  the  U.  R.  S.  S.  Academy  of  Science),  Prof.  Dr.  Vladimir  S. 
Preobrazhensky  (Institute  of  Geography,  U.  R.  S.  S.  Academy  of  Sciences), 
Rt.  Rev.  David  W.  Preuss  (Presiding  Bishop,  American  Lutheran  Church, 
U.  S.  A),  Dr.  Boris  V.  Raushenbach  (Corespondent  member  of  the 
U.  R.  S.  S.  Academy  of  Sciences),  Prof.  Dr.  Bruce  Rigdon  (McCormick 
Theological  Seminary,  Chicago,  U.  S.  A),  Dr.  Laszlo  Salgo  (şef  rabin  al 
Ungariei,  deputat),  Dr.  Jorge  Serrano  (Center  of  Economic  and  Social 
Studies  of  the  Third  World,  Latin  American  Council  for  Peace  Re¬ 
search,  Cordinator,  President,  Mexico),  Rabbi  Adolf  Shaevich  (şef  rabin. 
Moscova),  Rev.  Prof.  Nikolai  Shivarov  (Sofia,  Bulgaria),  D-l  Riidiger 
Schloz  (R.  F.  G.),  D-l  George  Stefanov-Georgiev  (Sofia,  Bulgaria),  Mufti 
Talgat  Tadzhuddin  (Ufa,  U.  R.  S.  S.),  Dr.  Thich  Minh  Chau  (budist,  Hanoi, 
Vietnam),  Rt.  Rev.  Archimandrite  Tiran  Kyugeryan  (Armenian  Apos¬ 
tolic  Church,  Reprezentative  in  Moscow,  Moscow,  U.  R.  S.  S.),  Dr.  Wulf 
Trende  (Berlin,  R.  D.  G.),  Episcop  Dr.  Karoly  Toth  (Ungaria),  Ven.  Ahmad 
Zabara  (Supreme  Mufti,  Yemen  Arab  Republic),  Prof.  Dr.  Gennady  P. 
Zhukov  (Institute  of  World  Economy  and  International  Relations  of  the 
U.  R.  S.  S.  Academy  of  Science). 

Din  partea  Bisericii  Ortodoxe  Române  a  participat  Antonie  Plămă¬ 
deală,  Mitropolitul  Ardealului.  Au  mai  participat  26  de  oaspeţi  din 
ierarhia  şi  corpul  didactic  al  Bisericii  Ortodoxe  Ruse  şi  ai  Budiştilor  şi 
musulmanilor  din  U.  R.  S.  S.,  în  afară  de  circa  20  de  persoane  însărcinate 
cu  organizarea,  traducerea  cuvîntărilor  etc. 

Lucrările  au  fost  conduse  de  Mitropolitul  Paulos  Mar  Gregorios,  de 
New  Delhi,  India,  ajutat  de  Mitropolitul  Filaret  de  Minsk  (U.  R.  S.  S), 
conducătorul  Departamentului  pentru  Relaţii  Externe  a  Bisericii  Orto¬ 
doxe  Ruse  şi  de  Dr.  Richard  Andriamanjato  (Madagascar).  Aproape  toţi 
participanţii  au  luat  cuvîntul,  contribuind  la  realizarea  unui  climat  de 
unanimitate  cu  privire  la  necesitatea  înlăturării  pericolului  războiului 
şi  a  apărării  păcii.  Au  prezentat  referate  speciale,  interesante  şi  docu¬ 
mentate,  mai  ales  specialiştii  invitaţi  din  S.  U.  A.,  R.  F.  G.,  India, 
U.  R.  S.  S.,  ş.  a. 

Deschizînd  dezbaterile,  I.  P.  S.  Mitropolit  Paulos  Gregorios  a  sus¬ 
ţinut  referatul:  „ Opriţi  întunerecul  de  la  amiază:  salvaţi  viaţa !"  El  a 
prezentat  rezultatele  unui  Congres  şi  al  unei  Comisii  de  savanţi  din 
Occident,  care  au  studiat  consecinţele  unui  război  nuclear  (25 — 26  apri¬ 
lie  1983,  Cambridge,  Mass.  U.  S.  A.  şi  Washington,  oct.-nov.  1983),  con¬ 
cluzii  care,  comparate,  coincid  întocmai  cu  cele  ale  savanţilor  sovietici. 
Au  luat  parte  peste  40  de  savanţi,  printre  care  Paul  Ehrlich  (Stanford 
University),  Cari  Sagan  (Corneli  Univ.),  Stephen  Gould  (Harward  univ.), 
Norman  Myers  (Oxford  univ.),  Rafael  Herrera  (Venezuela)  şi  alţii  (v. 
rev.  „Science  et  vie“,  23  dec.  1983).  O  sinteză  alcătuită  de  Cari  Sagan, 
avînd  la  bază  presupunerea  unei  explozii  de  5000  de  megatone  de  explo- 

zibil  nuclear  (adică  12%  din  stocurile  existente),  verificată  şi  aceasta 
de  computerele  sovietice,  ajunge  la  următoarele  concluzii: 

Explozia,  după  o  perioadă  de  incendiere,  încălzire  maximă,  iradiere, 
ar  fi  urmată  de  o  iarnă  nucleară  provocată  de  smogul  (aburi  +  fum)  ce 
s-ar  ridica  de  pe  pămînt.  Iată  cum  descrie  această  iarnă  nucleară: 

a)  Ea  s-ar  propaga  pe  tot  pămîntul,  indiferent  de  locul  unde  s-ar 
produce  explozia  nucleară; 

b)  In  prima  lună  după  explozie,  ar  urma  o  răcire  treptată  a  aeru¬ 
lui,  mult  sub  zero  grade; 

c)  Această  răcire  ar  avea  drept  urmare  schimbarea  curenţilor  de 
aer,  cu  viteza  şi  în  direcţia  vîntului; 

d)  Sursele  de  apă  potabilă  vor  îngheţa  complectamente  în  cele  mai 
multe  regiuni.  Echilibrul  ecologic  al  planetei  se  va  strica.  Recoltele  vor 
fi  distruse. 

e)  Fiinţele  omeneşti,  animalele,  plantele  şi  microorganismele  de  pe 
suprafaţa  pămîntului  vor  muri; 

f)  Întrucît  phitoplanctonul  din  ape  va  fi  distrus,  în  cele  din  urmă 
va  înceta  viaţa  şi  în  oceane  şi  mări. 

De  fapt,  chiar  dacă  s-ar  utiliza  numai  100  de  megatone  de  explo¬ 
zibil  nuclear  (din  cele  circa  40.000  de  megatone  existente),  rezultatul  ar 
fi  cam  acelaşi  ca  şi  după  5000,  desigur  cu  consecinţe  mai  lente,  dar  nu 
altele  (aşa-zisele  războaie  limitate). 

Din  tabloul  de  mai  sus  se  desprind  cîteva  concluzii  şi  consecinţe 
previzibile: 

1.  O  mare  explozie  nucleară  (d.  p.  5000  megatone),  ori  unde  s-ar 
produce  ar  avea  consecinţe  climaterice  de  asemenea  natură,  încît  ar 
compromite  viaţa  pe  planetă. 

2.  Un  război  nuclear  „limitat",  îndreptat  numai  împotriva  unor 
centre  urbane  şi  industriale,  numai  de  100  megatone  va  lichida  oraşele, 
dar  consecinţele  climaterice  se  vor  întinde  şi  asupra  celorlalte  zone. 

3.  O  bombă  de  1  megatonă,  explodată  în  aer,  va  distruge  jos  250  km2, 
iar  numai  o  zecime  de  megatonă  va  distruge  50  km2. 

4.  Iarna  nucleară  va  apare  ca  urmare  a  poluării  stratosferei  cu  pro¬ 
duse  radioactive,  cu  fum  şi  praf.  O  perioadă  lungă  de  timp  soarele  nu 
va  mai  pătrunde  pe  pămînt,  iar  temperatura  va  fi  sub  zero,  deci  tempe¬ 
ratură  de  îngheţ,  şi  vara.  Vînturile  vor  fi  perturbate,  recoltele  nu  vor  mai 
fi  posibile.  Chiar  dacă  ar  mai  supravieţui  cineva,  ar  muri  de  foame. 

5.  Dacă  s-ar  face  un  război  limitat  numai  la  anumite  zone  —  ceea 
ce  e  greu  de  admis,  pentru  că  odată  început,  războiul  va  creşte  în  loc 
să  se  micşoreze,  utilizînd  toate  rezervele  de  luptă  —  chiar  şi  în  acest 
caz  ar  muri  mai  mult  de  un  miliard  de  oameni  şi  alţii  ar  fi  răniţi  şi 
mutilaţi.  Echilibrul  ecologic  complet  schimbat,  va  duce  la  moarte  şi  pe 
ceilalţi  rămaşi  în  viaţă,  care  vor  suferi  o  moarte  lentă  şi  inevitabilă. 
Această  situaţie  ar  fi  chiar  mai  dezastruoasă  decît  iarna  nucleară. 

Mitropolitul  Paulos  Mar  Gregorios  a  arătat  apoi  că  recenta  Decla¬ 
raţie  de  la  New-Delhi  a  ţărilor  nealiniate  a  preconizat  îngheţarea  pro¬ 
ducerii  de  armament  nuclear  şi  că  acelaşi  lucru  îl  cer  mereu  şi  ţările 
socialiste.  Ce  reţine  oare  pe  celelalte  mari  puteri  de  la  trecerea  ime- 


PENTRU  PACEA  A  TOATA  LUMEA 


37 


diată  la  încetarea  cursei  înarmărilor,  s-a  întrebat  Mitropolitul  Grego- 
rios.  „Falsul  orgoliu?  Sau  puterea  celor  care  trag  profituri  din  cursa 
înarmărilor  şi  din  comerţul  cu  arme?  Sau  faptul  că  instituţiile  democra¬ 
tice  din  ţările  respective  sînt  finanţate  de  societăţile  şi  agenţii  industriilor 
militare?”  >  * 

Răspunderea  cade  asupra  tuturor  însă,  de  aceea  toate  popoarele  tre¬ 
buie  să  se  angajeze  în  apărarea  păcii. 

Cuvîntarea  Mitropolitului  Paulos  Mar  Gregorios  a  fost  urmată  de 
cea  a  Mitropolitului  Filaret  de  Minsk,  conducătorul  Departamentului 
de  Relaţii  Externe  bisericeşti  al  Bisericii  Ortodoxe  Ruse,  după  care  s-au 
început  discuţiile  la  rapoarte.  El  s-a  ocupat  mai  ales  de  războiul  din 
spaţiul  cosmic,  direcţie  în  care  se  îndreaptă  acum  tot  efortul  militar  al 
Statelor  Unite,  ceea  ce  va  provoca  din  nou  creşterea  fricii  şi  intensi¬ 
ficarea  cursei  înarmărilor.  Timp  de  două  zile  au  luat  cuvîntul  aproape 
toţi  participanţii.  Iarna  nucleară  a  fost  în  mod  deosebit  în  atenţia  tutu¬ 
ror  oamenilor  de  ştiinţă  prezenţi,  arâtînd  cu  argumente  indubitabile  că 
ea  nu  este  o  invenţie,  ci  o  realitate  ştiinţific  previzibilă  şi  catastrofală. 
Mitropolitul  Filaret  de  Minsk  a  arătat  că  este,  poate,  pentru  prima  oară 
cînd  cele  două  blocuri  militare  şi  politice  au  ajuns  la  un  echilibru  apro¬ 
ximativ  de  forţe,  ceea  ce  în  mod  sigur,  în  caz  de  confruntare  armată, 
va  duce  la  distrugerea  ambelor  tabere.  Deocamdată,  echilibrul  militar 
e  conjugat  şi  cu  un  „echilibru  al  fricii44  unora  de  alţii,  dar  aceasta 
îndeamnă  la  înarmare,  nu  la  dezarmare.  Intimidarea  reciprocă  va  duce 
în  cele  din  urmă  la  catastrofă.  Lumea  trebuie  să  refuze  şi  concepţia 
„ războiului  admisibil*  şi  pe  cea  a  „ intimidării  reciproce ".  Singura  cale 
e  pacea  şi  înţelegerea.  Trebuie  ca  oamenii  să  lucreze  pentru  a  trezi  în 
omenire  conştiinţa  apărării  şi  a  supravieţuirii,  care  nu  pot  fi  asigu¬ 
rate  decît  prin  pace. 

Comunicarea  savantului  american  George  F.  Carrier,  intitulată 
IARNA  NUCLEARA:  CE  SPUNE  ŞTIINŢA?  (citită  de  prof  Bruce  Rig- 
don  din  Chicago),  a  fost  ca  un  capitol  de  roman  Science  jiction ,  descriind 
sfîrşitul  lumii  ca  pe  o  catastrofă  abia  imaginabilă  şi  ireversibilă.  Cu 
argumente  de  ordinea  evidenţei,  profesorul  american  a  arătat  că  iama 
nucleară  va  fi  consecinţa  sigură  a  războiului  atomic  şi,  prin  urmare, 
distrugerea  vieţii.  Ceea  ce  va  rezista  morţii  prin  căldură,  va  cădea 
sub  moartea  prin  îngheţare.  La  acestea  a  adus  completări  academi¬ 
cianul  sovietic  B.  V.  Rauschenbach,  care  a  spus  că  iarna  nucleară  ar 
putea  dura  de  la  3  luni  în  sus,  ceea  ce  va  fi  suficient  pentru  a  îngheţa 
toată  vegetaţia  şi  a  distruge  viaţa.  Iarna  nucleară  va  avea  un  carac¬ 
ter  global:  se  va  întinde  pe  ambele  emisfere,  ori  în  care  s-ar  produce 
explozia. 

Academicianul  Rauschenbach  a  combătut  teoria  incertitudinii  cu 
privire  la  moartea  chiar  a  tuturor  oamenilor.  Unii  spun  că  nu  toţi  vor 
muri,  ci  că  vor  fi  supravieţuitori,  aşa  că  să  nu  se  exagereze  cu  privire 
la  un  război  nuclear!  Cei  care  susţin  că  distrugerea  generală  nu  e  certă, 
încurajează  experienţa  şi  încercarea  şi  finalmente  războiul.  Acad.  Rau¬ 
schenbach  a  afirmat:  distrugerea  generală  e  certă;  ea  poate  fi  demon¬ 
strată  matematic. 

întrebat  ce  se  va  intîmpla  cu  stocurile  de  energie  atomică  în  cazul 
fericit  că  nu  vor  fi  folosite,  acad.  Rauschenbach  a  răspuns  că,  în  timp, 
materialul  atomic  decade  şi  nu  mai  este  periculos.  în  parte,  energia 
atomică  va  putea  fi  folosită  în  scopuri  paşnice.  Convertirea  in  energie 
paşnică  necesită  însă  adaptarea  instalaţiilor  dar  aceasta  se  poate  face. 

Despre  teoria  incertitudinii  a  vorbit  şi  profesorul  Wilfried  Bach 
(R.  F.  G.).  Neavînd  certitudinea  că  războiul  atomic  va  fi  o  catastrofă  ge¬ 
nerală,  oamenii  de  ştiinţă  nu  ştiu  cum  să-i  sfătuiască  pe  politicieni. 
Dar  politicienii  nu  aşteaptă.  Ei  iau  decizii  cu  cit  ştiu  ei.  De  aceea  se 
impune  ca  oamenii  de  ştiinţă  să-şi  formuleze  opiniile  cu  exactitate.  Şi 
repede.  înainte  ca  oamenii  politici  să  ia  decizii  pe  baza  celor  cunos¬ 
cute  de  dînşii.  E  neştiinţific  să  li  se  spună  oamenilor  politici  să  aştepte. 
Să  nu  ne  ascundem  în  spatele  faptului  că  nu  putem  avea  certitudini. 
Altfel,  cînd  vom  avea  certitudinea,  va  fi  prea  tîrziu.  Ca  în  cazul  pădu¬ 
rilor  care  mor  din  cauza  poluării.  E  corect  că  există  o  anumită  incertitu¬ 
dine,  dar  dacă  ea  duce  la  înarmare,  devine  tot  mai  mult  certitudine. 
Problema  e  să  se  elaboreze  o  strategie  a  salvării.  Ştiinţific  e  să  lucrăm 
azi  pentru  salvarea  noastră,  nu  să  aşteptăm  pînă  vom  avea  mai  multe 
informaţii.  Nu  ar  fi  ştiinţific. 

Ideea  a  fost  exemplificată  de  acad.  Rauschenbach  prin  incertitu¬ 
dinea  pe  care  o  are  un  pilot  nevoit  să  aterizeze  la  un  moment  dat.  Nu-şi 
mai  poate  alege  timpul,  ci  aterizează  în  condiţii  de  incertitudine,  neştiind 
exact  cum  va  fi! 

Au  mai  vorbit,  în  acelaşi  sens,  porf.  Dr.  Vladimir  Preobajenski 
(U.  R.  S.  S.)  şi  prof.  Podlesnîi.  Un  călugăr  budist  din  Nepal,  Bhikkhu 
Amritanda,  a  cerut  oamenilor  de  ştiinţă  să  fabrice  o  bombă  bună ,  care 
să-i  facă  pe  oameni  mai  buni!  De  aceasta  e  nevoie  în  lume.  Problema  şi 
pericolele  există  mai  întîi  în  mintea  oamenilor,  în  mintea  celor  ce  deţin 
puterea,  deşi  e  curios  că  după  ce  nu  mai  sînt  conducători,  toţi  vor  pace, 
îşi  aduc  aminte  că  au  familii,  copii!  Ar  trebui  să  nu  uite  aceasta  nici 
cînd  au  puterea  în  mînă. 

Episcopul  american  Dr.  David  Preuss,  preşedintele  Bisericii  Luthe- 
rane  din  S.  U.  A.,  a  reproşat  unora  dintre  vorbitori  că  prea  pun  accen¬ 
tul  pe  vina  Statelor  Unite  în  competiţia  militară  actuală.  Şi  în  Ame¬ 
rica  sînt  mulţi  care  dau  toată  vina  pe  sovietici.  Problema  e  cum  să 
scăpăm  de  ameninţarea  care  ne  priveşte  pe  toţi,  nu  să  ne  acuzăm  unii 
pe  alţii.  Să  ajungem  să  luăm  măsuri  comune  de  dezarmare  şi  să  scăpăm  de 
atmosfera  de  absurd  în  care  trăieşte  omenirea,  precum  spunea  Mitro¬ 
politul  Antonie.  Să  ne  adresăm  şi  Estului  şi  Vestului.  Păcate  sînt  de 
ambele  părţi  şi  pocăinţa  trebuie  să  fie  de  ambele  părţi,  cum  scrie  în  me¬ 
sajul  său  şi  Arhiepiscopul  de  Canterbury. 

Episcopul  american  a  chemat  la  deschidere  şi  încredere.  Deschidere 
pentru  control  reciproc  şi  pentru  cercetare  comună.  El  a  chemat  de 
asemenea  citind  încă  o  dată  pe  mitropolitul  Antonie,  la  o  nouă  ordine 
morală  internaţională  care  să  dea  conducătorilor  marilor  puteri  o  orien¬ 
tare  spre  pace  şi  înţelegere. 

Comentînd  vorbirea  episcopului  american,  Dr.  Andriamanjato  din 
Madagascar  a  spus  că  într-adevăr  există  şi  de  o  parte  şi  de  alta  tendinţe 
de  autojustificare  şi  e  foarte  greu  să  arbitrezi.  Trebuie  totuşi  să  argu- 

mentăm  puternic  singura  justificare  valabilă:  a  păcii  şi  a  vieţii.  Să 
argumentăm  cum  trebuie  ordinea  morală  la  care  trebuie  convertită 
lumea  şi  mai  ales  marile  puteri.  Trebuie  să  trecem  dincolo  de  propa¬ 
gandă,  la  dezvăluirea  adevărurilor  celor  mai  crude.  Un  proverb  mal- 
gaş  spune:  „Un  adevăr  rău  prezentat  nu  are  valoarea  unei  minciuni 
bine  prezentate14.  Trebuie  să  facem  să  nu  mai  domnească  în  lume  „ra¬ 
ţiunea  celui  mai  tare44,  cum  spunea  La  Fontaine  —  „La  raison  de  plus 
fort  est  toujours  la  meilleure44  —  ci  raţiunea  celui  ce  are  dreptate.  Să 
domnească  dreptatea.  Nevoile  mici  din  lume,  nevoile  locale,  nu  se  vor 
împlini  decît  printr-o  macroeconomie  bine  organizată,  la  scară  mondială. 
Dumnezeu  poate  zice:  „V-am  dat  pîinea  cea  de  toate  zilele,  dar  voi  aţi 
distribuit-o  rău44.  De  aici  vine  necesitatea  unei  noi  ordine  economice 
mondiale.  Actuala  ordine  e  dezastruoasă  pentru  unii.  De  pildă,  în  pro¬ 
blema  creditelor  şi  a  împrumuturilor,  din  cauza  manipulării  puterii 
dolarului,  dolarii  pe  care  i-am  împrumutat  acum  trei  ani,  trebuie  să-i 
întoarcem  azi  de  trei  ori  mai  mulţi,  deşi  economia  noastră  a  rămas 
aceeaşi!  Unele  ţări  au  decis  să  nu  mai  plătească,  ba  chiar  să  ceară  aju¬ 
toare  pentru  echilibrare. 

Au  mai  vorbit:  Rudiger  Schoz  (R.  F.  G.)  care  s-a  ocupat  de  conso¬ 
lidarea  şi  reconstituirea  conştiinciozităţii,  Cari  Reiniold  Braakenhiel 
(Suedia),  Lama  Gh.  Gaadau  (Mongolia),  Dr.  Thich  Minch  Chau  (Viet¬ 
nam),  Aturalye  Indaratana  (Sri  Lanka),  Dr.  Pharamaha  Nakorn  Khema- 
palt  (Tailanda),  Sh.  Hirayama  (Japonia),  Kazimierz  Morawski  (Polonia, 
membru  al  Consiliului  de  Stat),  Ahmad  Zobara  (Muftiu  suprem,  Yemen), 
Dr.  J.  Martin  Bailey  (U.  S.  A.),  C.  Mazobare  (Zimbabwe),  şi  alţii.  A  luat 
cuvîntul  şi  reprezentantul  Bisericii  Ortodoxe  Române,  Dr.  Antonie 
Plămădeală,  Mitropolitul  Ardealului,  care  a  spus  printre  altele: 

„Mă  bucur  că  ne  revedem  în  jurul  acestei  Mese  rotunde,  la  cea  de  a 
treia  întîlnire,  reprezentanţi  ai  religiilor,  savanţi  şi  experţi  din  toată 
lumea.  Am  ascultat  toţi  cu  interes  referatele  oamenilor  de  ştiinţă,  dom¬ 
nii  Carrier,  Bach,  Rauschenbach,  Preobrajenski  şi  alţii.  Perspectivele 
sînt,  după  cum  am  putut  înţelege,  sumbre.  Ni  s-au  făcut  demonstraţii 
ştiinţifice,  venite  din  partea  unor  specialişti.  Desigur,  viitorul  rezervat 
omenirii  în  eventualitatea  unui  război,  le  este  cunoscut  şi  conducătorilor 
marilor  puteri.  Şi  atunci  cum  se  explică  faptul  că  trebuie  atîtea  eforturi 
ca  să  se  lase  convinşi  că  trebuie  să  renunţe  la  război?  Ce  se  întîmplă 
cu  noi,  oamenii?  Ne  pierdem  simţul  de  orientare  şi  ne  prăbuşim  inevi¬ 
tabil  în  catastrofă,  într-o  catastrofă  provocată  chiar  de  noi  înşine?  Sîn- 
tem  ca  într-un  teatru  al  absurdului:  pregătim  o  sinucidere  colectivă  şi 
ne  plîngem  împotriva  ei,  dar  continuăm  să  fabricăm  arme,  bombe,  arme 
nucleare,  tot  mai  distrugătoare,  tot  mai  ucigătoare!  Parcă  am  fi  într-un 
vis  în  care  nu  mai  sîntem  capabili  să  ne  schimbăm  direcţia  spre  cata¬ 
strofă.  Dar  sîntem  totuşi  treji,  aşa  că  totuşi  nu  sîntem  condamnaţi  fără 
apel.  Putem  schimba  direcţia.  Putem  rămîne  la  raţiune.  Putem  evita  ab¬ 
surdul.  Aceasta  trebuie  să  fie  chemarea  noastră  ca  reprezentanţi  ai 
religiilor.  Să  ajutăm  ca  omenirea  să  se  trezească  din  visul  întunecat  şi 
înspăimîntător  şi  să  vadă  şi  să  se  întoarcă  la  lumina  zilei,  a  speranţei, 
a  lucidităţii,  a  raţiunii. 

S-a  vorbit  aici,  de  „războiul  stelelor",  de  înarmarea  în  cosmos,  care 
e  ultima  dintre  „strategiile"  imaginate,  de  fapt  ultima  dintre  nebunii. 

E  sigur  că  pentru  o  vreme,  dacă  nu  e  stopată  la  vreme,  competiţia  din¬ 
tre  marile  puteri  se  va  muta  în  spaţiu.  Dar  cînd  se  va  echilibra  în  spa¬ 
ţiu,  se  va  relua  pe  pămînt,  şi  vom  trăi  mereu  coşmarul  cursei  înarmări¬ 
lor  ajuns  deja  la  paroxism.  Soluţia  nu  e  decît  în  echilibrarea  prin  redu¬ 
cerea  armamentelor  şi  a  armelor  în  primul  rînd  a  celor  două  blocuri 
militare  NATO  şi  Tratatul  de  la  Varşovia,  prin  reducerea  lor  pînă  la 
nivelul  cel  mai  de  jos,  care  să  nu  mai  pună  în  pericol  omenirea. 

România  propune  de  mult  acest  lucru,  odată  cu  propunerea  şi  a 
îngheţării  cheltuielilor  militare  şi  reducerea  lor  deocamdată  cu  10%, 
urmînd  ca  după  aceea  să  se  treacă  la  o  reducere  treptată.  în  legătură 
cu  spaţiul  cosmic,  se  propune  organizarea  unei  conferinţe  mondiale 
care  să  reglementeze  folosirea  cosmosului  numai  în  scopuri  paşnice. 

Ca  oameni  ai  religiilor,  ce  răspunderi  ne  revin  nouă?  Noi  nu  avem 
putere.  Avem  totuşi  puterea  de  a  sensibiliza  conştiinţele  credincioşilor  şi 
de  a  le  arăta  pericolele  ce  ne  stau  în  faţă  şi  care  contrazic  cele  mai  ele¬ 
mentare  precepte  ale  credinţelor  noastre.  Căci  toţi,  de  orice  religie  sîn- 
tem,  respectăm  porunca:  „Să  nu  ucizi",  glorificăm  viaţa  şi  pe  autorul  ei. 
Am  tot  spus  mereu:  Să  fim  apărători  ai  păcii.  A  fost  bine.  Dar  eu  cred 
că  trebuie  să  facem  un  pas  mai  departe.  Pacea  o  iubim  toţi.  Toţi  cre¬ 
dincioşii  noştri  iubesc  pacea.  Trebuie  să-i  facem  activi ,  să-i  facem  să  de¬ 
vină  o  forţă  a  păcii ,  o  forţă  activă  în  apărarea  păcii.  Pasivitatea  nu  mai 
impune  într-o  lume  în  continuă  competiţie  militară.  Nu  e  timp  de  aştep¬ 
tat.  Nu  există  alternative.  Şi  ameninţarea  ne  priveşte  pe  toţi,  nu  numai 
pe  unii.  Să  fim  o  voce ,  unică ,  limpede,  puternică. 

Aşa  cum  am  mai  vorbit  şi  în  anii  trecuţi  aici,  la  această  Masă 
rotundă,  despre  necesitatea  unei  noi  ordine  morale  internaţionale ,  re¬ 
iau  această  idee  şi  mă  bucur  că  am  auzit-o  azi  şi  de  la  d-1.  Rauschenbach 
şi  de  la  d-1  Serrano.  Aceasta  trebuie  să  fie  mai  ales  chemarea  noastră. 
Să  arătăm  că  războiul  e  imoral,  că  morală  e  apărarea  vieţii,  că  morală  e 
interzicerea  cursei  înarmărilor  şi  a  războiului,  că  morală  e  o  nouă  ordine 
economică  internaţională,  care  să  organizeze  viaţa  omenirii  pe  principii 
de  echitate  şi  egalitate,  că  morală  e  respectarea  convenţiilor  şi  a  prin¬ 
cipiilor  de  bază  ale  relaţiilor  internaţionale,  a  egalităţii  în  drepturi  a 
tuturor  popoarelor,  a  independenţei  şi  suveranităţii  naţionale,  a  neames¬ 
tecului  în  treburile  interne,  a  renunţării  la  forţă  şi  la  ameninţarea  cu 
forţa,  că  morală  e  lucrarea  împreună  pentru  progres  şi  dezvoltare,  nu 
lucrare^  unora  împotriva  altora,  nu  dreptul  forţei  şi  al  celui  mai  pu¬ 
ternic.  A  spune  şi  a  milita  pentru  toate  acestea,  este  îndatorirea  noas¬ 
tră,  a  religiilor,  a  credincioşilor  noştri,  de  orice  credinţă,  de  orice  rasă, 
şi  de  orice  neam  ar  fi". 

La  sfîrşit  s-a  redactat  o  Declaraţie  a  Mesei  rotunde  destinată  presei  * 
şi  s-au  trimis  scrisori  conducătorilor  U.  R.  S.  S.  şi  U.  S.  A.,  precum  şi 
lui  Rajiv  Gandhi,  ca  preşedinte  al  grupului  ţărilor  nealiniate,  cerîndu-le 
să  facă  totul  pentru  dezarmare  şi  pace! 

Dr.  ANTONIE  PLĂMĂDEALĂ 
Mitropolitul  Ardealului 


„SA  UCIDEM  RĂZBOAIELE  CU  CUVlNTUL  ŞI  NU  OAMENII, 
ŞI  SA  OBŢINEM  PACEA  CU  PACE,  NU  CU  RĂZBOI" 

Pacea  şi  războiul  în  lumina  ultimelor  epistole  ale  Fericitului  Augustin 

(ep.  189,  220,  229) 


în  cele  ce  urmează  intenţionăm  să  prezentăm  în  traducere  şi  înca¬ 
drate  de  un  dublu  comentar:  unul  istoric-contextual,  şi  altul  ideatic 
şi  de  actualitate,  cîteva  texte  alese  din  bogata  şi  importanta  corespon¬ 
denţă  a  Fer.  Augustin,  şi  consacrate  de  marele  doctor  african  schiţării 
concepţiei  creştine  asupra  păcii  şi  războiului. 

* 

Din  punct  de  vedere  istoric,  întreaga  existenţă,  bogată  în  frămîn- 
tări  interioare,  zbuciumată  de  mari  dispute  doctrinare  (antimaniheică, 
antidonatistă,  antipelagiană  şi  antiariană),  şi  jalonată  de  realizări  şi 
opere  spirituale  excepţionale,  a  Fer.  Augustin  (354 — 430),  s-a  desfăşu¬ 
rat  pe  fundalul  sumbru  şi  sîngeros  al  ultimelor  decenii  din  istoria 
Imperiului  roman  de  Apus,  decenii  care  au  reprezentat  agonia  şi  decă¬ 
derea  iremediabilă  a  milenarei  civilizaţii  greco-latine  în  Occident  şi 
zorii  noii  lumi  a  Evului  Mediu.  înţelese  în  acest  context,  printr-o  „Sitz 
—  im  —  Leben“  adecvată,  toate  evenimentele  vieţii  Fericitului  primesc 
un  relief  particular  şi  o  semnificaţie  umană  mai  pregnantă. 

Astfel,  întreaga  operă  şi  activitate  publică  a  Fer.  Augustin  în  cali¬ 
tate  de  episcop  al  cetăţii  romane  africane  Hippo-Regius  (396 — 430)  s-a 
desfăşurat  sub  domnia  la  Ravenna  a  lui  Flavius  Honorius  (395 — 423),  un 
tînăr  incapabil  şi  laş,  debil  mintal  şi  fizic,  dirijat  mereu  din  umbră  de 
un  anturaj  intrigant  şi  tutelat  de  marii  generalisimi  ai  Imperiului  (Sti- 
licon,  395 — 408  şi  Constantius  411 — 422),  şi,  ulterior,  şi  sub  mino¬ 
ratul  nepotului  acestuia,  Flavius  Valentinianus  III  (425 — 455).  Gravele 
frămîntări  prin  care  trecea  în  aceste  decenii  Imperiul  de  Apus  au  la  ori¬ 
gine  mai  cu  seamă  invaziile  nestăvilite  ale  numeroaselor  şi  agresivelor 
neamuri  germanice  de  dincolo  de  Rin:  vizigoţi,  vandali,  alani,  franci, 
burgunzi  etc.  deplasate  masiv  spre  vest  din  pricina  formidabilei  pre¬ 
siuni  exercitate  de  apariţia  hunilor  (375)  în  Europa  Răsăriteană.  Ca 
urmare  a  stabilirii  confederaţiei  hunice  în  Panonia  deci,  întreaga 
„Românie"  de  la  Bosfor  la  Atlantic  este  trecută  sistematic  prin  foc 
şi  sabie. 

Sub  presiunea  hunilor  şi  profitînd  de  grava  criză  internă  a  Impe¬ 
riului,  vandalii,  conduşi  de  regele  Gunderic,  aliaţi  cu  alanii  şi  suebii, 
forţează  primii  ,,limes-ul“  Rinului,  invadează  Galia,  iar  în  409 — 411, 
traversează  Pirineii  stabilindu-se  în  Spania.  Profitînd  de  dispariţia  tragică 
a  generalisimului  Stilicon,  asasinat  mişeleşte  în  408  din  chiar  ordinul  îm¬ 
păratului,  vizigoţii  conduşi  de  regele  Alaric  (395 — 410),  un  fel  de  Atila 
al  triburilor  germanice,  invadează  Italia  venind  din  Dalmaţia,  iar  la 
24  aug.  410  cuceresc,  spre  marea  consternare  a  întregii  lumi  antice, 
Roma,  pe  care  o  jefuiesc  sălbatic  vreme  de  3  zile  (după  care  vor  con¬ 
stitui  un  regat  germanic  în  sudul  Galliei  şi  nordul  Spaniei,  primul  stat 
,,barbar“  independent  alcătuit  pe  teritoriul  Imperiului  roman).  Pentru 
prima  dată  după  opt  secole.  Cetatea  Eternă  era  ocupată  prin  forţa 
armelor  de  un  neam  străin.  O  asemenea  catastrofă  a  apărut  în  optica 
devotaţilor  vechiului  cult  politeist  drept  pedeapsa  zeilor  păgîni  părăsiţi 
şi  un  murmur  de  protest  s-a  ridicat  din  întreg  Imperiul  împotriva  creş¬ 
tinismului.  Drept  răspuns  la  aceste  acuze,  Fer.  Augustin  alcătuieşte, 
lucrînd  vreme  de  15  ani  (410 — 426)  cel  mai  mare  opus  doctrinar  al 
său,  adevărată  „summa“  a  gîndirii  augustiniene:  ,,De  civitate  Dei“  (23 
cărţi).  Compusă  ca  un  vast  diptic  bazat  pe  antiteza  ,,civitas  Dei  —  civitas 
terrena“,  opera  reprezintă  cea  mai  cuprinzătoare  apologie  creştină  şi 
prima  mare  încercare  de  filosofie  a  istoriei,  înfăţişînd  opera  Provi¬ 
denţei  şi  Judecăţii  divine  în  lume  de  la  începuturi  şi  pînă  la  sfîrşitul 
ei  eshatologic. 

Dezastrul  iminent  al  Imperiului  este  evitat  prin  intervenţia  energică 
a  generalului  ilirian  Flavius  Constantius  (din  411  ,,comes  et  magister 
militum“)  care,  în  417,  se  căsătoreşte  cu  Galla  Placidia,  fiica  împăratului 
Flavius  Theodosius  I  şi  sora  vitregă  a  lui  Honorius.  Cuplul  celor  doi  va 
tutela  cu  efecte  pozitive  ultima  parte  a  domniei  incapabilului  Honorius. 
Sub  guvernarea  lor  (417 — 422)  Imperiul  de  Apus  cunoaşte  o  scurtă  pe¬ 
rioadă  de  relativă  linişte  şi  restaurare  a  autorităţii  imperiale  asupra 
provinciilor  sale. 

In  cadrul  măsurilor  de  consolidare  a  autorităţii  civile  şi  militare 
asupra  provinciilor  se  înscrie  şi  mandatul  de  guvernare  asupra  Africii 
romane,  încredinţat  de  curtea  din  Ravenna  unui  general  capabil  şi  fidel 
dinastiei  teodosiene,  pe  nume  Bonifacius.  Destinul  acestui  contradictoriu 
personaj  istoric  ne  interesează  mai  îndeaproape  atît  prin  evenimen¬ 
tele  decisive,  cu  imprevizibile  şi  incalculabile  consecinţe,  pe  care  acţiu¬ 
nile  sale  le  va  genera  asupra  Africii  romane,  cît  şi  prin  contactul 

direct,  interesul  şi  atitudinile  pe  care  le-a  suscitat  Fer.  Augustin. 

Episcopul  Hipponei  a  întreţinut  pe  parcursul  unui  deceniu  un  intere-  * 
sânt  schimb  de  scrisori  cu  acest  general  roman,  din  care  ne-au  parvenit 
trei  piese  pe  care  le  vom  prezenta  îndată,  atît  în  textul  şi  contextul 
lor  istoric,  încercînd  ca  apoi  să  desprindem  din  ele  o  lecţie  pilduitoare 
şi  pentru  actualitate. 

Aşadar,  către  417,  tribunul  şi  viitorul  comite,  Bonifacius  vine 
în  Africa  ameninţată  mereu  de  incursiunile  maurilor,  dar  sfîşiată  mai 
ales  în  interior  de  gravele  tulburări  produse  de  schisma  donatistă. 

Născut  din  persecuţiile  lui  Diocletianus  (303),  donatismul,  practic  o 

reactivare  a  rigorismului  novaţian  întemeiat  pe  ideea  Bisericii  celor 
curaţi,  cu  excluderea  celor  vinovaţi  de  păcate  grave,  era  centrat  pe 
ideea  că  valabilitatea  sacramentelor  depinde  de  vrednicia  sau  sfinţenia 
vieţii  celui  ce  le  administrează.  încercările  lui  Constantin  cel  Mare 
(316)  şi  Constans  (343)  de  a-1  desfiinţa  cu  forţa  au  avut  drept  rezultat, 
doar  orientarea  făţişă  a  opoziţiei  donatiştilor  nu  numai  împotriva  Bise¬ 
ricii  ortodoxe  ci  şi  împotriva  autorităţii  de  stat,  şi  deci  izbucnirea 
unei  răscoale  generale  a  africanilor  împotriva  Bisericii  catolice,  a  pro¬ 
prietarilor  şi  a  autorităţilor  imperiale.  Trupele  neregulate  ale  comunită¬ 
ţilor  donatiste  erau  alcătuite  din  fanatici  în  ale  credinţei  şi  răzvrătiţi 
împotriva  nedreptăţilor  sociale  ale  veacului.  Grupurile  lor  înarmate 
şi  susţinute  de  episcopul  Donat  cel  Mare  din  Bagae,  numite  de  orto¬ 
docşi  „circumcelliones44,  adică  înconjurătorii  caselor  sau  colinelor,  au 
devenit  în  curînd  un  adevărat  flagel,  terorizînd  întreaga  provincie. 
Bandele  ţăranilor  răsculaţi  susţinute  de  episcopatul  donatist,  care-şi 
spuneau  „agonistici44  şi  „milites  Christi44,  cutreierau  ţara  în  lung  şi 
în  lat,  înarmaţi  cu  furci,  coase  şi  ciomege,  şi  strigînd  ,,Deo  laudes44 
dădeau  foc  la  casele  şi  bisericile  ortodocşilor,  ucigînd  adesea  fără  milă 
pe  cei  de  altă  credinţă.  Amploarea  extensiunii  donatismului  e  ilustrată 
de  faptul  că  în  394  la  sinodul  de  la  Bagae  au  participat  nu  mai  puţin 
de  310  episcopi  donatişti.  Drept  urmare,  împăratul  Honorius,  oscilînd, 
intre  persecuţie  şi  toleranţă,  a  dispus  în  411  ţinerea  la  Cartagina  a  unei 
conferinţe  episcopale  generale  sub  preşedinţia  unui  comisar  imperial 
la  care  au  participat  286  de  episcopi  ortodocşi  şi  279  donatişti.  Sufletul 
discuţiilor  a  fost  Fer.  Augustin  care  a  încercat  zadarnic  să  demonstreze 
donatiştilor  că  valabilitatea  Tainelor  nu  depinde  de  vrednicia  preotului 
ci  de  harul  lui  Dumnezeu,  şi  că  Biserica  nu  încetează  de  a  fi  sfîntă 
chiar  dacă  în  ea  se  află  oameni  păcătoşi.  Comisarul  imperial,  corniţele 
Marcellinus  a  decis  că  victoria  e  de  partea  ortodocşilor,  conferinţa  a 
fost  declarată  închisă,  iar  deciziile  ei  au  fost  ratificate  şi  sancţionate 
printr-un  rescript  imperial  care  dispunea  interzicerea  adunărilor  dona¬ 
tiştilor  sub  pedeapsa  capitală  sau  a  pierderii  drepturilor  civice. 

Proaspăt  sosit  în  Africa,  Bonifacius,  confruntat  şi  el  cu  problema 
pacificării  neîncheiate  încă  a  donatiştilor,  scrie  Fer.  Augustin  cerîndu-i 
informaţii  detaliate  asupra  donatismului,  asupra  doctrinei,  acţiunilor 
şi  măsurilor  ce  trebuie  luate  faţă  de  aceştia.  Episcopul  Hipponei  îi  răs¬ 
punde  într-o  lungă  scrisoare  (ep.  185;  P.  L.  33,  792 — 815)  pe  care  în 
,, Retractaţii44  (II,  48)  o  socoteşte  drept  un  tratat  de  sine  stătător  cu  titlul 
,,De  correctione  Donatistarum44,  dar  asupra  căruia  nu  este  în  intenţia 
noastră  să  zăbovim  mai  mult.  Pentru  noi  ea  înseamnă  doar  începutul 
schimbului  de  scrisori  între  Fer.  Augustin  şi  corniţele  Bonifacius. 

Un  an  mai  tîrziu  (418),  însă  Fer.  Augustin  scrie  comitelui  o  scrisoare 
scurtă  (ep.  189;  P.  L.  33,  854 — 857)  dar  extrem  de  interesantă  în  care 
schiţînd  portretul  ideal  al  unui  ,,miles  christianus44,  enunţă  şi  dezvoltă  cu 
pătrundere  unul  din  principiile  fundamentale  ale  polemologiei  şi  ire- 
nologiei  creştine.  Dată  fiind  importanţa  conţinutului  acestor  idei  o  repro¬ 
ducem  în  traducere  în  întregime. 

„Alesului  domn  şi  pe  merit  remarcabilului  şi  cinstitului  fiu  Boni- 
facius,  Augustinus  îi  trimite  salutare  întru  Domnul. 

1.  Scrisesem  deja  un  răspuns  iubirii  tale ,  dar  pe  cînd  căutam  pri¬ 
lejul  trimiterii  epistolei,  a  apărut  pe  neaşteptate  preaiubitul  meu  fiu 
Faustus  mergînd  spre  înălţimea  ta.  Carele ,  cînd  a  primit  scrisoarea  pe 
care  o  alcâtuisem  deja  spre  a  o  trimite  Bunăvoinţei  tale ,  mi-a  sugerat 
că  doreşti  mult  să-ţi  scriu  ceva  care  să  te  zidească  şi  spre  mîntuirea 
cea  veşnică ,  a  cărei  nădejde  este  în  Domnul  nostru  Iisus  Hristos.  Şi 
măcar  că  eram  aşa  de  ocupat ,  a  insistat  într-atît  că  nu  ămîn  să  fac 
aceasta,  pe  cit  de  altfel  ştii  că  sincer  te  iubeşte.  Şi  prin  urmare ,  gră - 
bindu-mâ  să  vin  întâmpinare ,  am  preferat  mai  degrabă  să  scriu  ceva 
în  fugă,  decît  să  mă  arăt  zăbavnic  doririi  tale  adine  evlavioase ,  alesule 
domn  şi  pe  merit  remarcabile  şi  cinstitule  fiule. 

2.  Aşadar  ce  pot  să  zic  eu  pe  scurt  este:  „Să  iubeşti  pe  Domnul 
Dumnezeul  tău  din  toată  inima  ta  şi  din  tot  sufletul  tău ,  şi  cu  toată 
tăria  ta  şi  „să  iubeşti  pe  aproapele  tău  ca  pe  tine  însuţi Căci  acesta 
este  cuvîntul  pe  care  Domnul  l-a  rezumat  pe  scurt  pe  pămîntt  zicând  în 
Evanghelie:  „în  aceste  două  porunci  se  cuprinde  toată  Legea  şi  proorocii “ 
(Mt.  22,  37.  38 — 39).  în  această  iubire  deci ,  înaintează  şi  tu  zilnic,  rugîn- 
du-te  şi  făcînd  binele,  ca,  cu  ajutorul  însuşi  Celui  ce  ţi-a  poruncit-o  şi 
dat-o,  această  iubire  să  fie  hrănită  şi  să  crească,  şi  să  ajungă  desă- 
virşitâ  întru  tine.  Căci  aceasta  este  „iubireau,  care,  aşa  cum  zice  Apos¬ 
tolul,  „s-a  revărsat  în  inimile  noastre  prin  Duhul  Sfînt  Carele  s-a  dat 
nouă “  (Rom.  5,  5).  Ea  este  cea  despre  care  acelaşi  Apostol  zice:  „iubirea 
este  plinirea  Legii “  (Rom.  13,  14).  Ea  este  cea  prin  care  se  lucrează 
credinţa,  de  aceea,  iarăşi,  tot  el  zice:  „Nici  tăierea  împrejur  nu  poate  ceva 
în  Hristos,  ci  credinţa  lucrătoare  prin  iubire “  (Gal.  5,  6)., 

3.  Căci  întru  această  iubire  au  plăcut  lui  Dumnezeu  toţi  sfinţii 
noştri  părinţi,  patriarhi,  prooroci  şi  apostoli.  întru  aceasta  toţi  adevăraţii 
martiri  au  luptat  împotriva  diavolului  pînă  la  sînge,  şi  întrucît  nici  nu 
s-a  răcit  şi  nici  n-a  lipsit  ea  intim  ei,  de  aceea,  au  şi  biruit.  întru  aceasta 
toţi  bunii  credincioşi  înaintează  zilnic  rivnind  să  ajungă  nu  la  împărăţia 
muritorilor,  ci  la  împărăţia  cerurilor,  nu  la  moştenirea  vremelnică,  ci  la 
cea  veşnică;  nu  la  aur  şi  argint,  ci  la  bogăţiile  nestricăcioase  ale  înge¬ 
rilor;  nu  la  niscaiva  bunuri  ale  acestui  veac,  în  care  se  trăieşte  cu  frică 
şi  cu  teamă,  nici  la  cele  pe  care  fiecare  le  părăseşte  cînd  moare,  ci  la 
Dumnezeu  cel  viu,  a  cărui  suavitate  şi  desfătare  întrece  orice  frumuseţe 
nu  numai  a  corpurilor  pămînteşti,  ci  şi  a  acelor  cereşti;  Care  întrece 
orice  podoabă  a  sufletelor  drepţilor  şi  sfinţilor;  Care  întrece  orice  înfă¬ 
ţişare  a  îngerilor  şi  puterilor  celor  mai  de  sus;  Care  întrece  tot  ce  se 
poate  nu  numai  grăi,  dar  şi  cugeta  despre  El.  Şi  să  nu  deznădâjduim  de 
o  atît  de  mare  făgăduinţă  fiindcă  este  mare  foarte,  ci  mai  degrabă, 
fiindcă  a  făgăduit  aceasta  Cel  Unul  Carele  este  foarte  mare,  să  cre¬ 
dem  că  vom  fi  primiţi;  precum  zice  şi  fericitul  Apostol  Ioan,  că  „Sîntem 
fii  ai  lui  Dumnezeu,  şi  ce  vom  fi  nu  s-a  arătat  pînă  acum.  Ci  ştim  că 
atunci  cînd  El  se  va  arăta,  vom  fi  asemenea  Lui,  fiindcă  îl  vom  vedea 
aşa  cum  esteu  (I  In.  3,  2). 


PENTRU  PACEA  A  TOATA  LUMEA 


45 


4.  Nu  socoti  defel  că  nu  poate  plăcea  lui  Dumnezeu  nimeni  din  cei 
care  prestează  serviciul  militar  sub  arme  de  război,  (noii  existimare 
nemiminem  Deo  plăcere  posse,  qui  in  armis  bellicis  militat).  Căci  între 
aceştia  era  şi  David  cel  sfint ,  căruia  Domnul  i-a  adus  o  atît  de  mare 
mărturie.  între  aceştia  au  fost  mulţi  drepţi  ai  vremii  aceleia .  între  aceş¬ 
tia  era  şi  acel  centurion  care  a  zis  Domnului:  „Nu  sînt  vrednic  să 
intri  sub  acoperişul  meu ,  ci  numai  zi  cu  cuvîntul,  şi  se  va  vindeca  sluga 
mea.  Căci  şi  eu  sînt  om  sub  stâpînirea  altora  şi  am  sub  mine  ostaşi  şi-i 
spun  acestuia:  du-tef  şi  se  duce;  şi  acestuia:  vino,  şi  vine ;  şi  slugii 
mele:  fă  aceasta ,  şi  face";  Şi  despre  care  Domnul  a  zis:  „Amin  zic  vouă, 
nici  în  Israel  n-am  găsit  atîta  credinţă "  (Mt.  8,  8 — 10).  între  aceştia  era  şi 
acel  Comelius  la  care  a  fost  trimis  îngerul,  şi  a  zis:  „Comelius,  primite 
au  fost  milosteniile  tale  şi  auzite  au  fost  rugăciunile  tale",  cînd  l-a 
îndemnat  să  meargă  la  Sf.  Petru  Apostolul,  şi  de  la  el  să  audă  ceea  ce  tre¬ 
buie  să  facă,  şi  la  care  Apostol,  ca  să  vină  la  el,  a  trimis  iarăşi  un  soldat 
cucernic  (F.  Ap.  10,  4 — 8).  între  aceştia  erau  şi  cei  care  au  venit  să  fie 
botezaţi  de  către  Ioan,  sfîntul  înaintemergător  şi  prieten  al  Mirelui  — 
despre  care  însuşi  Domnul  a  zis:  „ Nimeni  nu  s-a  ridicat  mai  mare  decît 
Ioan  Botezătorul  între  cei  născuţi  din  femeie"  (Mt.  11,  11)  —  şi  au 
cerut  de  la  el  să  le  zică  ce  să  facă,  dar  el  le-a  răspuns:  „Să  nu  asu¬ 
priţi  pe  nimeni,  nici  să  învinuiţi  pe  nedrept,  ci  să  fiţi  mulţumiţi  cu  solda 
voastră"  (Lc.  3,  14).  Nicidecum  nu  i-a  oprit  să  presteze  serviciu  militar 
sub  arme  pe  cei  cărora  le  prescrise  dimpotrivă  să  se  mulţumească  cu 
solda  lor. 

5.  Un  loc  mai  mare  la  Dumnezeu  au  însă  cei  care,  părăsind  toate 
aceste  activităţi  ale  veacului,  slujesc  lui  Dumnezeu  în  cea  mai  înaltă 
înfrînare  a  castităţii.  „Dar  fiecare,  zice  Apostolul,  are  de  la  Dumnezeu 
darul  lui.  Unul  aşa,  altul  într-alt  fel"  (I  Cor.  7,  7).  Prin  urmare  unii 
rugîndu-se  pentru  voi  luptă  împotriva  duşmanilor  nevăzuţi,  iar  voi 
luptînd  pentru  ei  să  osteniţi  împotriva  barbarilor  celor  văzuţi.  O,  dacă 
ar  fi  o  singură  credinţă  întru  toţi,  pentru  că  atunci  şi  voi  aţi  fi  mai 
puţin  osteniţi  şi  diavolul  cu  îngerii  lui  ar  fi  mai  uşor  de  învins!  Dar 
întrucît  în  acest  veac  este  necesar  ca  cetăţenii  împărăţiei  cerurilor  să 
fie  frâmîntaţi  de  ispite  între  cei  rătăciţi  şi  impioşi,  ca  să  fie  lămuriţi 
ca  aurul  în  topitoare  (înţ.  Sol .  3,  6),  nu  se  cade  să  voim  să  vieţuim 
înainte  de  vreme  doar  cu  sfinţii  şi  cu  drepţii. 

6.  Aşadar  aceasta  cugetă  mai  întîi  atunci  cînd  iei  arma  spre  luptă, 
fiindcă  virtutea  ta,  chiar  şi  cea  trupească,  este  dar  al  lui  Dumnezeu. 
Căci  astfel  vei  cugeta  să  nu  faci  din  darul  lui  Dumnezeu  ceva  împo¬ 
triva  lui  Dumnezeu.  Deci  atunci  cînd  se  făgăduieşte  jurâmînt  de  cre¬ 
dinţă  el  trebuie  păzit  chiar  şi  faţă  de  duşmanul  împotriva  căruia  se 
duce  războiul,  cu  atît  mai  mult  faţă  de  prietenul  pentru  care  se  duce 
lupta.  Voinţa  (ta)  trebuie  să  ţină  pacea,  războiul  să  se  ducă  doar  din 
necesitate  (pacem  habere  debet  voluntas,  bellum  necessitas),  ca  Dum¬ 
nezeu  să  ne  libereze  de  necesitate  şi  să  ne  păstreze  în  pace.  Căci  nu  se 
caută  pacea  pentru  ca  să  se  işte  războiul,  ci  se  poartă  războiul  doar 
ca  să  se  cîştige  pacea  (non  enim  pax  quaenitur  ut  bellum  excitetur,  sed 
bellum  geritur,  ut  pax  aquiratur).  Prin  urmare  fii  făcător  de  pace  chiar 
în  războaie  (ergo  etiam  bellando  pacificus),  ca  pe  cei  pe  care  îi  învingi 

sd-i  aduci  biruind  la  folosul  păcii  (ad  pacis  utilitatem  producas).  Căci 
fffericiţi  sînt  făcătorii  de  pace  că  aceştia  fiii  lui  Dumnezeu  se  vor 
chema "  (Mt.  5 ,  9).  Iar  dacă  pacea  omenească  este  atît  de  dulce  pentru 
mîntuirea  vremelnică  a  muritorilor ,  cit  este  mai  dulce  pacea  dumne¬ 
zeiască  pentru  veşnica  mintuire  a  îngerilor!  în  acest  fel ,  pe  duşmanul 
care  luptă  împotrivâ-ne  să-l  nimicească  numai  necesitatea ,  nu  şi  voinţa 
ta  (itaque  hostem  pugnantem  necessitas  perimat,  non  voluntas)!  Aşa  cum 
răzvrătitului  şi  celui  ce  opune  rezistenţă  i  se  dă  violenţă,  tot  aşa  învinsului 
sau  captivului  se  cade  să  i  se  dea  milă ,  mai  ales  în  cazul  cînd  nu  mai 
există  teamă  de  tulburare  iarăşi  a  păcii. 

7.  Moravurile  tale  să  le  împodobească  curăţia  conjugală ,  să  le  împo¬ 
dobească  sobrietatea  şi  cumpătarea  (ornet  sobrietas  et  frungalitas).  Căci 
e  extrem  de  ruşinos  ca  pe  cel  care  nu-l  învinge  omul  sâ-l  învingă 
pofta  (cupiditas)  şi  să  fie  doborît  de  vinf  cel  ce  nu  este  învins  cu  sabia. 
Bogăţiile  veacului  acestuia ,  dacă  lipsesc ,  să  nu  fie  căutate  în  lume  cu 
deadinsul  şi  prin  fapte  rele  (adică  jafuri ),  iar  dacă  există  să  fie  păs¬ 
trate  prin  fapte  bune  în  ceruri.  Nu  se  cade  ca  ele  pe  sufletul  bărbătesc 
şi  creştin ,  dacă  i  se  adaugă ,  să-l  înalţe ,  iar  dacă  i  se  retrag ,  să-l  frîngâ. 
Mai  degrabă  să  cugetăm  la  ceea  ce  a  spus  Domnul:  „unde  este  comoara 
ta,  acolo  este  şi  inima  ta“  (Mt.  6,  21);  iar  cînd  auzim  „sus  să  avem 
inimile se  cade  să  răspundem  cu  credinţă ,  căci  ştii  ce  răspundem. 

8.  întru  acestea  am  cunoscut  că  eşti  bine  rîvnitor ,  şi  mult  mă 
desfăt  de  faima  ta  şi  mult  te  felicit ,  astfel  incit  această  epistolă  îţi  este 
mai  degrabă  o  oglindă  în  care  poţi  vedea  cum  eşti  decit  ceva  de  unde  să 
înveţi  cum  trebuie  să  fii.  Totuşi,  de  vei  găsi  în  această  scrisoare  sau 
în  Sfînta  Scriptură  ceva  ce  ai  mai  puţin  în  ce  priveşte  viaţa  cea  bună , 
stăruie  să  cîştigi  acel  lucru  făptuind  şi  rugîndu-te,  şi  din  cele  ce  ai  adu 
mulţumită  lui  Dumnezeu  ca  izvorului  bunătăţii ,  şi  în  toate  acţiunile  tale 
bune  dă  Lui  strălucirea,  iar  ţie  smerenia.  Căci  scris  este:  „toată  darea 
cea  bună,  şi  tot  darul  cel  desăvîrşit  de  sus  este,  pogorînd  de  la  Părintele 
luminilor “  (Iac.  1,  17).  Oricît  de  mult  ai  înainta  în  iubirea  de  Dumne¬ 
zeu  şi  de  aproapele,  şi  în  adevărata  pietate ,  cîtă  vreme  trăieşti  încă  în 
această  viaţă  să  nu  te  crezi  fără  păcat.  Căci  despre  aceasta  se  citeşte 
în  Scripturi:  „Oare  nu  este  o  ispită  viaţa  omului  pe  pămînt ?“  (Iov  7,  4). 
De  aceea,  întotdeauna  cît  eşti  încă  în  acest  trup  este  necesar  să  zici  în 
rugăciune  ceea  ce  Domnul  ne-a  învăţat:  „Şi  ne  iartă  nouă  greşelile 
noastre  precum  şi  noi  iertăm  greşiţilor  noştrili  (Mt.  7,  12).  Adu-ţi  degrabă 
aminte  să  ierţi  dacă  cineva  ţi-a  greşit  şi  a  cerut  de  la  tine  iertare,  ca  să 
te  poţi  ruga  cu  adevărat  şi  să  poţi  cîştiga  şi  tu  iertare  pentru  păcatele 
tale. 

Acestea  le-am  scris  în  grabă  Iubirii  tale,  căci  îmi  dădea  de  zor  graba 
curierului.  Dar  mulţumesc  lui  Dumnezeu  că  n-am  lipsit  bunei  tale 
dorinţi.  Mila  lui  Dumnezeu  să  te  ocrotească  alesule  domn,  şi  pe  merit 
remarcabile  şi  cinstitule  fiu“  (P.  L.  33,  853 — 857). 

Această  epistolă  (nr.  189)  datează  din  417.  Istoria  comitelui  Boni- 
facius  însă,  avea  să  ia  în  curînd  şi  din  nenorocire  o  neaşteptată  şi  nedo¬ 
rită  întorsătură. 

în  419  se  naşte  Flavius  Valentinianus  fiul  lui  Constantius  şi  al  Galliei 
Placidia,  şi  nepotul  lui  Honorius,  şi  continuitatea  dinastiei  teodosiene 

este  asigurată.  Galla  şi  Constantius  sînt  proclamaţi  în  421  Auguşti  aso¬ 
ciaţi  la  tron,  dar  peste  cîteva  luni  Constantius  III  moare,  iar  Placidia 
văduvă,  ca  urmare  a  unor  intrigi  de  camarilă,  este  obligată  în  423  să 
se  refugieze  la  Constantinopol.  Dar  în  aug.  423  moare  şi  Honorius,  iar 
tronul  de  la  Ravenna  este  ocupat  de  uzurpatorul  Ioannes  (423 — 425), 
sprijinit  de  „magister  militum44  Castinus  şi  de  corniţele  Aetius.  In  aceşti 
ani  singurul  sprijin  militar  şi  politic  din  Occident  al  Augustei  Placidia 
şi  al  dinastiei  teodosiene  a  rămas  doar  Bonifacius  corniţele  Africii,  consi¬ 
derat  acum  drept  un  adevărat  ,,novus  Stilicon44  şi  salvator  al  Imperiului. 

Theodosius  II  (408 — 450),  împăratul  Răsăritului,  însă,  trimite  în  Ita¬ 
lia  o  puternică  armată  care  să-l  întroneze  pe  micul  Valentinianus  III 
(425 — 455)  sub  tutela  mamei  sale  Placidia.  în  timp  ce  Aetius  era  plecat 
după  ajutoare  la  huni,  Ravenna  este  ocupată,  Ioannes  uzurpatorul  captu¬ 
rat  şi  ucis  la  Aquilea,  iar  dinastia  teodosiană  restaurată.  Ca  urmare, 
magisterul  Castinus  este  trimis  în  exil,  Aetius  se  pune  în  serviciul  noii 
administraţii,  iar  Bonifacius  este  numit  şi  „comes  domesticorum44.  în 
Occident  se  ciocneau  acum  rivalităţile  a  trei  personaje  de  prim  rang 
care  vroiau  fiecare  dobîndirea  funcţiei  de  generalissim  suprem  al  Impe¬ 
riului  de  Apus  („magister  militum44):  Felix  patriciul,  şi  comiţii  Aetius 
şi  Bonifacius. 

In  427  Bonifacius  este  chemat  de  Placidia  la  Ravenna,  dar  acesta, 
bănuind  o  cursă  a  lui  Felix  şi  Aetius,  refuză.  Ca  urmare  a  refuzului 
său,  Bonifacius  este  declarat  trădător,  iar  patriciul  Felix  trimite  împo¬ 
triva  lui  o  armată  gotică  condusă  de  generalii  Mavortius,  Galbion  şi 
Sinoce.  în  timpul  asediului  împotriva  lui  Bonifacius,  ca  urmare  a  trădării 
lui  Sinoce,  Mavortius  şi  Galbion  sînt  ucişi,  aceeaşi  soartă  urmînd  să  o 
aibă  peste  cîtva  timp  şi  Sinoce,  asasinat  şi  el  din  ordinul  lui  Bonifacius. 
Războiul  civil  izbucnit  acum  ca  urmare  a  rivalităţilor  personale  între 
generalii  romani  între  Africa  şi  Ravenna  venea  să  agraveze  criza  şi  aşa 
profundă  a  Imperiului  în  general  şi  a  Africii  în  particular. 

Bonifacius  care,  înainte  vreme,  la  moartea  primei  sale  soţii,  decla¬ 
rase,  scîrbit  de  lume,  Fer.  Augustin  într-o  întîlnire  la  Tubunis,  inten¬ 
ţia  sa  de-a  părăsi  activitatea  publică  şi  de-a  intra  în  monahism,  dar  la 
îndemnul  episcopului  rămase  totuşi  în  continuare  la  conducerea  pro¬ 
vinciei  cu  hotărîrea  de-a  duce  o  viaţă  de  înfrînare,  reintră  în  cursa 
pentru  putere  şi  se  căsătoreşte  a  doua  oară  cu  Pelagia,  o  femeie  bogată 
şi  fostă  ariană.  Descumpănit  de  evenimentele  în  care  intrase  şi  care-1 
depăşeau,  corniţele  vine  în  427  la  Hippo  să  ceară  sfatul  lui  Augustin, 
dar  episcopul  fiind  bolnav,  n-au  putut  sta  de  vorbă  împreună.  Puţin  mai 
apoi  însă,  refăcut,  Fer.  Augustin  trimite  comitelui,  prin  diaconul  Paul, 
o  scrisoare  de  dojană  (ep.  220 ;  P.  L.  33,  992 — 997)  în  care  îi  aminteşte 
lui  Bonifacius  intenţia  sa  de  odinioară  de-a  păstra  înfrînarea,  arătîndu-i 
totodată  starea  de  plîns  în  care  ajunsese  provincia  din  pricina  războiului 
pornit  împotriva  lui,  cîte  nelegiuiri  se  comit  fie  de  el,  fie  din  pricina 
lui,  devastarea  provinciei  de  către  triburile  barbare  ale  maurilor,  în 
vreme  ce  Bonifacius  este  angajat  în  război  civil,  reproşîndu-i  tot¬ 
odată  şi  neinspirata  sa  căsătorie  a  doua.  Războaiele  —  se  zice  în  seri- 

soare  —  sînt  un  produs  al  patimilor  dezlănţuite  şi  neînfrînate,  iar  în 
aceasta  Bonifacius  are  şi  el  parte  considerabilă  de  vină: 

„  . . .  8.  Dar  vei  răspunde  poate  la  aceasta  că  toate  acestea  trebuiesc 
imputate  mai  degrabă  celor  care  te-au  jignit  şi  vătămat  şi  care  au  răs¬ 
plătit  virtuţile  tale  nu  cu  lucruri  asemănătoare  ci  cu  cele  contrarii.  Cauze 
pe  care  eu  nu  pot  să  le  aud  sau  judec ...  eu  vorbesc  unui  creştin:  nu 
răsplăti  nici  rele  pentru  bune  şi  nici  rele  pentru  rele. 

9.  Îmi  vei  zice  poate:  Intr-o  asemenea  necesitate  ce  vrei  să  fac? 
Dacă  ceri  de  la  mine  sfat  potrivit  acestui  veac ,  adică  în  ce  fel  să  fie 
asigurată  această  fericire  trecătoare  a  ta,  sau  în  ce  fel  să  fie  salvată 
această  putere  şi  bogăţie  pe  care  o  ai  acum,  sau  cum  să  poată  fi  ea  spo¬ 
rită  şi  mai  mult ,  atunci  nu  ştiu  ce  să-ţi  răspund.  Aceste  lucruri  nesi¬ 
gure  nu  pot  avea  un  sfat  sigur.  Dacă  însă  vrei  să-ţi  dau  un  sfat  potri¬ 
vit  lui  Dumnezeu,  ca  să  nu  piară  sufletul  tău,  şi  te  temi  de  cuantele 
Adevărului  care  zice:  „Ce  foloseşte  omului  dacă  va  cîştiga  lumea  în¬ 
treagă,  iar  sufletul  lui  îl  va  pierde?"  (Mt.  12,  26),  am  desigur  ce  să-ţi 
spun,  este  sfat  pe  care-l  poţi  auzi  de  la  mine:  „Nu  iubiţi  lumea,  nici 
cele  ce  sînt  în  lume.  Dacă  cineva  iubeşte  lumea,  iubirea  Tatălui  nu 
este  întru  el.  Pentru  că  tot  ce  este  în  lume,  adică  pofta  trupului  şi 
pofta  ochilor  şi  trufia  vieţii  nu  sînt  de  la  Tatăl,  ci  sînt  din  lume.  Şi 
lumea  trece  şi  pofta  ei,  dar  cel  ce  face  voia  lui  Dumnezeu  râmîne  în 
veac"  (I  In.  2,  15 — 17).  Iată  sfatul:  ia-l  şi  fâ-l.  Aceasta  să-ţi  fie  lim¬ 
pede  dacă  eşti  bărbat  tare:  învinge  poftele  cu  care  este  iubită  lumea 
aceasta,  fă  pocăinţă  de  relele  trecute,  cînd ,  învins  de  aceste  pofte,  ai 
fost  tîrît  de  dorinţe  nu  bune.  Dacă  vei  primi  acest  sfat,  dacâ-l  vei 
ţine  şi  păstra,  vei  ajunge  la  aceste  bunuri  sigure,  şi  te  vei  putea  mişca 
între  aceste  lucruri  nesigure  avînd  izbăvire  sufletului  tău. 

10.  Dar  poate  iarăşi  îmi  vei  cere  să- ti  zic  în  ce  fel  să  faci  aces¬ 
tea  fiind  implicat  într-atîta  în  nevoile  lumii  acesteia.  Roagă-te  cu  tărie, 
şi  zi-i  lui  Dumnezeu  ceea  ce  se  găseşte  scris  în  Psalmi:  „din  nevoile 
mele  scoate-mă"  (Ps.  24,  17).  Căci  atunci  se  vor  sfîrşi  aceste  nevoi,  cînd 
vor  fi  învinse  acele  pofte  (tune  enim  finiuntur  istae  necessitates  quando 
vincuntur  illae  cupiditates).  Şi  Cel  care  te-a  auzit,  pe  tine,  şi  pe  noi 
pentru  tine,  ca  să  fii  eliberat  de  atîtea  şi  atîtea  primejdii  ale  războaielor 
văzute  şi  nevăzute,  întru  care  este  primejduită  însă  singură  această 
viaţă,  ce  şi  aşa  trebuie  să  sfîrşească  cîndva,  dar  sufletul  nu  piere  decît 
dacă  este  ţinut  captiv  de  poftele  cele  rele  (anima  vero  non  perit,  si  non 
malignio  cupiditatibus  captiva  teneatur),  însuşi  deci,  te  va  auzi  ca  să 
învingi  nevăzut  şi  duhovniceşte  vrăjmaşii  cei  lăuntrici  şi  nevăzuţi,  adică 
însăşi  poftele,  şi  aşa  să  te  poţi  folosi  de  lume  ca  şi  cum  nu  te-ai  folosi,  ca 
din  cele  bune  ale  lumii  să  faci  lucruri  bune,  şi  să  nu  se  facă  răul  (ut 
interiores  et  invisibiles  hostes,  id  est  ipsas  cupiditates  invisibiliter  et 
spiritualiter  vincas,  et  sicut  utaris  de  mundo  tanquam  non  utens,  ut  ex 
ejus  bonis  bona  facias,  non  malus  fiat).  Pentru  că  cele  bune  nu  sînt,  şi 
nici  nu  se  dau  oamenilor  decît  de  la  Cel  care  are  toată  puterea  în  cer 
şi  pe  pămînt.  Dar  ca  să  nu  fie  cele  bune  socotite  rele ,  s-au  dat  celor 
buni;  iar  ca  ele  să  nu  fie  socotite  mari  şi  foarte  bune,  s-au  dat  şi  celor 
răi.  Şi  iarăşi  s-au  luat  cele  bune  şi  de  la  cei  buni  ca  să  fie  încercaţi 
dar  şi  de  la  cei  răi  ca  să  fie  chinuiţi. 

11.  Căci  cine  nu  ştie ,  cine  este  aşa  de  nebun  să  nu  vadă  că  izbăvirea 
acestui  trup  muritor  şi  puterea  mădularelor  lui  stricăcioase ,  şi  biruinţa 
asupra  vrăşmaşilor ,  şi  cinstea  şi  puterea  vremelnică ,  şi  celelalte  bunuri 
pămînteşti,  se  dau  şi  celor  buni  şi  celor  răi,  şi  se  iau  iarăşi  şi  de  la  cei  răi 
şi  de  la  cei  buni?  Dar  mîntuirea  sufletului  împreună  cu  nemurirea  tru¬ 
pului,  virtutea  dreptăţii  şi  biruinţa  asupra  poftelor  vrăşmaşe ,  mărirea , 
cinstea  şi  pacea  în  veac ,  nu  se  dau  decît  celor  buni.  Deci  pe  acestea  le 
iubeşte,  pe  acestea  le  pofteşte,  pe  acestea  le  cere  în  tot  felul.  Ca  să  cîş- 
tigi  şi  să  obţii  acestea,  fă  milostenie,  varsă  rugăciuni,  ţine  posturi  cît 
poţi,  fără  vătămarea  trupului  tău.  Nu  iubi  bunuri  pămînteşti  cît  timp 
le  ai  din  belşug,  aşa  ca  să  te  foloseşti  de  ele  ca  să  faci  multe  lucruri 
bune  din  ele,  dar  nici  un  râu  pentru  ele.  Căci  toate  cele  asemenea  vor 
pieri,  dar  faptele  bune  nu  pier  chiar  dacă  se  fac  de  către  oameni  buni 
care  pier. 

12.  ...  Acestea,  fiule,  le  porunceşte  Iubirea  (charitas)  să  ţi  le  scriu, 
întrucît  te  iubesc  potrivit  lui  Dumnezeu  şi  nu  potrivit  veacului  acestuia. 
Fiindcă  cugetînd  la  ceea  ce  s-a  scris,  anume:  „ceartă  pe  înţelept  şi  te 
va  iubi  pe  tine,  ceartă  pe  cel  nebun  şi  te  va  urî  pe  tineu  (Prov.  9,  8), 
a  ieşit  cu  cale  să  mă  gîndesc  la  tine  nu  ca  la  un  nebun,  ci  ca  la  un 
înţelept “  (P.  L.  33,  995—997). 

Din  nefericire,  departe  de  înţelepciunea  prezumată  de  Augustin,  şirul 
nenorocirilor  a  căror  cauză  s-a  făcut  corniţele  Bonifacius  de  abia  începuse. 

Cum  nu  se  poate  mai  prost  inspirat,  corniţele  Africii,  aşteptînd 
o  nouă  expediţie  romană,  cheamă  drept  aliaţi  împotriva  Imperiului  pe 
vandalii  stabiliţi  în  sudul  Spaniei.  Conduşi  de  regele  Genseric  (428 — 477), 
vandalii  şi  alanii  cu  întreg  poporul  lor,  femei,  bătrîni,  copii,  ostaşi,  în 
total  ca  la  80.000  suflete,  traversează  Gibraltarul,  şi  în  loc  să-l  sprijine 
pe  Bonifacius  ocupă  întreaga  provincie  nord-africană  sfîşiată  de  fatala 
sciziune  a  anarhiilor  religioase  necontenite  şi  beneficiind  de  sprijinul 
activ  al  bandelor  circumcellionilor  donatişti.  Excepţie  au  făcut  doar  trei 
cetăţi  puternic  fortificate:  Cartagina,  Cirta  şi  Hippo-Regius.  Autorii  an¬ 
tici  sînt  unanimi  în  a  aprecia  că  dintre  toate  popoarele  barbare  migra¬ 
toare  vandalii  s-au  arătat  cei  mai  feroci  şi  necruţători.  Mauretania, 
Numidia  şi  Africa  au  fost  trecute  prin  foc  şi  sabie.  Peste  tot  vandalii 
masacrau  femei,  bătrîni,  copii,  incendiau  şi  dărîmau  clădirile,  ardeau 
recoltele  şi  ucideau  vitele,  cuprinşi  de  o  furie  iraţională  de  destructivităţi 
colective.  Fiind  arieni,  vandalii  persecutau  în  mod  egal  atît  pe  orto¬ 
docşi  cît  şi  pe  donatişti,  iniţiali  aliaţii  lor,  cărora  ei  aveau  să  le  dea 
şi  lovitura  de  graţie.  Fer.  Augustin  a  considerat  catastrofa  adusă  de 
invazie  asupra  provinciei  sale  natale,  al  cărei  episcop  era,  drept  eveni¬ 
mentul  cel  mai  tragic  al  vieţii  sale,  o  judecată  şi  pedeapsă  divină  asu¬ 
pra  romanilor  pentru  păcatele  şi  dezbinările  lor  care  au  compromis  ireme¬ 
diabil  atît  de  necesara  unitate  de  acţiune  în  rezistenţă  contra  barbarilor 
(Vita  S.  Augustini  auctore  Possidio,  cap.  28;  P.  L.  32,  57 — 59). 

Răsturnarea  dramatică  a  situaţiei  în  Africa  de  Nord,  grînarul  Im¬ 
periului  occidental,  a  condus  şi  la  schimbarea  atitudinii  curţii  de  la 
Ravenna  faţă  de  Bonifacius.  Reconcilierea  PlacidTel  cu^comitele  Africii, 
cele  două  personaje  de  seamă  în  drama  prăbuşirii  lumii'  romane,  a  fost 

tratată  şi  mediată  de  către  corniţele  Darius.  Acesta  a  fost  trimis  în  429 
de  Curtea  din  Ravenna  nu  numai  spre  a  media  un  acord  paşnic  cu  corni¬ 
ţele  rebel  Bonifacius,  ci  şi  spre  a  obţine  măcar  un  armistiţiu  cu  vandalii 
lui  Genseric.  Acţiunea  pacificatoare  a  comitelui  Darius  este  salutată 
prompt  şi  de  Fer.  Augustin,  care-i  adresează  acestuia  o  scurtă  dar  densă 
epistolă  (ep.  229),  care-i  oferă  prilejul  de-a  preciza,  aproape  aforistic,  un 
alt  principiu  fundamental  al  atitudinii  creştine  în  problemele  păcii  şi 
războiului.  Iată  textul  ei  integral: 

„Ilustrului  după  merit  domn,  şi  precistrălucitului  în  Hristos  fiu, 
Darius,  Augustin  îi  transmite  salutare  întru  Domnul. 

1.  De  la  sfinţii  mei  fraţi  şi  împreună  episcopi  Urban  şi  Novat  am 
primit  veşti  despre  ce  fel  şi  cît  de  bărbat  eşti .  .  .  Prin  aceştia  aşadar  se 
face  că  nici  eu  n-aş  mai  putea  să  te  consider  un  necunoscut.  Căci  nu 
întrucît  neputinţa  trupului  şi  frigului  înnăscut ,  adică  felul  vîrstei,  nu 
îmi  îngăduie  să  discut  cu  tine  faţă  către  faţă ,  de  aceea  nu  pot  să  te 
văd.  Căci  şi  acesta  (curierul)  este  de  faţă  cu  mine,  atunci  cînd  a  fost 
învrednicit  să  vină  la  mine;  iar  acela  odată  cu  scrisoarea  a  arătat  nu 
înfăţişarea  trupului,  ci  pe  cea  a  inimii  tale ,  aşa  încît  să  te  pot  vedea  pe 
atît  de  suav  pe  cît  de  lăuntric.  Iar  acea  înfăţişare  a  ta  şi  noi,  şi  tu 
însuţi,  cu  voia  lui  Dumnezeu ,  o  vezi  cu  cea  mai  mare  bucurie  ca  într-o 
oglindă  în  Sf.  Evanghelie,  unde  stă  scris  de  către  Adevărul  care  zice: 
„Fericiţi  făcătorii  de  pace  că  aceia  fiii  lui  Dumnezeu  se  vor  chemail 
(Mt.  5,  9). 

2.  Intr-adevăr ,  mari  sînt  şi  îşi  au  mărirea  lor  nu  numai  războinicii 
cei  foarte  puternici ,  dar,  chiar  şi  —  ceea  ce  este  un  fel  de  laudă  mai 
adevărată  —  războinicii  cei  foarte  credincioşi  (in  spirit)  prin  a  căror 
osteneli  şi  primejdii ,  cu  ajutorul  lui  Dumnezeu  şi  cu  sprijinul  celui  ce  dă 
ajutorul,  este  învins  vrăjmaşul  cel  neîmblînzit  şi  se  pregăteşte  liniştea 
republicii  şi  provinciilor  paşnice.  Dar  ţine  de  o  mărire  încă  mai  mare 
a  ucide  războaiele  cu  cruvîntul  decît  a  ucide  pe  oameni  cu  sabia,  şi  a 
cîştiga  sau  obţine  pacea  cu  pace  nu  cu  război.  (Sed  majoris  gloriae,  ipsa 
bella  verbo  occidere  quam  homines  ferro,  et  acquirere  vel  obţinere  pacem 
pace  non  bello).  Căci  cei  ce  luptă,  de  sînt  buni,  caută  fără  îndoială  pacea, 
dar  o  caută  prin  sînge.  Tu  însă  ai  fost  trimis  ca  nu  cumva  să  se  ceară 
sîngele  cuiva.  Aşa  dar  necesitatea  aceea  (a  sîngelui)  revine  altora,  iară 
ţie  îţi  revine  această  fericire  (a  păcii).  De  aceea,  ilustre,  şi  strălucite 
domnule  şi  preaiubitule  fiu  întru  Hristos,  bucură-te  de  acest  atît  de 
mare  şi  de  adevărat  lucru  bun  al  tău,  şi  desfâtează-te  întru  Dumnezeu  de 
la  care  ai  primit  să  fii  astfel  şi  să  susţii  cele  ce  se  fac  în  acest  fel.  Să 
întărească  Dumnezeu  ceea  ce  prin  tine  s-a  făcut  nouă  (cf.  Ps.  67,  29)1 
Primeşte  această  salutare  a  noastră  şi  fă-ne  vrednici  şi  pe  noi  de  a  ta. 
După  cum  mi-a  scris  fratele  Novatus,  era  vorba  că  excelenţa  şi  erudi¬ 
ţia  ta  mă  cunoaşte  chiar  şi  în  opusculele  mele.  Deci  dacă  ai  citit  cele 
ce  am  publicat,  eu  însumi  chiar  am  devenit  cunoscut  gîndurilor  tale 
lăuntrice.  Ele  nu  displac  chiar  atît  de  mult,  după  cît  socot,  dacă  le-ai 
citit  cu  iubire  plecată  mai  degrabă  decît  cu  severitate.  Nu  este  mult 
(ceea  ce  am  scris).  Dar  mult  mai  plăcut  ar  fi  dacă  în  locul  scrisorilor 

noastre ,  şi  acesteia  şi  aceleia ,  ne  vei  trimite  şi  tu  o  epistolă.  Salut  şi 
pe  V erimodus,  chezaşul  zălog  al  păcii  pe  care  l-ai  primit  cu  ajutorul 
Domnului  şi  Dumnezeului  nostru ,  cu  acea  iubire  cu  care  sînt  datoru. 
( P .  L.  33,  1019—1020). 

între  Darius  şi  Augustin  se  înfiripă  o  sinceră  şi  frumoasă  amiciţie 
epistolară,  ale  cărei  mărturii  le  reprezintă  scurta  lor  corespondenţă: 
două  epistole  ale  lui  Augustin  (ep.  229  şi  231;  P.  L.  33,  1019 — 1020; 
1022 — 1026)  între  care  se  intercalează  răspunsul  lui  Darius  (ep.  230  P.  L. 
33,  1020 — 1022).  Corespondenţa  lor  este  cu  atît  mai  importantă  cu  cît  cele 
două  epistole  augustiniene,  datate  429,  reprezintă  ultimele  scrisori  păs¬ 
trate  şi  databile  sigur,  din  corpusul  epistolar  al  marelui  Părinte  biseri¬ 
cesc  latin. 

în  răspunsul  lui  (ep.  230)  la  salutul  Fer.  Augustin,  corniţele  Darius, 
mărturisindu-şi  entuziast  veneraţia  faţă  de  opera  şi  personalitatea  ilus¬ 
trului  doctor  african  îi  relatează  şi  rezultatul  modest  al  întreprinderii 
sale  pacificatoare  care,  dacă  a  împăcat  pe  Bonifacius  cu  Placidia,  în 
schimb  în  conflictul  cu  vandalii  invadatori  a  reuşit  doar  o  efemeră  tem¬ 
porizare:  „Ca  să  mărturisesc  totul  pe  scurt  fericirii  tale,  dacă  n-am 
stins  războaiele,  sigur  le-am  amînat,  şi  cu  ajutorul  lui  Dumnezeu,  relele 
care  crescuseră  acum  pină  la  o  culme  a  nenorocirilor,  au  amorţit.  Nă¬ 
dăjduiesc  totuşi  de  la  Cel  de  la  care  trebuie  să  nădăjduim  tot  ceea  ce 
este  bun  că  . . .  această  întîrziere  a  războaielor,  de  care  am  vorbit,  să 
aibă  şi  să  menţină  tăria  perenă  şi  perpetuă  a  păcii11  (P.  L.  33,  1021). 

Din  nenorocire  n-a  fost  să  fie  aşa.  Deşi  împăcat  cu  Ravenna,  de 
unde  a  primit  unele  ajutoare  corniţele  Bonifacius  este  înfrînt  în  repe¬ 
tate  rînduri  de  vandalii  conduşi  de  capabilul  rege  Genseric,  şi  se  refu¬ 
giază  în  Hippona,  unde  se  aflau  pe  lingă  Fer.  Augustin  şi  mulţi  epis- 
copi  refugiaţi  din  împrejurimi  (printre  care  şi  Possidius,  episcop  de 
Calama  şi  primul  biograf  al  Fericitului:  P.  L.  32,  33 — 36).  Probabil  că 
în  aceste  condiţii,  corniţele  va  fi  putut  reflecta  cu  amărăciune  la  sfatu¬ 
rile  primite  de  la  bătrînul  episcop  în  a  cărui  cetate  era  refugiat  acum, 
sfaturi  pe  care  ignorase  să  le  aplice  serios  în  practică.  Asediul  Hipponiei 
de  către  vandali,  început  în  mai-iunie  430,  va  dura  18  luni.  în  a  treia 
lună  de  asediu,  boala  bătrînului  episcop  se  agravează  brusc  şi  după  o 
suferinţă  de  2 — 3  săptămîni  Fer.  Augustin  moare  întru  Domnul  la  28 
august  430,  în  vîrstă  de  76  ani,  fiind  cruţat  de  durerea  de  a-şi  vedea 
oraşul  celor  34  de  ani  de  păstorire  în  flăcări  şi  comunitatea  risipită.  Din 
fericire,  biblioteca  şi  manuscrisele  sale  lăsate  în  custodia  bisericii  epis¬ 
copale  a  Hipponei,  a  scăpat  aproape  miraculos  din  incendiul  general 
pus  de  vandali  oraşului,  salvîndu-se  astfel  posterităţii  inepuizabilul  tezaur 
al  patrimoniului  spiritual  augustinian. 

Să  vedem  acum  care  a  fost  şi  deznodămîntul  personajelor  dramei 
sau  agoniei  Imperiului  roman  de  Apus. 

După  căderea  Hipponei,  Bonifacius  se  duce  la  Ravenna  chemat  de 
Galla  Placidia,  neliniştită  de  accesiunea  brutală  a  lui  Aetius.  întors 
victorios  din  războiul  contra  francilor  şi  burgunzilor  (425 — 28),  Aetius 

devenit  în  429  „magister  militum“,  pune  la  cale  asasinarea  în  430  a 
patriciului  Felix,  autorul  moral  al  nefericitului  război  civil  dintre 
Ravenna  şi  Bonifacius.  Bănuitoare,  Placidia  îl  numeşte  pe  Bonifacius 
„magister  militum“  şi-l  instigă  la  război  împotriva  lui  Aetius.  în  bătălia 
de  la  Ariminum  (432)  Bonifacius  învinge  pe  Aetius  dar  moare  2 — 3 
luni  mai  tîrziu  din  pricina  unei  răni  primite  în  luptă.  Fugar  în  Dalmaţia 
şi  Pannonia,  Aetius  revine  în  Italia  şi  devine  pentru  22  de  ani  generali¬ 
simul  unic  şi  necontestat,  şi  totodată  salvatorul  României  occidentale 
de  neîncetatele  invazii  barbare,  dovedindu-se  a  fi  ultimul  roman  mare 
strateg  şi  căpitan  al  Antichităţii. 

Drept  răsplată  pentru  marea  victorie  obţinută  de  Aetius  în  451,  în 
fruntea  unei  mari  coaliţii  de  armate  alcătuită  din  franci,  vizigoţi,  bur- 
gunzi  şi  alani,  pe  Cîmpiile  Catalaunice,  împotriva  confederaţiei  hunice 
aliate  cu  gepizii,  ostrogoţii  şi  herulii  şi  condusă  de  teribilul  Atilla,  în 
cea  mai  mare  bătălie  a  secolului  şi  a  antichităţii  —  victorie  care  a  de¬ 
terminat  retragerea  lui  Atilla  din  vestul  Europei  şi  a  reprezentat  ultima 
victorie  romană  în  Apus  —  Aetius  este  asasinat,  ca  şi  odinioară  Stilicon 
(408),  din  ordinul  nevolnicului  împărat  Valentinianus  III  (425 — 455). 
Peste  cîteva  luni  însă  este  asasinat  de  ofiţeri  ai  gărzii  imperiale  şi  Valen¬ 
tinianus,,  inconştientul  ,,care-şi  tăiase  mîna  dreaptă  cu  cea  stîngă“  după 
expresia  lui  Procopius.  Şi  tot  ca  după  408,  Genseric,  regele  vandal  care 
luase  Africa  de  la  Bonifacius,  ocupă  Roma  şi  o  jefuieşte  sistematic  (în 
autentic  stil  ,, vandal")  timp  de  2  săptămîni,  cu  toată  intervenţia  papei 
Leon  cel  Mare. 

între  455 — 472  adevăratul  stăpîn  al  Apusului  este  generalul  sueb 
Flavius  Ricimer  guvernînd  din  umbră  asupra  unor  împăraţi  marionetă 
numiţi  şi  detronaţi  tot  de  el,  timp  în  care  procesul  de  destrămare  al 
Imperiului  s-a  accelerat  vertiginos.  Autoritatea  centrală  devine  nomi¬ 
nală,  stăpînind  efectiv  doar  Italia,  în  vreme  ce  regatele  germanice  se 
extind  în  dauna  Imperiului.  în  septembrie  476  Odoacru,  comandant  al 
gărzii,  detronează  pe  ultimul  împărat,  Romulus  Augustulus,  un  copil  în 
vîrstă  de  14  ani,  trimite  insignele  imperiale  la  Constantinopol,  şi  se 
proclamă  rege  al  Italiei.  Evenimentul  marchează  sfîrşitul  Imperiului 
roman  de  Apus,  începutul  Evului  Mediu  şi  al  ascensiunii  puterii  papali¬ 
tăţii  asupra  Occidentului  „barbarizat". 

Imperiul  roman  de  Răsărit  însă  îşi  continuă,  şi  după  476,  vreme  de 
încă  un  mileniu,  în  cadrul  Imperiului  şi  sintezei  bizantine,  un  zbuciu¬ 
mat  şi  strălucit  destin  istoric,  încheiat  şi  el  dramatic  în  1453  odată  cu 
cucerirea  Constantinopolului  de  către  turcii  otomani.  în  întreaga  sa  exis¬ 
tenţă  însă,  Imperiul  bizantin  s-a  considerat  drept  continuatorul  poste¬ 
rităţii  romane,  salvgardînd  efectiv  în  nenumărate  vicisitudini  istorice  şi 
transmiţînd  adesea  în  formă  creatoare  umanităţii  valorile  inestimabile 
ale  patrimoniului  cultural  greco-latin,  care  stau  prin  Renaştere  la  temelia 
Europei  moderne.* 

*  In  alcătuirea  acestui  succint  comentar  istoric  referitor  la  contextul  episto¬ 
lelor  Fer.  Augustin,  am  folosit  pe  lîngă  relatările  din:  Vita  S.  Aurelii  Augustin, 
auctore  Possidio,  şi  Vita  S.  Augustin,  ex  ejus  potissimum  scriptis  concinnata  (alcă¬ 
tuită  de  editorii  benedictini  al  celebrei  ediţii  maurine  a  integralei  operelor  augus- 
tiniene,  Paris,  1679;  din  PL.  32,  33 — 66  respectiv  65 — 578)  mai  ales  col.  57 — 59, 

Revenind  acum  la  scrisorile  pe  care  le-am  prezentat,  trebuie  spus 
că,  interesul  deosebit  prezentat  de  aceste  texte  augustiniene,  departe  de 
a  se  epuiza  în  semnificaţia  lor  strict  istorică,  se  justifică  mai  cu  seamă 
prin  valoarea  principială  şi  actualitatea  aserţiunilor  cuprinse  în  ele. 

Valoarea  lor  ideatic-principială,  evidentă  dealtfel  la  o  simplă  lec¬ 
tură  atentă,  rezidă  în  faptul  că  în  ele  Fer.  Augustin  creionează  rapid 
schiţa  principiilor  fundamentale  ale  unei  irenologii  şi  polemologii  creştine, 
sintetizînd  esenţialul  concepţiei  creştine  asupra  păcii  şi  războiului.  Ex- 
plicitînd  vocaţia  irenică,  constitutivă  a  mesajului  etic  al  Evangheliei 
lui  Hristos,  mesaj  condensat  în  marea  poruncă  a  Iubirii  (Mt.  22,  37 — 39), 
doctorul  african  oferă,  exprimat  într-o  formă  pregnantă,  determinată 
desigur  de  dramatismul  contextului  istoric,  răspunsul  specific  al  Bise¬ 
ricii  dintotdeauna  în  confruntare  directă  cu  gravele  probleme  ale  răz¬ 
boiului,  agresiunii,  violenţei  şi  atrocităţilor  de  tot  felul. 

Convingerea  fundamentală  a  Fer.  Augustin,  care  este  cea  a  Evan¬ 
gheliei  şi  Bisericii  lui  Hristos,  este  că  rădăcina  ultimă  a  tuturor  răz¬ 
boaielor  şi  conflictelor  inter-umane  din  istorie  se  află  în  ultimă  instanţă 
în  inima  omului,  şi  că,  prin  urmare,  orice  proiect  de  lichidare  radi¬ 
cală  a  spectrului  agresiunilor  de  orice  fel  şi  de  instaurare  a  unei  păci 
durabile  şi  definitive  se  dovedeşte  a  fi  simple  „pia  desideria"  pînă  ce 
războiul  nu  este  eradicat  din  sufletele  tuturor  oamenilor. 

La  originea  tuturor  conflictelor  dintre  oameni  se  află  în  ultima 
instanţă  patimile  sufletului,  suferinţele  lui  psiho-morale.  Patimile  se 
caracterizează  în  esenţă  prin  „imperialismul"  dominaţiei  lor  asupra 
indivizilor  şi  sînt  cauzate  de  excesivitate,  fie  în  plus  fie  în  minus,  în 
satisfacerea  necesităţilor  vitale  naturale  absolut  trebuincioase  subzisten¬ 
ţei  demne  a  fiinţei  umane.  Ele  dăunează  astfel  deci  atît  prin  lipsa,  cît 
şi  prin  abundenţa  excesivă  a  bunurilor  care  satisfac  aceste  trebuinţe 
naturale  şi  reprezintă  valori  vitale-mijloc  elementare.  In  ambele  cazuri 
însă  rezultatul  este  identic:  pofta  nesăţioasă  după  aceste  bunuri,  conduce 
la  răsturnarea  tablei  raţionale  a  valorilor  la  nivel  individual  şi  chiar 
social  prin  transferarea  valorilor-mijloc  în  valori-scop  şi  invers,  lucru 
care  generează  totodată  dezechilibrul  şi  alienarea  progresivă  a  persoa¬ 
nei  îm-pătimite  de  sine,  de  semeni  şi  de  valorile  care  determină  existenţa 
umană  autentică.  Chiar  dacă  dezechilibrele  valorice  şi  dezbinările  morale 
ale  indivizilor  se  obiectivează  social-istoric  şi  generează  conflicte  şi 
antagonisme  sociale  mult  mai  complexe  şi  dure,  acţionînd  după  necesi¬ 
tăţi  şi  legităţi  proprii,  alienante  pentru  individ,  schimbarea  şi  reechi¬ 
librarea  definitivă  a  societăţii  este  identică  şi  depinde  hotărîtor  atît  de 
eliberarea  de  relaţiile  sociale  injuste,  cît  şi  de  reechilibrarea  şi  schim¬ 
barea  personală  a  fiecărui  individ  în  ce  priveşte  atitudinea  în  faţa  valo- 


63 — 65,  488 — 490,  554 — 559,  573 — 578,  şi  datele  din  Prosper  de  Aquitania,  Chronicon,, 
şi  Marcellinus  Comes  Chronicon  (din  PL.  51,  535 — 600  resp.  917 — 948)  mai  ales  col. 
592 — 596;  929;  ca  şi  informaţiile  din  H.  C.  Matei:  O  istorie  a  lumii  antice ,  Bucu¬ 
reşti,  1984  şi  D.  Tudor,  Figuri  de  împăraţi  romani,  voi.  III,  Bucureşti,  1957,  p.  175 — 
195  şi  210—225. 

rilor  şi  scopurilor  umane  autentice,  scopuri  care  postulează  necesita¬ 
tea  integrării  valorilor-scop  şi  ale  spiritului  culturii  şi  raţiunii  şi  reali¬ 
zarea  plenară  a  fiecărui  om  in  armonie  cu  sine,  cu  semenii  şi  cu  lumea. 
La  nivelul  fundamental  al  individului  deci,  pacea  societăţii  şi  popoarelor 
se  identifică  cu  spiritualizarea  (desigur  nu  în  sens  îngust,  excesiv  şi 
unilateral,  spiritualist)  fiecărui  om  în  parte,  echivalează  cu  eliberarea 
sa  de  pofte  şi  patimi  iraţionale,  cu  personalizarea  sau  umanizarea  lui, 
cu  instaurarea  raţionalului  la  nivelul  persoanei,  cu  împăcarea  şi  creşte¬ 
rea  lui  organică  în  valorile  spiritualităţii  şi  culturii.  PACEA  =  SPIRI¬ 
TUALIZARE  este  prin  urmare  primul  principiu  şi  imperativ  al  irenolo- 
giei  augustiniene  creştine.  Pacea  Omului  şi  a  umanităţii  reprezintă 
procesul  creării  Omului  Păcii,  om  al  dreptăţii  în  care  exigenţele  Ade¬ 
vărului.  Binelui  şi  Frumosului  se  manifestă  în  forma  superioară  a  Iubirii 
universale  faţă  de  tot  şi  de  toate. 

Aceasta  însă  este  numai  un  aspect  al  problemei.  în  realitate  ea 
este  mult  mai  complexă.  Răul  patimilor  dezlănţuite  nu  activează  izo¬ 
lat  şi  sporadic  în  istorie.  El  se  organizează  în  adevărate  structuri  ale 
agresiunii  violenţei  şi  nedreptăţii.  Prin  esenţă  neproductive,  acestea  su¬ 
pravieţuiesc  parazitar  din  jaful  şi  exploatarea  creatorilor  de  bunuri 
materiale  şi  spirituale.  Iar  existenţa  concurentă  concomitentă  a  mai  multe 
astfel  de  structuri  imperialiste  ale  nedreptăţii  în  luptă  pentru  hege¬ 
monie  absolută  înseamnă  o  rezervă  potenţială  de  conflicte  şi  războaie  ni¬ 
micitoare.  Ori  acestui  rău,  acţionînd  ca  o  exacerbare  şi  furie  a  distruc- 
tivităţii  iraţionale  („vandalismul44  de  tristă  amintire  a  oricăror  răz¬ 
boaie  invadatoare)  care  periclitează  existenţa  vieţii,  civilizaţiei  şi  valo¬ 
rilor  umanului,  trebuie  răspuns  cu  forţă  egală  pentru  a  nu  lăsa  ade¬ 
vărul  în  robia  nedreptăţii,  şi  viaţa  pradă  morţii.  Iată  de  ce  Fer.  Augus- 
tin  recunoaşte  legitimitatea  serviciului  militar  şi  războiului  în  scop  de¬ 
fensiv  şi  în  legitimă  apărare  împotriva  oricărei  agresiuni  sau  invazii  din 
afară.  Mai  mult,  războiul  acesta  văzut  în  apărarea  vieţii  şi  valorilor 
civilizaţiei  şi  culturii  de  haos  şi  barbarism,  se  corelează,  în  viziunea  sa, 
in  mod  analogic  şi  complementar  cu  celălalt  război  spiritual  şi  moral 
nevăzut  purtat  împotriva  duşmanilor  interiori  şi  perfizi  ai  poftelor. 
Ambele  reprezintă,  conform  I  Cor.  7,  7,  harisme  necesare  zidirii  comu¬ 
nităţii  sociale  ca  şi  a  Trupului  eclesial  al  lui  Hristos.  în  viziunea  augus- 
tiniană  războiul  este  ferm  şi  irevocabil  condamnat  atunci  cînd  este  o 
expresie  a  voinţei  (voluntas)  iraţionale  de  agresiune  şi  dominaţie.  Sin¬ 
gura  justificare  care  îl  admite  totuşi  este  necesitatea  (necessitas)  legi¬ 
timei  apărări  dar  şi  atunci  războiul  trebuie  dus  şi  susţinu*  doar  de 
voinţa  fermă  de  pace,  adică  de  autentică  eliberare  a  aspiraţiilor  umane 
cele  mai  înalte  primejduite  de  agresiune,  căci  ori  cum  ar  fi  el,  războiul 
este  o  experienţă  umană-limită  şi  îngrozitoare,  o  siluire  şi  înstrăinare 
a  omului  de  la  adevărata  sa  vocaţie  paşnică  şi  creatoare,  de  la  auten- 
ticile  sale  scopuri  şi  valori. 

De  dorit  este  însă  ca  războaiele,  conflictele  şi  litigiile  de  orice  fel 
să  se  rezolve  pe  calea  paşnică  a  dialogului  raţional  şi  tratativelor.  Cu 
acestea  atingem  şi  cel  de-al  doilea  principiu  şi  imperativ  de  căpetenie 
al  irenologiei  creştine  augustiniene:  războaiele  sînt  cele  care  trebuie 

ucise,  nu  oamenii;  pacea  trebuie  cîştigată  nu  cu  sînge  şi  sabie,  ci  cu 
cuvîntul,  „ eloquentia  ministrante “  (P.  L.  33,  1221),  cu  raţiunea  nu  cu 
fierul.  Sau  în  memorabila  frază  a  Fer.  Augustin:  „Sed  majoris  gloriae, 
ipsa  bella  verbo  occidere ,  quam  homines  ferro  et  acquirere  vel  obţinere 
pacem  pace  non  bellou  (ep.  219,  2;  P.  L.  33,  1219);  idee  care  se  păs¬ 
trează  integral  într-o  permanentă  actualitate. 

Iată  deci  într-o  formulă  lapidară  esenţa  militantă,  activistă  a  con¬ 
cepţiei  creştine  despre  pace  şi  război,  în  penetranta  sa  tălmăcire  augus- 
tiniană:  PACE  =  SPIRITUALITATE  şi  ELOCVENŢA  în  înţelesul  de  artă 
sau  ştiinţă  a  persuasiunii,  comunicării  şi  a  DIALOGULUI.  Ambii  ter¬ 
meni  ai  acestei  ecuaţii  elementare  reprezintă  în  fond  manifestarea 
Raţiunii  dominante  care  triumfă  prin  Cuvînt  asupra  pornirilor  iraţio¬ 
nale  interioare  sau  ale  celorlalţi. 

„Cuvînt",  nota  în  Caietele  sale  M.  Eminescu  „vine  de  la  „con-ventus“, 
adunare  de  oameni"  (mss.  2275  B,  f.  93).  Geniul  limbii  române  a  sur¬ 
prins  aici  într-o  semnificativă  ambiguitate,  vocaţia  dia-logică  mediatoare 
şi  unificatoare  a  limbajului,  rostul  lui  originar  de  a  zidi  o  comunitate 
umană.  Iar  anticii  şi  medievalii  (inclusiv  Augustin),  cînd  rosteau  „cu¬ 
vînt"  se  gîndeau  la  Retorică  sau  Elocvenţă.  Teorie  şi  practică  a  argu¬ 
mentaţiei  (distinctă  de  teoria  demonstraţiei  logice  stricte,  silogistico- 
matematice),  a  persuasiunii  şi  comunicării,  logică  a  opinabilului  şi  valo¬ 
rilor,  Retorica  (puternic  reabilitată  în  sec.  XX  ca  o  dimensiune  cheie  a 
umanismului  prin  cercetările  unui  Ch.  Perelman,  şi  V.  Florescu,  Retorica 
şi  Neoretorica ,  Bucureşti,  1973,  lucrare  tradusă  simultan  în  italiană  şi 
engleză),  sau  elocvenţa,  este  menită  şi  astăzi  să  joace,  ca  şi  în  viziunea 
lui  Augustin  (el  însuşi  profesor  de  retorică),  un  rol  de  prim  rang  în 
promovarea  pe  toate  căile  a  comunicării,  dialogului  şi  bunei  înţelegeri 
între  oameni  şi  popoare,  în  profilaxia  şi  soluţionarea  conflictelor  şi  deci 
nemijlocit,  în  asigurarea  înţelegerii  păcii  şi  securităţii  lumii.  Practic,  elo- 
cinţa  sau  discursul  (logosul)  retoric,  restaurat  în  rostul  lui  dialogic  şi 
alcătuitor  de  con-ventus-uri,  de  convenţii  şi  convenienţe  inter-umane, 
are  rostul  capital  de-a  mişca  adeziunile  interioare  ale  conştiinţelor  de-a 
le  converge  şi  argumenta  direct,  „ad  hominem",  necesitatea  dialogului, 
raţiunea  salvgardării  şi  ridicării  necontenite  a  vieţii  la  un  nivel  supe¬ 
rior.  de-a  determina  în  mod  convingător  oamenii,  popoarele,  şi  statele 
lumii  să  acţioneze  consecvent  în  vederea  aplanării  paşnice  a  oricăror 
conflicte  de  orice  natură  şi  la  orice  nivel,  în  vederea  cooperării  reci¬ 
proc  avantajoase,  spre  a  putea  păşi  cu  toţi  (convenire)  pe  calea  umani¬ 
zării  şi  eliberării  efective  a  fiecăruia  şi  tuturora.  Dacă  spiritualizarea 
reprezintă  aspectul  moral  al  păcii,  elocvenţa  cuvîntului  persuasiv,  al 
dialogului  şi  negocierilor  pentru  soluţionarea  şi  stingerea  tuturor  con¬ 
flictelor  încă  din  faşă,  constituie  aspectul  politic  al  păcii,  ambele  fiind 
inseparabile  şi  constitutive,  în  realizarea  păcii  prin  pace.  Să  nu  uităm 
că  Fer.  Augustin  în  calitatea  sa  de  episcop  şi  creştin  salută  şi  bine- 
cuvîntă  în  persoana  comitelui  Darius  o  iniţiativă  de  pace  pur  politică, 
la  care  aderă  şi  pe  care  o  sprijină  nemijlocit  şi  integral,  fără  rezerve, 
adoptînd  o  conduită  creştină  exemplară,  cu  valoare  paradigmatică. 

Răspunsul  acesta  principial  şi  totodată  ferm  angajat  istoric,  al  Bise¬ 
ricii  în  faţa  Bagajului,  epidemiei  sau  ciumei  milenare  a  războiului,  în- 

seamnă  un  efort  realist  şi  radical  de  tămăduire  sau  vindecare  a  ori¬ 
căror  situaţii  conflictuale  în  însăşi  originea  lor.  Proiectul  implicit  în 
viziunea  creştină  augustiniană  asupra  problemelor  păcii  şi  ale  războiului 
revendică  aplicarea  consecventă  în  viaţă  a  unei  adevărate  „polemoia- 
trii“,  bazate  pe  Cuvînt  şi  Dialog  ca  principal  instrument  de  soluţionare 
şi  stingerea  oricăror  conflicte  pe  calea  raţională  a  negocierilor  şi  tra¬ 
tativelor  oriunde  şi  oricînd  s-ar  ivi  ele.  Desigur  această  „medicină44 
generală  a  războiului  pe  calea  Dialogului  şi  Spiritualizării  menite 
ambele  să  aducă  o  raţionalizare  a  umanităţii  la  toate  nivelele,  glo¬ 
bal,  social,  individual,  prin  Cuvînt,  acest  veritabil  război  împotriva 
războiului  purtat  cu  mijloacele  paşnice  ale  elocvenţei  şi  valorilor,  este 
un  proces  anevoios  şi  de  durată,  dar  este  totodată  şi  singurul  proiect 
cu  adevărat  radical  şi  eficient  de  lichidare  a  războiului  în  chiar  origi¬ 
nea  lui,  şi  de  instaurare  a  unei  păci  efective  şi  durabile  în  lume.  în- 
tr-un  anume  sens  putem  conchide  că  aşa  cum  a  intuit  deja  Augustin 
acum  15  secole,  şi  poate  mai  mult  decît  pentru  secolul  lui,  spirituali¬ 
tatea  şi  elocvenţa  în  dialog  şi  tratative ,  exprimă  astăzi  cel  mai  preg¬ 
nant  dorinţa ,  voinţa  şi  ştiinţa  de  pace  nu  numai  a  creştinilor  dar  a 
tuturor  oamenilor  de  bună  credinţă  de  pe  toate  meridianele  globu¬ 
lui.  Este  un  program  de  acţiune  şi  sprijinire  de  acţiuni  similare  de  pre¬ 
tutindeni  a  cărui  valabilitate  şi  actualitate,  sînt  sancţionate  pe  deplin 
de  istoria  contemporană. 

Este  o  evidenţă  astăzi  pentru  istoria  secolului  XX  zguduit  de  cata¬ 
strofa  a  două  conflagraţii  mondiale  şi  evoluînd  sub  aspectul  unui  holo¬ 
caust  nuclear  atotnimicitor  şi  definitiv,  că  evoluţia  spre  o  lume  mai 
dreaptă,  adică  mai  raţională  şi  mai  justă,  în  contextul  actual  trebuie 
să  înceapă  cu  eliminarea  războaielor  şi  cu  asigurarea  unei  păci  juste  şi 
durabile.  Militarizarea  globală,  escaladarea  aberantă  a  cursei  înarmărilor 
nucleare  şi  convenţionale,  are  profunde  dimensiuni  şi  implicaţii  eco¬ 
nomice,  sociale,  politice,  ecologice  şi  chiar  valorice,  culturale  şi  educa¬ 
ţionale.  Ea  măreşte  dezechilibrul  economiei  mondiale,  adînceşte  deca¬ 
lajele,  frînează  cooperarea  economică  şi  colaborarea  în  problemele  de 
interes  global,  amplifică  criza  energetică,  de  materii  prime  şi  alimentară 
şi  dezechilibrele  ecologice,  divizează  considerabil  potenţialul  de  dez¬ 
voltare  şi  progres  a  popoarelor,  conducînd  la  creşterea  gradului  de  inse¬ 
curitate  şi  a  pericolului  de  război.  Fragila  pace  planetară  de  astăzi 
se  află  într-o  absurdă  competiţie  cu  lupta  directă  sau  insidioasă  pentru 
dominaţie  şi  hegemonie  universală,  ca  să  nu  mai  vorbim  de  cele  peste 
120  de  conflicte  armate,  cuprinzînd  84  de  ţări,  care  au  avut  şi  mai  au 
loc  pe  glob  din  1945  încoace. 

Viaţa  internaţională  şi  istoria  demonstrează  însă  că  numai  mij¬ 
loacele  paşnice  au  eficacitate  reală  pentru  soluţionarea  litigiilor  şi  pro¬ 
blemelor  internaţionale.  Soluţiile  paşnice,  bazate  pe  raţiune,  dialog  şi 
tratative,  şi  acceptate  de  comun  acord,  contribuie  la  stabilirea  încre¬ 
derii  şi  dezvoltarea  constructivă  a  relaţiilor  dintre  state.  Tratativele  şi 
negocierile  corespund  cel  mai  bine  respectării  suveranităţii  şi  indepen¬ 
denţei  şi  egalităţii  statelor.  Rezolvarea  cea  mai  bună  a  diferendelor, 

neînţelegerilor  şi  litigiilor  în  mod  paşnic  poate  avea  loc  numai  pe  calea 
dialogului  şi  comunicării,  prin  legături  directe  şi  prin  negocieri  între 
statele  interesate,  în  cadrul  cărora  părţile  îşi  pot  cunoaşte  pretenţiile 
reciproce  şi  pot  căuta  împreună  căile  pentru  a  ajunge  la  o  înţelegere 
comună. 

In  comparaţie  cu  celelalte  mijloace  paşnice,  şi  incontestabil  faţă  de 
mijloacele  de  constrîngere,  negocierile  prezintă  numeroase  avantaje, 
reprezentînd  un  mijloc  de  rezolvare  aflat  în  permanenţă  la  dispoziţia 
statelor  şi  în  mod  sigur,  singura  alternativă  raţională  de  rezolvare  a 
litigiilor.  Starea  de  încordare  puternică  pe  care  o  cunoaşte  în  prezent 
viaţa  internaţională  se  explică,  printre  altele,  şi  prin  faptul  că  proble¬ 
mele  conflictuale  existente  de  multă  vreme  n-au  fost  soluţionate  la  timp 
şi-au  primit  rezolvări  necorespunzătoare.  Totodată  accentuarea  politicii 
de  forţă,  inclusiv  recurgerea  la  acţiuni  militare,  încălcarea  indepen¬ 
denţei  şi  suveranităţii  unor  popoare  au  avut  urmare  agravarea  vechilor 
conflicte  şi  apariţia  de  noi  focare  de  conflict  pe  glob. 

In  aceste  împrejurări,  unele  de  o  excepţională  gravitate,  una  din 
principalele  direcţii  ale  politicii  externe  extrem  de  active  pe  arena 
internaţională  a  României,  o  constituie  tocmai  preocuparea  activă  şi 
consecventă  pentru  lichidarea  focarelor  de  tensiune  şi  conflict  şi  pre¬ 
venirea  apariţiei  altora.  Statul  român  pleacă  de  la  convingerea  sănătoasă 
şi  raţională  că  toate  situaţiile  litigioase  din  lume,  orice  probleme  inter¬ 
naţionale  pot  şi  trebuie  reglementate  exclusiv  pe  calea  paşnică  a  dia¬ 
logului,  prin  negocieri,  în  interesul  păcii  şi  stabilităţii  în  întreaga  lume. 
Preşedintele  ţării  domnul  Nicolae  Ceauşescu  a  chemat  şi  cheamă  neînce¬ 
tat  la  raţiune,  la  înţelegere,  la  eforturi  susţinute  şi  energice  în  vederea 
opririi  cursei  nebuneşti  a  înarmărilor  acum,  cînd  nu  este  încă  prea  tîrziu, 
cînd  marile  arsenale  nucleare  n-au  transformat  încă  lumea  într-o  gigan¬ 
tică  aglomerare  de  ruine  şi  cenuşă,  subliniind  că  nu  există  sfetnici  mai 
buni  în  politică  decît  calmul,  înţelepciunea  şi  un  înalt  spirit  de  răspundere 
pentru  soarta  popoarelor.  „România  —  arată  domnul  preşedinte  Ceauşescu 
—  s-a  pronunţat  şi  se  pronunţă  ferm  pentru  soluţionarea  tuturor  proble¬ 
melor  litigioase  dintre  state  numai  pe  calea  tratativelor.  Viaţa,  eveni¬ 
mentele  au  demonstrat  că  recurgerea  la  calea  militară  provoacă  mari 
pierderi  umane  şi  materiale  ţărilor  respective,  şi  în  acelaşi  timp,  deter¬ 
mină  o  accentuare  a  încordării  şi  o  creştere  a  pericolului  de  război  în 
general.  De  aceea,  oricît  de  îndelungate  şi  grele  ar  fi  tratativele,  ele 
reprezintă  singura  alternativă  logică  ce  răspunde  intereselor  fiecărui 
popor,  ale  păcii  în  general.  Nimic  nu  justifică  recurgerea  la  arme,  la 
calea  militară  în  soluţionarea  problemelor" ! 

împlinind  în  lume  lucrarea  de  conciliere  de  împăcare  a  oamenilor 
în  lumina  „Evangheliei  Păcii"  (Efes.  6,  15)  a  Domnului  Iisus  Hristos, 
Care  „a  venit  şi  pace  a  vestit"  (Efes.  2,  17 — 18),  Biserica  Ortodoxă 
n-a  încetat  nici  o  clipă  să  activeze  cu  mijloacele  ei  specifice  pentru  a 
sădi  pacea  şi  bunăînţelegerea  în  inimile  credincioşilor,  pentru  stator¬ 
nicirea  şi  întărirea  păcii  în  întreaga  lume.  în  acest  scop  una  din  princi- 

palele  sarcini  care  revin  astăzi  slujitorilor  Bisericii  este  de  a  reliefa  şi 
interpreta  adecvat  temeiurile  biblice  şi  patristice  ale  diaconiei  sale  irenice 
constitutive  în  contextul  contemporaneităţii.  De  aceea  credem  că  valoa¬ 
rea  şi  actualitatea  acestui  mesaj  epistolar  şi  veritabil  testament  augus- 
tinian,  mesaj  de  pace,  speranţă  şi  progres,  de  încredere  în  raţiune  şi 
spirit  în  pofida  declinului  iremediabil  al  lumii  vechi,  din  care  ne  vine 
de  acum  1555  de  ani,  se  impun  şi  astăzi  de  la  sine  cu  forţa  convingeri¬ 
lor  perene  ale  omenirii. 


Drd.  loan  I.  Ică 


îndrumări  omiletice 


SFlNTA  SCRIPTURA 

importantă  sursă  de  inspiraţie  pentru  credinciosul  contemporan 


Dacă  Sfînta  Scriptură  ar  fi  studiată  într-o  lumină  actuală  s-ar 
dezvălui  tocmai  adevăruri  care  se  potrivesc  cu  năzuinţele  moderne  ale 
omului  credincios. 

După  o  scurtă  incursiune  în  istoria  biblică  se  va  adeveri  că  Sfînta 
Scriptură  se  înrădăcinează  în  realităţile  vieţii  de  azi.  Cîtă  vreme  Sfînta 
Scriptură  conţine  adevăruri  veşnice  este  limpede  că  o  apropiere  de 
cugetele  ei  a  oamenilor  iubitori  de  progres  luminos  este  incontestabilă. 

Evocînd  învăţăturile  biblice,  actualizăm  adevăruri  care  astăzi  ni 
se  par  destul  de  mari.  Opţiunile  tematice  ale  Sfintei  Scripturi  sînt 
extrem  de  variate,  dar  tot  aşa  de  extrem  de  importante,  pentru  că  ele 
vizează  probleme  umane,  îndrumări  pentru  a  lupta  cu  pasiune  şi  pen¬ 
tru  a  înfrînge  toate  vicisitudinile  care  se  opun  împodobirii  omului  cu 
titulatura  de  om  adevărat. 

Viaţa  omului  se  desfăşoară  în  timp,  cel  de  la  naştere  pînă  la  moarte. 
Care  om  nu  şi-ar  dori  viaţa  frumoasă  şi  fericită?  Şi,  care  n-ar  dori  să 
adauge  vieţii  sale  zile  şi  ani  —  şi  —  staturii  sale  măcar  un  cot? 

Privită  din  punct  de  vedere  biblic  viaţa  este  identică  cu  binele. 
Creatorul  însuşi  a  spus:  „Iată  am  pus  în  faţa  ta  viaţa,  binele  şi  moar¬ 
tea,  alege  viaţa  ca  să  trăieşti"  (Deut.  30,  15). 

Creştinismul  este  religia  vieţii.  Hristos  a  venit  ca  „lumea  viaţă  să 
aibă"  (In.  10,  10).  El  îndeamnă  să  fim  oameni  ai  vieţii  şi  să  luptăm 
împotriva  celor  care  pregătesc  curmarea  ei. 

Creştinismul  pune  viaţa  într-un  raport,  cu  toate  manifestările  ei, 
„în  virtutea  cărora  viaţa  trebuie  să  fie  tot  mai  frumoasă  şi  tot  mai  plă¬ 
cută  şi  mai  fericită  decît  cea  care  s-a  dus.  Creştinismul  n-are  caracter 
static.  El  porneşte  de  la  ideea  de  progres  şi  susţine  cu  tot  dinadinsul 
evoluţia  societăţii  omeneşti. 

Scara  lui  Iacob,  cu  vîrful  pînă  la  cer  (din  Geneză  18,  12)  e  sim¬ 
bolul  înaintării  spre  culmile  desăvîrşirii  —  înnoirea  şi  progresul  —  o 
particularitate  a  învăţăturii  creştine. 

Hristos  a  poruncit  de-a  dreptul:  „Fiţi  desăvîrşiţi . . .!“  (Mt.  5,  48).  In 
antropologia  Sfintei  Scripturi  se  arată  ceea  ce  este  bine  şi  ceea  ce  cere 
Dumnezeu  de  la  om  şi  care  sînt  coordonatele  necesare  pentru  constituirea 
unei  vieţi  demne  de  omul  deplin. 

Cuvîntul  „ sfînt“ ,  din  îndrumarea  biblică:  „fiţi  sfinţi44!  desăvîrşiţi 
adică,  e  pluralistă,  ea  se  îmbie  tuturor  inşilor  şi  popoarelor  şi  vizează  atît 
ordinea  spirituală  cît  şi  variatele  aspecte  ale  creativităţii  umane. 

O  condiţie  esenţială  a  vieţii  onorabile  este  dreptatea.  Omul  drept 
trăieşte  în  raport  cu  ceea  ce  este  drept,  cu  ceea  ce  este  o  expresie  a 
binelui.  • 

în  lumina  Sfintei  Scripturi  nedreptatea  faţă  de  om  echivalează  cu 
crima  de  omucidere  căci  „cine  răpeşte  pîinea  unui  om,  pe  care  a  cîştigat-o 
cu  truda  mîinilor  sale,  este  ca  acela  care  omoară  pe  aproapele  său“ 
(Ps.  34,  28). 

Norma  de  viaţă  e  binele.  O  atare  stare,  adică  o  caldă  dragoste  de 
om,  exprimă  psalmul  122,  1:  „Ce  bine  şi  ce  frumos  e  să  locuiască 
fraţii  împreună41. 

Omul  n-are  să  trăiască  în  izolare  ci  încadrat  în  colectivitatea  celor¬ 
lalţi,  după  îndrumarea  Ecclesiastului:  „Nu  e  bine  să  fie  omul  singur44! 

Binele  şi  frumosul  se  realizează  prin  muncă.  Omul  nu  poate  fi  ima¬ 
ginat  decît  muncind. 

Legea  Veche  poruncea:  „6  zile  să  lucrezi44!  Iov  avea  convingerea  că 
„omul  e  făcut  pentru  muncă  ca  pasărea  pentru  zbor44,  iar  strămoşii 
noştri  rezumau  porunca  Mintuitorului  „munciţi  pînă  este  ziuă44  în  ex¬ 
presia  „nulla  dies  kine  linea44,  adică  să  nu  treacă  nici  o  zi  fără  să  reali¬ 
zezi  ceva. 

Un  om  îndrăgostit  de  muncă  se  bucură  că  poate  fi  o  verigă  din 
lanţul  cel  mare  al  perfectibilităţii  umane. 

Munca  dă  un  sentiment  de  mulţumire,  optimizează  viaţa:  „De 
munca  mîinilor  tale  te  vei  bucura44  zice  psalmistul  (127,  2). 

Un  factor  esenţial,  care  serveşte  valoros  cele  mai  variate  domenii 
de  activitate  ale  omului  este  pacea. 

Sfînta  Scriptură  este  o  carte  a  păcii.  Pătrunsă  de  ideea  că  pacea 
este  o  putere  creatoare  şi  realizabilă,  Scriptura  vesteşte  că  „Preface-se- 
vor  săbiile  în  fiare  de  plug  şi  lăncile  în  seceri44  (Is.  2,  4)  şi  salută  cu  o 
sinceră  bucurie  epoca  de  glorie  cînd  omul  animat  de  duhul  evoluţiei 
luminoase  va  aşeza  pacea  la  temelia  psihologiei  sale.  Dictonul  biblic: 
„Dreptatea  şi  pacea  se  vor  săruta44  (Ps.  84,  11)  nu  este  un  fragment  de 
literatură  scrisă  pentru  a  fascina,  ci  o  căutare  a  unui  univers  nou.  Hris- 
tos  spune:  „fericiţi  sînt  făcătorii  de  pace44  (Mt.  5,  9)  pentru  că  în  desco¬ 
perirea  fericirii  pe  care  o  caută  omul  pacea  este  element  esenţial. 

Cît  despre  război ,  el  este  unealta  diavolului,  pe  care  Hristos  îl 
numeşte  „ucigător  de  oameni44  de  la  început. 

In  lumina  Sfintei  Scripturi  războiul  este  un  rău  mare.  Regele 
David  a  fost  oprit  să  zidească  lăcaş  de  închinare  pentru  că  a  purtat 
multe  războaie  şi  a  vărsat  mult  sînge  (I  Cor..  2,  38). 

Ucenicului  său  curajos,  Petru,  Hristos  i-a  poruncit:  „Bagă  sabia 
în  teacă!44,  tocmai  pentru  a  se  înţelege  că  virtutea  păcii  trebuie  să  pună 
stăpînire  pe  inimile  şovăielnice  ale  oamenilor,  să  scoată  războiul  din¬ 
tre  uzanţele  lor  şi  să  biruiască  răul  cu  binele. 

în  lumina  Sfintei  Scripturi,  femeia  mamă  este  nu  numai  o  „mîndrie 
a  familiei  ci  şi  o  podoabă  a  ţării4*  (leş.  24,  26).  Copilul  este  stimat  şi 
iubit.  Faţă  de  fetele  fecioare  se  impune  un  respect  şi  o  dragoste  de  frate. 

Desfrîul  se  înşiră  în  rînd  cu  sinuciderile. 

Femei  biblice  ca  Debora,  Bethaba  şi  Susana,  au  înţeles  încă  din 
epoca  veche  că  femeile  au  dreptul  să  reclame  anumite  activităţi  şi  pen¬ 
tru  dînsele  şi  astfel  Sfînta  Scriptură  a  anticipat  noua  formă  de  viaţă  din 
mijlocul  căreia  avea  să  se  înalţe  femeia  viitorului. 

Nu  există  acţiune  a  credinciosului,  nu  există  aspect  al  vieţii  la  care 
să  nu  găsim  o  îndrumare  în  Cartea  de  căpătîi  a  credincioşilor,  în  Sfînta 
Scriptură. 

Iată  ce  ar  răspunde  Sfînta  Scriptură  la  problema  subalimentaţiei,  la 
cea  a  ţărilor  înapoiate,  la  colaborarea  economică,  la  dezvoltarea  relaţiilor 
bilaterale,  la  creşterea  încordării  în  lume,  la  întărirea  climatului  de  încre¬ 
dere  reciprocă  şi  la  alte  probleme  importante  ale  vieţii! 

Mijlocul  cel  mai  puternic  şi  sigur  pentru  apropierea  dintre  oameni 
şi  pentru  rezolvarea  problemelor  vieţii  este  dragostea  deplină,  o  dra¬ 
goste  lucrătoare. 

Dragostea  desăvîrşită  alungă  frica  (I  Ioan  4,  18),  dragostea  ne  întă¬ 
reşte  puterile  pentru  săvîrşirea  de  fapte  bune,  ea  apropie  pe  oameni 
şi-i  întăreşte.  Prin  dragoste  se  obţine  tot  ce  este  bun,  frumos  şi  vred¬ 
nic  de  dorit,  pace,  înţelegere  şi  dreptate  între  oameni. 

„Dragostea  îndelung  rabdă,  dragostea  este  binevoitoare,  dragostea 
nu  pizmuieşte,  nu  se  laudă,  nu  se  trufeşte,  dragostea  nu  se  poartă  cu 
necuviinţă,  nu  caută  ale  sale,  nu  se  aprinde  de  mînie,  nu  gîndeşte  răul, 
nu  se  bucură  de  nedreptate,  ci  se  bucură  de  adevăr . . .  Toate  le  îndură 
dragostea,  nu  cade  niciodată4*  (I  Cor.  13,  4 — 8). 

Fără  dragoste  nu  poţi  fi  om  deplin.  Dragostea  dezleagă  toate  pro¬ 
blemele  vieţii. 

Credincioşii  avem  datoria  divină  de  a  fi  slujitori  deplini  ai  dra¬ 
gostei. 

Pr.  prof.  Nicolae  Neaga 


POCĂINŢA 

„Şi  venindu-şi  în  sine  a  zis:  . . .  mă 
voi  duce  la  tatăl  meu  şi-z  voi  spu¬ 
ne:  Tată ,  am  greşit  la  cer  şi  înain¬ 
tea  ta “ 

(Luca  XV,  17—18) 

De  Duminica  trecută  am  intrat  într-un  nou  ciclu  liturgic,  acela  al 
Triodului,  cu  trei  săptămîni  premergătoare,  apoi  cu  cele  şapte  săptă- 
mîni  ale  Postului,  care  ne  pregătesc  pentru  pomenirea  anuală  a  Pati¬ 
milor,  a  Morţii  şi  a  învierii  Domnului.  Sînt  zece  săptămîni  în  care  cre¬ 
dincioşii  sînt  chemaţi  la  pocăinţă,  la  rugăciune  şi  la  neîncetate  strădanii 
duhovniceşti,  pentru  ca  la  capătul  lor  să  primească  pe  Cel  ce  a  biruit 


62 


MITROPOLIA  ARDEALULUI 


moartea  şi  a  înviat,  spre  a  ne  ridica  şi  pe  noi  din  robia  păcatului  şi  a 
morţii,  către  o  viaţă  nouă,  de  har,  de  lumină  şi  de  pace. 

In  cadrul  acestei  pregătiri  duhovniceşti,  Evanghelia  de  azi  ne  pre¬ 
zintă  una  din  cele  mai  impresionante  parabole  rostite  de  Mîntuitorul 
Iisus  Hristos,  şi  anume  zguduitoarea  dramă  a  unui  tînăr  plecat  din 
casa  părintească  pe  drumuri  greşite.  în  cuvinte  simple,  ni  se  vorbeşte 
de  un  tată  care  avea  doi  fii,  din  care,  cel  mai  mic  —  eroul  principal  — 
şi-a  revendicat,  la  un  moment  dat,  partea  care  i-ar  fi  revenit  ca  moş¬ 
tenire.  La  scurt  timp,  acest  fiu  şi-a  părăsit  casa  în  care  văzuse  lumina 
zilei,  în  care  cunoscuse  iubirea  caldă  a  părinţilor,  în  care  şi-ar  fi  putut 
contura  personalitatea  şi  ar  fi  cunoscut  adevărata  fericire  în  viaţă.  Mi¬ 
nat  de  o  dorinţă  greşită  de  afirmare,  tînărul  a  plecat  în  lume,  într-o 
ţară  îndepărtată,  în  căutarea  unei  false  şi  amăgitoare  fericiri.  Acolo  a 
cheltuit  tot  ce  primise  de-acasă,  a  ajuns  muritor  de  foame,  aruncat  la 
periferia  societăţii,  uitat  chiar  şi  de  aceia  cu  care  îşi  cheltuise  banii 
agonisiţi  cu  trudă  de  tatăl  său. 

Dar  în  această  stare  de  cumplită  mizerie,  de  adîncă  înjosire  morală, 
de  nimicire  a  demnităţii  sale  de  creatură  a  lui  Dumnezeu,  deodată 
tînărul  se  trezeşte  la  realitate,  îşi  aduce  aminte  de  starea  sa  dintru  în¬ 
ceput,  de  dragostea  părintească  pierdută.  Chinuit  de  remuşcări,  dar,  în 
acelaşi  timp  cuprins  de  dorinţa  de-a  începe  o  viaţă  nouă,  îşi  îndreaptă 
gîndurile  către  tatăl  său,  ca  singura  rază  de  lumină  şi  nădejde  de  mîn- 
tuire,  cu  încredinţarea  că  acesta  nu-1  va  fi  uitat,  nti-1  va  părăsi  —  şi  nici 
nu-1  va  dispreţui,  aşa  cum  făcuse  stăpînul  căruia  ii  păzea  porcii.  De 
aceea,  ia  hotărîrea  de  a  părăsi  viaţa  de  pînă  atunci  şi  de-a  se  reîn¬ 
toarce  cu  deplină  încredere  la  tatăl  său,  pentru  a-i  mărturisi  greşeala 
şi  a-i  cere  iertare,  chiar  cu  riscul  de  a  fi  considerat  ca  un  simplu  ser¬ 
vitor.  Dar,  spre  surprinderea  lui,  tatăl  l-a  primit  cu  o  neţărmurită  dra¬ 
goste,  l-a  iertat  pentru  toate  cîte  făcuse,  i-a  redat  calitatea  de  fiu,  şi 
—  chiar  mai  mult  —  i-a  chemat  pe  prieteni  şi  cunoscuţi  la  un  ospăţ 
dat  în  cinstea  sa. 

Aţi  putut  constata  cu  uşurinţă  că  în  parabola  sau  pericopa  evan¬ 
ghelică  de  azi,  Mîntuitorul  a  voit  să  ne  înfăţişeze  pe  de  o  parte,  chipul 
fiului  căzut,  iar  pe  de  alta,  chipul  unui  tată  plin  de  îndurare  faţă  de 
cel  ce  se  întoarce  la  el  „cu  inimă  înfrîntă  şi  smerită",  cu  dorinţa  de  în¬ 
dreptare.  Tatăl  din  parabolă  nu  este  altul  decît  Tatăl  nostru  cel  din 
ceruri,  iar  fiul  reprezintă  pe  oamenii  din  toate  timpurile  şi  locurile,  care, 
în  felurite  forme,  se  îndepărtează  de  Părintele  ceresc,  de  învăţătura  şi  de 
Biserica  Lui  şi  se  pun  în  slujba  diavolului,  care-i  trimite  pe  moşiile  sale 
să-i  păzească  porcii,  adică:  minciuna,  beţia,  desfrînarea,  furtul,  trădarea. 
După  cuvîntul  unui  mare  Părinte  bisericesc,  ţara  îndepărtată  de  care 
vorbeşte  Evanghelia  nu  este  altceva  decît  uitarea  de  Dumnezeu  şi  de 
învăţătura  Lui.  Cu  alte  cuvinte,  parabola  de  azi  este  oricînd  actuală, 
tînărul  din  Evanghelie  este  contemporan  cu  noi,  trăieşte  printre  noi, 
iar  noi  luăm  chipul  său  în  diferite  împrejurări  sau  momente  din  viaţă. 
Nu  avem  nevoie  de  multe  dovezi  pentru  a  ne  convinge  de  adevărul  că 
noi  terţi,  într-un  fel  sau  altul,  am  părăsit  „casa  părintească"  şi  Biserica  şi 

am  plecat  în  ţara  îndepărtată  a  păcatului,  uitînd  de  Dumnezeu  şi  de  bine¬ 
facerile  Lui.  Pentru  că  a  fi  asemenea  fiului  risipitor  nu  înseamnă  numai 
decît  să  ai  bani  şi  alte  bunuri  materiale  şi  să  pleci  departe  pentru  a 
cheltui  totul  în  mod  nesocotit.  Dimpotrivă:  este  vorba  şi  de  risipirea  sau 
cheltuirea  fără  rost  a  unor  bunuri  spirituale  de  mare  preţ:  cinste,  ome¬ 
nie,  viaţă  morală,  dragoste  faţă  de  semeni  şi  de  muncă  şi  atitea  altele. 

Viaţa  ne  oferă  destule  exemple  de  „fii  rătăciţi  sau  risipitori4'  ori 
chiar  de  „părinţi  risipitori44  şi  printre  noi.  Citim  de  atîtea  ori  în  ziare  ape¬ 
luri  disperate  şi  emoţionante  către  autorităţi  şi  oameni  de  bine,  ale  unor 
soţii  sau  ale  unor  copii  părăsiţi  de  soţul,  respectiv  tatăl  lor,  ajuns  în 
cine  ştie  ce  colţ  de  ţară,  în  compania  unuia  sau  uneia  de  acelaşi  profil 
moral,  fugind  de  răspunderea  pe  care  o  are  faţă  de  aceia  cărora  le-a 
dat  viaţă.  Citim  de  asemenea  sau  auzim  despre  atîtea  tinere  care  îşi 
părăsesc  copiii  şi  soţii  sau  care  încredinţează  viaţa  şi  creşterea  propriilor 
copii  unor  aşezăminte  umanitare,  uitînd  de  îndatoririle  lor  de  mamă. 
Pe  de  altă  parte,  există  atîţia  tineri  care,  nemulţumiţi  cu  atmosfera 
vieţii  din  familie,  considerînd  sfaturile  părinteşti  absurde,  iar  rînduie- 
lile  tradiţionae  din  casă  de  nesuportat,  sfidînd  strădaniile  factorilor  de 
răspundere,  îşi  irosesc  o  bună  parte  a  timpului  în  petreceri  şi  fapte  de¬ 
gradante,  risipind  banii  părinţilor,  visînd  „ţări  îndepărtate44  ca  şi  tînă- 
rul  din  Evanghelie  şi  refuzînd  să  muncească.  Există  apoi  atîţia  tineri 
trimişi  de  părinţi  la  şcoală,  ca  să-şi  lumineze  mintea  şi  să  devină  folo¬ 
sitori  societăţii,  care  uită  că  îndatorirea  lor  principală  este  aceea  de  a 
învăţa  şi  de-a  avea  o  comportare  demnă,  pricinuind  întristare  părinţilor, 
de  care-şi  aduc  aminte  numai  atunci  cînd  constată  că  resursele  finan¬ 
ciare  sînt  pe  sfîrşite. 

Există  atîţia  dintre  noi  care  au  uitat  cu  totul  casa  părintească  în 
care  au  văzut  lumina  zilei,  de  care  ar  trebui  să-i  lege  atîtea  amin¬ 
tiri  duioase  şi  în  care  le  mai  trăiesc  părinţii,  cărora  nu  le-au  călcat 
pragul  de  ani  de  zile  şi  —  ceea  ce  este  mai  dureros  —  uneori  tre¬ 
buie  să  intervină  legea  ca  să  amintească  acestor  fii  rătăciţi  că  au  datoria 
morală  de  a-şi  ajuta  părinţii  bătrîni  şi  bolnavi,  ca  să  ducă  şi  ei  o  viaţă 
omenească.  Există  atîţia  alţii  care  au  uitat  cu  desăvîrşire  că  în  cimiti¬ 
rul  satului  din  care  au  plecat  a  mai  rămas  o  cruce  bătută  de  vînturi, 
de  strajă  la  mormintul  părinţilor  sau  al  bunicilor,  pe  care  cresc  în  voie 
buruienile  nerecunoştinţei  filiale  şi  în  faţa  căruia  nu  s-au  oprit  de-atita 
vreme  ca  să  pună  o  floare,  şi  cu  atît  mai  puţin,  ca  să  aprindă  o  luminare 
ori  să  rostească  o  rugăciune. 

Dar  există  şi  atîţia  printre  noi  care  se  mărturisesc  creştini,  purtă¬ 
tori  ai  numelui  lui  Hristos  şi  fii  ai  Bisericii,  care  nu  intră  în  casa  Tată¬ 
lui  ceresc,  adică  în  biserică,  decît  din  obligaţii,  cu  prilejul  unor  cununii 
sau  botezuri,  grăbiţi  să  se  termine  slujba,  pe  care  o  ascultă  cu  totală 
indiferenţă,  pentru  a  ajunge  cît  mai  repede  acasă,  la  petrecerea  care 
urmează.  Iată  deci,  numai  cîteva  din  multele  forme  prin  care  un  creş¬ 
tin  uită  de  poruncile  dumnezeieşti  şi  îşi  caută  fericirea  în  alte  locuri, 
departe  de  casa  părinţilor  trupeşti,  dar  şi  de  cea  a  Părintelui  ceresc. 

Din  astfel  de  considerente,  Biserica  ne  pune  azi  în  faţă  această  cu¬ 
tremurătoare  parabolă,  cu  nădejdea  că  ea  ne  va  oferi  un  prilej  de  medi- 

tare  pentru  toţi  cei  care,  într-un  fel  sau  altul  au  luat  chipul  fiului  risipi¬ 
tor  şi  au  pornit  pe  căi  greşite,  departe  de  „casa  părintească4*.  Să  ne 
întrebăm  dar:  ce  să  facem,  ca  să  urmăm  partea  pozitivă  din  viaţa  tînă- 
rului  din  Evanghelie,  aceea  a  reîntoarcerii  la  tatăl?  Aţi  putut  constata 
că  antiteza  dramatică  a  vieţii  lui,  cu  aspectul  negativ  de  părăsire  a 
casei  părinteşti  şi  de  prăbuşire  în  prăpastia  păcatelor,  şi  cu  aspectul  ei 
pozitiv,  de  revenire  în  casa  iubirii  părinteşti,  are  un  punct  central,  un 
punct  culminant:  „venirea  în  sine**  (Luca  XV,  17),  trezirea  la  realitate. 
„Venirea  în  sine**  este  piatra  de  hotar  care  a  făcut  pe  cel  căzut  să-şi  dea 
seama  singur  de  starea  în  care  a  ajuns;  i-a  dat  posibilitatea  să  vadă 
realitatea  în  chip  lucid,  aşa  cum  a  fost,  şi  a  putut  face  o  comparaţie  între 
starea  deplorabilă  în  care  a  ajuns  şi  starea  vieţii  lui  dacă  ar  fi  rămas 
acasă.  Abia  atunci  şi-a  dat  seama  că  altul  trebuia  să  fie  drumul  vieţii 
lui  pentru  a  se  realiza  ca  om,  altele  să-i  fie  aspiraţiile,  alţii  să-i  fie  prie¬ 
tenii.  „Venirea  în  sine“  este  supremul  eroism  moral  de  care  a  dat  dovadă 
tînărul;  reprezintă  ruperea  definitivă  cu  trecutul  şi  hotărîrea  înălţă¬ 
toare  de  a  începe  o  viaţă  nouă.  „Venirea  în  sine**  i-a  dat  conştiinţa  că  a 
mai  rămas  ceva  bun  în  el,  că  nu  este  cu  totul  pierdut,  l-a  adus  la  convin¬ 
gerea  că  este  fiul  lui  Dumnezeu  care  „nu  vrea  moartea  păcătosului,  ci 
să  se  întoarcă  şi  să  fie  viu**. 

De  acest  prim  pas  al  „venirii  în  sine**  trebuie  să  ţinem  seama  şi 
noi!  Dar  ea  nu  înseamnă  totul.  Hotărîrea  de  a  te  întoarce  „acasă**,  de 
a-ţi  reface  viaţa  sufletească,  de  a  deveni  un  „om  nou“,  o  „făptură  nouă**, 
trebuie  să  urce  pe  anumite  trepte,  să  fie  sprijinită  pe  o  seamă  de  vir¬ 
tuţi.  Prima  dintre  acestea  este  nădejdea.  Desigur,  tînărul  din  Evanghelie 
s-a  frămîntat  mult  înainte  de  a  porni  pe  drumul  reîntoarcerii:  oare  mai 
trăieşte  tatăl  meu,  oare  va  mai  fi  supărat,  oare  mă  va  primi?  Dar  în 
aceste  momente  trebuie  să  intervină  virtutea  nădejdii,  a  încrederii  în 
Dumnezeu,  în  bunătatea  şi  în  dragostea  Lui.  De  aceasta  ne  încredin¬ 
ţează  însuşi  Mîntuitorul,  Care  înainte  de  a  rosti  parabola  pe  care  am 
auzit-o  azi,  a  mai  spus  alte  două,  cu  oaia  pierdută  şi  cu  drahma  pierdută, 
încheiate  prin  cuvintele:  „în  cer  va  fi  mai  multă  bucurie  pentru  un 
păcătos  care  se  pocăieşte,  decît  pentru  nouăzeci  şi  nouă  de  drepţi  care 
n-au  nevoie  de  pocăinţă**  sau:  „aşa  se  face  bucurie  îngerilor  lui  Dumnezeu 
pentru  un  păcătos  care  se  pocăieşte**  (Luca  XV,  7,  10). 

Apoi,  venirea  în  sine  trebuie  să  se  bazeze  şi  pe  o  altă  virtute: 
curajul  de  a-ţi  mărturisi  păcatul  în  cea  mai  deplină  smerenie.  In  cazul 
unei  întoarceri  spre  o  viaţă  nouă,  ai  nevoie  de  mult  curaj,  care  să 
biruiască  teama  pe  care  o  încerci  cînd  te  gîndeşti  că  una  din  însu¬ 
şirile  lui  Dumnezeu  este  dreptatea  şi  că  aceasta  cere  pedepsirea  fap¬ 
telor  rele  pe  care  le-ai  săvîrşit.  De  aceea,  trebuie  să  te  supui,  să  ai 
tăria  sau  curajul  de  a  recîştiga  prin  suferinţă  ceea  ce  ai  pierdut  prin 
păcat.  Şi  Iuda  vînzătorul  „şi-a  venit  în  sine**,  a  recunoscut  că  a  vîn- 
dut  sînge  nevinovat,  dar  lui  i-a  lipsit  curajul  să  se  întoarcă  la  învăţă¬ 
torul  lui,  să-i  ceară  iertare,  pentru  că  L-a  trădat  şi  L-a  vîndut,  să  declare 
că  nu  mai  este  vrednic  să  fie  numit  „ucenicul**  Său,  şi  astfel  laşitatea  a 
înăbuşit  licărirea  de  remuşcare  din  el  şi  l-a  dus  la  sfîrşitul  tragic  pe 
care-1  cunoaştem. 

Dacă  frica  din  nou  a  fost  învinsă,  mai  trebuie  să  ne  înarmăm  sufle¬ 
tul  cu  o  altă  virtute,  pe  care  o  numim  căinţă ,  părere  de  rău  pentru  gre¬ 
şeala  săvîrşită,  remuşcare.  Tînărul  din  Evanghelie  a  trecut  şi  peste 
această  piatră  de  încercare,  încît  deşi  plecase  bogat  şi  acum  se  întorcea 
sărac,  plecase  mîndru  şi  cu  fruntea  sus,  iar  acum  se  întorcea  împovărat 
de  ruşine  şi  de  suferinţe  sufleteşti,  totuşi,  pătruns  de  un  sentiment  de  sin¬ 
ceră  căinţă,  de  părere  de  rău,  a  putut  să  mărturisească  deschis  în  faţa 
tatălui  său:  „am  greşit  la  cer  şi  înaintea  ta  şi  nu  mai  sînt  vrednic  să  mă 
numesc  fiul  tău"  (Luca  XV,  21). 

In  felul  acesta,  fiul  s-a  biruit  pe  sine.  Am  putea  spune  chiar  mai 
mult:  a  cîştigat  ceva,  întorcîndu-se  mai  bogat  decît  plecase,  căci  pe  lîngâ 
virtuţile  venirii  în  sine,  a  nădejdii,  a  curajului  mărturisirii  şi  a  căinţei,  a 
dobîndit  iertarea  părintelui  său  şi  calitatea  de  fiu,  care  valorau  mai 
mult  decît  orice  avuţie.  Şi  astfel,  „fiul  pierzării"  (Ioan  XVII,  Î2),  deve¬ 
nea  „fiul  luminii"  (Ioan  XII,  36). 

Aşa  cum  spuneam,  drama  fiului  risipitor  se  repetă  în  fiecare  din 
noi.  Plecăm  uşor  de  lîngă  Tatăl  nostru  cel  ceresc,  dar  ne  întoarcem  foarte 
greu.  Şi  totuşi,  să  medităm  mai  adînc  asupra  părţii  pozitive  din  parabola 
de  azi.  Ca  şi  în  cazul  ^tînărului  din  Evanghelie,  toţi  cei  care  am  greşit, 
într-un  fel  sau  altul,  avem  nevoie  —  în  primul  rind  —  de  venirea  în 
sinea  noastră  —  de  trezirea  la  viaţa  cea  adevărată.  Dar  poate  că  şi 
sufletul  nostru  este  frămîntat  ca  şi  al  lui:  cine  ne  aşteaptă?  La  cine  să 
ne  întoarcem?  Unde  este  tatăl  nostru?  Cui  trebuie  să-i  mărturisim  gre¬ 
şelile  noastre?  In  faţa  cui  luăm  hotărîrea  de  a  porni  pe  un  drum  nou 
al  vieţii  noastre? 

Răspunsul  la  asemenea  întrebări  este  foarte  simplu:  în  scaunul  de 
spovedanie.  Acolo  ne  aşteaptă  Tatăl  ceresc  —  prin  preotul  duhovnic  — 
căruia  Mîntuitorul  i-a  dat  puterea  de  a  lega  şi  a  dezlega  păcatele  firii 
noastre  omeneşti.  Dar  fiecare  ştim  cît  este  de  greu  acest  drum.  Sînt  unii 
care  poate  că  se  îndoiesc  de  prezenţa  lui  Hristos  în  scaunul  spoveda¬ 
niei  şi  de  puterea  duhovnicului,  se  tem  de  canonul  pe  care-1  va  da 
acesta,  le  lipseşte  curajul  să  spună  că  n-au  mai  fost  de  ani  de  zile  în 
faţa  lui  —  poate  din  copilărie  —  ca  să-şi  mărturisească  păcatele,  sau 
consideră  că  este  sub  demnitatea  lor  de  oameni  maturi  ca  să-şi  deschi¬ 
dă  sufletul  în  faţa  unui  slujitor  al  altarului.  Dar  mai  presus  de  toate, 
le  este  ruşine  de  păcatele  săvîrşite.  Cu  alte  cuvinte,  nu  ne  este  ruşine 
să  săvîrşim  păcatul  —  uneori  în  văzul  lumii  şi  spre  sminteala  multora  — 
dar  ne  este  ruşine^  să-l  mărturisim. 

De  aceea,  iubiţi  credincioşi,  dacă  am  trăit  prima  parte  din  drama 
fiului  risipitor,  atunci  să  avem  curajul  să  trăim  cu  aceeaşi  intensitate 
şi  sfîrşitul  ei,  adică  partea  pozitivă,  care  nu  este  altceva  decît  reîn¬ 
toarcerea  la  Tatăl  ceresc  prin  căinţă  şi  mărturisire.  Să  ne  „venim  în 
sinea  noastră",  să  ne  aplecăm  asupra  propriei  noastre  fiinţe,  să  ne  confrun¬ 
tăm  cu  noi  înşine,  „să  lepădăm  lucrurile  întunericului  şi  să  ne  îmbrăcăm 
cu  armele  luminii",  cum  ne  îndeamnă  Sf.  Apostol  Pavel  (Rom.  XIII,  12), 
adică  în  virtuţile  nădejdii,  curajului  şi  pocăinţei  smerite.  Drept  pildă  să 
ne  slujească  pocăinţa  regelui  şi  proorocului  David,  care  şi-a  mărturi¬ 
sit  în  mod  public  unul  din  marile  sale  păcate,  scriind  minunatul  Psalm 

50,  care  se  va  rosti  pînă  la  sfîrşitul  veacurilor  atît  la  slujbe,  cit  şi  de 
către  credincioşi.  Pildă  să  ne  fie  pocăinţa  lui  Zaheu  vameşul,  a  femeii 
păcătoase,  a  Măriei  Egipteanca,  a  Fericitului  Augustin,  —  cel  care  şi-a 
recunoscut  păcatele  tinereţii  prin  lucrări  scrise  —  şi,  în  sfîrşit,  a  tînărului 
din  Evanghelia  de  azi.  Ca  şi  aceştia,  să  fim  încredinţaţi  că  pocăinţa 
noastră  se  va  învrednici  de  iertarea  Tatălui ,  că  va  fi  luminată  de  iubi¬ 
rea  Fiului  şi  va  fi  învăluită  în  razele  de  sfinţenie  ale  Duhului  Sfînt. 

Cu  această  încredinţare,  acum,  în  preajma  sfîntului  şi  marelui  Post, 
cînd  preoţii  duhovnici  ne  vor  aştepta  pe  fiecare  din  noi  pentru  a  primi 
iertarea  şi  inelul  împăcării  cu  Dumnezeu  prin  Sfînta  împărtăşanie,  să 
pornim  cu  deplină  încredere  pe  calea  pocăinţei  şi  a  mărturisirii,  gîndin- 
du-ne  mai  ales  la  bucuria  pe  care  o  vom  încerca  noi  înşine,  atunci 
cînd  vom  auzi  cuvintele  Tatălui  nostru  cel  din  ceruri:  „Se  cade  să  ne 
veselim^-căci  acest  fiu  al  meu  mort  era  şi  a  înviat,  pierdut  era  şi  s-a 
aflat"  (Luca  XV,  24,  32). 

Pr.  prof.  Mircea  Păcurariu 


JUDECATA  DE  APOI  1 

I 

Cînd  vorbim  despre  libertate  adăugăm  numaidecit  şi  determinativul: 
responsabilă.  Fiindcă  pentru  noi,  credincioşii,  nu  există  o  libertate  în  sine, 
o  libertate  pură,  ci  există  o  libertate  chemată  să  răspundă  de  toate  ini¬ 
ţiativele  şi  realizările  ei,  bune  sau  rele. 

în  activitatea  cotidiană  sîntem  datori  să  fim  cu  grijă  nu  numai  de 
a  nu  întreprinde  ceva  negativ,  dar  ca  tot  ceea  ce  iniţiem  şi  înfăptuim  să 
marcheze  un  aport  pozitiv  atît  pentru  noi  cît  şi  pentru  ceilalţi,  pentru 
comunitate. 

Mai  mult,  sîntem  obligaţi  să  fim  cu  băgare  de  seamă  nu  numai  la 
acordul  dintre  fapta  iniţiată  şi  legea  morală,  dar  şi  la  efectul  pe  care 
iniţiativa  noastră  l-ar  avea  asupra  unora  sau  altora  dintre  semeni.  Să 
ne  ferim  nu  numai  de  acţiunile  negative,  dar  şi  de  cele  care,  deşi 
inofensive  în  sine,  pot  scandaliza  pe  unii  dintre  fraţi. 

Libertatea  credincioşilor  este  o  libertate  responsabilă. 

Dar  responsabilitatea  ar  fi  un  cuvînt  lipsit  de  înţeles  dacă  nu  ar 
exista  o  autoritate  faţă  de  care  să  dăm  socoteală  de  tot  ceea  ce  facem. 

Dacă  n-ar  exista  nimeni  care  să  ţină  seama  de  comportamentul 
nostru,  s-ar  ajunge  la  îndoială  cu  privire  la  necesitatea  efortului  în  direc¬ 
ţia  binelui,  a  virtuţii.  Datoriile  morale  —  şi  nu  numai  acestea  —  şi-ar 
pierde  caracterul  lor  obligator,  necondiţionat.  Indiferentismul  ne-ar 
pîndi  la  tot  pasul. 

Din  fericire,  orice  activitate,  orice  faptă  a  noastră  este  înregistrată, 
e  cîntărită,  e  apreciată  sub  unghiul  binelui  şi  răului,  al  dreptăţii  şi 
nedreptăţii. 


1  La  Duminica  lăsat.  sec.  de  carne. 

Instanţa  care  împlineşte  această  misiune  este  cugetul,  conştiinţa 
morală.  în  mod  obişnuit  conştiinţa  nu  rămîne  indiferentă  faţă  de  acţiu¬ 
nile  noastre,  ci  le  aprobă  sau  le  dezaprobă  după  cum  le-a  apreciat  ca 
bune  sau  rele. 

Există  apoi  conştiinţa  comunităţii  care  şi  ea  ne  judecă  purtarea 
recompensîndu-ne  pentru  viaţa  trăită  în  ordine  şi  în  respectul  legilor, 
şi  sancţionîndu-rie  pentru  abaterile  de  la  aceste  legi. 

Dar  atît  conştiinţa  personală  cît  şi  cea  comunitară  pot  ajunge  în 
situaţia  de  a  nu  putea  da  deplină  satisfacţie  dreptăţii.  Se  poate  ca  nici 
una,  nici  cealaltă  să  nu  izbutească  a  pune  în  deplină  consonanţă  fapta 
bună  cu  răsplata  iar  pe  cea  rea  —  cu  sancţiunea  corespunzătoare.  Se 
poate  ca  unul  sau  altul  dintre  noi  să  fie  răsplătit  fără  merit,  iar  alţii 
să  sufere  pedepse  pe  nedrept. 

Drept  aceea  ca  următori  ai  lui  Hristos  mărturisim  că  odată  şi 
odată,  la  sfîrşitul  veacurilor,  va  fi  o  judecată  universală  la  care  Dumne¬ 
zeu  ne  va  chema  pe  toţi  şi  ne  va  da  la  fiecare  după  faptele  săvîrşite. 

Este  tocmai  judecata  despre  care  ne  vorbeşte  pericopa  de  azi  (Mt. 
25,  31—46). 

în  cele  ce  urmează  vom  releva  unele  din  invăţăturile  cuprinse  în 
pericopă  şi  care  privesc  de  aproape  viaţa  noastră  actuală. 

II 

O  primă  învăţătură:  Persoana  şi  viaţa  oamenilor  sînt  realităţi  sacre. 

Şi,  în  primul  rînd  sînt  realităţi  sacre  persoana  şi  viaţa  oamenilor  de 
jos,  a  flămînzilor,  a  goilor,  însetaţilor,  nedreptăţiţilor,  a  neluaţilor  în 
seamă. 

Cei  ce  săvîrşesc  fapte  de  înjosire  şi  desconsiderare,  de  prigonire  şi 
nedreptăţire  la  adresa  unora  ca  aceştia  vor  fi  trecuţi  la  judecată  în 
ceata  celor  de-a  stînga,  în  ceata  celor  cărora  le  e  rezervată  o  veşnicie 
lipsită  de  posibilitatea  de  a  iubi  şi  de  a  fi  iubit  de  cineva.  Acesta  e 
focul  cel  veşnic  rezervat  celor  ce  au  desconsiderat  şi  nedreptăţit  pe  cei 
mici:  este  existenţa  fără  iubire.  Este  existenţa  care  s-a  refuzat  iubirii 
faţă  de  Dumnezeu  şi  de  oameni  şi  care  din  pricina  aceasta  rămîne  pen¬ 
tru  totdeauna  incapabilă  să  iubească  şi  refractară  faţă  de  orice  gest  de 
iubire  ce  i  s-ar  arăta  din  afară. 

Pentru  Mîntuitorul  nu  e  păcat  mai  greu  decît  acela  al  ocolirii,  al 
neluării  în  seamă,  al  ignorării  cu  dispreţ  a  celor  aflaţi  sub  copleşitoarea 
apărare  a  nedreptăţilor  şi  sărăciei,  a  desconsiderării. 

Pentru  Mîntuitorul,  în  orice  om  chiar  şi  în  cel  mai  de  jos  se  ascunde 
un  erou  care  abia  aşteaptă  să  fie  descoperit  şi  ajutat  să  se  manifeste, 
în  orice  om  chiar  şi  în  lepădăturile  lumii  se  află  ascunse  puteri  capa¬ 
bile  să  năzuiască  după  lumină,  după  libertate,  după  o  viaţă  mai  înaltă. 
Trebuie  doar  să  le  ştim  identifica  şi  încuraja  să  intre  în  acţiune. 

Tuturor  celor  împovăraţi  şi  apăsaţi  care  îi  încrucişează  calea,  Dom¬ 
nul  le  adresează  cuvînt  de  îmbărbătare,  îi  ajută  să  reintre  în  circuitul 
normal  al  vieţii,  le  insuflă  nădejde  nouă  şi  încredere  în  propriile  lor 
puteri,  în  propria  lor  valoare. 

Toţi  fugeau  de  leproşi.  Nimeni  nu-ndrăznea  să  se  apropie  de  ei. 
Domnul  nu  numai  că  nu-i  ocoleşte,  dar  dimpotrivă  îi  primeşte  şi,  întin- 
zînd  mina,  îi  atinge,  îi  pipăie  (Mt.  8,  3).  Gestul  exprimă  convingerea 
Mîntuitorului  că  chiar  şi  cel  mai  nenorocit  reprezentant  al  neamului 
omenesc  e  purtătorul  unei  valori  sacre. 

Din  acelaşi  sentiment  înalt  de  umanitate  şi  dragoste  izvorăsc  şi  cu¬ 
vintele  care  interzic  mînia  asupra  fratelui,  batjocura  şi  ocara  la  adresa 
lui  (Mt.  5,  21 — 22).  în  Parabola  despre  lucrătorii  viei  Domnul  ne  arată 
că  valoarea  omului  trebuie  apreciată  nu  pentru  folosul  ce-am  putea 
avea  de  la  el,  ci  după  însăşi  calitatea  sa  de  om  (Mt.  20,  1 — 16). 

Cînd  cărturarii  şi  fariseii  au  adus  la  El  o  femeie  păcătoasă  pe  care 
arătîndu-i-o  cu  degetul,  încruntaţi,  dispreţuitori  şi  gata  s-o  ucidă  cu 
pietre,  Domnul  le  spune:  „Cel  fără  de  păcat  dintre  voi  să  arunce  întîi 
cu  piatra  în  ea“  (In.  8,  7).  Mustraţi  de  cuget  acuzatorii  s-au  dus  unul 
cîte  unul.  „Nimeni  nu  te-a  osîndit?  Nimeni  Doamne.  Nici  eu  nu  te 
osîndesc.  Du-te  şi  de-acum  să  nu  mai  păcătuieşti“  (In.  8,  7 — 11). 

O  asemenea  întîmplare  descoperă  cît  de  adîncă  era  omenia  lui  Hris- 
tos  şi  cum  ştia  El  să  arate  respect  persoanei  umane,  chiar  şi  atunci  cînd 
aceasta  era  pe  treptele  cele  mai  de  jos  ale  vieţii  morale. 

Cuvine-se  să  luăm  în  seamă  că  nu  ne  putem  socoti  între  mărturisitorii 
Domnului  decît  în  măsura  în  care  ştim  să  descoperim  chiar  şi  sub  cea 
mai  banală  înfăţişare,  sub  cel  mai  respingător  aspect,  în  cel  mai  decă¬ 
zut  om,  semne  de  iubire,  de  sinceritate  şi  eroism,  aspiraţii  spre  liber¬ 
tate,  spre  îndreptare  şi  reintrare  în  circuitul  sănătos  al  vieţii,  realităţi 
care,  toate,  vorbesc  despre  prezenţa  elementului  divin,  chiar  în  cel 
mai  din  urmă  om. 

O  altă  învăţătură  ce  se  desprinde  din  pericopa  de  azi:  oamenii  sînt 
meniţi  să  trăiască  în  cea  mai  strînsă  solidaritate  unii  cu  alţii  şi  în  mu¬ 
tuală  răspundere. 

Dacă  la  judecata  de  apoi  credincioşii  vor  fi  împărţiţi  în  două:  unii 
destinaţi  răsplătirii,  ceilalţi  pedepsirii,  aceasta  se  va  face  după  măsura 
în  care  a  fost  respectată  sau  nu  legea  solidarităţii  interumane. 

Categoria  celor  de-a  dreapta  e  alcătuită  din  cei  ce  n-au  rămas  indi¬ 
ferenţi,  nepăsători  faţă  de  flămînzii,  goii,  însetaţii,  ocoliţii  lumii,  ci  au 
coborît  în  mijlocul  lor  sprijinindu-i,  apărîndu-i,  îmbărbătîndu-i.  Ceata 
celor  de-a  stînga  e  a  celor  ce,  închizîndu-se  în  cercul  îngust  al  interese¬ 
lor  lor  egoiste,  au  întors  spatele  celor  avizaţi  la  ajutor,  sau,  dacă  au 
rămas  în  contact  cu  ei  au  făcut-o  nu  pentru  a-i  ajuta,  ci  pentru  a  le 
stoarce  ultimul  strop  de  vlagă. 

Pentru  Mîntuitorul  refuzul  solidarizării  cu  semenii  şi-n  primul 
rînd  cu  cei  copleşiţi  de  lipsuri,  nedreptăţi,  boli,  ignoranţă,  mizerie,  con¬ 
stituie  un  păcat  de  moarte  care  cere  sancţionarea  cea  mai  drastică. 

Pentru  Mîntuitorul  solidarizarea  cu  semenii  înseamnă  extinderea 
purtării  de  grijă  asupra  lor,  înseamnă  asumarea  răspunderii  pentru  ei 
şi  promovarea  lor  pe  treapta  de  obiect  al  iubirii  tale. 

Nu  este  vorba  să  ne  solidarizăm  cu  cei  ce  săvîrşesc  abateri  de  la 
obişnuitele  norme  de  conduită.  Un  credincios  nu  poate  sprijini  pe  nimeni 
în  săvîrşirea  răului,  dar  e  dator  să  nu  abandoneze  pe  nimeni  păcatului, 
suferinţelor,  nefericirii. 

La  baza  solidarizării  cu  ceilalţi  stă  instinctul  social  şi  stă  iubirea 
faţă  de  semeni. 

Instinctul  social  îndrumă  spre  apropierea  de  ceilalţi  şi  spre  intrarea 
în  comuniune  cu  ei.  Dar  instinctul  social  poate  fi  deviat  în  direcţia 
preocupărilor  înguste,  a  intereselor  egoiste,  nelegitime.  De  pildă  cineva 
se  poate  asocia  cu  alţii  în  scopul  practicării  unor  lucruri  interzise,  ca 
furtul,  beţia,  cartoforia. 

Instinctul  social  singur  nu  asigură  dezvoltarea  unor  relaţii  sociale 
corecte.  Pentru  păstrarea  acestui  instinct  în  limitele  morale,  credin¬ 
cioşii  au  la-ndemînă  virtutea  iubirii.  Iubirea  singură  îl  pune  pe  credin¬ 
cios  în  condiţia  de  a  se  apropia  şi  asocia  cu  ceilalţi,  fără  amestecul 
vreunui  interes  egoist.  Numai  iubirea  poate  reduce  la  tăcere  zarva  in¬ 
stinctelor,  creîndu-ţi  astfel  posibilitatea  de  a-1  vedea  cu  adevărat  pe  celă¬ 
lalt,  de  a-i  cunoaşte  suferinţele,  lipsurile  şi  de  a  trece  fără  zăbavă  la 
organizarea  eforturilor  pentru  salvarea  celui  căzut  între  tîlhari.  Numai 
iubirea  fraternă  îi  poate  scoate  pe  credincioşi  din  comoditate  şi  să-i 
determine  a  participa  activ  la  iniţiativele  menite  să  înlăture  toate 
acele  condiţii  care  generează  şi  întreţin  foametea,  sărăcia,  ignoranţa, 
nedreptăţile. 

Dacă  noi  credincioşii  ţinem  atît  de  mult  la  Biserica  noastră  e  toc¬ 
mai  pentru  că  aici  ne  formăm  în  vederea  practicării  şi  extinderii  iubirii 
fraterne  pînă  la  marginile  lumii. 

Ca  următori  ai  Mîntuitorului  se  cuvine  să  avem  pururi  în  vedere 
sacra  unitate  a  rasei  umane  şi  voinţa  neclintită  de  a  fi  solidari  cu 
toate  legitimile  ei  aspiraţii. 

Iată  şi  o  a  treia  învăţătură  desprinsă  din  pericopa  de  azi:  Cei  pu¬ 
ternici  au  datoria  de  a-şi  asuma  grija  pentru  rezolvarea  cauzei  celor 
slabi. 

Pericopa  ne  arată  că  desconsiderarea  flămînzilor,  goilor,  înşelaţi¬ 
lor,  împovăraţilor,  nedreptăţiţilor  înseamnă  în  fond  o  desconsiderare  a 
lui  Iisus.  ,,Intrucît  n-aţi  făcut  unuia  dintr-aceşti  prea  mici,  nici  Mie  nu 
mi-aţi  făcut"  (Mt.  25,  45).  Iar  purtarea  plină  de  dragoste  faţă  de  cei 
de  jos  are  valoarea  faptei  de  dragoste  îndreptată  spre  Hristos  însuşi. 
Iisus  se  identifică  cu  cei  dosădiţi,  îşi  imprimă  chipul  Său  în  chipul  lor, 
ridicînd  astfel  nelimitat  în  ochii  noştri  valoarea  imenselor  cohorte 
a  celor  de  jos.  Cînd  vom  şti  că  din  drama  goilor,  flămînzilor,  însetaţi¬ 
lor,  bolnavilor,  apăsaţilor,  surghiuniţilor  strigă  după  ajutor  nu  nişte  fiinţe 
omeneşti  oarecare,  ci  însuşi  Iisus  Hristos,  nimeni  şi  nimic  nu  ne  va 
putea  justifica  şi  ierta  vreodată  indiferenţa,  nepăsarea,  desconsiderarea, 
negrija  faţă  de  aceştia. 

Hristos  e  prezent  în  orice  om,  dar  El  e  prezent  mai  stringent  în 
nedreptăţiţii  şi  umiliţii  lumii. 

Cît  timp  a  fost  pe  pămînt,  Domnul  i-a  iubit  pe  toţi,  dar  mai  ales 
i-a  slujit  pe  suferinzii  şi  nedreptăţiţii  anonimi  care-i  încrucişau  calea 
sau  pe  care  îi  căuta  El  anume. 

După  înălţare,  Domnul  continuă  să-i  aibă  sub  ocrotirea  Sa  pe  toţi, 
dar  îndeosebi  pe  suferinzii  şi  nedreptăţiţii  lumii,  identificîndu-se  cu  ei 
şi  învăţîndu-ne  că  dragostea  cu  care-i  sîntem  datori,  s-o  îndreptăm 
întreagă  spre  aceşti  fraţi  mai  mici  ai  noştri. 

Deşi  Fiu  al  lui  Dumnezeu,  Hristos  s-a  plecat  slujind  oamenilor  pînâ 
la  sacrificiul  total  dîndu-ne  astfel  învăţătura  că  rostul  rangului  înalt, 
al  calităţilor  superioare,  al  puterii  nu  e  altul  decît  acela  al  slujirii  celor 
avizaţi  la  sprijin,  al  luării  sub  ocrotire  a  celor  apăsaţi  şi  nedreptăţiţi. 
Orice  om  superior  înzestrat  şi  pregătit  trebuie  să  fie  de  partea  celor 
de  jos. 

Prin  harurile  şî  darurile  pe  care  le  primim  prin  intermediul  Bise¬ 
ricii,  noi  credincioşii  creştini  ne  considerăm  printre  cei  tari  şi-n  conse¬ 
cinţă  locul  nostru  este  acolo  unde  se  duce  lupta  pentru  ridicarea  celor 
slabi,  a  celor  flămînzi,  însetaţi,  goi,  ignoraţi,  nedreptăţiţi. 

Cei  de  jos  nu  pot  fi  ridicaţi  fără  jertfă.  Cei  dintîi  chemaţi  să  facă 
jertfă  pentru  alţii  sînt  cei  tari,  printre  care  ne  numărăm  smeriţi  şi 
noi  următorii  lui  Hristos. 

III 

Recunoaşterea  caracterului  sacru  al  vieţii  şi  persoanei  umane,  soli¬ 
daritatea  critică  cu  ceilalţi,  obligaţia  pentru  cei  tari  de  a-şi  asuma 
grija  pentru  ridicarea  celor  nedreptăţiţi  şi  apăsaţi,  iată  trei  dintre 
învăţăturile  cuprinse  în  pericopa  despre  judecata  de  apoi  şi  care  sînt  de 
vie  actualitate. 

Fiindcă  şi  azi  sînt  regiuni  în  lume  unde  sclavia,  degradarea  şi  des¬ 
considerarea  persoanei  şi  vieţii  umane  se  practică,  fără  nici  un  scrupul. 
In  prezent  în  aproximativ  treizeci  de  state  continuă  să  fiinţeze  una  sau 
alta  din  formele  sclaviei.  Şi  azi  există  ţări  unde  se  practică  discriminarea 
rasială,  cei  de  rasă  albă  considerîndu-se  superiori  oamenilor  de  culoare. 
Şi  ceea  ce  e  şi  mai  dureros  e  că  albii  care  nedreptăţesc  pe  negri  sînt 
—  cel  puţin  aşa  o  spun  ei  —  credincioşi  creştini. 

Cită  distanţă  între  învăţătura  Mîntuitorului  despre  caracterul  sacru 
al  persoanei  umane,  şi  atitudinea  creştinilor  albi  care  persecută  şi  ţin 
în  robie  pe  negri,  pentru  motivul  că  aceştia  sînt  de  altă  rasă. 

Există  regiuni  unde  numărul  şcolilor  este  foarte  mic  in  raport  cu 
necesităţile.  Urmarea  acestui  fapt  e  că  sute  de  milioane  de  oameni 
rămîn  în  continuare  sub  degradanta  povară  a  ignoranţei. 

Există  multe  ţări  în  care  nu  funcţionează  nici  o  bibliotecă  publică. 

Din  cele  patruzeci  de  ţări  care  au  ajuns  în  ultimul  timp  la  libertate 
şi  care  grupează  mai  mult  de  jumătate  din  populaţia  globului  nici  una 
nu-i  in  stare  să  afecteze  pentru  cultură  şi  educaţie  mai  mult  de  0,25°/o 
din  venitul  lor  (Rene  Maheu,  Civilizaţia  universului ,  Edit.  ştiinţifică, 
Buc.  1968). 

Şi  astăzi  mai  există  ţări  în  care  cei  de  sus  în  loc  să  accepte  sacri¬ 
ficiul  de  a  se  angaja  întru  slujirea  celor  mulţi,  dimpotrivă  îşi  apără  cu 
străşnicie  privilegiile,  folosind  în  acest  scop  inuman,  egoist,  toată  forţa 
lor.  Ostili  promovării  binelui  obştesc,  unii  ca  aceştia  nu  au  alt  ţel  decît 
acela  al  satisfacerii  intereselor  particulare,  egoiste. 

E  de  datoria  noastră  să  ne  ridicăm  cu  hotărîre  împotriva  celor  ce 
dispreţuiesc,  nedreptăţesc,  ignorează  pe  goii,  flămînzii,  însetaţii,  sur¬ 
ghiuniţii,  apăsaţii  lumii  acesteia.  E  datoria  noastră  să  ne  solidarizăm 

cu  toţi  cei  ce  nu  ezită  să  se  opună  cu  îndîrjire  tuturor  celor  ce  vor 
să  menţină  neatinse  situaţii  care  le  sînt  favorabile  exclusiv  lor. 

E  obligaţie  urgentă,  a  noastră  a  credincioşilor,  de  a  ne  afirma 
practic  ceea  ce  mărturisim  că  sîntem:  Biserică  luptătoare.  Să  fim  alături 
de  toţi  cei  ce  urmăresc  construirea  unei  societăţi  şi  vieţi  noi  pentru  toţi 
oamenii. 

Noi  mărturisim  că  binele  este  invincibil.  S-o  dovedim  aceasta  practic. 

Hristos  este  pe  baricadele  celor  ce  luptă  pentru  recunoaşterea  uni¬ 
versală  a  caracterului  sacru  al  persoanei  umane,  e  pe  baricadele  tutu¬ 
ror  ce  luptă  pentru  solidaritatea  şi  colaborarea  frăţească  a  tuturor 
oamenilor.  Hristos  e  acolo  unde  se  duce  lupta  pentru  înduplecarea  celor 
tari  să-şi  folosească  puterile  întru  slujirea  dezinteresată  a  semenilor. 

Hristos  ne  cheamă  să  ieşim  din  lîncezeală  şi  comoditate,  să  ne 
angajăm  în  lupta  grea  pentru  ridicarea  oamenilor,  în  primul  rînd  a  celor 
apăsaţi,  flămînzi,  goi,  nedreptăţiţi. 

Măsura  în  care  vom  răspunde  la  chemarea  Lui,  îi  va  sluji  drept 
criteriu  la  încheierea  socotelilor  acestei  vieţi.  De-i  vom  respinge  che¬ 
marea,  vom  fi  trecuţi  în  ceata  celor  de-a  stînga,  a  celor  sortiţi  unei 
eterne  existenţe  în  afara  oricărei  iubiri.  De-i  vom  răspunde  afirmativ, 
vom  fi  trecuţi  în  ceata  celor  de-a  dreapta,  a  celor  sortiţi  unei  veşnice 
iubiri  în  comuniune  cu  Dumnezeu  şi  cu  toţi  dreptţii  Lui. 


Pr.  D.  Belu 


PREDICA  LA  DUMINICA  LĂSATULUI  DE  BRÎNZA 
5  —  Izgonirea  lui  Adam  din  rai  — 


După  rînduiala  stabilită  de  Sfînta  noastră  Biserică,  Duminica  de 
astăzi  este  numită  ,, Duminica  izgonirii  lui  Adam  din  rai“. 

Cuvîntarea  de  azi  ar  trebui  începută  nu  cu  cuvinte,  ci  cu  lacrimi  — 
cînd  Biserica  face  această  pomenire  a  izgonirii  lui  Adam  din  rai  şi  odată 
cu  el,  a  întregului  neam  omenesc. 

Căderea  lui  Adam.  Cînd  se  rostesc  aceste  cuvinte  ţi  se  pare  că 
toată  lumea  se  ridică  împotriva  acestui  lucru,  că  tot  ce  ne  înconjoară 
suferă;  cerul  să-şi  cunoască  întunecimile  şi  schimbările,  soarele  să  se 
întunece,  pămîntul  să  fie  stropit  cu  sudoare  şi  sînge,  alături  de  flori 
să  crească  spini,  puterile  cerului  să  se  clatine  şi  deodată  să  ardă,  vieţui¬ 
toarele  să-şi  poarte  frică  între  ele.  Glasul  tuturor  strigă:  „Tu  ne-ai  lip¬ 
sit  de  adevărata  fericire". 

Căderea  lui  Adam  a  tulburat  măreţia  zilei  a  7-a,  a  odihnei;  pen¬ 
tru  Cel  Atotputernic,  să  înceapă  alte  acte,  pentru  o  nouă  creaţie,  un 
nou  mijloc  de  salvare  pornit  tot  din  iubire,  trimiterea  Fiului  şi  a  Duhu¬ 
lui  Sfînt  în  lume. 

Grozavă  a  fost  căderea  îngerilor,  dar  încă  mai  grozavă  a  fost  căderea 
omului.  Prăpastia  în  care  a  căzut  era  atît  de  adîncă,  încît  nu  a  mai 
putut  vedea  frumuseţea  Edenului. 

Sfînta  Scriptură  ne  arată  cum  s-a  întîmplat  căderea  lui  Adam.  Şar¬ 
pele  e  ascultat,  iar  Ziditorul  şi  Binefăcătorul,  şi  porunca  Lui,  nesocotite 
şi  neascultate.  Omul  întinde  mîna  la  pomul  oprit,  luîndu-şi  nefericirea. 
El  vede  că  este  gol,  dar  nu-şi  vede  greşala  care  l-a  dezbrăcat  de  cinste 
şi  de  demnitatea  de  fiu  al  Creatorului.  îl  vedem  fugind  de  la  faţa  lui 
Dumnezeu,  ruşinat.  îl  vedem  şi  că  nu-şi  recunoaşte  vina;  apoi  izgonit 
din  rai,  muncind  cu  sudori  printre  pălămidă  şi  spini,  gustînd  din  paha¬ 
rul  morţii. 

Vedem  şi  pedepsirea  diavolului,  dar,  peste  toate  pluteşte  promiterea 
unui  Mîntuitor-Răscumpărător,  care  va  mîntui  omenirea  şi  va  zdrobi  pu¬ 
terea  celui  rău. 

Porunca  lui  Dumnezeu . 

Toate  măsurile  pentru  a-1  feri  pe  om  de  călcarea  poruncii  i-au  fost 
date,  omului  rămînîndu-i,  pentru  încercarea  voinţei,  libertatea. 

în  rai  erau  mii  şi  mii  de  pomi,  de  care  omul  nu  s-a  atins.  Dar  s-a 
atins  doar  de  unul,  de  pomul  oprit. 

în  urma  sfătuirii  cu  şarpele,  Evei  i  se  trezeşte  curiozitatea  şi  do¬ 
rinţa  de  a  gusta  din  pomul  oprit,  părîndu-i-se  că  ar  fi  bun  şi  plăcut. 

întrebarea  poate  fi:  de  ce  de  pomul  oprit?  Dar  pomul  oprit  nu  era 
nici  mai  bun,  nici  mai  frumos,  ca  alţi  pomi.  Gustînd,  a  cunoscut  înţelep¬ 
ciunea,  a  simţit  vina,  că  a  călcat  porunca,  a  cunoscut  binele  din  care  a 
căzut  şi  răul  în  care  s-a  prăbuşit. 

Pomul  a  fost  încercare. 

Prin  încercarea  libertăţii  şi  întărirea  voinţei,  pentru  a  merita  acea 
fericire  şi  a  fi  stăpînul  ei,  omul  se  putea  dovedi  cel  mai  apropiat  prie¬ 
ten  al  lui  Dumnezeu.  Adam  era  un  fel  de  Dumnezeu  pămîntesc,  rege 
al  creaturilor;  el  era  un  rege  în  chip  văzut. 

Spre  a  deveni  adevărat  stăpîn,  al  celor  din  lume,  el  trebuia  să-şi 
dovedească  puterea  voinţei;  dar  s-a  dovedit  slab.  S-a  dovedit  neascultă¬ 
tor  şi  incapabil  de  stăpînirea  care  urma  să  i  se  încredinţeze  asupra  lumii 
de  jos. 

Pe  Adam  nu  l-a  pierdut  pomul,  nici  porunca,  ci  libertatea,  adică  liber¬ 
tatea  întrebuinţată  în  scop  rău. 

După  cum  o  fiinţă  bună  simte  plăcerea  să  răspîndească  în  jurul  său 
binele,  care  sălăşluieşte  în  sine,  tot  aşa,  o  fiinţă  rea  se  bucură  cînd  poate 
să  răspîndească  răutatea  ce  zace  în  ea. 

Neavînd  putere  de  a  răni  persoana  cea  neajunsă  de  nimeni  a  lui 
Dumnezeu  şi  a  se  atinge  de  tronul  Celui  Atotputernic,  Lucifer,  cel 
aruncat  din  cer,  care  ardea  de  răzbunare,  încearcă  să  desfigureze  chipul 
lui  Dumnezeu  pus  în  om,  în  cel  mai  apropiat  prieten  al  Domnului,  ştiind 
că,  prin  căderea  lui,  va  produce  mîhnire  Stăpînului.  Lucifer  cel  mîn- 

dru,  pentru  a-şi  ajunge  scopul,  uită  de  căderea  sa,  intră  într-o  biată 
tîrîtoare  şi,  prin  gura  ei,  începe  a  vorbi  cu  Eva. 

Şarpele  a  adresat  omului  numai  cîteva  vorbe  şi  acesta  n-a  rezistat. 
Dumnezeu  nu  poate  fi  stăpîn  pe  zavistie,  El  l-a  creat  pe  om,  l-a  pus  stă- 
pîn,  i-a  dat  şi  puterile  potrivite  lui.  El  n-a  scos  pe  un  ostaş  la  război 
fără  ca  mai  întîi  să-l  fi  înzestrat  cu  armele  de  luptă,  de  apărare,  dacă 
nu  chiar  de  învingere. 

Dacă  omul  a  fost  supus  ispitei,  a  fost  că  el  a  voit  să  primească 
ispita.  Era  înzestrat  cu  putere  şi  de  biruire  şi  de  a  deveni  înfrînt.  Demult 
diavoul  căuta  acest  moment  important  pentru  sine. 

Cuvintele  şarpelui.  Din  ele  reiese  veninul  vicleniei.  „Nu  pentru 
interesul  meu,  ci  pentru  folosul  tău,  şi  anume:  Ce  înseamnă  această 
oprelişte,  să  nu  mîncaţi  din  roadele  unui  pom,  să  fii  în  grădină  tot 
timpul,  să  fii  stăpînul  ei  şi  să  nu  îndrăzneşti  să  ridici  mîna  şi  să  iei  un 
fruct.  Noi,  ca  vieţuitoare,  văzînd  pe  stăpînul  nostru  supus  unei  ase- 
merea  oprelişti,  sîntem  neîmpăcaţi.  Aici,  în  mod  vădit,  se  vede  ascunsă 
vreo  taină.  Ce  înseamnă  oare  această  taină?*1  Cuvintele  aceste  li  se  pă¬ 
reau  primilor  oameni  cu  totul  nevinovate,  pline  de  adevăr.  Şarpele  se 
arăta  ca  un  supus  către  Adam  şi  Eva,  recunoscîndu-le  stăpînirea,  dar  şi 
că  Dumnezeu  nu  le-a  dat  chiar  deplină  încredere  sau  stăpînire.  Voia 
prin  aceste  cuvinte  să  strecoare  în  sufletele  lor  un  fir  de  nemulţumire 
faţă  de  Dumnezeu.  Un  singur  lucru  putea  să  o  mire  pe  Eva,  în  sfătuirea  sa 
cu  şarpele,  şi  anume:  puterea  lui  de  a  vorbi,  care  nu  era  firească  vie¬ 
ţuitoarelor. 

Din  convorbirea  cu  şarpele  s-a  văzut  că  Eva  nu  mănîncă  din  pom 
de  frica  de  moarte,  lepădînd  însă  simţul  iubirii  şi  al  supunerii.  Diavolul, 
văzînd  starea  ei,  îi  dă  o  falsă  dovedire.  „Iată,  în  faptul  că  m-am  atins 
de  pom,  gustîndu-i  roadele,  am  căpătat  grai  omenesc  şi  înţelepciune 
omenească,  am  trecut  din  rîndurile  animaleor,  în  rîndurile  cuvîntă- 
toarelor;  iar  voi,  oamenii,  veţi  trece  la  egalitate  cu  Dumnezeu.  Nu  veţi 
muri!"  Cuvintele  şarpelui  par  să  arate  o  mare  bunăvoinţă  faţă  de  om, 
o  dorinţă  de  ridicare  a  stării  lui.  „Celui  ce  gustă  din  aceste  roade  i  se  des¬ 
chid  ochii  şi  ajunge  asemenea  lui  Dumnezeu,  căpătînd  puterea  de  cunoaş¬ 
tere  a  binelui  şi  a  răului.  Dumnezeu  ştia  aceasta  şi  iată  dezlegarea  tai¬ 
nei  pomului  oprit.  El  nu  voieşte  să  fiţi  asemenea  lui.  Judecaţi  şi  voi, 
dacă  este  bine  sau  nu  să  păziţi  o  astfel  de  poruncă,  spre  a  vă  lipsi  de  o 
astfel  de  putere?"  Din  fiecare  cuvînt  al  şarpelui  se  nasc  o  mulţime  de 
gînduri:  „în  faţă  vă  stă  mijlocul  de  înălţare,  sau  de  a  rămîne  totdeauna 
ceea  ce  sînteţi".  Şarpele,  ca  să  biruiască,  a  luat  din  pom  şi  a  mîncat, 
dînd  dovadă  că  pomul  nu  este  purtător  de  moarte.  „Eu  singur  pot  cu¬ 
noaşte  puterea  pomului;  el  conţine  înţelepciunea  şi  îndumnezeirea". 

între  îndoială  şi  cădere  s-a  ivit  o  clipă  de  neîncredere.  Ar  fi  fost 
bine  atunci  ca  omul  să-şi  întoarcă  privirile  de  la  şarpe  şi  pom  spre  Dum¬ 
nezeu,  spre  a-şi  recăpăta  liniştea.  Oare  poate  exista  zavistie  în  Zidi¬ 
torul?  Ce  l-ar  fi  determinat  să-l  aducă  la  fiinţă,  făcîndu-1  după  chipul 
şi  asemănarea  Sa,  făcîndu-1  stăpîn  al  Edenului?  Oare  aceasta  este  zavis¬ 
tie?  Oare  tu,  ispititorue,  ce-ai  făcut  pentru  om,  cu  ce  ţi-ai  dovedit  priete¬ 
nia  şi  bunătatea?  Tu  îl  cleveteşti  pe  binefăcătorul  lui,  urmărindu-ţi  prada 

ca  să-l  faci  pe  om  rob  al  tău;  dar  şi  viclenia  ta  va  fi  pedepsită. 

Ce  se  întîmplă  în  sufletul  Evei?  Ea  cade. 

Nefericita  femeie  priveşte  la  pom  cu  ochelarii  pe  care  i-a  pus  dia¬ 
volul  pe  ochii  ei.  Frumuseţea  şi  puterea  roadelor  îi  par  atrăgătoare. 

Cine  dintre  noi  am  putea  spune  că  am  fi  rezistat  ispitei?  Noi  cu¬ 
noaştem  roadele  păcatelor,  vedem  atîtea  şi  atitea  suferinţe  de  pe  urma 
lor  şi  totuşi  nu  încetăm  de  a  le  face,  neluînd  seamă  la  propriile  noastre 
rane  sau  suferinţe. 

între  ispita  Evei  şi  ispitirea  Mîntuitorului  e  o  mare  deosebire.  Evei 
i  s-a  arătat  diavolul  în  chipul  şarpelui.  Mîntuitorului,  chiar  în  per¬ 
soană,  întinzîndu-i  nu  una,  ci  trei  felurite  ispite: 

Prima  ispită.  Mîntuitorul  a  săturat  în  pustie  cu  cinci  pîini  cinci 
mii  de  bărbaţi.  Oare  acele  pietre  pe  care  Mîntuitorul  a  stat  în  rugă¬ 
ciune  40  de  zile,  fiind  stropite  cu  lacrimi  şi  sudoare,  nu  s-ar  fi  putut 
preface  în  mană  cerească? 

A  doua  ispită.  Cel  rău  apelează  la  mîndria  omenească;  cheia  mîn- 
driei  se  potriveşte,  pătrunde  în  orice  inimă.  Cu  această  cheie  îl  încearcă 
diavolul  şi  pe  Mîntuitorul.  Ce  mirare  ar  fi  fost  pentru  întreg  Ierusali¬ 
mul,  văzînd  pe  Iisus  aruncîndu-se  de  pe  aripile  templului  şi  rămînînd 
nevătămat.  Chiar  ar  putea  lua  aceasta  ca  o  dovadă  a  puterii  Lui  dum¬ 
nezeieşti.  Dar  Mîntuitorul  respinge  o  astfel  de  dovedire. 

A  treia  ispită,  tot  foarte  puternică.  Pentru  Cel  care  toată  viaţa  n-a 
avut  unde  să-şi  plece  capul,  trebuie  să  fie  foarte  bine  venită,  ca  toată 
lumea  şi  frumuseţea  ei  să  fie  dată  în  stăpînirea  Lui  în  schimbul  închi¬ 
nării  aduse  vrăjmaşului.  Domnul  însă  îi  răspunde  diavolului:  „Domnu¬ 
lui  Dumnezeului  tău  să  te  închini  şi  Lui  singur  să-i  slujeşti"  (Matei  4,  10). 

Dar  cîţi  dintre  noi  nu  ne  închinăm  lumii,  pentru  a  dobîndi  stăpî¬ 
nirea  ei,  frumuseţea  ei,  şi,  cit  de  amarnic  ne  înşelăm! 

Călcarea  poruncii  şi  urmările  ei  nu  s-au  sfîrşit.  Căci  legătura  din¬ 
tre  protopărinţii  noştri  era  aşa  de  mare,  incit  Eva  a  transmis  simţămin¬ 
tele  ei  şi  lui  Aclam;  şi  i-a  dat  să  guste  din  fructul  oprit. 

Mîncarea  ei  în  faţa  lui  Adam  l-a  determinat  să  calce  şi  el  porunca. 
In  acest  păcat  se  concentrează  multe  păcate:  necredinţa,  neascultarea, 
pierderea  dragostei,  dorinţa  de  mărire,  starea  de  nemulţumire  faţă  de 
binefăcător,  etc. 

O,  soare!  Pentru  ce  nu  te-ai  întunecat,  acoperind  totul,  ca  să  nu  se 
fi  săvîrşit  această  faptă?  O,  pămîntule!  De  ce  nu  te-ai  cutremurat, 
înspăimîntîndu-1  pe  om,  cînd  a  întins  mîna?!  O,  pomilor!  De  ce  nu 
v-aţi  aplecat  crengile  spre  a-i  împiedica  calea!  O,  pomule  oprit!  De  ce 
nu  i-ai  descoperit  înşelăciunea? 

Ochii  lor,  după  gustare,  se  deschid,  dar  nu  spre  înălţare,  ci  spre 
ruşinare  şi  cădere;  adică  ei  îşi  văd  goliciunea,  adică  văd  de  unde  au  căzut 
şi  prăpastia  în  care  au  căzut;  ei  îşi  simt  vina. 

Exemplu:  Un  om  a  săvîrşit  o  anumită  faptă  rea.  El  merge  acasă, 
dar  e  neliniştit,  ştiind  că  fapta  sa  se  va  vădi.  La  fel  şi  la  ei;  ştiau  că 
Dumnezeu  o  cunoaşte;  aveau  simţămîntul  goliciunii,  al  sărăciei  tru¬ 
peşti,  lipsa  prezenţei  lui  Dumnezeu,  durerea  sufletească. 

Urmează  alterarea  firii  omeneşti,  se  strică  voinţa  cea  bună,  se 
întunecă  judecata  cea  dreaptă,  cunoaşte  frica,  uitarea,  încep  dorinţele 

cele  rele.  După  cădere,  n-au  mai  voit  să-l  vadă  nici  pe  şarpe,  dar  nici 
pe  Dumnezeu.  Aşa  e  chipul  păcatului,  rodul  lui;  întunecă  mintea,  orbeşte 
vederea,  împietreşte  inima. 

Domnul  se  arată,  dar  nu  îndată  după  cădere.  Ei,  deşi  nu  pot  să  se 
ascundă,  totuşi  încearcă  să  se  ascundă.  Glasul  blînd  şi  părintesc  se  aude 
strigînd:  ,,Adame,  Adame,  unde  eşti?  N-a  strigat:  ,,unde  eşti  călcăto- 
rule  de  poruncă,  unde  eşti  noule  Dumnezeu?  Unde  ai  fugit  de  ruşine 
şi  frică,  unde  ai  fugit  de  pedeapsă?4*  întrebarea  blîndă  a  lui  Dumnezeu 
e  ca  şi  cînd  nimic  nu  s-ar  fi  întîmplat.  „Eu  totdeauna  te-am  găsit  la 
locul  tău  şi  tu  singur  grăbeai  întîlnirea  cu  Mine!  Acum  vin  eu  să  te 
caut,  să  te  văd.  Ce-i  cu  tine?  Ce-ai  făcut?  Căzut-aţi  amîndoi  în  pră- 
pastie?“ 

Vai,  de  cîte  ori  cădem  şi  noi  şi  glasul  conştiinţei  ne  strigă  şi  noi 
nu  răspundem;  îi  atragem  şi-i  amăgim  şi  pe  alţii  la  păcătuire. 

Răutatea  diavolului  n-a  putut  suferi  fericirea  omului;  la  locul  unde 
el  a  căzut,  a  voit  să-l  facă  părtaş  pe  om  şi  prin  aceasta  să  aducă  ofensă 
lui  Dumnezeu. 

Diavolul  caută  mereu  ca  din  cei  care  îl  ascultă  să  facă  o  armată, 
care  să  lupte,  prin  păcate,  împotriva  lui  Dumnezeu. 

Bunătatea  lui  Dumnezeu  n-a  suferit  acest  plan  diavolesc  şi  a  hotă- 
rît  răscumpărarea  omului  prin  jertfa  Mîntuitorului  Iisus  Hristos. 

Cel  ce  crede  în  pomul  adevăratei  vieţi,  în  Sfînta  Cruce,  în  cuvin¬ 
tele  Celui  de  pe  Cruce;  cine  primeşte  jertfa  Lui,  primeşte  adevărata 
viaţă.  Acela  nu  moare,  ci  se  ridică  la  vederea  lui  Dumnezeu.  Nici  ispi¬ 
titorul,  nici  Răscumpărătorul  nu  forţează  pe  nimeni. 

Cu  ziua  de  mîtne  vom  păşi  în  perioada  Postului  Mare,  în  care  ni 
se  cere  nevoinţă,  înfrinare,  în  fapte  şi  vorbe,  mărturisire  şi  sfînta  împăr¬ 
tăşire.  in  faţa  acestora,  uneori  stăm  îndoielnici.  Dar  porunca  ne  zice:  „Să 
nu  mîncaţi  din  ce-i  oprit,  să  nu  faceţi  ce  nu-i  îngăduit;  faceţi  binele  şi 
Dumnezeu  vă  va  răsplăti;  iertaţi  şi  veţi  fi  iertaţi!44 

Eu  vă  zic  un  lucru:  cînd  cineva  are  o  mare  dragoste  pentru  un 
lucru  bun,  nici  o  jertfă  nu  i  se  pare  prea  mare;  ori  ce  i  s-ar  cere,  n-ar 
zice  nu  fac,  nu  voiesc.  Aşa  trebuie  să  avem  şi  noi  dragoste  de  a  ne 
mîntui  sufletul. 

Domnul  Dumnezeu  să  ajute  frumoaselor  gînduri  ce  le  sădiţi  în  su¬ 
flete,  spre  a  cinsti  sfîntul  post  cu  rugăciuni,  milostenii,  hotărîri  de  a  nu 
mai  fuma,  de  a  nu  bea,  de  a  nu  trăi  desfrînat,  de  a  nu  vă  certa,  de  a 
nu  înjura.  în  schimb  să  vă  rugaţi,  să  fiţi  mai  buni. 


Arhim.  Serafim  Mau 

CUVÎNT  LA  ÎNMORMÎNTARE  * 

„Bine,  slugă  bună  şi  credincioasă, 
peste  puţine  ai  fost  credincioasă,  pes¬ 
te  multe  te  voi  pune;  intră  întru 
bucuria  Domnului  tău“ 

(Matei  25,  21) 

Ne  aflăm  aici,  prea  cucernici  părinţi  şi  întristată  asistenţă,  pentru 
a  conduce,  la  locul  de  veşnică  odihnă,  un  vrednic  păstor,  pe  adormitul 
în  Domnul  V.  G.  Părăseşte  această  lume  un  preot  care,  în  viaţa  şi  activi¬ 
tatea  sa,  a  fost  călăuzit  de  duhul  slujitor  al  dragostei  Bisericii  străbune. 

1.  în  acest  duh,  ce  caracterizează  tradiţia  de  două  ori  milenară  a 
Biâericii  noastre,  părintele  adormit  în  Domnul  a  fost  un  pilduitor  sluji¬ 
tor  al  altarului  Mîntuitorului  nostru  Iisus  Hristos.  Fiind  dăruit  de 
Dumnezeu  cu  un  minunat  glas  muzical,  şi-a  valorificat  talantul  punîn- 
du-1  în  slujba  ziditoarei  noastre  cîntări  bisericeşti. 

La  amvon  n-a  încetat  să  amintească  ascultătorilor  săi  faptul  că  Sf. 
Evanghelie  e  „Legea  dezrobirii  sufleteşti",  a  înălţării  omului  la  negrăita 
cinste  de  fiu  al  lui  Dumnezeu  după  har.  în  cuvîntul  său  era  un  sol  al 
nădejdii,  al  bunei  speranţe.  în  predicile  sale,  străbătute  de  un  fior  sfînt, 
pleda  mereu  pentru  acele  bucurii  „care  nu  putrezesc",  care  nu  pier 
niciodată. 

2.  Dar  preoţia  părintelui  nu  s-a  limitat  numai  la  altar,  la  amvon, 
la  oficierea  Sf.  Taine  —  aspect  esenţial  al  misiunii  preoţeşti.  Ci  ea  s-a 
afirmat,  ziditor,  şi  în  largul  vieţii,  în  tumultul  ei.  Pretutindeni,  cuvîn¬ 
tul,  fapta  şi  întreaga  sa  viaţă  au  fost  în  armonie  cu  frumuseţea  şi  exi¬ 
genţele  chemării  preoţeşti.  Viaţa  sa  era  marcată  de  sobrietăţi  apropiate 
unor  asprimi  monahale. 

3.  Gata  să  slujească  oricînd,  la  orice  oră  din  zi  şi  din  noapte,  ştia 
să  îndulcească  o  amărăciune.  Era  orientat  tot  timpul  asupra  stării  sănă¬ 
tăţii  enoriaşilor  şi  se  transpunea  în  situaţia  fiecăruia.  îi  mîngîia,  pe  cei 
tulburaţi  de  diferite  nefericiri,  nu  doar  de  departe,  de  la  amvon,  ci  şi 
direct  şi  activ,  la  domiciliul  lor.  Osteneala  spre  omul  greu  încercat  o 
aprecia  ca  pe  o  sfîntă  şi  bineprimită  rugăciune,  iar  puterea  pătrunzătoare 
a  dragostei  de  om  l-a  ajutat  să  găsească  drumul,  uneori  atît  de  colţuros, 
spre  inima  păstoriţilor,  particularizîndu-i.  Cuvîntul  său  era  esenţial  iubi¬ 
tor.  în  preajma  sa,  suferindul  încerca  o  caldă  şi  odihnitoare  bucurie.  Căci 
părintele  ştia  să  observe,  să  colaboreze  cu  membrii  familiei  şi  cu  alţi 
credincioşi  întru  împlinirea  îndemnului  Sf.  Ap.  Pavel:  „Datori  sîntem  noi 
cei  tari  să  purtăm  slăbiciunile  celor  neputincioşi"  (Rom.  15,  1).  în 
această  jertfelnică  preocupare,  credincioşii  au  cunoscut  şi  au  simţit  că 
preotul  lor  justifică  titlul  nobil  de  părinte  care  poartă  în  sine  atîtea 
frumoase  obligaţii.  „întru  aceasta  vor  cunoaşte  oamenii  că  sînteţi  uce¬ 
nicii  mei,  de  veţi  avea  dragoste  între  voi"  (Ioan  13,  35). 

4.  Părintele  însuşi  a  avut  parte  de  mult  zbucium  sufletesc.  Rămas 
văduv,  i-a  fost  dat  să  cunoască  strigătul  de  durere  al  singurătăţii  în 


* 


Rostit  la  inmormîntarea  preotului  Vasile  Glodeanu. 

viaţă.  Căci,  oricît  de  buni  şi  de  cuminţi  copiii,  nepoţii,  ei  nu-1  pot  înlocui 
pe  tovarăşul  de  viaţă. 

După  trecerea  la  cele  veşnice  a  maicii  preotese,  părintele  a  fost 
greu  încercat  de  moartea,  cu  totul  neaşteptată,  a  unuia  dintre  fiii  săi. 
Din  ziua  aceea,  ideea  părăsirii  acestei  lumi  l-a  invadat  aşa  de  mult  încît 
îşi  dorea  odihna  eternă.  Şi  iată  că,  într-o  zi  necunoscută  dinainte,  la  o 
oră  neştiută,  dar  pe  care  a  aşteptat-o  cu  ochii  sufletului  deschişi,  Dum¬ 
nezeu  s-a  milostivit  şi  l-a  chemat  acasă ...  în  împărăţia  cea  veşnică. 
S-a  despărţit  de  această  lume  în  conştiinţa  că,  prin  tot  ceea  ce  i-a  fost  dat 
să  treacă,  a  experimentat  adevărul  că  suferinţa,  în  numele  Mîntuitoru- 
lui,  îl  purifică  pe  om,  îl  sfinţeşte  şi-l  apropie  de  Dumnezeu. 

5.  In  aceste  clipe,  cînd  totul  este  pregătit  pentru  înmormîntare, 
credincioşii  pe  care  i-a  păstorit  în  pomuna  Chichiş,  în  variatele  parohii 
pe  care  le-a  administrat,  mulţumeşte  bunului  lor  părinte!  Recunoştinţă 
veşnică  pentru  modul  în  care  i-a  condus  pe  drumul  mîntuirii  şi  i-a  sfă¬ 
tuit  spre  o  viaţă  în  respect  şi  iubire  faţă  de  semeni,  pe  temeiul  frater¬ 
nităţii  tuturor  în  Hristos-Domnul. 

Valoarea  bunelor  sfătuiri  ale  preotului  duhovnic  nu  poate  fi  apre¬ 
ciată  în  cifre.  Ea  are,  totuşi,  o  excepţională  însemnătate.  O  înţeleaptă 
sfătuire  la  vreme  de  răscruce,  d£  delicată  cumpănă,  preţuieşte  mai  mult 
decît  o  comoară  de  aur.  Preotul  duhovnic  poate  preveni,  adesea,  prin  com¬ 
petentă  sfătuire  o  cădere,  o  mare  nefericire.  Iar  părintele  adormit  în 
Domnul  a  îndrumat  cu  prudenţă  şi  înţelepciune.  A  reliefat  urmările 
nefericite  ale  unor  vicii  şi  a  accentuat  faptul  că  dreapta  măsură,  mo¬ 
destia,  smerenia,  stau  la  baza  sănătăţii  trupeşti  şi  sufleteşti. 

6.  Noi,  preoţii,  care  ne  îndeplinim  misiunea  în  protopopiatul  Sf. 
Gheorghe,  precum  şi  cei  din  parohiile  situate  în  imediata  apropiere  a 
parohiei  Chichiş  (la  hotarul  dintre  cele  două  judeţe,  Braşov  şi  Covasna), 
reţinem  puternica  lecţie  de  adevărat  păstor  şi  de  viaţă  a  părintelui  ador¬ 
mit.  Promitem  să-i  păstrăm  vie  memoria  şi  să-l  pomenim  în  sfintele 
rugăciuni  către  Dumnezeu. 

La  rîndul  său,  adormitul  în  Domnul  roagă,  cu  stăruinţă,  să  fie  ier¬ 
tat  pentru  cele  ce,  fără  gînd  şi  fără  voia  sa,  va  fi  mîhnit  pe  vreunul  din¬ 
tre  fraţii  întru  aceeaşi  misiune.  în  această  rugă  mulţumeşte  călduros 
slujitorilor  Bisericii  şi  credincioşilor  care  l-au  înţeles,  l-au  stimulat  şi 
l-au  ajutat  adeseori.  Gînd  bun  preoţilor  acestui  sfînt  lăcaş  pe  cale  să 
primească  o  frumuseţe  excepţională,*  originală,  prin  lucrările  de  pic¬ 
tură  ce  se  apropie  de  sfîrşit.  Le  mulţumeşte  pentru  dragostea  frăţească 
pe  care  i-au  arătat-o  în  răstimpul  vieţuirii  aici,  în  frumosul  cartier 
,,Trei  Stejari"  al  oraşului  Sibiu. 

7.  Pămînt  al  Patriei  noastre,  primeşte  acum  trupul  obosit  al  părin¬ 
telui  Vasile!  Culcă-1,  domol,  lîngă  osemintele  soţiei  sale  în  mormîntul 
din  cimitirul  străjuit  de  arborii  seculari  ai  minunatei  Dumbrave  a 
Sibiului.  Primeşte,  Doamne,  sufletul  credincios  şi  bun  al  slugii  Tale  vred¬ 
nice!  Binecuvintează  toate  silinţele  lui!  Iar  pe  noi,  slujitori  ai  altarelor 
strămoşeşti,  întăreşte-ne  şi  ne  ajută  întru  împlinirea  nobilelor  îndato¬ 
riri  ale  sfintei  chemări.  Sînt  prezente,  în  ruga  noastră,  şi  bătăile  inimi¬ 
lor  unor  preoţi  în  devenire,  ale  studenţilor  teologi  care  au  cîntat,  aşa  de 
duios,  la  oficierea  slujbei  acestei  înmormîntări. 

8.  Promitem,  Mîntuitorule,  să  ne  implicăm  conştiinţa  noastră  pas¬ 
torală  în  minunata  tradiţie  a  Bisericii  şi  a  neamului  nostru.  Preţuirea 
şi  iubirea  omului  va  sta  la  baza  întregii  noastre  activităţi.  Ca  şi  părin¬ 
tele  adormit  în  Domnul,  vom  avea  uşile  casei  şi  ale  inimii  mereu  des¬ 
chise,  pentru  a-i  ajuta  pe  oameni  să  mediteze  asupra  propriilor  lor  vieţi, 
asupra  ceea  ce  este  bine  şi  ce  este  rău.  Vom  cultiva,  în  sufletul  şi  viaţa 
enoriaşilor,  buna  rînduială  spre  o  viaţă  cinstită,  cu  adevărat  creştinească. 
Ajută-ne  Doamne  şi  ne  întăreşte  în  hotărîrea  noastră!  Iar  cînd  ne  vei 
chema  la  Tine,  învredniceşte-ne  pe  toţi,  preoţi  şi  credincioşi  mireni,  de 
blinda  şi  mîntuitoarea  Ta  chemare:  „Bine,  slugă  bună  şi  credincioasă, 
peste  puţine  ai  fost  credincioasă,  peste  multe  te  voi  pune;  intră  întru 
bucuria  Domnului  tău“  (Matei  25,  21).  Amin. 


Pr.  Gheorghe  Răţulea 


Din  relaţiile  ecumenice  bisericeşti 


LUCRĂRILE  COMITETULUI  EXECUTIV  AL 
CONSILIULUI  ECUMENIC  AL  BISERICILOR 
GENEVA,  4—8  FEBRUARIE  1985 


A.  Prima  sesiune  din  anul  1985  a  lucrărilor  Comitetului  Executiv  al  Consi¬ 
liului  Ecumenic  al  Bisericilor  a  avut  loc  la  Geneva,  între  4 — 8  februarie  1985,  la 
Centrul  internaţional  John  Knox.  Au  participat  toţi  membrii  Comitetului  Executiv, 
cu  excepţia  Dr.  W.  A.  Visser’t  Hooft,  Preşedintele  de  onoare,  căruia  vîrsta  înain¬ 
tează  şi  boala  nu  i-au  mai  permis  să-şi  părăsească  domiciliul. 

Prezenţi:  Dr.  Heinz  Ioachim  Held  (moderator  R.  F.  G.),  I.  P.  S.  Mitropolit 
Hrisostom  de  Mira  (vice-moderator  —  Turcia),  Dr.  Sylvia  Ross  Talbot  (vice  mode¬ 
rator  —  U.  S.  A.),  Preşedinţii:  D-na  Nita  Barrow  (Barbados,  Indiile  de  Vest), 
Dr.  Marga  Biihring  (Elveţia),  I.  P.  S.  Mitropolit  Paulos  Mar  Gregorios  (India),  epis¬ 
copul  Dr.  Iohannes  W.  Hempel  (R.  D.  G.),  P.  F.  Patriarh  Ignatios  al  IV-lea  Hazim, 
al  Antiohiei  (Liban),  episcopul  W.  P.  K.  Makhulu  (Botswana),  Dr.  Lois  Wilson 
(Canada).  Alţi  membri  ai  Comitetului  Executiv:  D-na  Annathaie  Abayasekera  (Sri 
Lanka),  Harry  Ashmall  (Anglia — Scoţia),  P.  S.  episcop  Athanasios  (Egipt),  D-l  Bena- 
Silu  (Zair),  Revd.  Puafitu  Faa’Alo  (Tuvalu),  D-na  Joyce  Kaddu  (Uganda),  I.  P.  S. 
Arhiepiscop  Kiril  (U.  R.  S.  S.),  Dr.  Janice  Love  (U.  S.  A.),  Dr.  J.  Oscar  McCloud 
(U.  S.  A.).  Dr.  S.  A.  E.  Nababan  (Indonezia),  Revd.  Meinard  Piske  (Brazilia),  D-na 
Jean  Skuse  (Australia),  Revd.  Gunnar  Stalsett  (Norvegia,  ales  de  curînd  secretar 
general  al  Federaţiei  Lutherane  Mondiale),  Dr.  Aaron  Tolen  (Camerun),  episcopul 
Karoly  Toth  (Ungaria). 

A  fost  prezent  de  asemenea:  Dr.  Emilio  Castro,  secretarul  general  al  Consi¬ 
liului  Ecumenic  al  Bisericilor. 

Din  partea  Bisericii  Ortodoxe  Române  a  fost  prezent  la  lucrări  Dr.  Antonie 
Plămădeală,  Arhiepiscop  al  Sibiului  şi  Mitropolit  al  românilor  ortodocşi  din  Ardeal, 
Crişana  şi  Maramureş. 

A  fost  prima  sesiune  a  Comitetului  Executiv  de  după  alegerea  noului  secretar 
general  al  Consiliului  Ecumenic  al  Bisericilor  Dr.  Emilio  Castro,  în  locul  Dr.  Philip 
Potter,  retras  la  cerere  cu  un  an  mai  devreme  decît  expirarea  mandatului. 

Cu  prilejul  acestei  sesiuni,  s-a  organizat  instalarea  oficială  a  noului  secretar 
generai  în  cadrul  cultului  ecumenic  de  luni,  4  februarie,  în  capela  de  la  Centrul 
Ecumenic  de  pe  str.  Ferney  din  Geneva,  în  prezenţa  tuturor  funcţionarilor  Consi¬ 
liului  Ecumenic,  ai  Conferinţei  Bisericilor  Europene,  ai  Federaţiei  Lutherane  Mon¬ 
diale,  ai  Alianţei  Mondiale  Reformate  şi  ai  reprezentanţilor  Bisericilor  din  Geneva. 

Cultul  a  fost  oficiat  de  Dr.  Heinz  Ioachim  Held,  Preşedintele  Comitetului 
Central  al  Consiliului  Ecumenic  al  Bisericilor,  cu  participarea  şi  a  I.  P.  S.  Mitro¬ 
polit  Hrisostom  de  Mira  (Patriarhia  Ecumenică,  Turcia).  Lecturile  biblice  au  fost 
din  Isaia  VI,  1 — 8,  evocînd  trimiterea  profetului  la  lucrarea  în  numele  Domnului, 
iar  din  Noul  Testament,  din  Faptele  Apostolilor  XXII,  6 — 11,  în  care  Sf.  Pavel  pe 
drumul  Damascului  întreabă:  „ Doamne ,  ce  să  /ac",  aceasta  fiind  deviza  pe  care 
Dr.  Emilio  Castro  şi-a  ales-o  ca  semn  al  intrării  în  noua  răspundere  ecumenică, 
după  cum  va  mărturisi  el  însuşi  în  cursul  unei  scurte  cuvintări.  Cei  care  au  alcă¬ 
tuit  textul  cultului  de  instalare,  au  introdus  în  el  întrebări  şi  au  prevăzut  răspun¬ 
suri  din  partea  Dr.  Castro,  cam  cum  e  în  slujba  călugăriei  la  noi  la  ortodocşi,  şi 
chiar  în  slujba  hirotoniei  episcopului.  Ex.:  Întrebare:  „Afirmi,  în  prezenţa  acestei 
adunări,  dependenţa  ta  de  harul  lui  Dumnezeu  în  împlinirea  noii  sarcini  şi  răs¬ 
punderi  ce  ţi  s-a  încredinţat?*' 

R.  —  Da,  ajutîndu-mi  Dumnezeu. 

I.  —  Mărturiseşti  cu  convingere  că  Dumnezeu  a  chemat  Consiliul  Mondial  al 
Bisericilor  ca  să  ajute  Bisericile  în  căutarea  unităţii,  a  mărturiei  şi  a  slujirii,  şi  în 
vederea  apărării  cauzei  dreptăţii  şi  păcii  în  lume? 

R.  —  Da,  cu  ajutorul  lui  Dumnezeu. 

I.  —  Te  încredinţezi  acestei  slujiri  (ministry)  în  solidaritate  cu  colegii  tăi  şi 
cu  toţi  cei  care  împărtăşesc  această  slujire  cu  tine,  pentru  împlinirea  scopurilor 
Consiliului  Ecumenic  al  Bisericilor? 

—  R.  —  Da,  cu  ajutorul  lui  Dumnezeu. 

Apoi  oficiantul  s-a  adresat  credincioşilor  din  capelă,  întrebîndu-i: 

—  Vă  reafirmaţi  credinţa  într-un  singur  Dumnezeu,  Tatăl,  Fiul  şi  Sfîntul  Duh, 
şi  vă  dăruiţi  scopurilor  şi  intenţiilor  Consiliului  Mondial  al  Bisericilor? 

—  R.  —  Da. 

I.  —  Promiteţi  să  daţi  fratelui  nostru  Emilio,  pe  care-1  instalăm  acum  în 
numele  lui  Dumnezeu  celui  în  Treime,  sprijinul  vostru  în  Domnul:  să-l  sprijiniţi 
cu  dragoste  şi  încurajare,  să-1  aveţi  în  rugăciunile  voastre,  şi  să-l  faceţi  vrednic 
să-şi  împlinească  scopul  pentru  care  a  fost  chemat? 

R.  —  Da. 

I.  —  (către  Dr.  Castro)  In  numele  Comitetului  Central,  te  instalăm  în  slujba 
de  Secretar  General  al  Consiliului  Mondial  al  Bisericilor,  în  numele  Tatălui  şi  al 
Fiului  şi  al  Sfîntului  Duh.  Fie  ca  Domnul  harurilor  să-ţi  dea  dragostea,  înţelep¬ 
ciunea  şi  puterea,  necesare  pentru  a-ţi  împlini  slujirea. 

A  urmat  o  rugăciune  de  încheiere  după  care  i  s-a  dat  o  emblemă  a  ecume- 
nismului,  lucrată  la  Amsterdam  pe  o  placă  metalică,  iar  reprezentanţii  Bisericilor 
din  Geneva  i-au  dat  o  „robe  de  Geneve4*,  neagră  şi  cu  fluture  alb  la  gît.  Din  par¬ 
tea  funcţionarilor  Consiliului  Ecumenic  al  Bisericilor  i  s-a  dat  o  Biblie ,  ca  semn 
al  temeliei  pe  care  trebuie  să-şi  bazeze  slujirea.  A  fost  aproape  ca  o  hirotonie,  din 
care,  precum  se  poate  vedea,  n-au  lipsit  unele  elemente  prezente  în  ceremonialul 
ortodox.  A  urmat  o  scurtă  recepţie  la  Consiliul  Ecumenic,  după  care  membrii 
Comitetului  Executiv  au  revenit  la  centrul  John  Knox,  intrînd  de  îndată  în 
lucrări. 


B.  După  apelul  nominal  şi  adoptarea  Procesului  verbal  al  şedinţei  anterioare, 
a  luat  cuvîntul  noul  secretar  general  prezentînd  un  raport  verbal  şi  arătînd,  după 
obicei,  ce  s-a  petrecut  nou  în  viaţa  ecumenică  în  ultima  vreme.  Astfel,  a  infor¬ 
mat  că  au  trecut  la  Domnul  trei  mari  ecumenişti:  Stephen  Niles,  autor  al  unei 
istorii  a  ecumenismului,  Herman  Dietzfelbinger,  fost  preşedinte  al  Bisericilor 
lutherane  din  R.  F.  G.  şi  Dr.  Norman  Goodal  (pe  care  şi  autorul  acestor  rînduri 
l-a  audiat  ca  visiting  profesor  la  Heythrop  College,  Oxford,  în  anul  1969).  Dr. 
Castro  a  arătat  apoi  că  de  curînd  a  făcut  o  vizită  la  Consiliul  Ecumenic  o  dele¬ 
gaţie  din  Irak,  cerînd  ca  C.  E.  B.  să  medieze  pentru  pace  în  regiune.  De  asemenea 
a  vizitat  Centrul  Ecumenic  ambasadorul  Israelului  în  Elveţia,  vice-preşedintele 
Comitetului  pentru  Culte  din  U.  R.  S.  S.,  D-l  Macarţev  şi  o  delegaţie  din  R.  D.  G.f 
condusă  de  vice-preşedintele  Consiliului  de  Stat,  Gerald  Gdtting. 

La  rîndul  său,  Consiliul  Ecumenic  a  trimis  diferite  delegaţii  pentru  a  se 
informa  la  faţa  locului  asupra  unor  situaţii,  precum  în  Sudan,  Nicaragua,  Etiopia, 
Grecia,  Turcia,  Coreea  de  Sud,  China.  Toţi  cei  care  au  făcut  aceste  vizite  au  fost 
invitaţi  să  prezinte  scurte  rapoarte  în  faţa  Comitetului  Executiv,  ceea  ce  au  şi 
făcut. 

Dr.  Emilio  Castro  şi-a  făcut  apoi  cunoscute  cîteva  din  principiile  şi  din  gîn- 
durile  cu  care  vrea  să-şi  continue  slujirea  ecumenică  în  noul  oficiu,  D-sa  nefiind 
nou  în  mişcarea  ecumenică.  A  fost  un  număr  însemnat  de  ani  director  al  Comisiei 
Misiune  şi  Evanghelizare,  desfăşurînd  o  activitate  apreciată  de  toate  Bisericile.  A 
spus  că  doreşte  să  încurajeze  în  special  Comisia  Credinţă  şi  Constituţie  să  lucreze 
pentru  descoperirea  bazelor  teologice  în  vederea  realizării  intercomuniunii  euha- 
ristice.  De  fapt  a  numit-o  ospitalitate  euharistică,  pe  care  Bisericile  să  şi-o  poată 
oferi  unele  altora,  în  numele  dragostei.  „Tuturor  ne  vine  greu  să  spunem  că 
tocmai  de  la  Euharistie  pornesc  diviziunile  noastre,  adică  de  la  împărtăşirea  cu 
Iisus  Hristos  pe  care  toţi  îl  mărturisim'*,  a  spus  D-sa.  „Există,  a  mai  adăugat,  căi 

teologice  în  favoarea  ospitalităţii  euharistice.  Trebuie  căutate.  Să  facem  activă 
iconomia  şi  să  mergem  pe  calea  filantropiei.  Acestea  două,  bine  adîncite  şi  folo¬ 
site,  ne  vor  putea  ajuta**. 

Cu  privire  la  modul  cum  înţelege  să-şi  desfăşoare  activitatea  de  secretar 
general,  Emilio  Castro  a  declarat  că  nu  se  va  supune  nici  unei  autocenzuri,  ci  va 
spune  întotdeauna  ceea  ce  crede  că  trebuie  spus.  „Mai  bine  mă  las  corectat,  decît 
să  mă  autocenzurez" .  A  mai  declarat  că  nu  are  de  gînd  să  schimbe  nimic  din 
modus  operandi,  din  metodele  de  lucru  din  Consiliul  Ecumenic,  iar  dacă  va  fi 
nevoie  de  schimbat  ceva,  o  va  face  cu  acordul  tuturor. 

O  noutate  pe  care  a  introdus-o  totuşi  pe  agenda  de  lucru  a  Comitetului  Exe¬ 
cutiv,  a  fost  prevederea  în  două  din  şedinţele  primelor  două  zile  (sînt  în  general 
patru  sau  cinci  şedinţe  pe  zi),  a  unor  „Discuţii  deschise  cu  secretarul  general ", 
acesta  urmînd  să-şi  prezinte  unele  opinii,  puncte  de  vedere  şi  planuri,  iar  mem¬ 
brii  Comitetului  executiv  să  le  comenteze,  putînd  să  fie  apoi  instrumentate  în 
vederea  intrării  lor  în  circuitul  activităţilor  ecumenice. 

Cu  privire  la  vizitele  primite  în  ultima  vreme  la  Consiliul  Ecumenic  din 
Geneva,  noul  secretar  general  a  apreciat  faptul  că  reprezentanţii  ţârilor  din  Est  se 
arată  mai  interesaţi  de  activitatea  Consiliului  decît  cei  din  Vest.  Ar  dori  ca  şi 
aceştia  din  urmă  să  se  intereseze  de  activitatea  Consiliului  şi  să  se  alăture  acţiu¬ 
nilor  lui  în  favoarea  unităţii  şi  a  păcii.  Emilio  Castro  s-a  referit  apoi  la  Declaraţia 
de  la  Stuttgart  din  1945  a  Bisericilor  germane,  prin  care  se  recunoştea  vina  ger¬ 
manilor  în  declanşarea  celui  de  al  doilea  război  mondial  şi  în  provocarea  marilor 
suferinţe  unor  oameni  lipsiţi  de  apărare.  Se  întreba  dacă  această  Declaraţie  va 
putea  fi  reluată  cu  prilejul  împlinirii  în  anul  acesta  a  40  de  ani  de  la  încheierea 
celui  de  al  doilea  război  mondial. 

Discuţiile  la  raportul  secretarului  general  au  fost  în  genere  pozitive.  Dr. 
Aaron  Tolen  (Camerun)  a  spus  că  cel  mai  important  lucru  este  ca  şi  pe  viitor 
Consiliul  Ecumenic  să-şi  menţină  şi  să-şi  mărească  peste  tot  credibilitatea. 
In  acest  scop  ar  fi  desigur  binevenite  şi  contactele  mai  dese  cu  statele 
occidentale.  Ţările  răsăritene  se  interesează  de  activitatea  Consiliului  pentru 
că  văd  în  el  o  tribună  a  păcii  şi  trebuie  să  încurajăm  ca  astfel  de  vizite  să 
continue.  In  acelaşi  sens  a  vorbit  episcopul  Karoly  Toth  din  Ungaria.  Moderatorul 
Comitetului  Executiv  Dr.  Heinz  Ioachim  Held  (R.  F.  G.)  s-a  simţit  obligat  să 
răspundă  la  întrebarea  în  legătură  cu  Declaraţia  de  la  Stuttgart.  N-a  dat  un  răs¬ 
puns  oficial,  pentru  că  acesta  nu  s-a  formulat  încă,  dar  el  crede  că  germanilor  le 
va  fi  foarte  greu  să  sărbătorească  sfîrşitul  celui  de  al  doilea  război  mondial  care, 
pentru  ei,  a  însemnat  capitularea,  înfrîngerea.  Poate  că  Bisericile  vor  face  ceva , 
pornind  mai  ales  de  la  răspunderea  lor  în  lumea  de  azi,  pentru  a  preîntîmpina  noi 
suferinţe  şi  nedreptăţi.  • 

La  raportul  secretarului  general  a  luat  cuvîntul  şi  reprezentantul  Bisericii 
Ortodoxe  Române,  Antonie  Plămădeală,  Mitropolitul  Ardealului,  care  a  spus  prin¬ 
tre  altele: 

„Sîntem  în  februarie  şi  secretarul  general  Dr.  Emilio  Castro  şi-a  luat  în  pri¬ 
mire  oficiul  la  1  ianuarie.  Am  ascultat  totuşi  un  raport  larg,  bine  informat  şi  cu 
perspective  realiste,  ca  după  o  lungă  activitate,  ceea  ce  e  un  început  promiţător. 
Sînt  de  acord  să  se  încurajeze  vizitele  la  Consiliu  şi  din  Est  şi  din  Vest.  Munca 
şi  orientarea  Consiliului  vor  fi  mai  bine  înţelese  şi  apreciate  cînd  vor  fi  cunoscute 
şi  aici,  la  faţa  locului.  Echilibrul  pe  care  îl  are  în  vedere  Dr.  Castro,  cu  privire  şi 
la  angajarea  unor  contacte  mai  strînse  şi  cu  unele  state  din  Vest,  este  desigur 
normal.  întrebarea  e:  de  ce  reprezentanţi  ai  guvernelor  din  Vest  nu  vin?  Nu  sînt 
interesaţi?  Ignoră  activitatea  Bisericilor?  In  această  privinţă  Consiliul  trebuie  să 
reflecteze  cum  să  se  impună  şi  cum  să-şi  impună  activitatea,  în  aşa  fel  încît  să 
intereseze.  Dar  să  fie  şi  cu  grijă  de  a  nu  limita  contactele  cu  Estul.  Eu  apreciez 
de  pildă  faptul  că  la  Consiliu  au  fost  primite  de  curînd  două  vizite,  una  din  partea 
unei  ţâri  arabe  (Irakul)  şi  alta  din  partea  Israelului.  S-a  vorbit  de  pace,  de  me¬ 
dierea  unei  înţelegeri,  ceea  ce  e  în  spiritul  Consiliului  Ecumenic.  Aş  vrea  să  vă 
informez  că  şi  România  promovează  acest  spirit  în  politica  ei  externă,  intreţinînd 
relaţii  diplomatice  şi  prieteneşti,  atît  cu  ţările  arabe,  cît  şi  cu  Israelul4*. 

• 

C.  Au  urmat,  ca  de  obicei,  rapoartele  Unităţilor. 

1.  Dr.  Todor  Sabev,  secretar  general  adjunct,  a  prezentat  raportul  Unităţii  I 
„CREDINŢA  ŞI  MĂRTURIE4*,  din  care  reţinem: 

a)  Subunitatea  Credinţă  şi  Constituţie  a  continuat  să  ajute  la  procesul  de 
recepţie  al  Documentului  de  la  Lima:  Botez ,  Euharistie ,  Preoţie.  De  asemenea  a 
organizat  o  consultare  in  Kottayam,  India  (nov.  1984)  cu  privire  la  Credinţa  Apos¬ 
tolică,  interpretînd  art.  2  al  Simbolului  niceo-constantinopolitan.  O  altă  consultaţie, 
analizind  art.  3  din  acelaşi  Simbol,  a  avut  loc  la  Chantilly,  Franţa  (ian.  1985), 
impreunâ  cu  o  altă  consultaţie  care  a  tratat  tema:  „Unitatea  Bisericilor  şi  reîn¬ 
noirea  comunităţii  omeneştiu.  Unitatea  a  publicat  un  volum,  al  treilea  din  serie, 
intitulat:  Confessing  our  Faith  around  the  World  —  Caribbean  and  Central  Ame¬ 
rica  (Mărturisindu-ne  credinţa  în  lume  —  în  zona  Caraibelor  şi  a  Americii  Cen¬ 
trale).  volum  dedicat  fostului  secretar  general  Philip  Potter. 

Pentru  anul  1985  Comisia  Credinţă  şi  Constituţie  are  în  vedere  următoarele 
acţiuni  dedicate  promovării  unităţii  creştine:  O  consultaţie  inter-ortodoxă  cu  pri¬ 
vire  la  recepţia  documentului  de  la  Lima,  B.  E.  M.  (Botez,  Euharistie,  Preoţie)  care 
va  avea  loc  la  Holy  Cross  Theological  School,  Boston,  U.  S.  A.  (17 — 22  iunie  1985); 
o  consultaţie  cu  privire  la  interpretarea  primului  articol  al  Simbolului  niceo- 
constantinopolitan  va  avea  loc  în  martie  la  Kinshasa  Zair,  în  martie  1985,  cu  tema: 
„Către  o  expresie  comună  astăzi  a  credinţei  apostolice'' ;  in  răsăritul  Europei,  în 
septembrie,  se  va  organiza  consultaţia  cu  tema:  Comunitatea  bărbaţilor  şi  femeilor 
in  relaţie  cu  unitatea  şi  reînnoirea  Bisericii  şi  a  comunităţii  omeneşti. 

Plenara  Comisiei  Credinţă  şi  Constituţie  va  avea  loc  între  12 — 26  august  la 
Stavanger,  Norvegia. 

b)  Comisia  Misiune  şi  Evanghelizare  a  ţinut  o  întrunire  ortodoxă  în  R.  F.  G. 
(octombrie  1984)  şi  o  alta  la  Limuru,  Kenya  (ian.  13 — 20,  1985),  axate  mai  ales  pe 
tema:  Evanghelie  şi  cultură. 

Conferinţa  generală  a  Comisiei  Misiune  şi  Evanghelizare  se  va  ţine  în  1988 
sau  1989.  Pentru  viitor  sint  prevăzute  consultaţii  şi  vizite  în  Brazilia,  U.  R.  S.  S., 
Cehoslovacia.  In  anul  1987  revista  Internaţional  Review  of  Mission  va  împlini  75 
de  ani  de  existenţă.  S-a  numit  un  nou  comitet  de  redacţie. 

c)  Sub-unitatea  Dialogul  între  credinţe  şi  ideologii  a  organizat  în  ultimul 
timp  două  consultaţii:  una  la  Boston  în  S.  U.  A.  (25 — 29  noiembrie  1984),  cu  tema: 
„ înţelesurile  şi  limitele  pluralismului  religios ",  ocupîndu-se  de  relaţiile  iudaism- 
creştinism:  a  doua  consultaţie  (decembrie  1984),  cu  tema:  „ Conflict  şi  reconciliere 
—  resurse  în  cadrul  tradiţiilor  religioase" ,  s-a  ocupat  de  relaţiile  dintre  creştinism 
şi  budism. 

Consultaţii  viitoare  sînt  prevăzute  în  Anglia  (10 — 15  martie  1985),  în  Malaezia 
(20—26  iunie  1985),  în  Fiji  (8—13  sept.  1985)  şi  altele. 

d)  Sub-unitatea  Biserică  şi  Societate  a  organizat  în  1984  o  consultaţie  cu 
tema:  „ Tehnology ,  Employement  and  Rapid  Social  Change",  în  Glasgow.  în 
decembrie  1984,  dr.  David  Gosling,  directorul  sub-unităţii,  a  publicat  împreună  cu 
B.  Musschenga  o  carte:  Ştiinţa ,  Educaţia  şi  Valorile  etice.  Pînă  la  sfîrşitul  anului 
1985,  sub-unitatea  va  mai  organiza  întruniri  la  Bossey,  în  Elveţia  (14 — 21  aprilie), 
în  Indonezia,  la  Satya  Wacana  University,  în  Filipine  (dec.  1985).  Dr.  David 
Gosling  pregăteşte  o  nouă  carte  împreună  cu  Howard  Davis:  „ Tehnologia  nouă  şi 
viitorul  muncii". 

2.  Raportul  unităţii  a  doua:  DREPTATE  ŞI  SLUJIRE,  a  fost  prezentat  de 
Dr.  Ninian  Koshi,  directorul  Comisiei  pentru  relaţii  internaţionale.  Unitatea  a  Il-a 
a  avut  de  curînd  o  întîlnire  a  celor  cinci  Comisii  care  o  compun,  la  Veldhaven  în 
Olanda  (14 — 19  ian.  1985).  Dr.  Ninian  Koshi  a  arătat  că  s-au  organizat  mai  multe 
consultaţii  cu  tema:  „ Legătura  dintre  luptele  pentru  dreptate  şi  pace  şi  integri¬ 
tatea  creaţiei". 

S-au  prezentat  apoi  pe  rînd  activităţile  celor  cinci  comisii:  CICARWS,  Comi¬ 
sia  pentru  Dezvoltare,  Comisia  Medicală,  Programul  pentru  combaterea  rasismului 
şi  Comisia  pentru  relaţii  internaţionale.  S-au  dat  informaţii  cu  privire  la  situaţii 
din  Sri  Lanka,  Sudan,  Noua  Caledonie,  Cipru,  Africa  de  Sud  şi  America  centrală. 
In  Japonia  s-a  organizat  în  octombrie  trecut  o  consultaţie  cu  tema:  „Pace  şi  drep¬ 
tate  in  Nord-Estul  Asiei",  cu  accente  speciale  de  rezolvarea  conflictelor  pe  cale 
paşnică. 

3.  Raportul  unităţii  a  treia:  EDUCAŢIE  ŞI  REÎNNOIRE  a  fost  prezentat  de 
D-na  Maria  Assaad,  secretar  general  adjunct  al  Consiliului  Ecumenic  al  Biseri¬ 
cilor.  S-a  arătat  că  în  cadrul  Unităţii  s-au  organizat  cinci  grupe  de  lucru  care  se 
vor  întîlni  la  Oaxtepec  în  Mexico  (18 — 26  aprilie  1985),  iar  o  echipă  din  două  per¬ 
soane  va  vizita  Haiti.  Alte  echipe  vor  vizita  China,  Zona  Caraibelor  şi  America 
Latină,  ţări  din  Africa.  Şi  această  unitate  a  organizat  o  seamă  de  consultaţii  im¬ 
portante,  printre  care  cea  mai  notabilă  este  cea  din  Annecy  (dec.  1984)  cu  tema: 
„ Spiritualitatea  pentru  vremurile  noastre'*. 

Programul  pentru  Educaţia  Teologică  (una  din  subunităţile  unităţii  a  IlI-a) 
a  organizat  un  seminar  cu  tema:  „ Slujirea  săracilor “  la  Institutul  Ecumenic  de  la 
Bossey  (iulie  1984)  şi  un  altul  cu  tema:  „ Teologia  poporului “  (Theology  by  the 
people),  la  Roma  (aug.  1984).  Subunitatea  „Femeile  în  Biserică  şi  societate4*  a 
avut  o  întîlnire  în  Madras,  India,  cu  tema:  „ Participarea  femeilor  din  perspectiva 
biblică'*.  O  conferinţă  a  femeilor  se  are  în  vedere  pentru  iulie  1985  pe  lingă  Forul 
organizaţiilor  non- guvernamentale  pe  lîngă  O.  N.  U.,  ce  va  avea  loc  la  Nairobi,  în 
Kenya.  * 

4.  Raportul  celei  de  a  patra  unităţi  din  cadrul  Consiliului  Ecumenic  al  Bise¬ 
ricilor  (numită  „General  Secretariat**  şi  nepurtind  nici  un  număr),  a  fost  prezen¬ 
tat  de  Dr.  Emilio  Castro,  noul  secretar  general.  Raportul  a  tratat  despre  următoa¬ 
rele  teme:  Institutul  ecumenic  de  la  Bossey,  relaţiile  cu  organizaţiile  ecumenice 
internaţionale,  folosirea  resurselor,  relaţiile  cu  romano-catolicii,  vizite  la  Biserici, 
extinderea  localului  Consiliului  Ecumenic  din  Geneva. 

Au  urmat  discuţii  la  rapoartele  unităţilor,  aprobindu-se  consultaţiile  propuse 
şi  fixîndu-li-se  liniile  de  orientare. 


* 


D.  Precum  am  arătat  mai  sus,  pe  agenda  Comitetului  Executiv  a  fost  intro¬ 
dusă  o  nouă  temă:  Convorbiri  cu  secretarul  general.  Au  avut  loc  într-adevăr  trei 
astfel  de  convorbiri,  deschise  printr-o  largă  prezentare  făcută  de  Dr.  Emilio  Castro. 
Acesta  şi-a  expus  de  fapt  programul  şi  principiile  „guvernării",  pe  care  o  începe 
pentru  viitorii  şapte  ani,  in  fruntea  Consiliului  Ecumenic  al  Bisericilor.  In  cele  ce 
urmează  vom  îrisemna  cîteva  din  ele,  despre  care  putem  afirma  cu  anticipaţie  că 
sînt  într-adevăr  îndrăzneţe,  dar  nu  întotdeauna  uşor  de  armonizat  cu  principiile 
tuturor  Bisericilor  care  intră  în  componenţa  Consiliului.  Ne  vom  referi  de  îndată 
la  unele  din  acestea. 

Dr.  Emilio  Castro  şi-a  început  expunerea  prin  întrebarea:  Cine  sînt  „bossii" 
noştri?  Mitropoliţii,  episcopii,  superintendenţii  sau  revoluţionarii,  de  pildă  cei  din 
America  Latină?  Nu  e  vorba  însă  de  a  stabili  acesta.  Noi  înţelegem  şi  privim 
Biserica  lui  Hristos  ca  pe  o  Biserică  slujitoare,  catalizatoare  a  eliberării  lumii. 
Avem  nevoie  de  instituţii  bisericeşti,  dar  scopul  lor  să  fie  slujirea  lumii,  de  care 
se  leagă  şi  realizarea  Împărăţiei  lui  Dumnezeu. 

Dr.  Castro  şi-a  mai  pus  întrebarea:  Ce  este  Biserica?  Desigur,  nu  e  numai 
Biserica  în  care  se  slujeşte  Liturghia  duminica.  întrebarea  e  ce  face  Biserica  pen¬ 
tru  reîntronarea  dreptăţii  în  lume?  Aceasta  trebuie  să  reiasă  şi  din  cult.  Consiliul 
Ecumenic  al  Bisericilor  ar  trebui  să  facă  ceva  mai  mult  şi  pentru  unitatea  Bise¬ 
ricilor. 

% 

De  pildă  să  facă  măcar  ce  poate  deocamdată:  unirea  familiilor  creştine  apro¬ 
piate  (ortodocşii,  vechii  orientali,  armenii,  copţii).  Şi  aceasta  ar  fi  o  slujire,  la 
care  este  bine  înţeles  chemat  Consiliul. 

De  obicei  —  a  spus  Dr.  Castro  —  ne-am  obişnuit  să  gîndim  defensiv.  De  ce 
să  nu  gîndim  şi  ofensiv?  Cînd  ai  o  credinţă,  o  viziune  clară,  biruieşti! 

Dr.  Castro  a  apreciat  apoi  că  activităţile  în  care  se  lansează  Consiliul  Ecu¬ 
menic  al  Bisericilor  sînt  prea  numeroase,  ceea  ce  face  ca  interesul  să  se  disperseze  # 
şi  lumea  să  nu  mai  poată  înţelege  totul  aşa  cum  trebuie.  Două  treimi  din  activi¬ 
tăţi  ar  trebui  reduse.  Acelaşi  lucru  ar  trebui  făcut  şi  pentru  lucrările  obişnuite  ale 
Comitetului  Central.  Se  pun  în  discuţie  prea  multe  teme.  Ar  trebui  să  se  rămînă 
la  6 — 10  teme,  care  să  poată  fi  bine  adinei  te.  Mai  multă  exigenţă  ar  trebui  arătată 
şi  faţă  de  corespondenţa  Consiliului  cu  Bisericile.  Prea  multe  hîrtii  şi  prea  multă 
limbă  engleză,  ca  şi  cum  toate  Bisericile  ar  cunoaşte-o. 

Revenind  la  problema  intercomuniunii,  pe  care  a  pus-o  şi  în  raportul  său 
iniţial,  Dr.  Castro  a  spus  că  ştid  că  aceasta  e  imposibilă,  dar  ar  dori  ca  în  virtu¬ 
tea  iconomiei,  a  libertăţii,  a  iubirii  faţă  de  aproapele  —  recunoscute  şi  acestea  de 
canoane  —  fiecare  Biserică  să  deschidă  masa  euharistică  pentru  celelalte.  Ar  fi 
poate  o  deschidere  dramatică,  ea  cerînd  un  fel  de  moarte,  o  trecere  peste  anumite 
principii,  dar  ar  fi  frumos  să  se  facă  gesturi  dramatice  motivate  de  dragoste  şi 
libertate.  Ne  aşteptăm  ca  bătrînii  să  se  opună,  dar  să  încercăm. 

Au  urmat  discuţii.  Mitropolitul  Hrisostom  de  Mira  (Patriarhia  Ecumenică) 
s-a  declarat  de  acord  cu  multe  din  ideile  Dr.  Castro:  că  Biserica  trebuie  să  fie 
slujitoare,  că  e  nevoie  de  adînciri  teologice  ale  unor  relaţii,  dar  ar  trebui  să  ne 
punem  mai  ales  întrebarea  cum  e  înţeleasă  slujirea  Bisericilor  de  către  Consiliul 
Ecumenic.  Cu  privire  la  ospitalitatea  euharistică,  la  ortodocşi  există  o  altă  orien¬ 
tare,  deşi  şi  ortodocşii  ştiu  ce  este  slujirea,  libertatea  şi  iubirea  de  oameni.  Orto¬ 
docşii  cred  că  e  periculos  să  vorbim  acum  de  ospitalitate  euharistică,  înainte  de 
elucidarea  diferenţelor  teologice  cu  privire  la  înţelegerea  Euharistiei. 

In  acelaşi  sens  a  vorbit  şi  Patriarhul  Ignatie  al  Antiohiei.  De  pe  alte  poziţii 
a  vorbit  D-na  Marga  Buhring  pentru  care  diferenţele  teologice  dispar  din  ce  în 
ce  mai  mult,  ceea  ce  face  să  crească  posibilitatea  oferirii  ospitalităţii  euharistice. 
Desigur,  doamna  a  vorbit  ca  protestantă  şi  activistă  ecumenică,  dar  nu  ca  teo¬ 
log,  pentru  că  nu  este.  In  acelaşi  sens  şi  de  pe  aceleaşi  poziţii  a  vorbit  şi  D-l 
Harry  Ashmall,  încurajîndu-1  pe  noul  secretar  general  în  ideea  sa  de  a  milita  pen¬ 
tru  ospitalitatea  euharistică. 

In  legătură  cu  aceasta  a  vorbit  şi  reprezentantul  Bisericii  Ortodoxe  Române, 
Antonie  Plămădeală,  Mitropolitul  Ardealului: 

„S-au  făcut  aici  afirmaţii  şi  propuneri  care  au  entuziasmat  pe  cîţiva  dintre 
noi  şi  i-au  îndemnat  să  viseze  situaţii  ideale,  în  care  ospitalitatea  ecumenică  să-i 
unească  pe  creştini  şi  să  unească  şi  Bisericile  care  alcătuiesc  Consiliul  Ecumenic. 
Perspectiva  e  într-adevăr  de  natură  să  entuziasmeze  sufletul  creştin  dornic  de 
unitate.  Dincolo  de  ceea  ce  ne  poate  mişca  pe  noi  sufleteşte,  aici,  trebuie  să  nu  ne 
uităm  totuşi  Bisericile  noastre,  credinţa  lor,  teologii  lor.  Toţi  sîntem  gata  să  optăm 
pentru  unitate.  Dar  nu  pentru  orice  unitate.  Nu  pentru  o  unitate  care  să  ne  piardă 
identitatea,  să  ne  relativizeze  credinţa.  Nu  pentru  o  unitate  prin  care  să  pierdem, 
ci  pentru  una  prin  care  să  cîştigăm  toţi.  în  problema  unităţii,  noua  formulă  lan¬ 
sată  de  noul  secretar  general,  Dr.  Emilio  Castro,  Ospitalitate  euharistică,  nu  e  de 
natură  să  rezolve  problema.  Se  ştie  că  între  unele  familii  de  Biserici  ea  se  oferă, 
în  cazuri  de  forţă  majoră,  în  mod  excepţional  şi  fără  să  angajeze  vreo  repetiţie. 
Ospitalitatea  e  doar  temporară,  dacă  nu  chiar  cu  caracter  unic,  în  caz  de  moarte. 
De  pildă,  cînd  un  catolic  e  gata  să  moară  într-o  zonă  ortodoxă,  în  imposibilitate 
de  a  găsi  atunci  un  preot  catolic  să-i  dea  împărtăşania.  Unele  Biserici  ortodoxe 
oferă  în  astfel  de  cazuri  ospitalitate.  Dar  nici  în  legătură  cu  aceasta  nu  s-a  luat  o 
decizie  panortodoxă  şi  practica  unor  Biserici  nu  s-a  impus  şi  celorlalte.  Visaţi, 
aşadar,  cît  doriţi,  dar  pentru  a  ajunge  la  soluţionarea  problemei,  trebuie  lăsaţi 
teologii  să  lucreze.  Problema  e  de  ordin  teologic  şi  eclesiologic  şi  nu  sentimentală. 
Şi  noi  sîntem  sentimentali,  promovăm  dragostea,  slujirea,  ospitalitatea,  libertatea, 
dar  nu  fără  discernâmînt  teologic  cînd  e  vorba  de  Taine.  Noi  credem  că  în  cadrul 
Consiliului  Ecumenic,  Comisia  Credinţă  şi  Constituţie  trebuie  să  pregătească  tere¬ 
nul  pentru  Comuniunea  euharistică.  Nu  trebuie  minimalizat  lucrul  acestei  Comisii, 
cu  credinţa  că  vom  ajunge  la  Ospitalitatea  euharistică  fără  explorările  ei  teolo¬ 
gice,  şi  fără  un  consens  teologic  al  Bisericilor.  Aici,  în  Comisia  Credinţă  şi  Consti¬ 
tuţie,  se  vor  pregăti  soluţiile.  Am  auzit  aici  vorbe  frumoase  despre  posibilitatea 
Ospitalităţii  euharistice,  dar  nu  din  partea  unor  teologi.  Aşa  cum  în  fizică  nu  se 
pronunţa  agronomii  şi  în  agronomie  nu  se  pronunţă  lingviştii,  în  problemele  teo¬ 
logice  trebuie  să  se  pronunţe  teologii,  să  clarifice  ei  problemele.  Aş  vrea  să  se 
înţeleagă  însă  că,  în  această  problemă,  nu  numai  ortodocşii  fac  dificultăţi.  Biserica 
Reformată  din  R.  F.  Germania  s-a  pronunţat,  de  pildă,  împotriva  documentului 
B.E.  M.t  desigur  pentru  că  accentuează  caracterul  sacramental  al  Euharistiei  şi  al 
Preoţiei.  Dacă  unii  ca  aceştia  s-ar  pronunţa  —  şi  se  şi  pronunţă  —  pentru  ospi¬ 
talitate  euharistică,  ar  face-o  avînd  în  vedere  înţelesul  pe  care  ei  îl  dau  Euharis¬ 
tiei,  deci  un  înţeles  totalmente  diferit  de  al  nostru.  Aşadar,  nu  vorbim  aceeaşi 
limbă.  Şi  atunci  ce  realizăm  printr-o  astfel  de  ospitalitate  euharistică?  Nimic.  Ne 

auto-amăgim.  Unitatea  pe  care  o  urmărim  e  cea  intr-o  credinţă,  un  Domn,  un 

Botez". 

In  prezentarea  punctelor  sale  de  vedere  şi  reluînd  o  recomandare  a  Adunării 
Generale  a  Consiliului  Ecumenic  de  la  Vancouver  (1983),  Dr.  Castro  a  făcut  apel 
la  Biserici,  ca  şi  la  cei  care  lucrează  în  birourile  Consiliului  Ecumenic,  să  promo¬ 
veze  o  teologie  coherentă,  un  stil  teologic,  o  şcoală,  pentru  a  se  ajunge  la  o  teo¬ 
logie  ecumenică.  D-sa  a  recomandat  dezbateri  teologice  în  Centrul  ecumenic  de  la 
Geneva,  tocmai  pentru  a  se  ajunge  la  o  conştiinţă  ecumenică  bazată  pe  o 
teologie  ecumenică.  Aşa  cum  există  anumite  teologii:  romano-catolică,  neagră, 
africană,  a  speranţei,  a  eliberării,  să  existe  şi  una  a  Consiliului  ecumenic  sau  ecu¬ 
menică.  Altă  dată  un  Karl  Barth  spunea  protestanţilor  ce  e  drept  şi  ce  nu.  Astăzi 
nu  le  mai  spune  nimeni.  Trebuie  să  re-educâm  staff-ul  ecumenic  şi  să-l  iniţiem 
în  teologia  contemporană.  Pe  această  temă  s-ar  putea  organiza  chiar  o  consultare. 
O  anumită  coherenţâ  există  în  ecumenism,  dar  nu  prea  există  o  interpenetraţie 
între  diferitele  orientări.  Către  aceasta  trebuie  să  ne  îndreptăm  de  acum  încolo. 

In  legătură  cu  aceasta  a  luat  cuvîntul  încă  odată  reprezentantul  Bisericii 
Ortodoxe  Române,  Antonie  Plămădeală,  Mitropolitul  Ardealului,  care  a  spus  prin¬ 
tre  altele: 

„Problema  pe  care  o  pune  Dr.  Castro  este  interesantă  şi  importantă,  dar 
trebuie  clarificată.  Nu  e  atît  de  simplă  pe  cît  pare.  Mai  întîi  trebuie  să  ne  clari¬ 
ficăm  despre  ce  vorbim  şi  să  încercăm  să  limpezim  şi  recomandarea  de  la  Van¬ 
couver  de  a  lucra  pentru  mai  multă  coherenţă.  E  vorba,  în  cele  spuse  de  Dr. 
Castro,  de  două  lucruri  care  sînt  foarte  diferite.  Pot  fi  luate  şi  împreună,  dar  şi 
separat.  In  mişcarea  ecumenică,  în  cazul  nostru,  trebuie  să  le  luăm  separat:  o 
teologie  şi  coherenţă.  Nu  putem  să  ne  propunem  să  creem  o  teologie ,  de  dragul  de 
a  avea  o  teologie  a  Consiliului  ecumenic.  Ar  fi  artificial.  O  teologie  ori  se  naşte, 
ori  nu.  Şi  iată  că  pînă  în  prezent  nu  s-a  născut,  în  sensul  de  a  avea  o  teologie  a 
Consiliului  Ecumenic.  Teologie  ecumenică  avem:  avem  şi  catedre  de  ecumenism 
la  Facultăţile  de  teologie.  E  acea  teologie  care  studiază  căile  şi  mijloacele  restau¬ 
rării  unităţii  Bisericilor.  Dar  una  e  să  existe  o  teologie  ecumenică,  şi  alta  e  să 
dorim  o  teologie  a  Consiliului  Ecumenic.  Aceasta  din  urmă  ar  fi  chiar  periculoasă. 
O  teologie  a  Consiliului  Ecumenic?  Care?  O  astfel  de  teologie  ar  face  din  Con¬ 
siliul  Ecumenic  o  Biserică,  o  sectă,  una  printre  celelalte,  o  teologie  printre  cele¬ 
lalte.  A  avea  o  teologie,  înseamnă  a  avea  o  doctrină.  Şi  atunci  ce  ar  mai  fi  Con¬ 
siliul  Ecumenic  în  relaţie  cu  Bisericile?  Nici  vorbă  de  aşa  ceva.  Consiliul  Ecumenic 
trebuie  să  fie,  şi  este,  şi  trebuie  să  rămînă  un  loc  de  întîlnire  a  teologiilor  Bise¬ 
ricilor  care  îl  compun.  Dacă  ar  avea  o  teologie,  ar  deveni  partizan,  n-ar  mai  fi 
deschis  tuturor  Bisericilor.  Consecinţa  ar  fi  că  Bisericile  l-ar  părăsi  şi  astfel  s-ar 
destrăma.  Coherenţă?  —  Da.  Adică  o  gîndire  articulată,  aprecieri  limpezi,  evaluări 
teologice  coherente  ale  dialogurilor  teologice  şi  ale  documentelor  pe  care  le  elabo¬ 
rează  Consiliul  bazate  întotdeauna  pe  revelaţie  şi  orientate  spre  unitate,  ţinînd 
permanent  seamă  de  legile  fundamentale  ale  ecumenismului.  Despre  jaloanele 
coherenţei  în  ecumenism  şi  în  activitatea  Consiliului  Ecumenic,  în  situaţia  în  care 
trebuie  avută  în  vedere  diversitatea  teologiilor  Bisericilor  contemporane  compo¬ 
nente  ale  Consiliului,  vom  mai  putea  discuta  şi  desigur  în  acest  sens  mai  ales, 
vom  interpreta  recomandarea  Adunării  Generale  de  la  Vancouver.  Aceasta  e  ceea 
ce  putem  face  acum.  In  viitor  se  va  putea  elabora  şi  o  teologie  de  consens  ecu¬ 
menic.  Spre  aceasta  mergem.  Ea  va  fi  aceea  a  unităţii  realizate  şi  a  definirii  acelei 
unităţi  despre  care  încă  nu  ştim  cum  va  fi".  ) 

Au  comentat  tema  în  acelaşi  sens  şi  episcopul  german  (R.  D.  G)  Johannes 
Hempel,  şi  D-na  Behring  (Elveţia)  şi  Dr.  Held  (R.  F.  G.)  după  care  discuţia  nu  s-a 
mai  reluat. 

* 

E.  Comitetul  Executiv  a  ascultat  apoi  cîteva  rapoarte  privind:  „ Rolul  Con¬ 
siliului  Ecumenic  al  Bisericilor  în  treburile  internaţionale o  „ Notă  asupra  situa¬ 
ţiei  din  Noua  Caledonie",  şi  informaţii  asupra  unor  situaţii  de  nelinişte  din  Africa 
de  Sud,  Sudan,  Sri  Lanka,  Orientul  Mijlociu.  S-a  hotărît  să  se  facă  note  către 
guvernele  respective  şi  apeluri  pentru  pace  şi  bună  înţelegere.  De  asemenea  s-au 
redactat  cîteva  scrisori  către  unele  Biserici  din  zonele  respective. 

F.  în  şedinţă  confidenţială,  Comitetul  Executiv  a  analizat  cererile  de  ajutor 
din  partea  unor  organizaţii  care  luptă  împotriva  discriminărilor  rasiale,  împotriva 
jugurilor  străine  etc.  în  cadrul  Programului  pentru  combaterea  rasismului  s-au 
aprobat  ajutoare  substanţiale  unor  organizaţii  din  Angola,  Mozambic,  Zimbabwe, 
U.  S.  A.,  Anglia  ş.  a.  Toate  ajutoarele  au  fost  date  prin  Bisericile  din  ţările  res¬ 
pective.  care  urmează  să  le  distribuie  in  cadrul  acţiunilor  umanitare  şi  ale  solici¬ 
tărilor  de  această  natură. 


G.  Comitetul  executiv  a  decis  să  recomande  Comitetului  Central  primirea  în 
Consiliul  Ecumenic  a  unor  noi  Biserici  care  au  solicitat  acest  lucru:  Biserica 
creştină  Congregaţională  din  Samoa  americană  şi  Biserica  Metodistă  din  Zim¬ 
babwe.  De  asemenea  Comitetul  Executiv  a  aprobat  programul  şi  ordinea  de  zi  a 
lucrărilor  Comitetului  Central  al  Consiliului  Ecumenic  al  Bisericilor  ce  va  avea 
loc  între  28  iulie — 9  august  la  Buenos-Aires,  Argentina,  în  localul  Centrului  Cul¬ 
tural  San  Martin,  din  centrul  oraşului. 


* 


H.  Tot  in  şedinţa  confidenţială  Comitetul  Executiv  a  fost  informat  asupra 
unor  probleme  şi  cazuri  de  violare  a  drepturilor  omului  sau  de  restaurare  a  lor. 
Astfel:  la  15  aug.  1984  a  fost  eliberat  Rev.  C.  M.  Kao,  secretarul  general  al  Bise¬ 
ricii  Presbiteriene  din  Taiwan;  în  Sri  Lanka  a  fost  eliberată  D-na  Annathale 
Abayasekere,  membră  a  Comitetului  Executiv  C.  E.  B.;  în  Africa  de  Sud  a  fost 
eliberat  şi  reinstalat  ca  Secretar  general  al  Consiliului  Sud-African  al  Bisericilor, 
Beyers  Naude;  Papa  Şenuda  al  III-lea  al  Bisericii  Copte  din  Egipt  s-a  întors  din 
exil:  senatorul  Jovito  Salonga,  Filipine,  a  fost  eliberat;  se  mai  află  încă  în  închi¬ 
soare  în  Gabon  D-l  Jean-Marc  Ekoh,  fost  membru  al  CICARWS.  In  legătură  cu 
toţi  aceştia.  Consiliul  Ecumenic  a  făcut  demersuri  scrise  la  guvernele  respective  şi 
apoi  a  trimis  scrisori  de  mulţumire. 


I.  Lucrările  Comitetului  Executiv  s-au  încheiat  după  ce  s-au  fixat  datele 
viitoarelor  şedinţe,  precum  urmează: 

1985  —  24 — 27  iulie,  Comitetul  Executiv  la  Buenos-Aires.  Argentina;  28  iulie — 

8  august.  Comitetul  Central  la  Buenos-Aires;  8  august — 16  august  vizite 
ecumenice  la  Biserici  din  Argentina  şi  eventual  în  ţările  vecine. 

1986  —  9 — 18  martie.  Kinshasa.  Zair.  Comitetul  Executiv.  14 — 20  septembrie  Geneva 

Comitetul  Executiv. 

1987  —  10 — 13  ianuarie,  Comitet  Executiv,  Franţa;  14 — 26  ianuarie  Comitet  Central, 

Franţa; 

20 — 26  septembrie.  Comitet  Executiv,  Bossey,  Elveţia. 

1988  —  6 — 12  martie  Comitet  Executiv,  nu  s-a  stabilit  locul. 

7 — 10  august,  Comitet  Executiv,  Hamburg,  R.  F.  G.; 

11 —  12  august,  Comitet  Central.  Hamburg,  R.  F.  G. 

1989  —  12 — 18  februarie,  Comitet  Executiv; 

12 —  15  iulie.  Comitet  Executiv; 

16 — 27  iulie  Comitet  Central  (poate  în  Uniunea  Sovietică). 

1990  —  11 — 17  februarie.  Comitet  Executiv. 

Următoarea  Adunare  Generală  se  va  ţine  în  1990  sau  1991.  Nu  s-a  stabilit 

locul. 


* 


J.  O  recepţie  oferită  de  Dr.  Emilio  Castro  la  locuinţa  sa  a  încheiat  lucrările 
sesiunii  de  iarnă  a  lucrărilor  Comitetului  Executiv  al  Consiliului  Ecumenic  al 
Bisericilor.  Noul  Comitet  Executiv,  ca  şi  noul  Secretar  general  au  lucrat  în  bună 
colaborare,  deschis,  pozitiv,  creator.  Orientarea  Consiliului  Ecumenic  se  păstrează 
pe  linia  imprimată  de  predecesori  în  anii  trecuţi,  fiind  tot  atît  de  devotată  uni- 

tâţii  Bisericilor  şi  raporturilor  Bisericii  cu  lumea  de  azi.  Preocupările  pentru  uni¬ 
tate  se  conjugă  armonios  cu  preocupările  pentru  pace  şi  dreptate  socială  în  lume. 

ŞEDINŢA  DE  LUCRU  CU  DIRECTORII  UNITĂŢII  I-A 
CREDINŢA  ŞI  MĂRTURIE  DIN  CADRUL  CONSILIULUI  ECUMENIC 

AL  BISERICILOR 

Sîmbătă.  9  februarie  1985,  a  avut  loc  la  Centrul  Ecumenic  din  Geneva, 
Elveţia,  o  şedinţă  de  lucru  a  conducătorilor  Unităţii  I-a,  la  care  au  participat: 
Mitropolitul  Ardealului  Antonie  Plămădeală,  Moderator,  cei  doi  vice-moderatori, 
Dr.  Thorogood  (Anglia)  şi  Dr.  Smart  (S.  U.  A.),  Dr.  Todor  Sabev,  secretar  general 
adjunct  al  Consiliului  Ecumenic  şi  directorii  celor  patru  sub-unităţi:  Rev.  S. 
Wesley  Ariarajah  (Sri  Lanka)  directorul  sub-unităţii  Dialogul  cu  celelalte  credinţe 
şi  ideologii,  Dr.  Gunther  Gassmann  (R.  F.  G.),  directorul  comisiei  Credinţă  şi  Con¬ 
stituţie,  Dr.  David  Gosling  (Anglia),  directorul  sub-unităţii  Biserică  şi  Societate  şi 
Revd.  Eugene  Stockwell  (U.  S.  A.),  directorul  Comisiei  Misiune  şi  Evanghelizare. 
Cu  acest  prilej  s-a  constituit  Grupul  executiv  al  Unităţii  I-a  alcătuit  din  cei 
numiţi  mai  sus,  la  care  se  vor  adăuga  cei  patru  moderatori  din  partea  Comitetului 
Central  pentru  fiecare  sub-unitate  în  parte.  Grupul  executiv  se  va  întîlni  din  nou 
la  Buenos-Aires  (Argentina),  în  iulie  1985,  cu  prilejul  sesiunii  Comitetului  Central 
al  Consiliului  Ecumenic  al  Bisericilor.  La  lucrările  de  la  Geneva  au  participat  şi 
experţi  financiari  din  cadrul  personalului  tehnic  al  Consiliului.  S-au  analizat  pro¬ 
iectele  de  viitor  ale  sub-unităţilor  şi  activitatea  de  coordonare  din  cadrul  Unităţii 
I-a.  De  asemenea,  s-au  studiat  implicaţiile  financiare  ale  activităţilor  propuse, 
recomandîndu-se  limitarea  la  activităţile  prioritare,  în  funcţie  de  resursele  finan¬ 
ciare  disponibile. 


SIMPOZIONUL  „NORDICII  IN  EUROPA" 
SIGTUNA,  SUEDIA,  1985 


Preliminarii 

9 

Intre  19 — 20  februarie  1985  a  avut  loc  la  Sigtuna  în  Suedia,  simpozionul 
NORDEN  IN  EUROPE  organizat  de  Institutul  ecumenic  nordic  cu  sediul  în  acest 
oraş  din  apropierea  capitalei,  Stockholm.  Scopul  simpozionului  a  fost  mobilizarea 
Bisericilor  din  ţările  scandinave  (Suedia,  Norvegia.  Finlanda,  Danemarca,  Islanda) 
in  vederea  aderării  lor  la  o  organizaţie  bisericească  numită  EECCS,  European 
Ecumenicul  Council  for  Church  and  Society  (Consiliul  Ecumenic  European  pentru 
Biserică  şi  Societate).  Această  organizaţie  există  de  multă  vreme  pe  lîngă  Comu¬ 
nitatea  Europeană  (cu  sediul  la  Bruxelles)  şi  pe  lîngă  Consiliul  Europei  (cu  sediul 
la  Strassbourg),  dar  activitatea  ei  a  fost  destul  de  ştearsă  pînă  acum.  A  trecut 
aproape  neluată  în  seamă.  Din  1982  se  încearcă  reînviorarea  şi  reactivarea  ei,  şi 
lucrul  se  face  chiar  cu  o  anumită  perseverenţă.  în  1982  s-a  organizat  la  Interlaken, 
în  Elveţia,  o  consultaţie  la  care  au  participat  delegaţi  din  toată  Europa  de  Vest 
(31),  delegaţi  ai  organizaţiilor  internaţionale  (15),  consultaţi  (12),  staff  (5),  inter¬ 
preţi  (4).  Grupul  pregătitor  a  fost  alcătuit  de  13  reprezentanţi  de  valoare  ai  Bise¬ 
ricilor  din  Europa  occidentală  şi  la  Consultaţie  au  prezentat  referate  scrise  10  per¬ 
soane,  de-a  lungul  a  cinci  zile  de  discuţii.  Din  acestea  se  poate  deduce  cîtă  impor¬ 
tanţă  s-a  acordat  întîlnirii.  Lucrările  au  fost  publicate  într-un  volum  de  mai  mult 
de  o  sută  de  pagini,  cu  titlul:  THE  TASK  OF  THE  CHURCHES  IN  WESTERN 
EUROPE  (Sarcinile  Bisericilor  din  Europa  occidentală).  Din  cele  două  Documente 
pregătitoare  se  desprinde  ideea  necesităţii  angajării  Bisericilor  în  spaţiile  în  care 
există,  în  cazul  de  faţă,  în  Occident.  Se  delimitează  o  identitate  occidentală  „în 
creştere'4  (p.  9),  care  impune  o  solidarizare  locală.  Această  identitate  vine  din  cul¬ 
tura  comună,  istoria  comună,  standardul  de  viaţă,  sistemul  social  (s.  n.),  unitatea 
economică,  politică  şi  militară  (s.  n.,  p.  10). 

Multe  lucruri  nu  se  spun  în  aceste  Documente  pregătitoare,  dar  din  cele  ce 
se  spun,  se  poate  desprinde  ideea  că  se  urmăreşte  delimitarea  unei  identităţi  occi¬ 
dentale  în  care  să  se  integreze  şi  Bisericile,  sub  pretextul  necesităţii  prezenţei  lor 
în  contextul  local.  Apare  aşadar  conceptul  de  „Biserici  occidentale44  nu  ca  pînă 

acum,  denumind  doar  localizarea  lor  geografică,  ci  ca  organizaţie  cu  trăsături  ideo¬ 
logice  specifice,  cu  caractere  de  unitate  (s.  n.  p.  11).  Se  descriu  de  altfel  şapte  ele¬ 
mente  caracteristice,  comune,  care  individualizează  Bisericile  din  Vest,  printre 
care:  relaţii  speciale  cu  Comunitatea  Europeană  şi  cu  Consiliul  Europei ,  cu  lumea 
a  treia,  faptul  că  trăiesc  într-un  sistem  democratic  cu  trăsături  comune,  o  anu¬ 
mită  identitate  culturală,  confruntarea  cu  aceleaşi  contradicţii,  calitatea  comună  a 
vieţii  şi  convingerilor,  a  anxietâţilor,  a  fricii,  a  dezorientării  căreia  Bisericile  tre¬ 
buie  să  le  facă  faţă.  Vorbind  de  sistemul  democratic  occidental,  care  le-ar  fi 
comun  tuturor  ţârilor  în  care  există  Bisericile  reunite  în  E.  E.  C.  C.  S.,  Documentele 
pregătitoare  exprimă  şi  unele  îndoieli  cu  privire  la  eficienţa  şi  realitatea  lui:  „Tre¬ 
buie  să  ne  punem  de  asemenea  întrebarea  în  ce  măsură  sistemul  democratic  al 
Europei  occidentale  asigură  participarea  cetăţenilor  la  luarea  deciziilor  majore 
care  determină  formele  de  viaţă  omenească  din  societate.  Controlul  democratic 
este  limitat  de  către  diverşi  factori.  Factorul  economic  cu  dimensiunile  lui  trans¬ 
naţionale  scapă  deciziilor  la  nivel  politic.  Mai  există  apoi  creşterea  complexă  a 
dezvoltării  tehnologice,  care  creează  o  prăpastie  largă  între  experţi  şi  poporul  de 
rînd.  Şi  mai  există  puterea  ascunsă  datorată  inaccesibilitâţii  la  informaţie.  Oame¬ 
nii  vorbesc  de  obicei,  şi  nu  fără  justificare,  de  o  eroziune  a  sistemului  demo¬ 
cratic**  (p.  13). 

Căutînd  scopurile  pentru  care  Bisericile  din  Vest  ar  trebui  să  se  unească 
într-o  organizaţie  separată,  se  numără  vreo  opt,  printre  care:  să  lupte  alături  de 
Comunitatea  Europeană  pentru  menţinerea  păcii  dintre  Est  şi  Vest  (p.  16 — 17), 
pentru  dreptate  şi  relaţiile  Nord-Sud  (p.  17),  pentru  a  se  solidariza  cu  cei  slabi  şi 
lipsiţi,  să-şi  definească  propria  mobilitate  faţă  de  alte  religii,  faţă  de  muncitorii 
străini,  să-şi  definească  un  stil  propriu  în  problemele  ecologice,  în  cadrul  com¬ 
paniilor  transnaţionale  şi  ale  instituţiilor  Pieţei  Comune  şi,  mai  mult,  decît  toate, 
să  se  înscrie  în  dorinţa  şi  intenţia  Comunităţii  Europene  „de  a-şi  reconsidera 
ţelurile**  (p.  18).  Se  enumără  şi  organizaţiile  cu  care  urmează  să  coopereze  Bise¬ 
ricile;  în  contextul  Vest-european: 

1.  Consiliul  Europei,  fondat  în  1949 

2.  Comunitatea  cărbunelui  şi  oţelului,  1952  acestea  ducînd  la  Comunitatea 

3.  Piaţa  Comună  şi  Euratom,  1952  Europeană,  1967 

4.  Consiliul  Nordic,  1952 

5.  Uniunea  Vest-europeană,  1955 

6.  Asociaţia  comerţului  liber  european,  1960 

7.  Organizaţia  pentru  Cooperare  Economică  şi  Dezvoltare,  1961 

8.  Benelux-ul 

In  măsura  în  care  se  ocupă  de  apărare  şi  securitate,  în  categoria  acestora  e 
numit  şi  N.  A.  T.  O.  (North  Atlantic  Treaty  Organization)  (p.  26). 

E  limpede  din  cele  de  mai  sus  că  se  doreşte  o  colaborare  strînsă  şi  o  coordo¬ 
nare  cu  aceste  organizaţii  apusene  care  caracterizează  într-adevăr  climatul,  stilul 
de  viaţă,  ideologică,  sistemul  social  occidental. 

Vorbitorii  de  la  Interlaken  au  încercat  să  delimiteze  interese  specifice  ale 
Bisericilor  în  vest,  pentru  a  justifica  organizarea  lor  separată.  Nu  se  poate  spune 
că  au  reuşit.  Chiar  şi  atunci  cînd  au  numit  cîteva,  ele  se  puteau  aplica  Europei  în 
toată  întinderea  ei  geografică.  De  altfel  mulţi  vorbitori  s-au  referit  cu  mai  multă 
convingere  la  întreaga  Europă  decît  la  probleme  specifice  occidentale  şi  care  ar 
necesita  vreo  grijă  specială  a  Bisericilor,  şi  care  să  le  oblige  să  se  organizeze 
aparte.  Documentele  n-au  reuşit  să  elucideze  nici  problema  raporturilor  cu  Con¬ 
siliul  Ecumenic  al  Bisericilor,  cu  Conferinţa  Bisericilor  Europene,  cu  Federaţia 
Lutherană  Mondială,  cu  Alianţa  Mondială  Reformată  şi  cu  Biserica  romano-cato- 
lică.  Se  afirmă  că  Bisericile  din  Europa  trebuie  să  considere  prioritare  relaţiile  cu 
Bisericile  din  toată  Europa ,  să  sprijinească  în  întregime  Conferinţa  Bisericilor 
Europene  în  rolul  ei  de  pod  între  Est  şi  Vest,  să  nu  se  izoleze,  să  nu-şi  creeze 
structuri  grele  la  nivelul  vest-european.  Nu  este  nevoie  să  se  organizeze  un  Con¬ 
siliu  Vest-european  al  Bisericilor,  ci  în  cadrul  E.  E.  C.  C.  S.  să  lucreze  alături  de 
Comunitatea  Europeană  şi  Consiliul  Europei,  organizîndu-şi  în  acest  scop  două 
secretariate,  unul  la  Strassbourg  şi  altul  la  Bruxelles  (p.  84 — 85). 

In  două  scrisori  către  Bisericile  şi  Consiliile  Bisericilor  din  Vestul  Europei, 
organizatorii  întrunirii  de  la  Interlaken  arată  scopul  pe  care  şi-l  propun:  anume, 
să  lărgească  E.  E.  C.  C.  S.  şi  „să-i  lărgească  activitatea  şi  componenţa  prin  intrarea 

în  ea  ca  membri  activi  a  tuturor  Bisericilor  şi  Consiliilor  de  Biserici  din  ţările 
Europei  occidentale  şi  să  se  lege  astfel  de  Comunitatea  Europeană  şi  de  Consiliul 
Europei"  (p.  87). 

Oricît  am  dori  să  înţelegem  că  nu  e  ceea  ce  pare  a  fi,  nu  putem  să  nu  iden¬ 
tificăm  în  scopurile  organizatorilor  un  Consiliu  al  Bisericilor  Occidentale,  intenţia 
de  a  fonda  o  organizaţie  de  bloc  bisericesc,  paralel  cu  blocul  politic  occidental. 

In  trei  rînduri,  odată  în  Prezidiu  (1982)  şi  de  două  ori  în  Prezidiu  şi  în  Comi¬ 
tetul  Consultativ  (1983,  Oxford,  1984  Les  Avants,  Elveţia)  s-a  pus  problema  şi  în 
Conferinţa  Bisericilor  Europene.  Nu  s-a  precizat  însă  ce  se  doreşte:  afilierea  Con¬ 
ferinţei  la  E.  E.  C.  C.  S.?  Colaborarea  dintre  K.  E.  K.  şi  E.  E.  C.  C.  S.7  Nu  s-au  pre¬ 
cizat  nici  domeniile  colaborării,  nici  modalităţile  practice,  de  aceea  discuţiile  nu 
au  dus  la  nici  o  decizie  limpede.  Prezidiul  şi-a  exprimat  acordul  cu  colaborarea, 
dar  întrunirile  viitoare  au  decis  doar  ca  secretarul  general  să  se  informeze  despre 
activitatea  E.  E.  C.  C.  S.  şi  să  informeze  la  rîndul  său  Conferinţa  Bisericilor  Euro¬ 
pene. 

Acesta  este,  în  linii  mari,  fundalul  care  stă  în  spatele  organizării  consultaţiei 
de  la  Sigtuna,  „Nordicii  în  Europa4*.  Bisericile  nordice  urmau  să-şi  spună  cuvîntul 
cu  privire  la  atitudinea  faţă  de  solicitarea  de  a  deveni  membre  în  E.  E.  C.  C.  S.  Şi 
ceva  în  plus:  de  a-şi  fixa  sarcinile  financiare.  Organizatorii  de  la  Sigtuna  au 
invitat  şi  reprezentanţi  ai  cîtorva  organizaţii  creştine  internaţionale,  cu  titlul  de 
observatori  şi  pentru  a  arăta  care  este  atitudinea  organizaţiilor  lor  faţă  de 
E.  E.  C.  C.  S. 

Conferinţa  Bisericilor  Europene  a  delegat  doi  reprezentanţi,  unul  din  Vest, 
pe  profesorul  Peter  Wilhelm  Bdckman  (Norvegia)  şi  unul  din  Est,  pe  Mitropolitul 
Antonie  Plămădeală,  al  Ardealului,  ambii  membri  în  Comitetul  consultativ  al  Con¬ 
ferinţei,  cel  din  urmă  membru  şi  în  Comitetul  financiar. 

Consultaţia  de  la  Sigtuna 

Consultaţia  a  fost  convocată  de  Institutul  Ecumenic  Nordic,  condus  de  Kjell 
Ove  Nilsson.  Au  participat:  Bakkevig  Trond,  Oslo,  Norvegia;  Berglund  Christina, 
Uppsala,  Suedia;  Bockman  Peter  Wilhelm  (reprezentant  al  Conferinţei  Bisericilor 
Europene),  Trondheim,  Norvegia;  Chretien  Pierre  (reprezentant  al  Federaţiei  Pro¬ 
testante  din  Franţa),  Paris,  Franţa;  Dahlgren  Sam  (reprezentant  al  Federaţiei 
Mondiale  Lutherane),  Geneva,  Elveţia;  Gibson  Urban  (reprezentant  al  Federaţiei 
Metodiste  Europene),  Sollentuna,  Suedia;  episcopul  Gronningsaeter  Fredrik,  Bodo, 
Norvegia;  Grdnvik  Lorenz,  Helsinki,  Finlanda;  Mitropolitul  Johannes,  Helsinki, 
Finlanda;  Kremkau  Klaus,  Frankfurt/Main,  R.  F.  G.;  Lagergren  David  (Biserica 
Baptistă),  Stockholm,  Suedia;  Launikari  Jaakko,  Helsinki,  Finlanda;  Lenders  Marc, 
E.  E.  C.  C.  S.,  Bruxelles,  Belgia,  Molander  Bengt-Thure,  Uppsala,  Suedia;  Nilsson 
Gert,  Stockholm,  Suedia;  Nilsson  Kjell  Ove,  Nordiska  ekumeniska  institutet,  Sig¬ 
tuna,  Suedia;  Olsen  înger  Lise  (reprezentînd  Federaţia  Mondială  a  studenţilor 
creştini),  Uppsala,  Suedia;  Pasthy  Cilii  (Nordiska  ekumeniska  institutet),  Sigtuna, 
Suedia,  Antonie  Plămădeală,  Mitropolit  al  Transilvaniei,  Sibiu,  România  (repre¬ 
zentant  al  Conferinţei  Bisericilor  Europene),  Rev.  Mihai  Radu,  Malmo,  Suedia, 
oaspete;  Perry  George  (reprezentant  al  Bisericii  Suediei),  Uppsala,  Suedia;  epis¬ 
copul  Sariola  Yrjo,  Lapua,  Finlanda;  Sinnemăki  Maunu,  Helsinki,  Finlanda;  Svârd 
Anders  (membru  în  Parlamentul  Suedez),  Stockholm,  Suedia;  Vibholt,  Agnete, 
Kobenhavn,  Danemarca;  Âhlander  John-Christer  (Secretariatul  internaţional  al 
Parlamentului  suedez),  Stockholm,  Suedia. 

Lucrările  au  fost  deschise  de  D-l  Nilsson  printr-o  cuvîntare  alcătuită  mai 
ales  din  semne  de  întrebare,  dezvăluind  astfel  intenţia  de  a  nu  se  pronunţa  înainte 
de  a  lăsa  să  se  desfăşoare  discuţiile  celor  prezenţi.  Va  putea  o  organizaţie  doar 
occidentală  să  evite  tensiunile  cu  Estul  în  viitor?  In  nici  un  caz,  Bisericile  nu  tre¬ 
buie  să  pună  în  pericol  relaţiile  europene.  Noi  am  acordat  şi  acordăm  mare  impor¬ 
tanţă  Conferinţei  Bisericilor  Europene.  Ea  nu  trebuie  slăbită,  şi  nici  nu  trebuie 
dublate  activităţile  ei.  Oare  nu  se  vor  dubla?  Nu  va  interveni  o  concurenţă? 

Pentru  a  intra  în  temă,  d-l  J.  C.  Âhlander,  secretar  al  parlamentarilor  sue¬ 
dezi,  membri  în  Parlamentul  European  (în  număr  de  16),  a  făcut  o  prezentare  a 
activităţilor  Consiliului  European  cu  sediul  la  Strassbourg,  insistînd  mai  ales 
asupra  preocupării  acestuia  de  drepturile  omului,  asupra  tribunalului  european  de 
pe  lîngă  Consiliu  şi  a  făcut  o  descriere  largă  a  structurilor  sale.  La  sfîrşit  s-au 

pus  întrebări.  Mitropolitul  Ardealului  Antonie  Plămădeală  a  întrebat:  „Ar  putea 
să  ne  spună  vorbitorul  dacă  în  preocupările  Consiliului  European  se  pot  identi¬ 
fica  preocupări  de  ordin  religios,  şi  anume  ce  fel?"  Răspunsul  a  fost:  „In  general 
nu.  Poate  acelea  care  se  ocupă  de  apărarea  demnităţii  umane,  de  drepturile  omu¬ 
lui".  I  s-a  replicat:  „Acestea  sînt  mai  degrabă  din  categoria  preocupărilor  uma¬ 
niste,  morale"  —  „E  adevărat.  Preocupări  pur  religioase  n-aş  putea  identifica", 
întrebarea  a  urmărit  să  scoată  în  evidenţă,  prin  răspuns,  faptul  că  nu  există  pre- 
mize  care  să  indice  solicitarea  Bisericilor  în  probleme  specifice  lor.  Şi  atunci  care 
vor  fi  problemele  în  care  Consiliul  Europei  şi  Comunitatea  Europeană  vor  solicita 
Bisericile?  Nu  cumva  vor  fi  amestecate  în  probleme  străine  vocaţiei  lor  şi  anga¬ 
jate  pe  căi  care  să  dăuneze  unităţii  creştine? 

Maunu  Sinnemăki  (Finlanda)  a  început  prin  a  arăta  că  episcopul  lutheran  al 
Finlandei  refuză  coaliţiile  bisericeşti.  Bisericile  trebuie  să  zidească  poduri  şi  să 
refuze  o  Europă  orientată  unilateral,  într-o  singură  parte.  Lucrul  cel  mai  impor¬ 
tant  e  cum  să  se  menţină  legăturile  dintre  Est  şi  Vest.  In  această  privinţă,  rolul 
Conferinţei  Bisericilor  Europene  a  fost  şi  este  decisiv.  Nu  trebuie  să  se  permită 
slăbirea  Conferinţei.  Şi  cum  vom  evita  slăbirea  ei  prin  intrarea  în  E.  E.  C.  C.  S.? 
Prima  noastră  angajare  europeană  este  Conferinţa  Bisericilor  Europene.  în  noua 
perspectivă,  prin  activarea  E.  E.  C.  C.  S„  care  va  fi  viitorul  Conferinţei?  Sînt  Bise¬ 
ricile  din  Vest  gata  să  creeze  probleme  în  relaţiile  Est-Vest?  Oare  organizaţiile 
existente,  Consiliul  Ecumenic  al  Bisericilor,  Conferinţa  Bisericilor  Europene,  Fede¬ 
raţia  Lutherană  Mondială  etc.  nu  se  pot  ocupa  de  toate  problemele?  Vrea  oare 
E.  E.  C.  C.  S.  sa  aibă  o  anumită  influenţă  politică  în  Consiliul  Europei,  dar  noi  în 
general  evităm  implicarea  Bisericilor  în  politică.  Ni  se  cere  să  devenim  membri 
in  E.  E.  C.  C.  S.:  nu  este  oare  de  ajuns  ca  acest  Centru  Ecumenic  Nordic  din  Sig- 
tuna  a  devenit  membru  consultativ?  Care  va  fi  serviciul  real  al  E.  E.  C.  C.  S.  adus 
Bisericilor?  Nu  cumva  vom  deveni  o  organizaţie  care  îl  caută  pe  Hristos  pe  cori¬ 
doarele  puterii?  (la  Strassbourg  şi  Bruxelles).  Şi  apoi  noi  cei  din  Scandinavia  nu 
sîntem  legaţi  decît  cu  Consiliul  Europei.  Numai  Danemarca  face  parte  din  Piaţa 
Comună.  Iată  întrebări  la  care  delegatul  finlandez  a  cerut  răspunsuri  lămuritoare 
înainte  de  a  se  gîndi  la  afilierea  Bisericii  sale  la  E.  E.  C.  C.  S. 

A  răspuns  D-l  Pierre  Chretien,  preşedintele  E.  E.  C.  C.  S.  şi  secretar  general  al 
Federaţiei  Protestante  din  Franţa.  El  a  arătat  că  acţiunea  prezentă  a  fost  ini¬ 
ţiată  de  Bisericile  de  pe  malul  Rinului,  care  au  cerut  o  mai  bună  coordonare  a 
Bisericilor  din  Europa  occidentală,  alături  şi  împreună  cu  Consiliul  Europei  şi  cu 
Comunitatea  Europeană.  Ideea  este  de  a  înfiinţa  un  al  doilea  secretariat  la  Stras- 
bourg  pentru  relaţiile  cu  Consiliul  Europei,  pentru  a  deschide  E.  E.  C.  C.  S.  şi  Bise¬ 
ricilor  ne-membre  ale  Comunităţii  Europene.  D-sa  a  reafirmat  apoi  hotărîrile  de 
la  Interlaken.  în  expunere  a  apărut  şi  conceptul  de  solidaritate  critică  a  Biseri¬ 
cilor  faţă  de  instituţiile  europene  (Comunitatea  Europeană  şi  Consiliul  European) 
şi  faţă  de  realităţile  transnaţionale  din  această  zonă.  A  reafirmat  complementari¬ 
tatea  faţă  de  Conferinţa  Bisericilor  Europene,  dar  nu  dorinţa  de  a-i  dubla  activi¬ 
tatea.  E.  E.  C.  C.  S.  ar  putea  contribui  la  dialogul  dintre  Est-Vest.  Nu  are  intenţia 
de  a  deveni  un  Consiliu  al  Bisericilor  occidentale.  E.  E.  C.  C.  S.  va  fi  locul  în  care 
Bisericile  din  Vest  îşi  vor  pune  împreună  marile  probleme  cu  care  se  confruntă, 
in  special  din  domeniul  „Biserică  şi  Societate".  Vom  putea  lucra  şi  împreună  cu 
Biserica  Romano-Catolicâ  în  domenii  ca:  Pacea,  muncitorii  străini. 

A  completat  răspunsurile  D-l  Marc  Lenders,  secretar  general  al  E.  E.  C.  C.  S., 
care  s-a  referit  la  domeniile  de  colaborare,  numind  şomajul,  sărăcia,  foamea  în 
Africa,  drepturile  omului,  problemele  de  bio-genetică.  A  reafirmat  dorinţa  de 
cooperare  cu  Conferinţa  Bisericilor  Europene. 

D-l  Trond  Bakkevig  (Norvegia)  a  spus  apoi  că  Biserica  sa  va  putea  contribui 
la  instaurarea  unui  secretariat  pe  lîngă  Consiliul  Europei,  la  Strasbourg,  dar  nu 
vrea  să  se  implice  în  nimic  din  ceea  ce  e  legat  de  Comunitatea  Europeană,  ţara 
sa  nefiind  membră.  A  afirmat  ca  şi  ceilalţi  dorinţa  de  a  nu  se  slăbi  Conferinţa 
Bisericilor  Europene:  „Nu  vrem  să  ne  amestecăm  în  ceva  care  ar  slăbi  această 
organizaţie". 

A  luat  apoi  cuvîntul  D-l  P.  W.  Bockman,  reprezentant  al  Conferinţei  Bise¬ 
ricilor  Europene.  A  arătat  că  d-l  Appel,  preşedintele  Conferinţei  Bisericilor 
Europene  este  la  fel  de  interesat  şi  în  E.  E.  C.  C.  S.  şi  foarte  activ  în  această 
organizaţie.  Din  Hotărîrea  Prezidiului  Conferinţei  din  1982,  după  Interlaken,  se 

poate  vedea  că  K.  E.  K.  (Conferinţa  Bisericilor  Europene)  doreşte  afilierea  la 
E.  E.  C.  C.  S.  („will  join“).  Domnia  Sa  personal,  ca  norvegian,  este  în  favoarea  afi¬ 
lierii.  dar  nu  cu  comunitatea  europeană,  ci  numai  cu  Consiliul  Europei  de  la 
Strasbourg  (a  repetat  teza  lui  Bakkevig). 

In  continuare,  D-l  Klaus  Kremkau  (R.  F.  G.),  care  se  ocupă  de  partea  finan¬ 
ciară  a  organizării  unui  secretariat  la  Strasbourg,  a  arătat  ce  sarcini  financiare 
vor  cădea  asupra  Bisericilor  scandinave,  în  cazul  în  care  se  vor  afilia  la 
E.  E.  C.  C.  S.f  totul  ridicîndu-se  la  suma  de  622  000  de  coroane  suedeze. 

A  doua  zi,  miercuri  20  februarie,  a  fost  invitat  să  ia  cuvîntul  Mitropolitul 
Antonie  Plămădeală,  reprezentînd  Conferinţa  Bisericilor  Europene,  dar  şi  ca  repre¬ 
zentant  al  unei  Biserici  din  Răsărit,  care  a  spus  printre  altele: 

„Consultaţia  Dvs.  urmăreşte  să  stabilească  dacă  Bisericile  din  ţările  scan¬ 
dinave  doresc  sau  nu  să  se  afilieze  ca  membre  la  Comisia  Europeană  Ecumenică 
pentru  relaţiile  Biserică  şi  societate  (E.  E.  C.  C.  S.),  în  prescurtarea  iniţialelor  în 
limba  engleză:  European  Ecumenical  Comission  for  Church  and  Society).  Este 
treaba  Dvs.  şi  a  Bisericilor  Dvs.  cum  veţi  soluţiona  această  problemă.  Relaţiile 
dintre  Conferinţa  Bisericilor  Europene  şi  E.  E.  C.  C.  S.  se  vor  stabili  desigur  de 
către  Conferinţa  Bisericilor  Europene,  şi  nu  aici.  D-l  Bockman  şi  cu  mine  sîntem 
aici  doar  ca  observatori  şi  pentru  a  vă  spune  care  a  fost  pînă  în  prezent  atitu¬ 
dinea  Conferinţei  faţă  de  invitaţia  lansată  de  Consultaţia  de  la  Interlaken.  Aţi 
auzit  ieri  cele  comunicate  de  D-l  Bockman.  Intr-adevăr,  Prezidiul  Conferinţei 
Bisericilor  Europene  şi-a  dat  un  aviz  pozitiv,  de  principiu,  în  1982,  dar  în  sesiunile 
Joint  Meeting-urilor  (Prezidium  -h  Comitetul  consultativ  care  au  de  fapt  puterea 
de  decizie  între  Adunările  generale)  din  anii  1983  la  Oxford  şi  1984  la  Les  Avants/ 
Montreux,  Elveţia,  au  avut  loc  discuţii  aproape  dramatice  pe  această  temă  şi  nu 
ezit  să  vă  spun  că  eu  însumi  am  luat  parte  la  acele  dezbateri.  Alături  de  voci 
care  au  pledat  pentru  afilierea  Conferinţei  la  E.  E.  C.  C.  S.,  au  fost  şi  voci  ezi¬ 
tante  şi  chiar  net  în  opoziţie.  Sesiunea  din  Oxford  n-a  luat  nici  o  decizie;  sesiunea 
din  Les  Avants/Montreux  a  hotărît  în  cele  din  urmă  ca  secretarul  general  al  Con¬ 
ferinţei  să  păstreze  legătura  cu  E.  E.  C.  C.  S.  şi  să  raporteze  Conferinţei  cînd  va 
avea  ce  raporta.  Aceasta  este  ultima  decizie  a  Conferinţei. 

Vă  veţi  întreba:  de  ce  aceste  ezitări  din  partea  unora  din  K.E.  K.  (vom  numi 
în  continuare  cu  aceste  iniţiale  Conferinţa  Bisericilor  Europene)  Konferenz  Euro- 
păischer  Kirchen .  cu  care  este  îndeobşte  cunoscută)  în  legătură  cu  afilierea  la 
E  .E.  C.  C.  S.?  Un  răspuns  simplu  este  acesta:  Fiindcă  nu  este  uşor  pentru  K.  E.  K. 
să-şi  voteze  sinuciderea!  Căci  ce  altceva  ar  însemna  afilierea  sa  la  E.  E.  C.  C.  S.? 

S-a  vorbit  aici  de  dorinţa  de  a  nu  slăbi  K.  E.  K.,  dar  cum  să  nu  fie  slăbită, 
cind  exact  aceleaşi  preocupări  vor  fi  preluate  de  E.  E.  C.  C.  S.?  Declaraţiile  verbale 
nu  o  vor  salva.  Ele  vor  doar  să  acopere  ceea  ce  i  se  va  întîmpla.  O  Conferinţă  a 
Bisericilor  Europene  afiliată  la  o  organizaţie  occidentală,  va  însemna  că  renunţă 
la  a  mai  fi  ceea  ce  a  fost  dintru  început  şi  ce  e  nevoie  să  fie  şi  de  acum  încolo: 
un  pod  între  Est  şi  Vest,  o  punte  de  legătură  şi  de  colaborare  între  Biserici,  fără 
a  ţine  seama  «de  sistemele  sociale,  de  orientările  politice,  de  blocurile  politice  şi 
militare.  Ori  E.  E.  C.  C.  S.  spune  limpede  că  vrea  să  se  dedice  problemelor  zonei, 
cu  sistemul  ei  social,  cu  problemele  ei  politice,  economice,  sociale.  Să  le  combată? 
Greu  de  imaginat.  Să  le  apere?  Desigur,  dar  atunci  s-a  terminat  cu  vocaţia  de 
punte  între  Est  şi  Vest. 

K.  E.  K.  este  o  organizaţie  bine  structurată,  activă  şi  cu  bune  rezultate  în 
urmă.  Şi-a  axat  preocupările  în  două  direcţii:  1.  spre  unitatea  Bisericilor  şi  a 
Europei  şi  2.  spre  pace  şi  colaborare.  Are  un  secretariat  de  studii,  un  program 
care  se  ocupă  de  drepturile  omului  şi  un  program  comun  cu  Consiliul  Ecumenic 
al  Bisericilor,  şi  anume  sarcina  CICARWS  în  Europa.  Ce  ar  aduce  în  plus  afilierea 
la  E.  E.  C.  C.  S.?  Nimic  în  plus,  după  cum  am  văzut  chiar  din  expunerile  ascultate 
aici,  şi  după  cum  se  vede  din  Documentele  de  la  Interlaken,  dar  foarte  mult  în 
minus.  Şi  anume:  i-ar  fi  anulată  calitatea  de  mediatoare,  de  loc  de  întîlnire  a 
Bisericilor  din  întreaga  Europă.  K.  E.  K.  şi-ar  pierde  credibilitatea.  Ar  deveni  în 
coada  organizaţiilor  politice  ale  Pieţei  Europene  şi  ale  Consiliului  European. 

Şi  mai  sînt  şi  alte  aspecte: 

A  fi  membru  în  E.  E.  C.  C.  S..  înseamnă  a  te  limita  la  problemele  Europei 
de  Vest.  In  zadar  se  previne  verbal  că  E.  E.  C.  C.  S,  nu  intenţionează  să  devină 
un  Consiliu  Ecumenic  al  Europei  de  Vest.  In  fapt  asta  va  deveni.  In  fapt  este 

aşa  ceva,  de  vreme  ce-şi  limitează  zona  de  preocupări  numai  la  Vestul  Europei. 
Şi  nici  măcar  la  tot  vestul  Europei,  ci  numai  la  cele  10  ţări  participante  la 
Comunitatea  Europeană  şi  la  cele  21  de  ţări  participante  la  Consiliul  Europei, 
care  le  include  şi  pe  cele  10  dinţii.  Din  acest  punct  de  vedere,  chiar  numele 
E.  E.  C.  C.  S.  este  impropriu  şi  inexact.  Ar  trebui  să  fie  o  Comisie  a  Bisericilor  din 
ţările  Comunităţii  Europene  şi  a  Consiliului  Europei.  Am  văzut  că  în  anumite 

privinţe  are  în  vedere  şi  problemele  N.  A.  T.  O.,  deci,  în  fond  este  o  organizaţie 
mulată  după  marile  organizaţii  politice  din  Vest.  Care  pe  care  va  manipula? 
Nu  cred  că  e  greu  de  ghicit  şi  apoi,  pentru  noi  se  pune  o  întrebare:  De  ce  acest 

E.  E.  C.  C.  S.  e  organizat  pe  lingă  Comunitatea  Europeană  şi  Consiliul  Europei? 

Acestea  sînt  organizaţii  în  primul  rînd  politice.  De  ce  E.  E.  C.  C.  S.  nu  e  indepen¬ 
dentă?  După  cum  se  ştie,  K.  E.  K.  este  independentă.  A  se  afilia  la  E.  E.  C.  C.  S. 
va  însemna  să  piardă  independenţa  şi  neutralitatea  şi  să  devină  partizană.  Nu  se 
va  putea  altfel.  Bisericile  se  vor  politiza.  în  fapt,  vor  înceta  de  a  mai  fi  ceea 
ce  sînt. 

întîmplător  eu  sînt  de  mulţi  ani  membru  în  comitetul  financiar  al  K.  E.  K. 
(din  1971)  şi  în  al  Consiliului  Ecumenic  al  Bisericilor  (din  1975).  Ştiu  cîte  difi¬ 
cultăţi  financiare  au  aceste  două  organizaţii.  Uneori  sînt  aproape  de  faliment. 

Acum,  noi  sarcini  financiare  se  vor  stabili  pe  seama  Bisericilor,  a  aceloraşi  Bise¬ 
rici  care  sînt  şi  membre  ale  K.  E.  K.  Cum  le  vor  suporta  Bisericile?  Unele  organi¬ 
zaţii  vor  fi  desigur  preferate  altora,  cînd  bugetele  Bisericilor  nu  vor  permite  o 
finanţare  a  tuturor.  Nu  va  însemna  aceasta  o  slăbire? 

Chiar  dacă  nu  este  în  intenţia  sa  prezentă,  E.  E.  C.  C.  S.  se  va  structura 
aparte.  Se  zice  în  documente  că  nu  se  doreşte  o  structură  puternică,  dar  o  struc¬ 
tură  oricum  se  doreşte.  Mai  întîi  a  fost  (Ecumenical  Comision  for  Church  and 
Society  in  the  European  Community,  adică  Comisia  Ecumenică  pentru  Biserică 
Şi  Societate  în  Comunitatea  Europeană)  existentă  de  cca  15  ani.  Trebuie  să 
spunem  că  atunci  numele  îi  era  mai  propriu.  La  Interlaken  s-a  hotărît  să  se  lăr¬ 
gească  şi  la  Bisericile  din  Consiliul  Europei,  Strasbourg,  şi  să-şi  creeze  un  nou 
Secretariat  la  Strasbourg,  ba  chiar  să-şi  afilieze  şi  marile  organizaţii  creştine 
internaţionale,  deşi  acest  din  urmă  deziderat  a  fost  prezentat  cu  timiditate,  pen¬ 
tru  că  era  evident  absurd.  Dar  aceasta  nu  înseamnă  oare  a-ţi  mări  structurile? 
Aşadar  E.  E.  C.  C.  S.  se  structurează  aparte.  Deocamdată.  Pasul  următor  va  fi  să 
se  structureze  împotrivă.  împotriva  cui?  Va  urma  politica  blocului  la  care  s-a 
aliniat:  împotriva  Estului.  Şi  împotriva  Bisericilor  din  Est.  Poate  vi  se  pare  că 
merg  prea  departe,  dar  e  în  logica  lucrurilor  să  se  întîmple  aşa.  Şi  iată  cum, 
Bisericile  vor  fi  puse  în  situaţia  de  a  promova  politica  de  bloc.  Aşa  va  intra 
politica  şi  în  Biserici.  Şi  atunci  s-a  terminat  cu  trîmbiţata  noastră  dorinţă  de  uni¬ 
tate,  cu  Evanghelia  păcii  şi  a  cooperării,  cu  înfrăţirea  oamenilor  în  numele  lui 
Hristos,  dincolo  de  blocurile  politice  şi  militare.  Va  fi  astfel  afectată  Conferinţa 
Bisericilor  Europene?  Fără  îndoială.  Şi  nu  numai  ea.  Discordia  se  va  resimţi 
imediat  şi  în  Consiliul  Ecumenic  al  Bisericilor  şi  în  Federaţia  Mondială  Protes¬ 
tantă  şi  în  Alianţa  Mondială  Reformată  şi  în  Alianţa  Baptistă  Europeană  şi 
Mondială  etc.  Se  va  trăda  astfel  misiunea  unificatoare  a  Bisericii. 

Desigur,  Bisericile  din  Est,  toate,  nu  numai  cele  ortodoxe,  nici  nu  sînt  invi¬ 
tate  să  intre  în  E.  E.  C.  C.  S.  Nu  se  poate.  Ele  sînt  din  Est.  Dar  atunci  se  pune 
întrebarea:  va  putea  E.  E.  C.  C.  S.  discuta  problemele  Estului,  fără  Bisericile  din 
Est?  Dacă  ar  face-o,  ar  fi  neloiali.  Şi  iarăşi:  va  putea  E.  E.  C.  C.  S.  discuta  doar 
problemele  Vestului,  fără  să  fie  critică  faţă  de  Est?  E  îndoielnic.  Oricum,  ea  va 
discuta  şi  va  aranja  cu  precădere,  dacă  nu  în  exclusivitate,  problemele  Bisericilor 
din  Vest.  Aşadar  este  o  organizaţie  de  bloc.  Veţi  zice:  Nu  de  bloc,  ci  zonală,  cum 
sînt  Conferinţele  bisericeşti  locale  şi  zonale.  Aşa  ar  fi  dacă  nu  ar  fi  afiliate  la 
cele  două  organizaţii  de  bloc  politic. 

E.  E.  C.  C.  S.,  deşi  nu  e  cu  totul  vestică,  deoarece  vrea  să  cuprindă  doar  Bise¬ 
ricile  din  ţările  afiliate  la  Comunitatea  Europeană  şi  Consiliul  Europei,  să  zicem 
că  e  totuşi  Vestică,  Occidentală.  Dar  atunci  de  ce  se  autointitulează  Europeană? 
Nu  e  europeană.  Europa  e  ceva  mai  mare.  Ori  se  vrea  schimbarea  structurii 
continentului?  Se  vrea  eliminarea  Estului  din  Europa?  K.  E.  K.  e  cu  adevărat  o 
organizaţie  europeană.  Mai  normal  ar  fi  ca  E.  E.  C.  C.  S.  să  se  afilieze  la  K.  E.  K. 
Cea  mică  la  cea  mare,  cea  parţială  la  cea  totală,  nu  invers.  Altfel,  nu  e  nici 
logic,  nici  firesc. 


DIN  RELAŢIILE  ECUMENICE  BISERICEŞTI 


93 


Nu  e  firesc  de  asemenea  să  se  ceară  afilierea  K.  E.  K.-ului  la  E.  E.  C.  C.  S. 
atîta  vreme  cît  în  componenţa  K.  E.  K.  intră  atîtea  Biserici  răsăritene.  Adică  cum? 
Să  ducem  aceste  Biserici  să  bată  la  uşile  de  pe  coridoarele  de  la  Bruxelles  şi 
Strassbourg?  Ar  fi  şi  umilitor  şi  neserios. 

E.  E.  C.  C.  S.  va  fi  antrenat  să  lucreze  pentru  diviziune.  La  aceasta  trebuie 
să  se  aştepte,  dacă  nu  chiar  in  scopul  acesta  unii  caută  să  o  structureze  pe 
tiparul  celor  două  organizaţii  vest-europene.  Dar  să  nu  bănuim  intenţii  rele 
înainte  de  a  se  fi  produs. 

Şi  aş  mai  pune  cîteva  întrebări: 

—  La  Interlaken  şi  aici  s-au  prezentat  ţelurile  EECCS: 

N-am  putut  găsi  nici  unul  care  să  nu  poată  fi  instrumentat  prin  K.  E.  K.  sau 
prin  Consiliul  Ecumenic  al  Bisericilor.  S-a  vorbit  de  drepturile  omului ;  K.  E.  K.  are 
un  program  special  dedicat  acestor  probleme  şi  un  secretar  în  staff  numai  cu  aceste 
atribuţii;  se  vorbeşte  de  relaţiile  Biserică  şi  Societate;  în  Consiliul  Ecumenic  al  Bi¬ 
sericilor,  în  unitatea  I-a  al  cărei  moderator  sînt,  există  o  sub-unitate  care  se  nu¬ 
meşte  Biserică  şi  Societate  şi  care  a  preluat  toate  problemele  de  această  natură  şi 
nu  numai  din  Europa.  Oare  EECCS  nu  dublează  aceste  activităţi?  Şi  de  ce?  Cu  ce 
scop?  Nu  se  fac  bine  în  cele  două  organizaţii?  Nu  corespund  orientării  specifice  a 
Vestului  Europei?  La  aceasta  nu  s-a  răspuns. 

—  Pe  de  altă  parte,  aş  întreba,  ce  anume  a  făcut  pînă  acum  EECCS  notabil 
şi  diferit,  ori  chiar  complementar  faţă  de  K.  E.  K.  şi  C.  E.  B.  (Consiliul  Ecumenic  al 
Bisericilor)?  Nu  i  s-a  spus.  Pentru  că  nu  este  nimic  de  spus.  Doar  intenţii  viitoare. 
Oricum,  dublarea  sau  complementaritatea  va  duce  la  slăbirea  şi  a  K.  E.  K.  şi  a 
C.  E.  B.  Cît  de  interesat  e  C.  E.  B.  în  această  problemă  se  vede  şi  din  aceea  că  n-a 
trimis  aici  nici  un  delegat!  E  drept  că  la  Interlaken  a  fost  Ninian  Koshi,  direc¬ 
torul  Comisiei  pentru  relaţii  internaţionale  a  C.  E.  B.,  dar  el  a  vorbit  acolo  numai 
de  relaţiile  cu  lumea  a  treia. 

—  Domnul  Pierre  Chretien,  acum  preşedinte  al  E.  E.  C.  C.  S.f  a  arătat  ieri 
că  „ţelul  E.  E.  C.  C.  S.  este  de  a  ajuta  Bisericile  din  Vest  să  se  apropie  de  reali¬ 
tăţile  politice,  sociale  şi  culturale  ale  Europei  occidentale**.  Să  se  apropie,  cum? 
In  ce  fel  mai  mult  decît  o  fac  acum?  Să  se  coalizeze?  Să  fie  mai  strînse  la  un  loc? 
Aşa  se  descrie  tocmai  o  politică  de  bloc!  Tot  d-1  Chretien  a  vorbit  de  o  soli¬ 
daritate  critică  a  Bisericilor  faţă  de  Comunitatea  Europeană  şi  Consiliul  Europei. 
Dar  aceasta  se  poate  face  foarte  bine  şi  în  K.  E.  K.,  desigur  cu  grija  de  a  nu 
aluneca  în  politica  de  grup.  E  sigur  însă  că  solidaritatea  va  înceta  de  a  mai  fi 
critică  şi  va  rămîne  doar  solidaritate  cu  cele  două  organizaţii,  că  doar  vor  trăi 
sub  acelaşi  acoperămînt  politic  şi  ideologic! 

—  M-ar  interesa  dacă  E.  Ev  C.  C.  S.  lucrează  cu  sub-unitatea  Biserică  şi  Socie¬ 
tate  din  C.  E.  B.  Poate  că  K.  E.  K.  s-ar  putea  orienta  după  modalitatea  acestei 
colaborări.  Se  pare  însă  că  în  cei  15  ani  de  existenţă  nu  s-au  dat  semne  de  cola¬ 
borare.  Şi  atunci  de  ce  se  vrea  afilierea  K.  E.  K.  -ului? 

încheind,  aş  vrea  să  spun  că  la  urma  urmei  e  treaba  Bisericilor  occiden¬ 
tale  să  se  organizeze  cum  vor,  tot  aşa  cum  e  treaba  Bisericilor  scandinave  să  se 
europenizeze ,  afiliindu-se  la  E.  E.  C.  C.  S.!  Dar  ca  reprezentant  al  K.  E.  K.-ului 
v-am  relatat  neliniştile  unora  dintre  Bisericile  membre  ale  acestei  organizaţii. 
Sper  că  K.  E.  K.  nu  va  folosi  maşina  de  vot  pentru  a  hotărî  afilierea  la 

E.  E.  C.  C.  S.  Dacă  ar  face-o,  nu  ştiu  care  va  fi  hotărîrea  Bisericilor  membre  din 
Est.  O  colaborare,  la  nevoie,  se  va  putea  studia,  atîta  vreme  cît  E.  E.  C.  C.  S.  va 

rămîne  credincioasă  scopurilor  pe  care  trebuie  să  le  aibă  o  Biserică  sau  o  adu¬ 

nare  de  Biserici. 

Ca  reprezentant  al  unei  Biserici  din  Est,  nu  pot  să  salut  ceea  ce  împarte 

Bisericile.  K.  E.  K.  reuşeşte  şi,  cel  puţin  pînă  acum,  a  lucrat  frumos.  Toţi,  toate 
Bisericile  din  Europa  am  fost  una,  am  discutat  împreună,  ne-am  rugat  împreună, 
am  făcut  planuri  împreună,  am  afirmat  ţeluri  comune,  am  luptat  pentru  o  Bise¬ 
rică  şi  o  Europă  unită,  pentru  o  omenire  unită.  Aş  dori  ca  Bisericile  să  conti¬ 
nue  pe  această  cale“. 

* 

In  continuare  a  luat  cuvîntul  d-1  David  Lagergren  (suedez),  specialist  în 
problemele  Zairului,  fost  preşedinte  al  Bisericilor  Baptiste  din  Suedia,  în  pre¬ 
zent  secretar  general  al  Alianţei  Baptiste  Europene.  Domnia  sa  a  comentat  mai 

ales  intervenţia  anterioară:  Bisericile  creştine  tre'buie  să  fie  punţi  de  legătură 
între  Est  şi  Vest,  aşa  cum  a  spus  mitropolitul  Antonie.  Suedia  şi  Finlanda  sînt 

ţări  neutre,  de  aceea  ele  sînt  ezitante.  Desigur,  occidentalii  vor  realiza  ceea 

ce  vor.  E.  E.  C.  C.  S.  există  de  mai  mulţi  ani:  ce  a  făcut  pînă  acum?  Este  ceva  cârd 
ii  justifică  existenţa?  Mai  ales  că  cere  atîţia  bani!  Ceea  ce  a  spus  Mitropolitul 
Antonie  trebuie  să  ne  dea  de  gîndit.  Şi  aşa  dăm  greu  bani  organizaţiilor  exis¬ 
tente.  Dacă  vom  da  şi  E.  E.  C.  C.  S.,  cu  ce  va  mai  râmîne  K.  E.  K.-ui?  în  Scandi- 

navia  s-a  creat  un  Institut  pentru  Pace:  cît  se  dă  pentru  el? 

Mitropolitul  John  de  Helsinki  (ortodox)  a  vorbit  în  sprijinul  unităţii  şi  a 
evitării  dublării  activităţii  organizaţiilor  existente. 

Au  mai  vorbit  Trond  Bakkevig  (Norvegia)  şi  Gronvik  Lorenz  (Finlanda). 
Acesta  din  urmă  a  spus  că  o  structură  nouă  în  Europa  va  pune  probleme 
K.E.  K.-ului.  Mai  întîi  financiare.  Noi  trebuie  să  rămînem  loiali  K.  E.  K.-ului. 
Unde  mergem,  dacă  creem  structuri  noi  în  Europa  şi  alte  mijloace  de  comunicare 
In  Vest?  Riscul  e  că  creştinii  din  Vest  vor  uita  de  cei  din  Est.  Acest  lucru  a 
şi  început  să  se  intîmple  de  altfel.  Se  va  accentua. 

In  numele  Federaţiei  Lutherane  Mondiale  a  vorbit  Sam  Dahlgren,  care  a 
început  prin  a  spune  că  Mitropolitul  Antonie  i-a  uşurat  sarcina.  Ce  este  Europa? 
Avem  o  Europă  divizată,  dar  not  ca  şi  K.  E.  K.,  în  Federaţia  Lutheranâ  am  încer¬ 
cat  să  unim  Bisericile.  E  foarte  greu  să  zideşti  poduri;  e  foarte  uşor  să  le  dis¬ 
trugi.  Noi  sîntem  pentru  strîngerea  legăturilor  dintre  Est  şi  Vest,  ca  şi  K.  E.  K. 
înţeleg  că  E.  E.  C.  C.  S.  doreşte  să  aibă  un  impact  asupra  vieţii  politice.  Dar  nu 
o  va  putea  face  fără  dificultăţi.  Eu  nu  înţeleg  de  ce  unii  care  sînt  în  K.  E.  K., 
d.  p.  d-1  Appel,  lucrează  acum  pentru  alte  structuri!  N-a  fost  K.  E.  K.  bun?  Fede¬ 
raţia  noastră  se  declară  pentru  cooperare. 

D-1  Nilsson  care  a  condus  Consfătuirea  a  regretat  că  d-1  Urich  Baker,  care 
trebuia  să  reprezinte  Consiliul  Ecumenic  al  Bisericilor,  n-a  putut  veni  aşa  cum 
a  promis.  Am  fi  avut  astfel  şi  un  punct  de  vedere  al  C.  E.  B.-ului. 

înger  Lise  Olsen,  reprezentanta  Federaţiei  Mondiale  a  studenţilor  creştini 
(W.  S.  C.  F.),  Secţia  pentru  Europa,  s-a  pronunţat  pentru  întărirea  structurilor 
existente,  mai  degrabă  decît  pentru  crearea  altora  noi.  Trebuie  intârite  legăturile 
dintre  europeni,  nu  slăbite.  Noi,  de  pildă,  lucrăm  foarte  bine  şi  cu  K.  E.  K.  şi  cu 
C.  E.  B.  în  CICARWS,  unde  avem  reprezentanţi. 

D-1  Kremkau,  trezorierul  E.  E.  C.  C.  S.,  a  reluat  lămuririle  financiare  pe  care 
le  începuse  cu  o  zi  înainte.  El  şi-a  exprimat  speranţa  că  politicienii  nu  vor  fi 
in  stare  să-i  corupă  pe  oamenii  Bisericii  şi  E.  E.  C.  C.  S.  nu  va  depinde  de  struc¬ 
turile  politice.  Tocmai  de  aceea  trebuie  finanţate.  Noi  vrem  să  influenţăm  pe 
politicieni.  K.  E.  K.  nu  are  organizaţii  subregionale.  Mitropolitul  Antonie  a  spus 
că  mai  normal  ar  fi  ca  E.  E.  C.  C.  S.  să  se  afilieze  K.  E.  K.-ului,  cel  mic  la  cel  mare, 
partea  la  întreg.  Să  explorăm  şi  această  posibilitate  şi  să  devenim  parte  din 
programul  K.  E.  K.  Voi  fi  prezent  la  Sofia  în  aprilie,  la  întîlnirea  prezidiului  şi 
a  Comitetului  Consultativ  K.  E.  K. 

Norvegienii  au  revenit  cu  precizarea  că  ei  nu  se  vor  afilia  la  secretariatul 
de  la  Bruxelles,  cel  de  pe  lîngă  Comunitatea  Europeană.  Dacă  vor  plăti,  vor  plăti 
numai  pentru  secretariatul  de  la  Strasbourg,  de  pe  lîngă  Consiliul  Europei.  Şi  dacă 
vor  plăti  vor  să  aibă  influenţă  în  secretariat.  Dr.  Kremkau  a  răspuns  că  se  îndo¬ 
ieşte  că  ar  mai  putea  fi  schimbat  ceva  din  structura  existentă.  Cu  privire  la 
dorinţa  de  a  nu  se  lega  şi  de  Comunitatea  Europeană,  Mark  Lenders  a  răspuns 
că  cele  două  nu  se  pot  separa.  Episcopul  Fredrik  Gronningsaeter  (tot  norvegian) 
a  spus  că  le  vine  foarte  greu  să  meargă  la  Biserici  şi  să  le  spună  pur  şi  simplu 
să  plătească.  Trebuie  să  le  spună  şi  de  ce. 

Trond  Bakkevig  a  reluat  ideea  că  E.  E.  C.  C.  S.  nu  e  nici  europeană  şi  nici 
măcar  vest-europeană.  Ceea  ce  s-a  spus  la  Interlaken,  ar  fi  ameninţat  într-adevăr 
K.  E.  K.-ul,  dar  din  explicaţiile  date  aici  se  pare  că  s-a  diminuat  mult  rolul 
E.  E.  C.  C.  S.,  aşa  încît  K.  E.  K.-ul  e  mai  puţin  ameninţat.  Cred  că  Mitropolitul 
Antonie  va  spune  aceasta  K.  E.  K.-ului.  Şi  noi,  Bisericile  din  Scandinavia,  ne-am 
temut  de  pretenţiile  E.  E.  C.  C.  S.  Acum  ele  au  scăzut. 

Mitropolitul  Antonie  a  replicat:  verba  volant!  Cele  spuse  la  Interlaken  au 
rămas  pe  hîrtie,  sînt  documente! 

Finlandezul  Maunu  Sinnemăki  a  întrebat  dacă  n-ar  fi  suficient  ca  Biseri¬ 
cile  din  ţările  scandinave  să  fie  reprezentate  în  E.  E.  C.  C.  S.  prin  Institutul  Ecu- 

menic  Nordic  care  este  membru  asociat.  Prin  aceasta  ar  putea  fi  prezente  în 
diferitele  Comisii  ale  E.  E.  C.  C.  S.  Trezorierul  E.  E.  C.  C.  S.,  Kremkau,  fervent  apă¬ 
rător  al  Organizaţiei,  a  atras  atenţia  că  nu  e  bine  să  se  creadă  că  banii  sînt 
totul  şi  că  ei  ar  umbla  după  bani.  Ceea  ce  se  urmăreşte  este  eficienţa,  atît  a 
Organizaţiei  apusene,  cit  şi  a  K.  E.  K.-ului,  care  au  fost  cam  ineficiente  pînă  acum. 
Dorim  ca  Bisericile  din  Scandinavia  să  intre  în  E.  E.  C.  C.  S.  pentru  că  socotim 
că  vor  putea  contribui  la  această  eficienţă.  Desigur  Interlaken  trebuie  reconsi¬ 
derat  dacă  a  lăsat  impresia  că  ameninţă  K.  E.  K.-ul. 

Iaakka  Launikari  (Finlanda)  a  remarcat  că  într-adevăr  Consultaţia  de  la 
Interlaken  n-a  mers  pe  linii  realiste.  George  Perry,  din  Consiliul  pentru  relaţii 
externe  al  Bisericii  Suediei,  a  precizat  că  oricum,  contribuţia  Bisericilor  scan¬ 
dinave  trebuie  să  treacă  prin  organizaţiile  existente:  K.  E.  K.,  C.  E.  B.,  Federaţia 
Lutherană  etc.  Vom  lucra  şi  cu  K.  E.  K.  şi  cu  Vestul,  întrucît  nu  toate  Bisericile 
din  Vest  sînt  membre  în  K.  E.  K.  Noi  însă  am  putea  avea  informaţiile  necesare 
din  Parlamentul  European  prin  cei  cel  puţin  zece  parlamentari  ai  noştri,  din 
totalul  de  16,  care  sînt  membri  ai  Bisericii  Suediei. 

în  general,  modul  de  colaborare  între  Bisericile  din  ţările  scandinave  şi 
E.  E.  C.  C.  S.  n-a  fost  precizat.  în  cele  mai  multe  cazuri  a  fost  evitat  un  răspuns 
limpede.  De  altfel  nici  nu  s-a  prqpus  să  se  ajungă  la  vreo  decizie.  Discuţiile 
urmează  să  fie  comunicate  Bisericilor,  inclusiv  cele  cu  privire  la  sarcinile  finan¬ 
ciare,  asupra  cărora  s-a  insistat  mult,  urmînd  ca  fiecare  Biserică  să  decidă  pentru 
sine  ce  are  de  făcut  şi  să  regleze  problema  direct  cu  E.  E.  C.  C.  S. 

In  K.  E.  K.,  discuţiile  se  vor  relua,  desigur,  la  următoarea  întîlnire  a  Pre¬ 
zidiului  şi  a  Comitetului  Consultativ  care  va  avea  loc  la  Sofia,  în  partea  a  doua 
a  lunii  aprilie  1985. 


Dr.  ANTONIE  PLAMADEALA 
Mitropolitul  Ardealului 


s 


Viaţa  bisericească 


PRAZNUIREA  sfinţilor  trei  ierarhi 

LA  INSTITUTUL  TEOLOGIC  UNIVERSITAR  DIN  SIBIU 


Sfinţii  Trei  Ierarhi:  Vasile  cel  Mare,  Grigorie  Cuvîntătorul  de  Dumnezeu  şi 
Ioan  Gură  de  Aur  sînt  patronii  învăţămîntului  teologic  ortodox  de  toate  gradele 
—  potrivit  recomandării  făcute  de  primul  Congres  al  profesorilor  de  teologie 
ortodocşi  răsăriteni,  care  a  avut  loc  la  Atena  în  1936.  Aceşti  Sfinţi  Ierarhi  sînt 
în  chintesenţă  modelul  pentru  oricine  doreşte  să  se  pregătească  pentru  sfînta  preo¬ 
ţie,  pentru  aceasta  i-a  şi  rînduit  Biserica  să  fie  ocrotitorii  tuturor  şcolilor  teolo¬ 
gice  ortodoxe  de  pretutindeni.  De  aceea  ziua  pomenirii  lor  —  30  ianuarie  —  se 
prăznuieşte  în  chip  deosebit,  în  şcolile  teologice,  constituind  un  prilej  special 
de  înălţare  duhovnicească,  mulţumind  lui  Dumnezeu  pentru  ajutorul  dat,  rugîn- 
du-L  să-şi  reverse  şi  în  continuare  ajutorul  Său  şi  rememorînd  aspectele  din 
viaţa  şi  activitatea  Sfinţilor  Trei  Ierarhi. 

Şi  în  acest  an  prăznuirea  hramului  —  la  Institutul  Teologic  Universitar 
din  Sibiu  —  a  început  prin  participarea  profesorilor,  studenţilor  şi  ostenitori¬ 
lor  acestui  Institut  la  Sfînta  Liturghie  în  catedrala  mitropolitană.  Sf.  Liturghie  a 
fost  oficiată  de  înalt  Prea  Sfinţitul  Părinte  Dr.  Antonie  Plămădeală,  Mitropolitul 
Ardealului,  Prea  Sfinţitul  Emilian  Birdaş,  Episcopul  Alba  Iuliei,  Prea  Sfinţitul 
Lucian  Făgărăşanul,  Episcop-vicar  al  Arhiepiscopiei  Sibiului,  înconjuraţi  de  un 
impunător  sobor  de  preoţi  şi  diaconi,  dintre  care  amintim:  P.  C.  Arhid.  Prof.  Dr. 
Constantin  Voicu,  rectorul  Institutului,  P.  C.  Pr.  Prof.  Dr.  Dumitru  Abrudan,  pro - 
rectorul  Institutului,  P.  C.  Pr.  Prof.  Dr.  Mircea  Păcurariu,  P.  C.  Pr.  Prof.  Dr.  Ioan 
Ică,  P.  C.  Pr.  Prof.  Dr.  Sebastian  Şebu,  P.  C.  Arhid.  Prof.  Dr.  Ioan  Floca,  P.  C. 
Pr.  Prof.  Dr.  Ilie  Moldovan,  P.  C.  Pr.  Prof.  Dr.  Vasile  Mihoc,  P.  C.  Diac.  Prof. 
Dr.  Aurel  Jivi,  P.  C.  Arhid.  Gheorghe  Papuc  —  consilier  arhiepiscopesc,  P.  C. 
Prot.  Ioan  Vlad,  Ioan  Boţocan,  Gheorghe  Bota  şi  Mihai  Rusu  —  preoţi  slujitori 
ai  catedralei  ş.  a. 

In  cadrul  Sf.  Liturghii,  I.  P.  S.  Sa  Mitropolitul  Dr.  Antonie  Plămădeală  a 
hirotonit  întru  preot  pe  P.  C.  Diac.  Ioan  Năftănăilă,  iar  licenţiatul  Ilie  Toader  a  fost 
hirotonit  diacon.  Răspunsurile  la  Sf.  Liturghie  au  fost  date  de  corul  studenţilor 
teologi,  dirijat  de  P.  C.  Arhid.  Lector  Ioan  Popescu. 

Predica  a  fost  rostită  de  P.  C.  Prot.  Dr.  Teodor  Bodogae  fost  profesor  la 
Institutul  Teologic  din  Sibiu.  P.  C.  Sa  a  arătat  împrejurările  istorice  în  care  s-a 
ajuns  la  pomenirea  acestei  unice  şi  întreite  prăznuiri  a  Sfinţilor  Trei  Ierarhi  şi 
motivele  care  au  determinat  şi  pomenirea  acestor  trei  sfinţi  în  aceeaşi  zi,  serbare 
generalizată  din  anul  1082,  din  timpul  împăratului  bizantin  Alexei  I  Comnenu. 
Apoi  P.  C.  Sa  a  evidenţiat  modul  în  care  aceşti  Sfinţi  Ierarhi  au  înţeles  dum¬ 
nezeiasca  preoţie  şi  cum  ei  au  fost  cu  adevărat  slujitori  sinceri  şi  plenari  ai  lui 
Dumnezeu  şi  foarte  folositori  semenilor  lor,  tuturor  creştinilor  de  pretutindeni  şi 
de  totdeauna,  dar  în  mod  special  ei  sînt  modele  vrednice  de  urmat  celor  care 
se  pregătesc  pentru  preoţie. 

La  sfîrşitul  Sfintei  Liturghii  I.  P.  S.  Sa  Dr.  Antonie  Plămădeală,  Mitropolitul 
Ardealului,  după  ce  a  arătat  în  cîteva  fraze  importanţa  pomenirii  Sf.  Trei  Ierarhi 
pentru  Biserica  noastră,  a  citit  rugăciunea  de  mulţumire  către  Părintele  Lumi¬ 
nilor  pentru  ajutorul  hărăzit  şi  de  invocare  a  harului  divin  pentru  rodirea  îm- 

belşugată  a  strădaniilor  ce  le  ^or  depune  membrii  corpului  profesoral  şi  stu¬ 
denţii  teologi  de  la  Institutul  nostru  în  acest  an  universitar. 

La  orele  12,30,  în  aula  Institutului,  a  început  desfăşurarea  programului 

festiv.  Au  fost  de  faţă  I.  P.  S.  Mitropolit  Dr.  Antonie  al  Ardealului,  P.  S.  Episcop 
Emilian  al  Alba  Iuliei,  P.  S.  Episcop-vicar  Lucian  Fâgărăşanul,  membrii  consiliului 
profesoral,  profesorii  pensionari,  consilieri  mitropolitani,  preoţi  din  oraş,  invitaţi 
şi  studenţi. 

Cuvîntul  de  deschidere  a  fost  rostit  de  P.  C.  Arhid.  Prof .  Dr.  Constantin 
Voicu  —  Rectorul  Institutului.  P.  C.  Sa  a  arătat  că  în  nici  un  veac  nu  au  stră¬ 
lucit  atît  de  mulţi  sfinţi,  ierarhi,  păstori  şi  învăţători  ca  în  veacul  al  IV-lea* 
numit  veacul  de  aur  al  Bisericii  creştine.  „In  acest  veac  strălucesc  cu  lumină 

neapusă  Sfinţii  Trei  mari  dascăli  ai  lumii  şi  Ierarhi:  Vasile  cel  Mare,  Grigorie 

de  Dumnezeu  Cuvîntătorul  şi  Ioan  Gură  de  AurM.  Ca  studenţi  aceşti  sfinţi  au 
cunoscut  doar  două  căi:  şcoala  şi  biserica.  „Ca  studenţi,  au  ajuns  model  de  stu¬ 
denţi  creştini ,  pildă  peste  veacuri.  Toţi  trei  au  fost  primii  la  învăţătură ...  Ca 
ierarhi  au  avut  două  căi:  Biserica  şi  viaţa.  S-au  uitat  bine  la  tot  ce  se  petrecea 
în  jurul  lor,  în  Biserică  şi  în  viaţă  şi  au  dat  răspuns  la  întrebările  puse  de 
Biserică  şi  viaţă  în  epoca  lor".  Viaţa  şi  activitatea  lor  sînt  exemplu  viu  de 

slujire  a  omului.  Toţi  trei  au  proclamat  valoarea  supremă  a  omului  şi  slujirea  lui 
ca  datorie  primordială  creştină. 

P.  C.  Sa  a  subliniat  apoi  cîteva  caracteristici  esenţiale  ale  vieţii  şi  activi¬ 
tăţii  Sfinţilor  Trei  Ierarhi.  Aceşti  sfinţi  şi-au  adus  un  aport  deosebit  la  funda¬ 
mentarea  şi  dezvoltarea  teologiei ‘creştine  şi  la  angajarea  Bisericii  în  lucrarea  sa  de 
slujire  a  lumii,  „...teologia  noastră  românească  nu  poate  fi  gîndită  fără  viaţa 
şi  opera  acestor  mari  Ierarhi".  Din  1936  ziua  de  astăzi  este  momentul  de  contact 
spiritual  şi  de  rugăciune  comuftă  a  tuturor  profesorilor  de  teologie  ortodoxă 
din  întreaga  lume.  Sfinţii  Trei  Ierarhi  „au  izbutit  în  vremea  vieţii  lor  să  pună 
temeliile  acelei  celebre  „simfonii  bizantine"  —  adică  armonia  care  exista  între 
Biserică  şi  Stat  în  acea  epocă,  păstrarea  bunelor  relaţii  între  Biserică  şi  Stat, 
de  atunci  a  pătruns  şi  în  părţile  noastre  şi  s-a  dezvoltat,  ajungînd  în  forma  pe 
care  o  are  astăzi  legătura  aceasta  între  poporul  nostru  şi  Biserică,  între  cre¬ 
dincioşi  şi  societatea  noastră  contemporană.  Sfinţii  Trei  Ierarhi  au  rămas  însă 
mai  presus  de  toate  dascăli,  învăţători,  îndrumători  cu  cuvîntul  şi  fapta  ai  păs¬ 
toriţilor  lor**. 

In  încheiere  P.  C.  Sa  a  spus:  „ Urmînd  exemplul  pilduitor  al  Sfinţilor  Trei 
Ierarhi  în  dragostea  lor  neţărmurită  faţă  de  teologie  şi  Biserică,  în  slujirea  lui 
Dumnezeu  şi  a  poporului,  să  ne  străduim  să  fim  cu  toţii:  profesori  şi  studenţi 
la  înălţimea  pe  care  ei  ne-o  fac  —  peste  veacuri  şi  a  vremurilor  noi  pe  care  le 
trăim  astăzi  în  ţara  noastră  —  teologi  luminaţi  şi  slujitori  activi  ai  Bisericilor  şi 
Patriei  noastre,  ai  creştinătăţii  întregi  şi  ai  omenirii  contemporane ". 

Apoi  P.  C.  Părinte  Rector  a  dat  citire  telegramelor  trimise  de  către  Ierarhii 
Bisericii  din  Transilvania  şi  Banat,  care  au  transmis  profesorilor  şi  studenţilor  bine- 
cuvîntări  arhiereşti,  felicitări  pentru  rezultatele  obţinute  şi  urări  pentru  noi 
succese  şi  realizări  în  viaţa  Institutului  Teologic  Universitar  din  Sibiu. 

Corul  studenţilor  condus  de  P.  C.  Arhid.  Lector  Ioan  Popescu,  a  intonat 
troparul  Sfinţilor  Trei  Ierarhi.  A  urmat  Cuvîntul  festiv:  „Sfinţii  Trei  Ierarhi  — 
făuritori  ai  secolului  de  aur  al  propovăduirii  creştine"  rostit  de  P.  C.  Prof.  Dr. 
Sebastian  Şebu. 

„Activitatea  Sfinţilor  Trei  Ierarhi  —  a  spus  P.  C.  Sa  —  a  fost  complexă  şi 
desăvîrşită,  ca  rezultat  al  strădaniilor  lor  neobosite,  sprijinite  de  acţiunea  harului 
divin,  pe  care  l-au  invocat  în  toate  clipele  vieţii.  Ei  sînt  cei  care  au  reuşit  în 
cea  mai  mare  măsură  să  ridice  teologia  creştină  şi  mai  ales  propovăduirea  Bise¬ 
ricii  la  o  asemenea  culme  încît  posteritatea  creştină  să  recunoască  şi  să  numească 
perioada  vieţii  lor  drept  secolul  de  aur  al  predicii  creştine,  fenomen  unic  în 
istoria  Bisericii  pînă  azi**.  In  continuare  s-a  insistat  asupra  factorilor  care  au 
dăltuit  chipul  personalităţii  Sfinţilor  Trei  Ierarhi:  familia,  şcoala  şi  Biserica. 
Toţi  trei  s-au  născut  şi  au  crescut  în  familii  cu  adevărat  creştine,  unde  unitatea 
era  pecetluită  de  aceeaşi  credinţă  în  unicul  şi  adevăratul  Dumnezeu,  în  dragoste 
curată  şi  în  practicarea  virtuţilor  creştineşti.  Sfîntul  Vasile  cel  Mare  a  crescut 
în  sînul  unei  familii  din  care  s-au  recrutat  trei  episcopi  şi  şase  sfinţi;  tatăl  Sf. 
Grigorie  era  episcop  şi  sfîntul  „din  fragedă  copilărie  a  dobîndit  o  mare  bucurie 

pentru  citirea  Sf.  Scripturi  şi  pentru  exerciţiile  duhovniceşti*4;  iar  educaţia  Sf. 
Ioan  Gură  de  Aur  este  rodul  strădaniilor  sfinte  ale  mamei  sale  Antuza  cea 
rămasă  văduvă  de  la  vîrsta  de  20  de  ani. 

Sfinţii  Trei  Ierarhi  „fiinţe  bogat  înzestrate  cu  predispoziţii  pentru  studiu 
şi  cu  o  nestinsă  sete  de  cunoaştere,  s-au  îndreptat  spre  şcolile  timpului  lor  ca  să  se 
adape  de  la  izvorul  de  înţelepciune  al  acestora*4.  Toţi  trei  au  frecventat  şcolile 
înalte  ale  timpului  dobîndind  o  temeinică  cultură  clasică,  a  cărei  urme  se  simt 
în  predicile  lor. 

Biserica  a  constituit  un  alt  factor  esenţial  care  a  contribuit  la  formarea 
Sfinţilor  Trei  Ierarhi.  Sfîntul  Ioan  Gură  de  Aur  vorbeşte  cu  cuvinte  alese  des¬ 
pre  calitatea  preotului  de  a  propovădui  mesajul  dumnezeiesc.  în  tratatul  său 
Despre  Preoţie,  vorbind  despre  marea  responsabilitate  a  preoţilor,  ca  predicatori 
zice:  „Ei  trebuie  să  vegheze  ca  cei  care  au  de  dat  socoteală  pentru  sufletele 
voastre.  Predicatorul  trebuie  zilnic  să  samene  sămînţa,  ca  astfel  cuvîntul  său  prin 
strădanii  susţinute,  să  se  impună  ascultătorilor ...  el  să  propovăduiască  pe  faţă 
şi  fără  teamă,  pentru  a  nu  deveni  trădătorul  fericirii  sale  şi  al  ascultătorilor . . . 
Cui  îi  este  încredinţată  misiunea  propovâduirii,  acela  nu  trebuie  să  renunţe  la 
predică,  chiar  dacă  el  are  succes  sau  nu.  Cine  caută  numai  favoarea  sau  lauda 
ascultătorilor,  acela  este  un  criminal  de  suflete .  Predicatorul  nu  trebuie  să  caute 
numai  ceea  ce  place  ascultătorilor,  ci  ceea  ce  le  este  folositor .  El  trebuie  să-şi 
întocmească  astfel  predica  incit  să  placă  lui  Dumnezeu.  Căci  predicatorul  este  un 
trimis  al  lui  Dumnezeu  care  are  de  propovăduit  cu  seriozitate  şi  cu  bucurie 
Evanghelia.  El  este  un  medic  care  taie  şi  produce  durere,  dar  el  are  şi  de  legat 
şi  de  vindecat  rănile44. 

Sfîntul  Vasile  cel  Mare,  în  predicile  sale  morale  prin  cuvintele  aspre  pline 
de  foc  condamnă  păcatele  şi  încearcă  salvarea  credincioşilor,  îndemnîndu-i  la  me- 
ditare,  convertire  şi  pentru  a-i  aduce  pe  calea  adevăratei  vieţi  creştine. 

Sfîntul  Grigorie  de  Nazianz  a  rostit  în  Constantinopol  în  anul  380  cele 
cinci  Cuvîntări  teologice:  Despre  Dumnezeu  în  Treime,  Despre  crearea  lumii  şi 
a  omului,  despre  deofiinţimea  Persoanelor  Treimice,  făcînd  înţelese  mulţimii  cre¬ 
dincioşilor  adevărurile  dogmatice. 

Corul  a  interpretat  compoziţia  lui  Petru  Gherman  „Troiţă  de  arhierei*4.  Stu¬ 
dentul  Pavel  Aurel  anul  II  a  citit  un  text  Despre  iubirea  celor  sărmani,  din 
opera  sfîntului  Grigorie  de  Nazianz.  Corul  a  executat  imnul  religios  „Ce  vă  vom 
numi  pe  voi  sfinţilor?44  armonizată  de  Arhid.  Prof.  Ioan  Brie.  Studentul  Benchea 
Vasile  din  anul  IV  a  citit  un  pasaj  „Despre  strădania  preotului  predicator*4  din 
tratatul  „Despre  preoţie44  al  Sf.  Ioan  Gură  de  Aur.  Corul  a  interpretat  „Polieleul 
Sf.  Trei  Ierarhi44  compoziţie  a  Prof.  N.  Lungu.  Apoi  studentul  Dan  Ovidiu  a  citit 
un  fragment  ilustrativ  despre  atitudinea  creştinului  faţă  de  muncă  din  Reguli  amă¬ 
nunţite  a  Sf.  Vasile  cel  Mare. 

A  luat  cuvîntul  P.  S.  Episcop  Emilian  Birdaş  al  Alba  luliei,  împărtăşind 
studenţilor  sfaturi  părinteşti.  „Biserica  pune  în  faţa  noastră  —  a  spus  P.  S.  Sa  — 
pe  cei  trei  luceferi  ai  Bisericii  ca  modele  pentru  cei  care  vor  să  se  pregătească 
pentru  slujirea  preoţiei.  Sf.  Trei  Ierarhi  au  studiat  la  şcolile  cele  mai  înalte 
ale  vremii  de  unde  au  cules  cu  hărnicia  albinei  învăţăturile  de  folos  pentru  slu¬ 
jirea  lor  de  mai  tîrziu  . . .  toţi  trei  au  trăit  idealurile  evanghelice  făcînd  din  crezul 
creştin  un  mod  de  viaţă . . .  apropiindu-se  cu  cea  mai  mare  responsabilitate  de 
Sf.  Taină  a  Preoţiei  care  depăşeşte  omenescul  —  astfel  ei  ne-au  lăsat  tratatele 
celebre  despre  sublimitatea  preoţiei  (Sf.  Ioan  şi  Sf.  Grigorie).  P.  S.  Sa  îndeamnă  pe 
viitorii  preoţi  să-şi  întărească  vocaţia  printr-o  legătură  necurmată  în  rugăciune  cu 
Părintele  luminilor  prin  trăire  autentică  a  idealurilor  Evangheliei.  „Ca  părinte 
sufletesc  al  vostru  vă  îndemn  şi  eu  să  nu  pregetaţi  nici  o  clipă  în  strădania  pre¬ 
gătirii  şi  sporirii  cunoştinţelor  atît  de  necesare  în  vederea  pregătirii  voastre 
preoţeşti.  Să  aşezaţi  pe  primul  loc  citirea  Sf.  Scripturi  care  trebuie  să  fie  apro¬ 
fundată  în  contextul  Sf.  Tradiţii  pentru  a  apăra  dreapta  credinţă  de  prozeli¬ 
tismul  sectar  care  bate  la  uşa  Bisericii  noastre44. 

A  urmat  piesa  muzicală  „Rugăciune44  —  text  M.  Eminescu,  muzica  de  Tudor 
Tudorescu  Iaşi. 

Apoi  a  luat  cuvîntul  P.  S.  Episcop-vicar  Lucian  Făgărâşanul.  P.  S.  Sa  a  spus: 
„Cei  care  se  află  în  această  şcoală  trebuie  să  fie  călăuziţi  de  vocaţia  slujirii  lui 

Dumnezeu  fără  de  care  preoţia  nu  poate  fi  înţeleasă.  Vocaţia  se  cere  dezvol¬ 
tată  şi  apoi  fructificată . . .  Preotul  trebuie  să  devină  apostol  al  Domnului  şi 
împlinitor  al  poruncilor  Lui.  Noi  toţi  sîntem  chemaţi  să  urmăm  pilda  Sfinţilor 
Trei  Ierarhi". 

Corul  a  interpretat  apoi  compoziţia  lui  Gh.  Scheletti  „Ce  te  legeni  codrule", 
text  M.  Eminescu. 

A  luat  cuvîntul  î.  P.  S.  Sa  Dr.  Antonie  Plămădeală  Mitropolitul  Ardealului. 
Reţinem  ideile  principale  şi  pasajele  deosebit  de  expresive  din  Cuvîntul  I.  P.  S. 
Mitropolit.  La  început  a  arătat  că  în  epoca  primară  a  creştinismului  toţi  creştinii 
erau  numiţi  sfinţi.  Ei  trăiau  toţi  în  comuniune,  ei  erau  o  companie  —  de  la  cum - 
pane = cu  pîine  —  se  împărtăşeau  din  acelaşi  potir.  Dar  în  epoca  persecuţiilor 
unii  s-au  dovedit  mai  sfinţi,  căci  au  pecetluit  credinţa  lor,  mărturia  lor  cu  însuşi 
preţul  vieţii  lor.  Creştinismul  a  venit  cu  această  noutate  a  morţii  pentru  o 
idee  şi  nu  mureau  oricum,  ci  ei  mergeau  la  moarte  cu  bucurie,  cu  faţa  senină, 
ei  aveau  încrederea  fermă  că  nu  mor  ci  că  merg  la  viaţă,  la  unirea  cu  Cel  în 
numele  căruia  credeau.  Această  categorie  de  sfinţi  —  martiri  —  au  estompat 
calitatea  tuturor  creştinilor  de  a  fi  sfinţi. 

In  epoca  constantiniană  martiriu  nu  a  dispărut  ci  s-a  transformat  într-un 
mod  de  viaţă  în  care  unii  creştini  se  puneau  ei  înşişi  la  un  fel  de  martiriu 
—  asceţii  —  sfinţii  pustiului.  Viaţa  Sf.  Antonie  —  precum  spune  Sf.  Atanasie  cel 
Mare  —  era  un  fel  de  „ manual  de  sfinţenie ". 

Dar,  pe  lîngâ  această  categorie  de  sfinţi  au  apărut  alţi  sfinţi  care  trăiau  în 
mijlocul  societăţii.  Sf.  Ambrozie  a  fost  mai  întîi  guvernator  apoi  a  fost  hirotonit 
episcop.  Astfel,  a  apărut  această  nouă  categorie  de  sfinţi  —  episcopi.  Au  fost 
numiţi  sfinţi  şi  cei  care  au  apărat  credinţa  creştină:  toţi  cei  care  au  participat, 
de  pildă,  la  sin.  I  ec.,  au  fost  numiţi  „cei  318  Sf.  Părinţi". 

Astfel  masa  mare  a  credincioşilor  poate  alege  un  model  din  categoria  dorită. 
Toţi  ştim  acum  că  nu  se  fac  sfinţi  numai  în  pustie.  Este  semnificativă  întîmpla- 
rea  Sf.  Antonie  cel  Mare  cu  Simion  curelarul  din  Alexandria.  Posibilităţile  de 
sfinţenie  sînt  aşa  de  complexe,  de  variate  incit  azi  creştinii  pot  ajunge  la  cali¬ 
tatea  de  sfinţi  a  celor  din  Biserica  primară. 

Sfinţii  Trei  Ierarhi  au  fost  aleşi  modele  pentru  studenţi,  deşi  ei  sint 
modele  pentru  preoţi,  profesori  şi  ierarhi.  A  excelat  fiecare  în  mod  deosebit 
printr-o  virtute.  Sf.  Ioan  era  un  mare  vorbitor,  dar  nu  înseamnă  că  nu  era 
postitor  aspru  avînd  o  viaţă  curată.  Avea  dar  de  la  Dumnezeu,  vorbea  atît  de 
frumos  încît  se  aplauda  în  Biserică.  Nu  degeaba  i  s-a  spus  Hrisostomos  =  Gură 
de  aur. 

Sf.  Vasile  este  dat  ca  exemplu  de  moralitate  practică  de  trăire  a  creşti¬ 
nismului,  el  s-a  gîndit,  s-a  frămîntat  cum  să  facă  creştinismul  eficient.  Astfel  s-a 
născut  Vasiliada. 

Sf.  Grigorie  este  dat  ca  exemplu  de  teolog,  profund  gînditor  al  adevărurilor 
teologice. 

Sf.  Trei  Ierarhi  şi-au  împlinit  slujirea  în  mijlocul  lumii ,  pentru  aceasta  ei 
sînt  cei  mai  potriviţi  ca  modele  pentru  studenţii  noştri ,  care  îşi  vor  desfăşura 
slujirea  în  satele  şi  oraşele  noastre.  Biserica  a  fost  foarte  înţeleaptă  rînduind 
pe  aceşti  sfinţi  Trei  Ierarhi  ca  exemple. 

Este  bine  ca  fiecare  să  aibă  model  de  viaţă ,  aceasta  operează  foarte  mult 
asupra  conştiinţelor  noastre.  Pentru  aceasta  cărţile  cele  mai  citite  din  lume 
sînt  cele  de  biografie,  jurnalele,  căci  ele  sînt  exemple  vii  care  pun  în  faţa  con¬ 
ştiinţei  cititorului  şi-l  pune  în  comparaţie  cu  modelul. 

Modelul  nostru  suprem  este  Mîntuitorul  nostru  Iisus  Hristos  care  este 
Dumnezeu  şi  om.  Dar  avem  şi  modele  umane,  modele  realizate  care  ne-au  ară¬ 
tat  că  se  poate  trăi  virtutea  creştină,  ne-au  dovedit  că  creştinismul  nu  este  utopic, 
nu  este  în  afara  posibilităţilor  noastre  omeneşti.  Aceste  modele  stau  în  faţa 
noastră  oferindu-se  spre  a  fi  imitate.  De  fapt  imitaţia  nu  anulează  specifici¬ 
tatea  noastră. 

Imitaţi  pe  cei  din  vechime,  dar  folosiţi  limbajul  celor  de  azi,  ca  să  fiţi 
înţeleşi  de  ei.  Imitaţi  pe  cei  din  vechime,  dar  referiţi-vă  la  nevoile  omului 
de  azi. 

In  încheiere  I.  P.  S.  Sa  a  îndemnat  „luaţi-vă  modele  din  profesorii  voştri  de 
aici . . .  Fie  ca  pomenirea  Sf.  Trei  Ierarhi  să  fie  un  îndemn  nou,  un  nou  popas 

care  să  ne  dea  posibilitatea  să  ne  reîntărim  forţele  sufleteşti,  credinţa  şi  hotă - 
rîrea  de  a  păşi  pe  linia  misiunii  şi  vocaţiei  noastre  creştine  aşa  cum  o  doreşte 
Dumnezeu,  cum  o  doreşte  Biserica  noastră,  aşa  cum  o  doreşte  poporul 44 . 

Cuvîntul  de  încheiere  a  fost  rostit  de  P.  C.  Prof.  Dr.  Dumitru  Abrudan, 
Prorectorul  Institutului  care  a  adresat  vii  mulţumiri  I.  P.  S.  Mitropolit  Dr.  Antonie 
Plămădeală  pentru  purtarea  de  grijă  pe  care  o  are  permanent  pentru  „o  nouă 
calitate  a  învâţămîntului  teologic44  la  Institutul  Teologic  din  Sibiu,  precum  şi 
pentru  Cuvîntul  ales  al  î.  P.  S.  Sale.  De  asemenea  mulţumeşte  P.  S.  Episcop 
Emilian  şi  P.  S.  Episcop-vicar  Lucian  precum  şi  tuturor  participanţilor  la  această 
prâznuire. 

Sărbătorirea  s-a  încheiat  cu  o  agapă  frăţească  în  sala  de  mese  a  Institutu¬ 
lui.  I.  P.  S.  Sa  Dr.  Antonie,  Mitropolitul  Ardealului,  şi  cu  acest  prilej  a  îndem¬ 
nat  din  nou  corpul  profesoral  la  exigenţă  sporită  în  vederea  unei  înalte  calităţi 
a  pregătirii  viitorilor  preoţi.  Cursurile  de  doctorat  ce  funcţionează,  din  acest  an 
pe  lîngă  Institutul  nostru  ne  obligă  la  o  şi  mai  mare  responsabilitate  şi  la  o 
mai  stăruitoare  muncă.  Institutul  nostru  are  din  acest  an  universitar  şi  posibi¬ 
litatea  de  a  conferi  titlul  de  doctor  în  teologie. 

Pr.  Nicolae  Dura 


DIN  VIAŢA  BISERICEASCA  ÎN  EPARHIA  ORADIEI 

I.  —  Sfinţiri  şi  binecuvîntări  de  biserici 

1.  —  GRUILUNG.  Joi,  6  decembrie  1984,  de  sărbătoarea  Sf.  Ierarh  Nicolae. 
P.  S.  Episcop  Vasile  —  însoţit  de  păr.  secretar  eparhial  Ilie  Feier  şi  în  mijlocul  * 
unui  sobor  de  preoţi  şi  diaconi  —  a  săvîrşit  slujba  de  binecuvîntare  a  lucrărilor 
de  înnoire  a  bisericii  din  filia  Gruilung,  aparţinătoare  de  parohia  Dicăneşti,  prot. 
Oradea,  răspunsurile  fiind  date  în  comun  de  credincioşi,  care  la  sfîrşitul  Sf. 
Liturghii  au  cîntat  mai  multe  colinde. 

Biserica,  avînd  hramul  „Sf.  Ierarh  Nicolae44,  a  fost  zidită  şi  sfinţită  în  anul 
1930.  In  anul  1977,  s-a  reparat  şi  vopsit  tabla  de  pe  acoperiş  şi  de  pe  turn,  odată 
cu  văruirea  zidurilor  în  exterior. 

In  anii  1983 — 1984,  în  timpul  păstoririi  harnicului  preot  Ioan  Gal,  prin 
jertfelnicia  puţinilor  credincioşi,  s-a  recondiţionat  în  interior  tencuiala  de  pe 
pereţi  şi  de  pe  boltă,  după  care  s-a  împodobit  cu  zugrăveală  nouă  şi  s-a  revopsit 
întreg  mobilierul  în  imitaţie  de  stejar.  De  asemenea  s-a  vopsit  scheletul  iconosta¬ 
sului  în  bronz  auriu  şi  s-au  spălat  icoanele  de  pe  el. 

La  sfîrşitul  Sf.  Liturghii,  păr.  prot.  Nicolae  Blaga  a  ţinut  predică  despre 
viaţa  şi  faptele  Sf.  Ierarh  Nicolae  şi  a  urat  bun-venit  chiriarhului,  iar  preotul- 
paroh  Ioan  Gal,  care  a  fost  distins  cu  rangul  de  sachelar,  a  făcut  o  scurtă  dare 
de  seamă  asupra  stării  duhovniceşti  a  credincioşilor  din  filie  şi  asupra  lucră¬ 
rilor  efectuate. 

Apoi  s-a  dat  citire  scrisorii  arhiereşti  de  apreciere  adresată  credincioşilor, 
membrilor  Consiliului  şi  Comitetului  parohial,  precum  şi  păstorului  lor  sufletesc. 

Chiriarhul,  în  cuvîntul  de  învăţătură,  a  adus  cuvinte  de  laudă  credincioşilor 
pentru  spiritul  lor  de  jertfelnicie,  foarte  puţini  la  număr,  dar  tari  în  credinţa  în 
Dumnezeu  şi  în  iubirea  faţă  de  Biserica  strămoşească,  iar  preotului  paroh  pen¬ 
tru  zelul  şi  strădania  sa.  I-a  îndemnat  să  ţină  la  Biserica  strămoşească  ortodoxă 
română,  căci  ea  a  fost  ocrotitoarea  vieţii  noastre  naţionale  şi  culturale  în  trecu¬ 
tele  vremi  de  asuprire  străină.  De  asemenea,  a  făcut  o  caldă  chemare  de  reîn¬ 
toarcere  acasă,  la  Biserica-mamă,  celor  care,  din  diferite  motive,  au  trecut  la 
alte  culte. 

După-masă,  ierarhul  a  vizitat  biserica  din  filia  Bicăcel,  rămînînd  mulţumit 
de  felul  cum  a  fost  restaurată.  Apoi,  în  biserica  din  parohia  vecină,  Cărăndeni, 
păstorită  de  ieromonahul  Maxim  Cristache,  a  săvîrşit  slujba  vecerniei,  ţinînd 
un  ziditor  cuvînt  de  învăţătură. 

2.  —  VETIŞ.  Biserica  din  această  parohie,  avînd  proporţii  de  catedrală  cu 
hramul  „Naşterea  Maicii  Domnului44,  a  fost  construită  în  anul  1911,  în  locul  celei 
demolate  în  acel  an,  turnul  fiind  zidit  pe  fundaţia  celui  anterior  în  timpul  păs- 

toririi  preotului  Vasile  Ardeleanu.  Iconostasul,  puţina  pictură  şi  vitraliile  feres¬ 
trelor  s-au  făcut  pe  cînd  păstorea  preotul  Gheorghe  Tohotan. 

De  buna  întreţinere  a  bisericii  după  1948  pînă  în  1976  s-a  îngrijit  harnicul 
preot  Petre  Rusu  (acum  pensionar  în  Satu  Mare). 

Din  anul  1978,  sub  păstorirea  actualului  preot  Vasile  Coltan,  care  a  dat 
dovadă  de  multă  hărnicie  atît  în  cele  duhovniceşti  cît  şi  în  cele  gospodăreşti,  în 
colaborare  cu  Consiliul  parohial  şi  prin  jertfelnicia  credincioşilor,  i  s-au  făcut 
însemnate  reparaţii  exterioare,  fiind  tencuită  în  terasit,  odată  cu  recondiţio- 
narea  acoperişului,  iar  în  interior  s-a  restaurat  zugrăveala  şi  s-a  înzestrat  cu 
cîteva  icoane  mari  noi.  Tot  acum,  s-au  construit  garduri  metalice  la  biserică  şi 
casa  parohială. 

Slujba  de  sfinţire  a  bisericii  şi  de  binecuvîntare  a  lucrărilor  de  înnoire, 
ca  şi  Sf.  Liturghie,  au  fost  sâvîrşite  de  P.  S.  Episcop  Vasile,  duminică  9  decem¬ 
brie  1984,  împreună  cu  un  sobor  de  preoţi  şi  diaconi,  răspunsurile  fiind  date  de 
corul  bisericii  parohiale  din  Boghiş. 

Predica  zilei  a  fost  ţinută  de  păr.  secretar  eparhial  Ilie  Feier. 

Preotul-paroh  a  fost  distins  cu  rangul  de  sachelar ,  întru  care  a  primit 
hirotesia. 

La  sfîrşitul  Sf.  Liturghii,  P.  C.  prot.  Ioan  Ţolescu  şi  preotul-paroh  au  rostit 
cuvînt  de  bun  venit  chiriarhului  şi  s-a  făcut  dare  de  seamă  asupra  stării  reli¬ 
gioase  din  parohie  şi  asupra  lucrărilor  efectuate.  Apoi  preotul  reformat  din 
localitate,  în  spirit  ecumenist,  a  adus  salutul  bisericii  sale  şi  a  credincioşilor 
săi,  după  care  s-a  dat  citire  scrisorii  arhiereşti  de  apreciere. 

In  cuvîntul  de  învăţătură,  ierarhul  a  adus  omagiu  de  recunoştinţă  înaintaşilor 
pentru  jertfa  lor  de  zidire  şi  întreţinere  a  bisericii  pînă  azi,  mare  şi  frumoasă 
ca  o  catedrală.  După  ce  a  tălmăcit  momentele  din  actul  sfinţirii  bisericii,  îi 
felicită  pe  credincioşi  şi  pe  păstorul  lor  sufletesc  pentru  înnoirea  sfîntului  lor 
locaş,  ca  şi  pentru  dorinţa  şi  hotârîrea  lor  ca  în  viitor  să  o  împodobească  cu 
pictură,  în  care  sens  roagă  pe  bunul  Dumnezeu  să  le  ajute  să  o  ducă  la  bun 
sfîrşit. 

De  asemenea,  şi-a  manifestat  satisfacţia  de  prezenţa  şi  salutul  adus  de 
preotul  reformat  din  localitate,  îndemnîndu-i  pe  toţi  să  trăiască  şi  în  continuare 
în  raporturi  de  bună  înţelegere.  Urează  tuturor  sărbători  fericite  şi  An  Nou 
fericit! 


II.  —  Concerte  de  colinde 

In  legătură  cu  praznicul  Naşterii  Domnului,  ca  în  toţi  anii,  întru  păstrarea 
şi  cultivarea  datinilor  şi  obiceiurilor  de  Crăciun,  în  oraşul  de  reşedinţă  al  Epis¬ 
copiei  Oradiei,  s-au  oferit  credincioşilor  mai  multe  concerte  de  colinde. 

Şirul  lor  l-a  deschis  un  grup  coral  format  din  14  studenţi  de  la  Institutul 
Teologic  Universitar  din  Sibiu,  şi  din  22  de  elevi  de  la  Seminarul  Teologic 
din  Cluj -Napoca,  care  la  vecernia  de  vineri,  21  decembrie  1984,  a  prezentat  în 
Catedrala  episcopală  (Biserica  cu  Lună),  un  program  de  20  colinde,  ascultate 
cu  multă  plăcere. 

In  Eparhia  Oradiei,  grupul  coral  dirijat  de  studentul  Sorin  Antal,  a  mai 
concertat  în  bisericile  din  Mirşid,  Şimleul  Silvaniei  şi  Valcăul  de  Sus. 

Corul  catedralei  şi  corul  bisericii  Sf.  Nicolae  au  dat  cîte  un  foarte  reuşit 
concert  de  colinde:  în  Biserica  cu  Lună,  la  vecernia  de  duminică  23  decembrie  1984; 
în  Paraclisul  de  la  reşedinţa  episcopală,  în  24  decembrie  (Ajun  de  Crăciun)  şi 
în  Biserica  Sf.  Nicolae,  la  vecernia  din  prima  zi  de  Crăciun,  cînd  a  cîntat  şi  corul 
bisericii  din  Oradea-Velenţa,  de  faţă  fiind  un  mare  număr  de  credincioşi  la  fie¬ 
care  concert.  P.  S.  Episcop  Vasile  a  ţinut  de  fiecare  dată  cîte  un  însufleţit  cuvînt 
despre  însemnătatea  colindelor.  De  asemenea,  au  mai  vorbit  despre  frumuseţea 
colindelor  păr.  prot.  Nicolae  Blaga  (23  decembrie)  şi  păr.  Constantin  I.  Olariu 
(25  decembrie). 

A  doua  zi  de  Crăciun,  la  vecernie,  corul  catedralei  a  concertat  la  bise¬ 
rica  din  cartierul  C.  F.  R. 

III.  —  Vizitaţii  canonice  în  Satu  Mare  şi  Cărei 

Potrivit  tradiţiei,  Prea  Sfinţitul  Episcop  Vasile  a  făcut  a  doua  zi  de  Cră¬ 
ciun  o  vizită  pastorală  în  oraşul  Satu  Mare,  unde  a  săvîrşit  Sf.  Liturghie  in 
biserica  Sf.  Arhangheli  Mihail  şi  Gavril,  iar  după-masă  vecernia  în  biserica  cea 
nouă,  ascultînd  în  fiecare  biserică  concerte  de  colinde  oferite  de  corurile  celor 
două  biserici,  o  plăcută  surpriză  oferind  noul  cor  de  la  biserica  cea  nouă,  ini¬ 
ţiat  şi  instituit  cu  pricepere  de  preotul  Vasile  Popa. 

A  treia  zi  de  Crăciun,  ierarhul  a  săvîrşit  Sf.  Liturghie  în  biserica  din  oraşul 
Cărei,  unde  s-a  prezentat  datina  de  Crăciun  Viflaimul  de  către  o  echipă  de 
colindători  din  parohia  Pişcolţ. 

La  fiecare  slujbă,  chiriarhul  a  ţinut  cuvînt  de  învăţătură  şi  despre  rolul 
colindelor  în  viaţa  religioasă  şi  cultural-naţională  a  poporului  român. 

La  Cărei,  s-a  săvîrşit,  cu  acest  prilej,  şi  binecuvîntarea  lucrărilor  de  înnoire 
interioară  a  bisericii,  ierarhul  aducînd  cuvinte  de  laudă  şi  felicitare  credincio¬ 
şilor  şi  preoţilor  lor  pentru  strădania  depusă  şi  pentru  jertfelnicia  de  care  au 
dat  dovadă  pentru  purtarea  de  grijă  a  sfîntului  lor  locaş  de  închinăciune. 


Diacon  Dr.  Teodor  Savu 


Din  viaţa  patriei 

Noutăţi  tehnice: 

—  In  aceste  zile  s-a  pus  în  funcţiune,  în  cadrul  Centrului  teritorial  de  calcul 
electronic  din  Sibiu,  primul  robot  industrial  programabil  —  R.  I.  P.  6,3,  care  urmează 
a  fi  montat  la  întreprinderea  mecanică  Mîrşa,  unde  robotul  va  fi  programat  să 
execute  anumite  operaţii  de  producţie.  Noua  creaţie  tehnică  este  rodul  cola¬ 
borării  între  specialiştii  Centrului  teritorial  de  calcul  din  Sibiu,  un  grup  de 
tehnologi  ai  întreprinderii  mecanice  Mîrşa  şi  cadre  de  specialitate  dintr-o 
serie  de  institute  şi  întreprinderi  bucureştene. 

—  La  întreprinderea  „Flamura  Roşie*4  din  Sibiu  s-a  omologat  recent  o  insta¬ 
laţie  pentru  stabilizat  frecvenţa  la  echipamentele  de  calcul  electronic.  In  condi¬ 
ţiile  fluctuaţiei  frecvenţei  în  sistem,  ceea  ce  creează  dereglări  ale  echipamentelor 
de  calcul  electronic,  instalaţia  pentru  stabilizat  realizată  de  specialiştii  de  la 
„Flaro“  prin  autoutilare,  menţine  o  frecvenţă  constantă  de  50  Hz,  ceea  ce  duce 
la  îmbunătăţirea  coeficientului  de  utilizare  a  echipamentului  de  calcul,  elimină 
deficienţele  din  sistem,  prezintă  siguranţă  în  exploatare,  protejează  băncile  de 
date  etc. 

—  Specialiştii  filialei  Sibiu  a  Centrului  de  cercetare  ştiinţifică  şi  inginerie 
tehnologică  pentru  mecanică  fină  şi  scule  —  au  realizat  două  premiere  tehnice. 
Este  vorba  de  agregatul  de  cîntărit  şi  sortat  ciocanele  pentru  morile  cu  ciocane 
utilizate  în  industria  alimentară.  Aparatul  permite  sortarea  automată  în  20  clase 
de  greutate  a  ciocanelor.  Acelaşi  colectiv  a  realizat  dozatorul  pentru  var  praf 
de  150  kg/oră.  Aparatul  este  destinat  dozării  varului  în  apă  pentru  dedurizare. 

—  Recent  a  fost  dată  în  funcţiune  în  cadrul  atelierului  de  tratamente  ter¬ 
mice  a  întreprinderii  „Independenţa44  Sibiu  noua  instalaţie  de  ionitrurare.  Prin 
utilizarea  acestui  procedeu  modern  se  realizează  scurtarea  duratei  de  tratament 
termo-chimic,  obţinerea  unui  aspect  curat  după  tratament  al  suprafeţelor  tra¬ 
tate,  îmbunătăţirea  caracteristicelor  tehnico-mecanice  precum  şi  creşterea  duratei 
în  exploatare  a  pieselor. 

—  La  întreprinderea  „13  Decembrie44  Sibiu  a  fost  realizat  un  uscător  tunel 
pentru  finisarea  produselor  din  piele.  Utilizarea  acestui  uscător  a  permis  aban¬ 
donarea  procedeului  de  uscare  în  aer  liber,  care  prezenta  o  serie  de  inconve¬ 
niente.  Rezultatul  este  creşterea  calităţii  articolelor  de  marochinărie  din  piele, 
mare  parte  din  ele  destinate  exportului. 

—  întreprinderea  „Hidromecanica44  Braşov  dispune  de  o  nouă  turnătorie  de  pre¬ 
cizie,  echipată  cu  utilaje  moderne  de  înaltă  complexitate.  Primul  produs  turnat 
aici  este  rotorul  compresor  pentru  turbosuflante,  destinate  motoarelor  de  mare 
putere. 

—  In  cei  16  ani  de  existenţă  întreprinderea  braşoveană  de  aeronave  a  făcut 
saltul  de  la  fabricaţia  după  licenţă  la  producţia  după  concepţie  proprie,  reali- 
zînd  în  acest  scurt  timp  peste  1000  de  aeronave  turbopropulsoare,  aeronave- 
şcoală  şi  de  acrobaţie,  aparate  utilitare  pentru  agricultură,  planoare  şi  moto- 
planoare  ale  căror  performanţe  sînt  comparabile  cu  cele  ale  produselor  similare 
realizate  în  ţări  cu  tradiţie  în  industria  aeronautică.  Producţia  de  export  a 
acestei  unităţi  a  sporit  în  ultimii  ani  de  peste  şaăe  ori,  aeronavele  fabricate  la 
Braşov  brăzdează  astăzi  cerul  Franţei,  Angliei,  Australiei,  Americii  Latine  şi 
Africii. 

—  întreprinderea  de  autocamioane  Braşov,  a  dat  în  exploatare  primul  din  cele 
patru  standuri  de  încercare  a  motoarelor  diesel  cu  puteri  mari.  Cele  patru  stan- 

duri,  se  situează,  sub  aspectul  concepţiei  constructive  şi  tehnologice,  la  un  nivel 
de  înaltă  complexitate  tehnică.  Explicaţia:  comanda  regimului  de  funcţionare  a 
motorului  şi  a  ciclului  de  verificări  se  asigură  printr-un  microprocesor. 

—  întreprinderea  de  prospecţiuni  şi  exploatări  geologice  din  Cluj -Napoca 
a  realizat,  în  atelierele  proprii,  o  instalaţie  de  foraj  mixt  (aer  comprimat  sau 
fluid  pentru  foraj  hidraulic).  Cu  această  instalaţie  se  pot  efectua  forări  în  orice 
structură  biologică  la  adîncimi  de  pînă  la  300  metri. 

—  întreprinderea  „Azomureş**  din  Tîrgu  Mureş  a  produs  în  aceste  zile  noi 
tipuri  de  materiale  fotosensibile.  Este  vorba  de  hîrtia  fototehnică  cu  developare 
directă,  utilizată  în  industria  de  prospecţiuni  geologice,  şi  de  filmul  radiografie 
industrial  tip  Gamagraf  G-l  şi  G-3,  care  are  o  largă  întrebuinţare  în  industria 
construcţiilor  de  maşini.  Cu  acestea,  numărul  tipurilor  de  materiale  fotosensi¬ 
bile  fabricate  la  „Azomureş**  a  ajuns  la  54,  din  care  45  sînt  fabricate  exclusiv  pe 
baza  cercetărilor  româneşti  din  ultimii  doi  ani. 

—  La  „Automecanica4*  Mediaş,  între  recentele  produse  asimilate  în  fabrica¬ 
ţie  —  autotrenurile  cu  sarcină  utilă  de  22  tone  pentru  transportul  mărfurilor 
generale  şi  paletizate. 

—  întreprinderea  mecanică  Mîrşa  a  realizat  suplimentar  în  luna  februarie  300 
de  autobasculante  diesel,  35  de  autotrenuri  pentru  mărfuri  generale  şi  60  de 
remorci. 

—  Noile  produse  pregătite  pentru  a  intra  în  acest  an  în  fabricaţie  la  între¬ 
prinderea  mecanică  din  Cugir  se  caracterizează  printr-un  înalt  grad  de  tehnicitate, 
productivitate  ridicată,  consumuri  de  energie  reduse.  Cu  aceste  caracteristici  se 
vor  realiza  opt  noi  tipuri  de  maşini-unelte  pentru  prelucrarea  metalului.  Sectorul 
produselor  electro-casnice  îşi  lărgeşte  gama  cu  două  noi  tipuri  de  maşini  de 
cusut,  trei  maşini  de  spălat  rufe  şi  o  maşină  de  cusut  de  uz  industrial  şi  meş¬ 
teşugăresc. 

—  întreprinderea  „Emailul  Roşu“  Mediaş  exportă  produsele  sale  —  pe  relaţia 
devize  libere  —  în  23  de  ţări,  la  36  de  firme,  între  care  în  Franţa,  R.  F.  Germană, 
S.  U.  A.,  Italia,  Olanda,  Libia. 

—  Microcalculatorul  universal  Felix  M-216  este  unul  din  cele  mai  noi  pro¬ 
duse  care  încorporează  tot  ceea  ce  este  mai  modern  în  momentul  de  faţă  în 
domeniul  componentelor  microelectronicii,  cel  mai  reprezentativ  subansamblu  fiind 
microprocesorul.  Pe  pastila  sa  de  siliciu,  de  pildă,  de  dimensiunea  unei  unghii, 
există  echivalentul  a  30  000  de  porţi  logice.  Noul  microcalculator  nu  mai  mare 
decît  o  maşină  de  scris,  are  o  viteză  de  calcul  de  pînă  la  800  000  instrucţiuni  pe 
secundă  şi  o  memorie  de  un  milion  biţi,  parametrii  ce  întrec  cu  mult  perfor-. 
manţele  calculatoarelor  cu  un  gabarit  de  10 — 12  ori  mai  mare,  care  se  fabricau 
cu  numai  un  deceniu  în  urmă.  Domeniul  de  utilizare  al  noului  microcalculator 
este  foarte  larg:  cercetarea  ştiinţifică,  prelucrarea  datelor,  gestiunea  economică 
a  întreprinderilor,  comanda  roboţilor  industriali,  proiectarea  etc. 

—  La  întreprinderea  de  construcţii  navale  Constanţa  a  început  construcţia  celui 
mai  mare  doc  plutitor  realizat  pînă  acum  în  România,  cu  o  putere  de  20  000  tone- 
forţă  şi  destinat  ridicării  navelor  de  mare  tonaj,  de  pînă  la  65  000  tdw,  în  vederea 
executării  lucrărilor  de  reparaţii  şi  întreţineri.  Docul  are  o  lungime  de  210,6  metri, 
lăţimea  de  45  metri,  iar  înălţimea  la  puntea  de  comandă  de  17  metri.  El  va  intra 
în  dotarea  bazei  de  reparaţii  a  întreprinderii  de  exploatare  a  flotei  maritime 
„NAVROM**  din  portul  Midia. 

—  La  întreprinderea  „Mecanica**  Sibiu  o  nouă  performanţă  tehnică:  finali¬ 
zarea  pregătirii  fabricaţiei  presei  PDF-400,  presă  hidraulică  pentru  decupaj  fin, 
cu  forţă  totală  de  presare  de  400  t.  f.  Presa  asigură  o  mare  eficienţă  economică  şi 
prezintă  cîteva  performanţe  tehnice  deosebite:  grad  ridicat  de  fiabilitate,  produc¬ 
tivitate  superioară,  piesele  rezultate  din  ştanţare  cu  această  presă  nu  mai  nece¬ 
sită  prelucrări  ulterioare,  obţinîndu-se  o  calitate  superioară  a  suprafeţei  ştanţate, 
comparabilă  cu  cea  realizată  prin  rectificare.  Prin  realizarea  acestui  produs  se 
elimină  importul. 

—  Constructorii  navali  din  Galaţi  au  început  zilele  acestea  montajul  pri¬ 
mului  petrolier  de  35  000  tdw.  Noul  petrolier  are  un  grad  ridicat  de  integrare  cu 
echipamente  şi  instalaţii  de  fabricaţie  românească. 

—  Două  noi  tipuri  de  roboţi  industriali,  unul  destinat  lucrărilor  de  vopsito- 
rie  şi  un  altul  manipulator  de  piese  grele  în  atelierele  de  forjă  au  fost  realizate 
în  întreprinderea  timişoreană  „Electrotimiş*1. 

—  întreprinderea  de  confecţii  , .Mondiala*'  din  Satu  Mare  realizează  lunar 
circa  200  de  modele  de  confecţii  pentru  femei  din  care  90  la  sută  se  livrează  la 
export  (R.  F.  G.,  Austria  şi  Italia),  în  perioada  care  a  trecut  din  acest  an  colec-s 
tivul  întreprinderii  a  livrat  fondului  pieţii  confecţii  în  valoare  de  peste  20  mi¬ 
lioane  lei. 

—  La  ora  actuală,  judeţul  Sibiu  dispune  de  o  industrie  puternic  dezvoltată 
care  în  multe  domenii  se  află  la  nivelul  cel  mai  înalt  al  tehnicii  şi  calităţii  pe 
plan  mondial.  Punctăm  cîteva  repere  ale  devenirii  judeţului  Sibiu  în  acest  cin¬ 
cinal: 

In  această  perioadă,  au  fost  puse  în  funcţiune  173  noi  capacităţi  industriale 
şi  agrozootehnice. 

Au  fost  construite  9487  apartamente  din  fondurile  statului  şi  altele  630  din  cele 
ale  populaţiei,  cu  sprijinul  statului. 

Intre  obiectivele  social-culturale  puse  la  dispoziţia  locuitorilor  judeţului, 
în  această  perioadă,  figurează  trei  laboratoare  şcolare,  trei  cămine  culturale,  55 
locuri  în  atelierele  şcolare,  335  locuri  în  grădiniţe,  624  locuri  în  internatele  şco¬ 
lare,  o  staţie  de  salvare,  un  oficiu  poştal  etc. 

Au  fost  aplicate  326  noi  tehnologii;  au  fost  asimilate  în  producţie  (în  dife¬ 
rite  faze)  516  noi  produse,  din  care  227  au  fost  deja  introduse  în  fabricaţie. 

Gradul  de  înnoire  a  producţiei  a  ajuns  la  64,4  la  sută,  cu  8,7  la  sută  peste 
indicele  planificat. 

Dacă  la  începutul  cincinalului  trecut  produsele  complexe  ale  industriilor, 
construcţiei  de  maşini,  electronicii,  mijloacelor  de  transport  şi  chimiei  deţineau 
o  pondere  de  13  la  sută  în  totalul  exporturilor,  în  prezent  această  pondere  este 
de  50  la  sută. 

—  Perspective  ale  cincinalului  1986 — 1990: 

Un  Volum  de  investiţii’  de  peste  190  miliarde  lei  este  alocat  pentru  dez¬ 
voltarea  agriculturii,  pentru  înfăptuirea  programului  de  îmbunătăţiri  funciare 
şi  mecanizarea  complexă  a  lucrărilor  agricole. 

Investiţiile  alocate  pentru  construcţii  de  locuinţe,  învăţămînt,  cultură,  ocro¬ 
tirea  sănătăţii,  educaţie  fizică  şi  sport  vor  însuma  aproape  135  miliarde  lei. 

Ponderea  producţiei  industriale  realizate  în  sisteme  automatizate  şi  meca¬ 
nice  va  creşte  la  70  la  sută  în  1987  şi  la  peste  90  la  sută  în  anul  1990. 

Tot  în  această  perioadă  vor  fi  construite  şi  puse  în  funcţiune  peste  1500  noi 
capacităţi  de  producţie  în  toate  ramurile  economiei  naţionale. 

Printre  marile  obiective  care  se  vor  finaliza  se  numără  canalul  Poarta  Albă 
—  Midia  —  Năvodari  şi  cea  mai  mare  parte  a  canalului  Bucureşti  —  Dunăre. 

Volumul  investiţiilor  prevăzute  se  va  ridica  la  1350 — 1400  miliarde  lei. 

—  Cincinalul  1986 — 1990  va  marca  şi  o  puternică  creştere  a  rolului  ştiinţei 
şi  tehnicii  în  următoarele  direcţii  principale: 

Asigurarea  bazei  de.  materii  prime,  elaborarea  de  materiale  noi,  cu  proprietăţi 
superioare,  prin  metode  metalurgice,  chimice  şi  de  bioinginerie. 

Asigurarea  independenţei  energetice  a  ţării,  direcţie  în  care  vor  fi  amplifi¬ 
cate  cercetările  privind  noile  generaţii  de  reactori  nucleari,  se  vor  perfecţiona 
tehnologiile  pentru  folosirea  surselor  noi  de  energie  (solară,  eoliană,  biomasă, 
ape  geotermale  etc.). 

Dezvoltarea  pe  baze  moderne  a  agriculturii,  pentru  obţinerea  unor  pro¬ 
ducţii  ridicate,  sigure  şi  stabile,  indiferent  de  fluctuaţia  factorilor  climatici. 

Ridicarea  nivelului  tehnic  al  producţiei,  creşterea  în  continuare  a  ponderii  pro¬ 
duselor  cu  performanţe  de  vîrf  pe  plan  mondial,  cercetarea  ştiinţifică  contribuind 
la  accelerarea  procesului  de  automatizare,  electronizare  şi  robotizare  a  pro¬ 
ducţiei. 

Amplificarea  cercetărilor  fundamentale  —  din  domeniul  matematicii,  fizicii, 
chimiei,  biologiei  —  ştiinţa  românească  urmînd  să  asigure  rezerva  de  soluţii 
privind  dezvoltarea  economiei  şi  să  participe  activ  la  progresul  creaţiei  ştiinţifice 
mondiale. 


Comemorări 


HOREA 

28  FEBRUARIE  1785  —  200  DE  AKI  DE  LA  MARTIRIUL  SAU 

„Cine  merge  demn,  sfîrşeşte  înalt “ 

Horea  .  .  .  !  Român,  moţ,  anii  vieţii  lui  50,  erou,  uriaş  erou  al  neamu¬ 
lui  românesc,  trecut  cu  voia  lui  în  legendă.  Spun  cu  voia  lui,  pentru  că 
de  nevoie,  cu  voie  a  făcut  tot  ceea  ce  a  făcut. 

Moţii  . . .  !  Locuitori  autohtoni  ai  Munţilor  Apuseni  din  ţinutul 
Transilvaniei,  născuţi  aici  ,,mai  înainte  de  facerea  lumii  daco-romane“, 
în  această  potcoavă  de  pămînt  din  interiorul  Carpaţilor  numită  în  vremi 
Transilvania  sau  Ţara  de  peste  pădure,  ţinut  care  a  cunoscut  în  volbu- 
roasa  sa  istorie  toate  nenorocirile  posibile,  căzuţi  sub  stăpîniri  străine 
pentru  prea  frumuseţea  lui,  pentru  prea  bogăţia  lui  şi  mai  ales  pentru 
faptul  că  era  aşezat  în  locul  cheie,  un  fel  de  cap  de  pod,  între  Europa 
şi  Orient.  ' 

Cind  la  1683,  turcii  pierdeau  bătălia  sub  zidurile  Vienei,  românii 
nu  se  prea  bucurau  de  schimbarea  stăpînului  şi  nici  ceilalţi  locuitori  ai 
acestui  plai.  Iar  cînd  la  1688  sub  presiunea  trupelor  de  ocupaţie  austrie¬ 
ce,  generalul  Carafa  semna  la  Sibiu  declaraţia  că  ,,De  bună  voie .  . 
renunţă  la  ocrotirea  turcească  în  favoarea  celei  austriece  asupra  teri¬ 
toriului  Transilvaniei,  locuitorii  acestui  pămînt  ştiau  că  libertatea  nu  . 
este  decît  o  iluzie.  încă  nu  sosise  „plinirea  vremii14. 

Cele  afirmate  se  dovedesc  prin  aceea  că,  saşii  din  Braşov  se 
revoltă,  ameninţaţi  fiind  în  drepturi  şi  privilegii  fapt  care  face  ca 
cetatea  Braşovului  să  fie  cucerită  de  armatele  austriece  In  mai  1688. 
Populaţia  de  toate  neamurile  din  Transilvania  doritoare  să  scape  de 
„jugul  de  fier“  al  ocupanţilor  găseşte  prilej  să  se  alăture  revoluţiei 
lui  Francisc  Rakoczi  (1703 — 1711)  care  cu  sprijinul  lui  Ludovic  al 
XlV-lea  al  Franţei  se  ridică  împotriva  habsburgilor  proclamîndu-se  la 
1707  într-o  dietă  la  Tg.  Mureş  principe  al  Transilvaniei,  hotărîre  pe  care 
guvernul  Transilvaniei  din  Sibiu  considerînd-o  fără  temei  legal  o  arde. 

în  anul  1710  Rakoczi  fuge  în  Polonia,  ca  după  nici  un  an  în  mai 
1711,  revoluţia  să  fie  înfrîntă,  iar  Rakoczi  să  pribegească  undeva  pe 
malul  mării  de  Marmara,  pe  unde  moare  în  jurul  anului  1735. 

Zbuciumată  a  mai  fost  viaţa  poporului  român  în  Transilvania, 
toată  suflarea  românească  a  fost  zbuciumată,  dar  parcă  în  Transilvania 
a  fost  îndoit  de  grea,  atît  din  punct  de  vedere  politic  şi  economic, 
a  agentului  fiscal,  a  generalului  împărătesc  cît  şi  a  călugărului  iezuit. 
Considerînd  că  principatul  Transilvaniei  nu  poate  fi  alipit  tronului 

împărătesc  decît,  şi  cu  ajutorul  unor  legături  sufleteşti,  s-a  încercat  cu 
ademeniri  (şi  în  parte  s-a  reuşit)  ca  la  anul  1700,  prin  vlădica  Atanasie 
Anghel,  de  la  Alba  Iulia,  un  fel  de  aşa  zisă  unire  cu  Roma,  în  cre¬ 
dinţă,  în  schimbul  unor  avantaje  ca:  preoţii  ce  vor  primi  unirea 
să  fie  scutiţi  de  corvezi,  dijme  şi  de  iobăgie. 

Sărac  popor  român,  pe  lîngă  că,  era  călcat  în  picioare  de  străini, 
afară  de  moarte,  îl  mai  lovise  şi  în  credinţa' cu  care  s-a  născut.  Născut  de 
la  început  creştin  şi  ortodox,  venise  acum  un  imperiu  şi  din  tot  ce-i 
mai  rămăsese  întreg,  credinţa  străbunilor,  a  trebuit  să  dea  vamă  şi  din 
aceasta.  Au  acceptat  unii  în  anumite  condiţii  această  silită  unire,  ca 
să  poată  supravieţui  şi  cu  nădejdea  unei  zile  de  întoarcere,  zi  care  va 
veni  doar  după  200  de  ani,  cînd  pe  acest  pămînt  încercat  şi  binecuvîn- 
tat  nu  mai  era  nici  o  stăpînire  străină  ci  stâpînirea  stăpînilor  adevăraţi. 

Două  sute  de  ani . . . !  Cîte  vise  de  libertate!  Cîte  jertfe!  Cît  sînge 
vărsat!  Cită  luptă! 

1744.  Visarion  Sarai  înflăcăra  poporul  de  la  Dobra  pînă  la  Sibiu 
să-şi  ţină  legea  şi  pravila  cea  veche  românească,  să  nu  se  vremelni- 
cească  cu  amăgiri  străine  de  lege  şi  pravilă.  Preoţi  ca  Nicolae  din  Balomir, 
Nicodim  şi  Ioan  din  Aciliu  ajung  la  Ţarina  Elisabeta  a  Rusiei  rugînd-o  să 
intervină  la  Curtea  din  Viena  în  interesul  ortodocşilor  persecutaţi  din 
Transilvania. 

1759.  Sofronie  de  la  Cioara,  călugărul  care  se  intitula  „Vicar  al 
Sfîntului  Sinod  din  Carloviţ“  ţine  un  sinod  la  Alba  Iulia  în  februarie 
1761,  în  care  cere  organizarea  Episcopiei  ortodoxe  şi  slobozenia  din  tem¬ 
niţă  al  celor  ce  au  luptat  eroic  în  apărarea  credinţei,  afirmînd  exis¬ 
tenţa  nezdruncinată  a  Bisericii  Ortodoxe  şi  a  credincioşilor  ortodocşi 
pe  care  timp  de  mai  bine  de  o  jumătate  de  secol,  imperiul  se  încăpăţîna  a 
o  declara  „inexistentă4*.  Atît  de  „inexistentă44  era,  că  împărăteasa  Maria 
Tereza  a  trimis  pe  generalul  Bukow  care  a  dărîmat  cu  tunurile  sute  de 
biserici,  mănăstiri  şi  schituri  „inexistente14  după  raportul  împărăţiei. 
Români,  credincioşi,  preoţi  închişi  pentru  credinţă  în  temniţele  de  la 
Kufstein,  ca  Oprea  Miclăuş,  Moise  Măcinic  din  Sibiel,  Ioanăş  din  Galeş 
şi  atîţia  alţii  numai  de  ceruri  ştiuţi. 

Pînă  în  secolul  al  XVIII-lea  locuitorii  Munţilor  Apuseni  erau 
încă  ţărani  liberi,  dar  după  declararea  acestui  teritoriu  ca  domeniu 
al  statului  împărătesc  starea  ţăranilor  căzuse  în  treapta  iobăgiei.  Des¬ 
puiaţi  de  drepturile  cele  mai  elementare  erau  obligaţi  în  acelaşi  timp  la 
corvoadă  cu  toţi  ai  casei,  cîte  şase  zile  pe  săptămînă. 

In  l'jjfil  dreptul  cîrciumăritului  care  pînă  atunci  îl  exercitau  co¬ 
munele,  a  rost  luat  de  la  ţărani  şi  dat  în  arendă  căpitanului  Ioan  Aron 
(fratele  episcopului  Aron)  pe  12.000  de  florini,  care  neputîndu-i  plăti,  i 
s-a  luat  şi  s-a  dat  unor  armeni  care  punînd  monopol  pe  acest  drept, 
încasau  de  la  locuitorii  ţinuturilor  taxe  pe  toate  băuturile.  Cu  ocazia  tîr- 
gului  de  ţară  din  Cîmpeni  în  mai  1782  moţii  opriţi  din  drepturile  lor 
se  revoltă  şi  sparg  buţile  cu  băuturi  ale  armenilor.  Acesta  a  fost  înce¬ 
putul,  preludiul  răscoalei. 

Surda  mîndrie  dintre  autorităţile  militare  austriece  şi  administra¬ 
ţia  civilă  de  pe  acest  teritoriu,  a  contribuit  şi  ea  la  izbucnirea  răs- 

coalei.  Abuzurile  funcţionarilor  de  pe  domeniul  Zlatnei  asupra  ioba¬ 
gilor  care  erau  consideraţi  iobagi  ai  statului  i-au  obligat  pe  aceştia  să 
trimită  o  delegaţie  la  guvernul  transilvănean  din  Sibiu  cu  plîngeri  de 
aceste  abuzuri.  Rezultatul?  Condamnaţi  la  12  bastoane,  fapt  care  deter¬ 
mină  pe  români  să  se  adreseze  printr-o  delegaţie,  Curţii  imperiale  din 
Viena. 

Acum,  şi  aşa,  apare  Horea,  din  comuna  Rîul  Mare,  după  numele 
adevărat,  Vasile  Nicola  Urs  născut  în  Albac  pe  la  1730,  căsătorit  cu 
Ilina  cu  care  are  doi  copii  Ioan  —  1765  şi  Luca  —  1768,  primul  căpitan 
în  răscoală  iar  după,  refugiat  în  Banat;  şi  Luca  care  va  trăi  în  Maierii 
Sibiului,  unde  se  spune  că  ar  fi  răposat  în  jurul  anului  1839.  Soţia  Ilina 
îşi  pierde  urma  pe  undeva  prin  ţinutul  Bihorului.  Aşa  apare  deci  Horea, 
care  pleacă  în  1779  la  Viena  să  ceară  dreptate  pentru  moţi,  plîngere  care 
este  trimisă  guvernului  transilvănean  şi  rămasă  fără  rezultat.  în  anii 
1780,  1782  şi  1783  Horea  mai  pleacă  tot  de  atîtea  ori  la  împăratul  de  la 
Viena  şi  tot  de  atîtea  ori  se  ordonă  guvernului  transilvănean  să  dispună 
încetarea  persecuţiilor,  ilegalităţilor  şi  abuzurilor  asupra  iobagilor  iar  cei 
întemniţaţi  să  fie  eliberaţi.  Sosit  acasă  Horea,  trimite  pe  Cloşca  la 
Sibiu  cu  rezoluţiile  împărăteşti,  rezoluţii  care  ca  întotdeauna  nu  sînt 
luate  în  seamă. 

La  începutul  anului  1784,  românii  iobagi  află  că  începe  o  con¬ 
scripţie  militară  la  Alba  Iulia  iar  cei  ce  se  înscriu  în  regimentele  gră¬ 
nicereşti  scapă  de  iobăgie,  fapt  care,  face  ca  să  se  înscrie  aproape  81  de 
sate.  Administraţia  speriată  că  rămîne  fără  oameni  de  lucru  cere  gu¬ 
vernului  transilvănean  să  intervină  la  Curte  pentru  suspendarea  înscrie¬ 
rii.  Curtea  aprobă,  dar  moral  era  deja  prea  tîrziu.  Mirajul  libertăţii 
care  apare  pentru  întîia  oară  masiv,  după  atîtea  silnicii  şi  nevoi,  arăta 
iobagilor  că  a  sosit  ceasul  de  preţ  dintre  cazne  cînd  cugetul  străpunge 
timpul  cătînd  lacom  spre  viitorime. 

Răscoala  era  ca  şi  începută. 

Adunarea  de  la  biserica  din  Mesteacăn,  unde  Crişan  transmite 
ordinele  lui  Horea,  cum  că,  mişcarea  e  „cu  voia  împăratului"  dovadă 
crucea  aurită  primită  de  la  împărat  iar  a  doua  zi  incidentul  de  la  Cu- 
rechi,  face  ca  flăcările  răscoalei  să  izbucnească  vertiginos  şi  în  cîteva 
zile  tot  Zarandul  ajunge  sub  comanda  lui  Crişan.  La  5  noiembrie  Horea 
împreună  cu  Cloşca  şi  Crişan  ocupă  Cîmpenii,  Abrudul,  Roşia,  revolta 
extinzîndu-se  fulgerător  în  Comitatul  Clujului,  Sibiului,  Ţara  Haţegului 
şi  pe  Mureş  în  jos  pînă  în  Comitatul  Aradului.  Repeziciunea  cu  care  a 
cuprins  toate  ţinuturile  dovedeşte  setea  de  libertate  a  iobagily  din  acest 
„Fundus  regius". 

Ultimatumul  dat  de  Horea,  Devei,  dezvăluie  pentru  prima  dată 
aproape  surprinzător  şi  dureros  de  plăcut  din  partea  acestui  moţ  isteţ 
care  va  declara  mai  tîrziu  că  nu  ştie  carte,  ideile  sale  politice  şi  so¬ 
ciale  care  defineau  ţelurile  naţionale  şi  sociale  ale  răscoalei. 

Desfiinţarea  iobăgiei,  desfiinţarea  calităţii  de  nobil,  împărţirea  mo¬ 
şiilor,  impozite  plătite  şi  de  nobili  la  fel  ca  iobagii . . .  etc. 

Surprinse  total  nepregătite,  autorităţile  atît  militare  cît  şi  civile 
din  administraţie,  reuşesc  prin  dibăcie  să  încheie  prin  Lt.  col.  Schultz 

şi  Cloşca  un  armistiţiu  de  opt  zile,  fără  să-şi  dea  seama  prea  neexperi¬ 
mentaţii  răsculaţi  că  astfel  se  pecetluia  soarta  răscoalei,  permiţîndu-le 
astfel  autorităţilor  militare  şi  civile  să-şi  organizeze  forţele.  Răsculaţii 
cîştigă  totuşi  cîteva  bătălii  la  Rîmeţ,  Brad,  Lupşa  dar  pierd  lupta  de  la 
Mihăileni  şi  la  7  decembrie  1784,  armata  austriacă  cucereşte  Zarandul, 
apoi  Cîmpenii. 

Răscoala  este  înfrîntă.  Horea  îşi  dă  seama  şi  la  14  decembrie  tri¬ 
mite  oamenii  acasă  iar  el  împreună  cu  Cloşca  se  ascund  în  munţi,  în 
pădurea  Scorocetului,  după  unele  păreri  probabil  cu  gîndul  de  a  mai 
merge  odată  la  Viena. 

La  27  decembrie,  datorită  unor  ţărani  din  Albac,  iobagi  şi  ei  păzi¬ 
tori  de  pădure,  care  de  voie  de  nevoie,  de  frica  ameninţărilor,  a  amăgi¬ 
rilor  şi  promisiunilor  autorităţilor  prind  pe  Horea  şi  Cloşca  şi-i  predă 
autorităţilor.  Ce  urmează?  întemniţare,  interogatoriu,  aşa  zisul  proces, 
condamnarea  şi  martiriul. 

Despre  răscoala  ţăranilor  din  anul  1784,  din  Munţii  Apuseni,  presa 
vremii  europene  a  semnalat  aspectele  şi  pro  şi  contra,  despre  conjunc¬ 
tura  istorică  de  atunci,  despre  idealurile  şi  starea  neamului  nostru 
românesc,  de  ce  n-a  reuşit  răscoala?,  dacă  ar  fi  fost  altul  sfîrşitul  răs¬ 
coalei  dacă  ar  fi  început  în  primăvara  anului  1785,  cît  a  folosit  iobagilor 
această  răscoală?  care  a  fost  preţul  jertfelor?,  dacă  a  fost  sau  nu  un  proces 
în  înţelesul  juridic  al  cuvîntului?  dacă  procedura  a  fost  sau  nu  corectă 
şi  încă  despre  multe  altele  s-a  vorbit,  s-a  scris  de  200  de  ani  şi  se  va 
mai  vorbi  şi  scrie  atîta  timp  cît  pe  acest  pămînt  va  vieţui  suflet  româ¬ 
nesc. 

Acum  şi  aici,  aş  dori  să  mă  opresc,  după  putinţă,  asupra  caracte¬ 
rului  acestui  conducător  de  revoltaţi,  căzut,  şi  rămas  în  istorie  ca  un 
uriaş  al  timpurilor  lui.  Se  poate  spune  şi  despre  el  că  „a  fost  unul  din 
acei  oameni  pe  care  Providenţa  îi  trimite  unei  naţiuni  cînd  vrea  să-i  dea 
splendoare"  şi  se  mai  spune  că:  „Unii  cînd  cad,  cad  în  sus"  şi  din  nea¬ 
mul  nostru  el  a  fost  după  Decebal  al  doilea,  şi  sus  a  rămas. 

„Pasul  cel  mai  greu  e  pasul  de  la  uşă".  Horea  l-a  făcut  conştient  de 
ambele  alternative.  Şi  l-a  făcut  cinstit.  După  patru  vizite  la  împăratul  şi 
epuizînd  toate  posibilităţile  paşnice  de  rezolvare  a  problemei  ioba¬ 
gilor,  era  logic  să  păşească  pe  calea  armelor.  A  avut  curajul  s-o  facă. 
Dacă  a  zis  sau  nu  împăratul  de  la  Viena  la  cererea  lui  Horea  de 
ştergere  a  iobăgiei  „Thuth  —  Ihr  das"  „faceţi  voi  aceasta",  încu- 
rajîndu-1  în  felul  acesta  pe  Horea*  specialiştii  în  scotocirea  documentelor 
din  arhive  vor  descoperi  sau  nu  adevărul.  Horea  însă,  a  înţeles  că  altă 
alternativă  nu  este  decît  lupta.  Declarînd  mulţimii  că  tot  ce  se  face,  cu 
ştirea  şi  voia  împăratului  se  face,  se  poate  să  fi  fost  strategia  lui. 

Iosif  al  II-lea  publică  la  31  noiembrie  1784  amnistia  generală. 
Horea  refuză  şi  spune:  „N-am  nevoie  de  mila  împărătească,  voi  linişti 
poporul  cînd  vor  fi  eliberaţi  cei  arestaţi  şi  închişi  la  Galda  şi  Zlatna 
şi  se  uşurează  contribuţiile,  taxele  şi  alte  dări",  atitudine  demnă  de  un 
conducător.  La  scrisoarea  sublocotenentului  Hoffman  scrisă  în  limba 
valahă  unde  semnează  sub  semnătura  de  Petre  Lup,  invitîndu-1  pe 
Horea  la  Cîmpeni  cu  gîndul  ascuns  de  a-1  prinde,  Horea  răspunde: 
„Dumnezeu  prea  Sfîntul  să  se  milostivească  de  poporul  Său  şi  să 

dăruiască  ţării  noastre  pace,  pe  care  domnii  foarte  uşor  ar  putea-o  să 
o  infăptuiască  dacă  ar  voi,  fiindcă  noi  nu  cerem  lucruri  ce  nu  s-ar  putea 
da“,  răspuns  simplu,  concis,  doritor  .de  pace,  sinceritate,  suflet  de 
om  valah  în  continuă  frămîntare  şi  mişcare  care  încearcă  să  găsească 
o  leacă  de  odihnă  prin  devotament  şi  încercare  de  a  gîndi  înalt. 

De  Episcopul  Ghedeon  Nichitici,  venit  de  curind  în  Transilvania, 
1  iulie  1784 — 20  noiembrie  1788,  (înmormîntat  în  biserica  ,, Cuvioasa 
Paraschiva44  din  Răşinari)  a  încercat  să  se  apropie  chemîndu-1  printr-o 
scrisoare  in  mijlocul  credincioşilor  „...îl  aşteptăm  cu  cea  mai  mare 
evlavie  ca  pe  un  părinte  al  nostru44.  N-a  venit  pentru  că  Episcopul  Nichi¬ 
tici  era  un  străin  de  noi,  n-a  înţeles  sensul  naţional  al  răscoalei,  el 
depindea  de  autorităţile  care  l-au  trimis  şi  instalat  aici  şi  deci,  depin¬ 
dea  de  ele.  Faptul  că  nu  a  înţeles  şi  nici  nu  a  pătruns  sensul  social  al  răs¬ 
coalei  ca  şi  faptul  că  nu  era  de-al  nostru,  din  casa  şi  neamul  nostru, 
atitudinea  lui  în  conjunctura  istorică  de  atunci  nu  era  surprinzătoare. 
Dar  dacă  atunci  episcop  ar  fi  fost  unul  din  fiii  iobagilor  din  Ţara  Zaran- 
dului?  poate  că  altul  ar  fi  fost  sfîrşitul  răscoalei. 

„O  luptă  nu  e  pierdută  decît  atunci  cînd  se  termină14  şi  pentru 
Horea  lupta  era  terminată.  Cu  toate  că  parcă  îţi  lasă  impresia  că  mai 
nădăjduia  într-o  şansă  pe  care  nu  se  putea  bizui,  probabil  pe  împărat,  fără 
să  ştie  că  deja  acest  împărat  dispusese  deja  contelui  Antoniu  Iankovich 
sentinţa  celor  trei  capi  ai  răscoalei,  fapt  care,  pe  lingă  altele  bineîn¬ 
ţeles,  îl  face  să  nege  şi  să  nu  recunoască  nimic  din  cele  119  întrebări 
puse  la  interogatoriu.  „De  ce  să  mă  acuz  dacă  nu  mă  ştiu  vinovat  cu 
nimic“.  Aceeaşi  atitudine  o  ia  şi  Cloşca,  în  înţelegere  cu  Horea,  putîn- 
du-se  sfătui  înainte  de  a  fi  prinşi  şi  să  se  înţeleagă  asupra  a  ceea  ce 
va  trebui  să  răspundă  dacă  vor  fi  prinşi.  Excepţie  face  doar  Crişan 
care  nu  plecase  cu  ei  în  munţi  şi  astfel  nu  a  avut  cum  să  cunoască  ati¬ 
tudinea  celor  doi,  lucru  care  îl  face  să  recunoască  participarea  la  răs¬ 
coală  iar  pe  Horea,  conducătorul  ei.  Se  sinucide  în  celulă  cu  noj iţele  de 
la  opinci,  curaj  care  nu-1  scuteşte  de  executarea  sentinţei  de  tragere  pe 
roată  mort  fiind,  destruncherea  capului  de  trup,  despicarea  corpului  în 
patru  şi  trimis  în  satele  apusenilor. 

Caracterul  lui  Horea,  în  special,  şi  al  lui  Cloşca  de  altfel,  reiese 
pregnant  în  evidenţă  din  toate  atitudinile  lui,  dar  în  special  din  testa¬ 
mentul  scris  de  preotul  Raţiu  din  Alba  Iulia,  preot  care-i  va  da  ultima 
împărtăşanie  „acolo,  pe  Dealul  Furcilor,  în  faţa  a  2515  ţărani,  aduşi  la 
Alba  Iulia  din  419  comune  spre  luare  aminte  şi  înspăimîntare44. 

„Horea  Vasile  porecla,  Nicola  Urs.  Anii  vieţii  54,  muierea  Ilina, 
fecior,  Ioan,  14  ani,  Luca  6  ani.  La  alte  cele  nu  ştie  nimic44. 

Pe  oamenii  care  l-au  prins  —  îi  dă  cu  numele  —  îi  iartă  din  toată 
inima.  Măreţ  sentiment  şi  profund  creştinesc.  Se  gîndeşte  la  familie, 
ascunzînd  adevărata  vîrstă  a  copiilor  înscriindu-i  în  testament  cu  o 
vîrstă  mai  mică  decît  cea  reală  pentru  a-i  scăpa  de  urmărire  şi  con¬ 
secinţe,  apoi  ia  atitudine  de  mare  bărbat  şi  conştient  de  tot  viitorul,  lăsînd 
pentru  posteritate  numele  trădătorilor.  Parcă  ştia  că  numele  trădători¬ 
lor  totdeauna  trebuie  să  rămînă  în  istorie,  parcă  ştia  că  aceasta  este  o 
lege  nescrisă,  şi,  bine  a  ştiut,  ce  a  ştiut.  Ca  un  adevărat  conducător  omite 
din  testament  numele  celui  de  al  7-lea  bărbat  care  l-a  trădat,  Gheorghe 

Nicula,  din  familia  lui,  nu  trebuie  să  rămînă  în  lume  şi  să  se  ştie  în 
viitor  că  din  familia  lui  era  un  trădător.  Cloşca,  îmbărbătat  de  Horea 
prinde  şi  el  în  testament  în  ultima  dispoziţie  „ce  am  la  Bîrluţiu  Sîntion 
din  Mogoş,  las  la  Popa  Vasile  să  mă  pomenească4*. 

Cu  astfel  de  sentimente  au  pornit  cei  doi  căpitani  în  dimineaţa  zilei 
de  28  februarie  1785  pe  podiumul  supliciului,  condamnaţi  potrivit  codului 
terezian,  pentru  tîlhărie,  la  cea  mai  grea  osîndă  dată  numai  tîlharilor, 
prin  frîngerea  cu  roata.  Decapitaţi,  apoi  spintecaţi  în  patru  şi  împrăş¬ 
tiaţi  prin  satele  şi  comunele  apusenilor  pe  unde  a  avut  loc  răscoala  iar 
măruntaiele  potrivit  sentinţei,  îngropate  acolo  sub  locul  supliciului  cu 
inimă  cu  tot,  acolo  pe  Dealul  Furcilor. 

La  6  iunie  1785  Iancovich  înaintează  raportul  împăratului  care  cu¬ 
prinde  cauzele  răscoalei,  măsuri  de  îndreptare  şi  altele.  La  22  august 
1785  împăratul  Iosif  al  II-lea  dă  Patenta  pentru  desfiinţarea  iobăgiei  în 
Transilvana  ca  numai  după  5  ani  fărăs8  zile  în  1790,  20  februarie  să 
treacă  în  nefiinţă,  iar  iobagul  Horea  să  intre  în  legendă  nemurindu-se 
cu  toate  ale  lui  avute,  curaj,  demnitate,  îndrăzneală,  aptitudini  de  con¬ 
ducător  care  ştia  ce  vrea  şi  hotărît  să  meargă  pînă  la  capăt. 

A  rămas  pe  undeva  suspiciunea,  părerea,  că  Iosif  al  II-lea  ar  fi 
ştiut  de  răscoală  şi  că  l-ar  fi  încurajat  pe  Horea  în  ultima  lui  vizită 
la  Viena  cînd  a  rămas  acolo  de  la  Crăciun  şi  pînă  la  Paşti.  S-ar  putea 
să  fie  adevărat  sau  neadevărat,  incertitudine  peste  care  s-a  aşternut 
acel  praf  de  taină,  cum  tot  aşa  de  nepătruns  şi  tainic  a  rămas  şi  acel  per¬ 
sonaj,  căpitan  cu  chiviră  roşie  din  timpul  revoltei  din  apropierea  lui 
Horea,  încins  cu  sabie  ungurească  şi  pistoale,  înalt,  brunet,  cam  la 
50  de  ani  şi  care  potrivit  martorului  Petruţa  Toma  „poruncea  în  locul 
lui  Horea44. 

Important  este  că  jertfa  răsculaţilor  n-a  fost  zadarnică.  Spuneam 
că  „pasul  de  la  uşă  e  cel  mai  greu44  şi  acest  pas  l-a  făcut  Horea,  n-a  fost 
mare,  a  fost  uriaş  şi  apăsat. 

„Cei  încătuşaţi  nu  aud  decît  zvonul  libertăţii44  iar  acum  l-au  avut 
în  mîini,  nu  se  mai  putea  da  înapoi.  Niciodată  nu  s-a  simţit  poporul 
„una44  pînă  atunci,  ca  atunci,  decît  poate  alături  de  Decebal. 

A  trebuit  să  treacă  mai  mult  de  o  jumătate  de  veac  pînă  a  apărut 
Iancu,  cînd  iar  s-au  ridicat  vijelios  moţii  şi-au  scuturat  istoria.  Tran¬ 
silvania  era  o  piatră  prea  scumpă  la  coroana  imperiului. 

1859  . . .  !  Ce  vis  . . .  anul  nădejdilor  de  a  te  uni  cu  fraţii  tăi.  1877  — 
Independenţa  ţărilor  române,  război  la  care  participaseră  şi  cătane  tran¬ 
silvănene  din  armata  împărătească.  Acolo  „Hora  Unirii44.  Aici  „Deş- 
teaptă-te  române44.  Noi  care  de  veacuri  am  fost  obligaţi  de  soartă  şi  de 
stăpîn  să  stăm  cu  „vorba-n  cerul  gurii  răstignită44,  noi  care  datorită 
asprilor  stăpîni  am  rămas  mai  înceţi,  mai  tăcuţi,  mai  cumpăniţi,  mai 
încăpăţînaţi  decît  ceilalţi  fraţi  ai  noştri,  dar  obiectivi,  cerceteze  cine 
vrea  istoria  oamenilor  acestor  plaiuri  şi  va  vedea  că  locuitorii  acestui 
tărîm,  după  veacuri  de  tăcere  şi  obidă  nici  nu  puteau  fi  altfel,  şi, 
totuşi,  au  izbucnit  dintr-o  dată  după  îndelungi  pregătiri,  de  lupte,  şi 
de  aşteptări  şi  de  martiri  semănaţi  pe  tot  pămîntul  Transilvaniei,  au 
izbucnit  în  1918  cu  zguduitorul  „Deşteaptă-te  române44  într-o  roată  cu 

toată  ţara  şi  toţi  fraţii  şi-n  sunetul  de  mai  tîrziu  a  marşului  soldaţi¬ 
lor:  Treceţi  batalioane  române  Carpaţii; 

La  arme,  cu  frunze  şi  flori 
Ne-aşteaptă  izbînda,  ne-aşteaptă  şi  fraţii 
Cu  inima  la  trecători 


Şi  au  învins,  pentru  vecii  vecilor.  Străine  vreri  au  mai  încercat  o 
destrunchere,  dar  întregul  a  rămas  întreg.  Nici  nu  se  putea  altfel. 

Acum,  la  2000  de  ani  de  la  martiriul  căpitanului  Horea,  rostim  parastas 
şi  rugăciune  pentru  el,  pentru  ei,  pentru  toţi  cei  căzuţi,  jertfa  idealului 
de  unire  şi  libertate,  pentru  C£i  ce  au  luptat  şi  au  nădăjduit  în  el,  pen¬ 
tru  cei  ce  au  fost  siguri  de  acest  ideal,  preoţi,  căpitani,  ţărani,  iobagi, 
soldaţi  cunoscuţi  şi  necunoscuţi  şi  după  creştinescul  exemplu  al  căpitanu¬ 
lui  Horea  rostim  rugăciune  de  iertare  şi  pentru  aceia  care  n-au  putut 
pătrunde  la  vremea  lor  marele  mesaj  social  al  dorinţelor  de  libertate. 

Iar  celor  dintîi  cuvine-se  „Veşnica  lor  pomenire,  din  neam  în 
neam".  în  vecii  vecilor. 

Arhid.  Dumitru  Dan 
Consilier 

225  DE  ANI  DE  LA  MIŞCAREA  POPULARA 
CONDUSA  DE  CUVIOSUL  SOFRONIE  DE  LA  CIOARA  (1759—1761) 

S-au  împlinit  de  curînd  două  secole  de  la  marea  revoluţie  populară  con¬ 
dusă  de  Horia,  Cloşca  şi  Crişan,  moment  de  extraordinară  importanţă  în  lupta 
poporului  român  pentru  dreptate  socială  şi  eliberare  naţională  ce  a  marcat  în 
istoria  României  zorii  vremurilor  moderne. 

Departe  însă  de  a  fi  un  eveniment  izolat,  o  izbucnire  spontană,  revoluţia 
populară  de  la  1784  reprezintă  momentul  culminant  al  unui  lung  şir  de  mişcări 
populare  cu  caracter  social,  naţional  şi  ortodox,  desfăşurate  sub  diferite  forme 
in  Transilvania  în  întreg  secolul  al  XVIII-lea.  Intre  toate  aceste  momente  pre¬ 
gătitoare  şi  prefiguratoare  locul  principal  prin  amploarea  fără  precedent  şi 
profunzimea  semnificaţiilor  îl  deţine  incontestabil  marea  mişcare  populară  condusă 
de  ieromonahul  Sfînt  Sofronie  de  la  Cioara  între  anii  1759 — 1761,  de  la  care 
se  împlinesc  tot  în  acest  an  —  anul  aniversării  bicentenarului  Horea  —  225  de 
ani,  prilej  care  ne  îndeamnă  la  o  mai  stăruitoare  rememorare  şi  actualizare  şi 
a  acestui  eveniment  din  istoria  atît  a  Patriei  cît  şi  a  Bisericii  noastre  ortodoxe 
strămoşeşti. 

Cauzalităţile  profunde  ale  tuturor  acestor  mişcări  se  înrădăcinează  în  agra¬ 
varea  în  această  epocă  a  crizei  inexorabile  a  orînduirii  feudale  dominante  pe 
atunci  în  întreaga  Europă,  iar  cele  directe  sau  apropiate  sînt  legate  de  schim¬ 
bările  social-economice  şi  politice  produse  în  Transilvania  prin  intrarea  între 
1686 — 1699  (pacea  de  la  Karlovitz)  a  principatului  ardelean  aflat  de  la  1526  sub 
Suzeranitate  otomană,  sub  dominaţia  Imperiului  habsburgic,  de  înlocuirea  „jugu¬ 
lui  de  lemn"  turcesc  cu  cel  „de  fier"  austriac;  schimbare  responsabilă  nemij¬ 
locit  de  intensificarea  fără  precedent  a  triplei  opresiuni:  sociale,  naţionale  şi 
religioase,  suferite  de  poporul  român  în  propria  lui  ţară.  „Diploma  leopoldină" 
din  dec.  1691,  noua  „constituţie"  a  Transilvaniei  confirmă  vechile  instituţii  şi 
drepturi  ale  celor  trei  naţiuni  privilegiate  şi  dura  legislaţia  feudală  a  ţării  (Tri¬ 
partitul  lui  Verbbczi;  Aprobatae  şi  Compilatae  Constitutiones)  şi  recunoaşte 
numai  cele  patru  religii  „recepte"  (catolică,  calvină,  luterană  şi  unitariană),  elimi- 
nînd  astfel  din  viaţa  publică  majoritatea  absolută  a  locuitorilor  Transilvaniei: 
românii  ortodocşi. 

Imperiul  însă  a  eludat  şi  depăşit  sistematic  îngrădirile  constituţionale  vizînd 
autonomia  locală,  ale  Diplomei,  accentuînd  riguros  dependenţa  principatului  direct 
de  Curtea  Imperială  vieneză.  Guvernul  este  redus  la  rolul  de  organ  executiv  al  pu¬ 
terii  centrale  cu  atribuţii  pur  administrative.  Deasupra  lui  se  ridică  Cancelaria 
aulică  a  Transilvaniei  din  Viena  prin  care  conducerea  ţării  este  deplasată  în 
însăşi  capitala  imperiului.  Tezauriatul,  organele  fiscale  sînt  supuse  Cancelariei 
aulice.  Puterea  militară  este  strict  centralizată,  întreaga  armată  din  Transilvania, 
imperială  şi  locală,  este  pusă  sub  comanda  unică  a  unui  general  imperial  dependent 
nu  de  guvernul  Transilvaniei  ci  direct  de  Consiliul  aulic  de  război.  Transilvania 
devine  astfel  victima  unicei  de  fapt  „naţiuni"  nobiliare  locale,  şi  a  celor  trei  crainici 
ai  regimului  imperial  habsburgic:  armata,  funcţionărimea  şi  biserica  romano- 
catolică.  In  conglomeratul  heterogen  de  popoare  şi  confesiuni  reprezentat  de  Imperiu, 
elementele  de  coeziune  erau:  dinastia,  absolutismul  monarhic,  forţa  militară,  admi¬ 
nistraţia,  iar  pe  plan  spiritual,  catolicismul,  instrument  politic  de  dominaţie  şi 
unificare,  suplinind  măcar  aşa  lipsa  lui  de  unitate  naţională  (vezi  D.  Prodan, 
Supplex  libellus  valachorum,  ed.  II,  Bucureşti,  1967,  p.  114 — 117;  Şt.  Pascu,  Reuo- 
luţia  populară  de  sub  conducerea  lui  Horea ,  Bucureşti ,  1984,  p.  85 — 104). 

Semnificativă  este  în  acest  sens  pătrunzătoarea  observaţie  a  lui  Mihail  Emi- 
nescu:  „Austria  există  prin  discordia  popoarelor  sale.  Pentru  a  le  ţine  veşnic 
lipite  şi  veşnic  în  discordie,  ea  are  nevoie  de  un  element  internaţional,  fără  patrie 
proprie,  fără  naţionalitate,  fără  limbă,  de  un  element  care  să  fie  acasă  în  Tirol 
ca  şi  în  Boemia,  în  Galiţia  ca  şi  în  Transilvania.  Acest  om  pur  cosmopolit  „per 
excellentiam"  a  fost  pentru  ambiţioasa  casă  (austriacă)  preotul  catolic.  Ne  mai  avînd 
familie,  căci  era  neînsurat,  nemaiavînd  limbă,  căci  limba  sa  era  o  limbă  moartă 
(latina),  nemaiavînd  patrie,  căci  patria  sa  este  acolo  unde  îl  trimite  „ecclesia", 
neavînd  rege  căci  regele  său  este  „pontifex  maximus"  (papa),  acest  element  încerca 
să  unifice  Austria  prin  religie"  (apud.  Şt.  Pascu,  op.  cit .  94).  Aşadar  catolicismul  a 
fost  folosit  de  la  început,  alături  de  armată  şi  administraţie,  ca  instrument  pen¬ 
tru  consolidarea  poziţiilor  politice  imperiale  în  Transilvania. 

Raporturile  religioase  din  principatul  transilvan  erau  însă  net  în  defavoarea 
catolicismului;  naţiunile  politice  erau  majoritar  protestante.  Atragerea  românilor, 
toleraţi  ca  naţiune  şi  religie,  putea  schimba  raportul  de  forţe  în  Transilvania,  rea- 
lizînd  preponderenţa  catolică  de  care  imperiul  avea  nevoie  pentru  consolidarea 
dominaţiei  sale  şi  creînd  simultan  instrumentul  cu  care  să  fie  constrînse  la  fide¬ 
litate  naţiunile  politice  ori  de  cîte  ori  era  nevoie.  Crearea  unei  noi  opoziţii  era 
în  spiritul  principiului  de  guvernămînt  „divide  et  impera"  aplicat  cu  multă  iscu¬ 
sinţă  de  politica  austriacă,  tăind  un  fir  puternic  de  legătură  între  poporul  român 
din  Transilvania  de  cel  din  Ţara  Românească  şi  Moldova,  şi  pregătind  expan¬ 
siunea  militară,  politică  şi  religioasă,  a  Imperiului  în  sud-estul  Europei  (vezi 
D.  Prodan,  ibid.,  p.  117).  Acesta  este  sensul  Uniatismului  în  Transilvania  — 
adevărată  încercare  de  dezmembrare  prin  religie  a  poporului  român.  Unirea 
executată  prin  iezuiţi  s-a  făcut  din  motive  politice  ca  instrument  necesar  regi¬ 
mului  absolutist  habsburgic  în  dominaţia  Transilvaniei,  ca  operă  a  unei  întreite 
silnicii:  social-economică,  administrativ-militară  şi  confesională  (D.  Stăniloae,  Unia- 
tismul  din  Transilvania ,  încercare  de  dezmembrare  a  poporului  român,  Bucureşti 

1973,  p.  11 — 32),  utilizindu-se  în  acest  scop  toate  mijloacele:  ademenirea,  persuasiu¬ 
nea,  înşelătoria  şi  corupţia,  presiunile  militare  şi  administrative.  In  esenţă  „uni¬ 
rea"  s-a  făcut  condiţionat,  nu  din  vreo  nevoie  spirituală  ci  din  motive  materiale, 
de  ridicare  socială  a  preoţimii  uniate  în  primul  rînd,  ispitită  de  situaţia  preoţimii 
catolice,  situaţie  echivalentă  cu  cea  nobiliară  (D.  Prodan,  op.  cit.,  134).  Dacă  ini¬ 
ţial  pentru  un  Inocenţiu  Micu  (Klein)  şi  corifeii  Şcolii  Ardelene  condiţiile  Unirii 
se  transformă  în  adevărate  revendicări  politice  cu  caracter  naţional  susţinute  în 
condiţii  dramatice,  ierarhia  uniată  de  după  1744  s-a  angajat  însă  cu  servilitate  şi 
obtuză  tenacitate  şi  cu  metodele  obişnuite  de  silnicie  şi  amăgire,  în  opera  nefastă 
a  catolicizării  treptate  şi  implicit  a  deznaţionalizării  poporului  român  din  Tran¬ 
silvania. 

Incepînd  însă  cu  acţiunea  ieromonahului  Sfint  Visarion  desfăşurată  în  Banat, 
pe  valea  Mureşului  de  jos  şi  în  Mărginimea  Sibiului  în  primăvara  anului  1744, 
se  dezlănţuie  o  vastă  şi  durabilă  mişcare  populară  ortodoxă  ameninţînd  uniaţia 
cu  un  adevărat  dezastru.  Lupta  începută  de  Visarion  a  fost  continuată  de  nume¬ 
roşi  preoţi  şi  credincioşi  mai  ales  din  jurul  Sibiului  ca  preoţii  Moise  Măcinic 
din  Sibiel,  Cosma  din  Deal,  Ioan  din  Galeş,  loan  din  Aciliu,  Ioan  din  Poiana, 
Ioan  din  Sălişte,  Ioan  Piuariu  din  Sadu  (popa  Tunsu)  preotesele  din  Tilişca, 
Poiana  şi  Deal,  femeile  din  Colun,  credincioşii  ţărani  Nicolae  Oprea  Miclăuş  din 
Sâlişte,  Constantin  Petric  din  Jina,  Todor  Todoran  din  Bichigiu  şi  mulţi  alţii. 
Delegaţii  de  ţărani  iau  calea  Vienei,  petiţiile  populare  către  guvern.  Curte  şi  mitro¬ 
politul  ortodox  sîrb  de  Karlovitz  curg  neîncetat,  cerînd  libertate  religioasă  pentru 
ortodocşi,  comisie  de  cercetare  cine-i  unit  şi  cine  nu,  episcop  ortodox  de  la  Kar¬ 
lovitz  şi  contenirea  abuzurilor  uniate,  ameninţînd  cu  emigrarea  sau  •  răscoala  şi 
dorind  pribegia  sau  moartea  mai  degrabă  decît  „unirea"  şi  părăsirea  Legii  strămo¬ 
şeşti.  Numeroşi  preoţi  şi  credincioşi,  bărbaţi  şi  femei,  sînt  bătuţi,  închişi,  ucişi,  sau 
morţi  în  urma  suferinţelor  îndurate,  sau  alungaţi  din  satele  lor.  Jertfa  lor  împreună 
cu  a  mucenicilor  de  la  Kuffstein  constituie  unul  din  momentele  cele  mai  eroice 
şi  pilduitoare  din  istoria  Bisericii  ortodoxe  româneşti  din  toate  timpurile. 

Regimul  austriac  vine  cu  măsuri  ambigui  alternînd  severitatea  cu  persuasiu¬ 
nea,  obligă  la  restituirea  bisericilor,  opreşte  părăsirea  „unirii44,  urmăreşte  preoţii 
ortodocşi.  Dar  eforturile  de  a  stăvili  mişcarea  profundă  se  dovedesc  zadarnice.  Un 
eveniment  internaţional  vine  însă  pe  neaşteptate  în  favoarea  ţăranilor.  Războiul 
de  şapte  ani  (1756 — 1763)  obligă  Austria  să-şi  concentreze  forţele  militare  în  con¬ 
flictul  cu  Prusia.  Lipsa  armatei  încurajează  mişcarea  populară,  şi  îi  favorizează 
extinderea.  Dar  nici  noua  politică  a  concesiilor  şi  liniştirii,  menite  să  menajeze 
sensibilităţile  ortodoxe  ale  ţarinei  aliate,  nu  mai  poate  determina  revenirea  la 
„unirea"  totală  a  românilor  cu  Roma  visată  de  Imperiu.  Curtea  începe  să  renunţe 
la  iluzia  Uniaţiei  şi  să  privească  realitatea  în  faţă. 

Problema  este  luată  în  dezbaterea  conferinţei  ministeriale  imperiale  din  1758. 
Consilierii  aulici  s-au  pronunţat  pentru  soluţii  diferite.  Cancelarul  Transilvaniei, 
contele  Bethlen,  s-a  declarat  pentru  măsuri  forte  şi  împotriva  unui  episcop 
ortodox  sub  jurisdicţie  sîrbească.  Baronul  Bartenstein,  preşedintele  deputăţiei  ili- 
rice,  susţinea  mai  realist  necesitatea  de  a  li  se  acorda  românilor  ortodocşi  un  epis¬ 
cop  exempt,  adică  independent  de  cel  sîrbesc.  Cancelarul  Kaunitz  preciza  că  el 
urmează  să  fie  subvenţionat  şi  dirijat  direct  de  împărăteasă,  creîndu-se  astfel  ani¬ 
mozităţi  şi  disensiuni  între  cei  doi  ierarhi  ortodocşi  şi  tăindu-se  totodată  şi  legă¬ 
turile  cu  ierarhia  ortodoxă  românească  de  peste  munţi.  în  Transilvania  lipsită  de 
armată,  să  se  procedeze  cu  toleranţă  şi  precauţie  pentru  evitarea  tulburărilor  mai 
mari,  dar  numai  pentru  a  se  cîştiga  timp.  Să  se  trimită  două  batalioane,  şi  să  insti¬ 
tuie  o  comisie  de  anchetă  la  Sibiu,  dar  astfel  ca  poporul  să  trăiască  în  frică  in 
faţa  trupelor  a  căror  număr  nu-1  cunoaşte,  în  nădejde  în  faţa  comisiei  instituite, 
şi  în  încredere  prin  participarea  episcopului  la  lucrările  comisiei:  „Raţionamen¬ 
tele  acestea  ne  introduc  în  raţionamentul  politicii  austriece,  dar  ne  dezvelesc  clar 
şi  intenţiile  ei  in  problema  dificilă  a  unirii.  Trebuia  să  se  renunţe  la  atitudinea 
de  pînă  acum:  nu  e  numai  o  singură  biserică  românească,  cea  unită,  cum  a  cău¬ 
tat  regimul  să  se  convingă  pe  sine  pînă  aici,  sînt  două,  cea  nerecunoscută  ame¬ 
ninţînd  cu  prăbuşirea  pe  cea  recunoscută.  Soluţia:  episcop  deosebit,  dar  episcop 
care  să  nu  sporească  puterea  Ortodoxiei,  ci  dimpotrivă  să  fie  de  ajutor  în  refa- 

cerea  unirii.  Scopul  e  clar:  întărirea  ocolită  a  unirii  prin  chiar  Ortodoxia  care  o 
ameninţă  cu  prăbuşirea,  scăzînd  şi  puterea  mitropolitului  de  Karlovitz  şi  înlăturînd 
şi  nevoia  extinderii  privilegiilor  ilirice44  (D.  Prodan,  op.  cit.,  p.  207). 

Printr-o  rezoluţie  secretă  Maria  Tereza  decide  la  13  oct.  1758  numirea  unui 
episcop  exempt  pentru  Transilvania.  Dar  în  condiţiile  prelungirii  războiului,  a 
intensificării  mişcărilor  populare,  şi  a  lipsei  forţei  armate  se  renunţă  la  numirea 
episcopului  şi  s-a  ajuns  la  decretul  de  semitoleranţă  din  13  iulie  1759.  care  lăsa 
în  pace  pe  cei  neuniţi  pînă  la  data  sa,  cu  admiterea  trecerii  ulterioare,  şi  prevedea 
retrocedarea  bisericilor  şi  iclej iilor  uniţilor.  Dar  condiţiile  puse  ortodocşilor  erau 
de  neîmplinit,  intrucît  îi  lăsa  fără  biserici,  aşa  că  în  loc  de  a  aduce  liniştea, 
decretul  dă  un  nou  impuls  mişcării  populare.  „Ţăranii,  înţeleseră  să  profite  de  tole¬ 
ranţa  acordată,  dar  respinseră  condiţiile.  Revenirea  la  Ortodoxie  continuă,  în 
loc  să  restituie  bisericile  ortodocşii  luară  altele.  Totul  duse  la  o  nouă  izbucnire 
care  întrecea  în  amploare  pe  toate  cele  dinainte.  Masele  populare  vin  să  silească 
ele  Curtea  la  o  decizie4*  (D.  Prodan,  op.  cit.,  p.  208).  Poporul  se  răscoală  acum 
mai  dîrz,  mai  hotărît,  sub  conducerea  călugărului  Sofronie  de  la  Schitul  Cioara. 

în  ce  priveşte  personalitatea  Cuviosului  Sofronie,  trebuie  spus  că  ea  îşi 
aşteaptă  încă  o  monografie  istorică  pe  măsură  care  să  valorifice  din  nou,  pe  urmele 
cercetărilor  lui  S.  Dragomir,  totalitatea  informaţiilor  documentare  accesibile.  Acad. 
D.  Prodan  semnala  într-o  scrisoare  din  20  VII  1967  existenţa  „la  Budapesta  numai 
acte  alese  18  pachete  mari44  privitoare  la  Sofronie  (după  Pr.  Dragosin  Oană, 
Cuviosul  Mărturisitor  Sofronie  de  la  Cioara,  în  „îndrumătorul  Pastoral*4  III  al 
Episcopiei  Alba  Iuliei,  1979,  p.  70).  Pînă  atunci  prezentarea  cea  mai  detaliată  a 
mişcării  lui  rămîne  cea  a  lui  Silviu  Dragomir  ( Istoria  dezrobirii  religioase  a  româ¬ 
nilor  din  Ardeal,  II.  Sibiu,  1930,  p.  152 — 201  şi  255 — 259),  iar  aprecierile  cele  mai 
judicioase  asupra  evenimentului  aparţin  tot  acad.  D.  Prodan  ( Supplex ,  p.  208 — 222). 

Născut  în  satul  Cioara  (jud.  Hunedoara)  cu  numele  Stan  Popovici,  din  familie 
preoţească,  a  fost  preot  de  mir  al  satului  Cioara,  pe  seama  căruia  a  fost  hiro¬ 
tonit  în  spre  1730  în  Ţara  Românească,  atestat  fiind  în  conscripţia  lui  Inochentie 
Micu  din  1733  cu  70  familii.  Rămas  văduv  probabil  prin  1750,  popa  Stan  a  trecut 
munţii  la  Cozia  unde  a  intrat  în  cinul  monahal  sub  numele  marelui  apărător  al 
Ortodoxiei  din  sec.  VII.  care  a  fost  Sofronie  patriarhul  Ierusalimului.  în  iunie 

1756  este  atestat  iarăşi  în  Transilvania,  retras  la  schitul  „Afteia44  din  Plăişo- 
rul  Ciorii. 

într-o  plîngere  către  mitropolitul  sîrb,  românii  din  Ardeal  povestesc  la  21  mai 

1757  şi  de  necazul  ce-a  dat  peste  „călugărul  neuniat  in  hotarul  Cioarei  din  var- 
meghia  Bălgradului44  care  fâcîndu-şi  „o  ţîr  de  schit  în  mijlocul  codrului  mai  la  un 
mii  depărtare  de  sat,  locuind  acolo  şi  rugîndu-se  lui  Dumnezeu  pentru  sufletul  lui, 
dar  nice  asta  n-a  putut  îngădui  ci  cînd  a  fost  Duminica  Floriilor  spre  Luni44  a 
venit  fibărăul  din  Vinţ  cu  12  unguri  care  i-au  pustiit  biserica,  şi  schitul  făcîndu-le 
una  cu  pămîntul,  călugărul  abia  scăpînd  cu  fuga  de  prigonitorii  lui.  Important  de 
reţinut  este  şi  faptul  relatat  de  acelaşi  document  că  Sofronie  ţinea  la  Schitul  lui 
o  şcoală  românească,  „vo  trei  sau  patru  copilaşi  la  învăţătură  de  pomană4*. 

Pribegind  vreo  doi  ani  prin  locuri  neştiute,  în  1759  merge  la  Karlowitz 
luînd  legătură  cu  mitropolitul  sîrb  de  acolo  Pavel  Nenadovici.  de  unde  se  întoarce 
acţionînd  împotriva  unirii  în  judeţul  Hunedoara.  în  toamna  aceluiaşi  an  parti¬ 
cipă  şi  la  o  adunare  ţărănească  din  Apold  sub  conducerea  protopopului  Ioan 
din  Sâlişte,  care  va  deveni  ulterior,  colaboratorul  principal  al  ieromonahului  la 
izbucnirea  mişcării. 

La  6  octombrie  1759.  Sofronie  adresează  o  proclamaţie  către  locuitorii  din 
Brad  aducîndu-le  la  cunoştinţă  decretul  din  13  iulie,  anume  că  împărăteasa  s-a 
îndurat  preagraţios  a  lăsa  în  voia  liberă  a  oricăruia  de-a  îmbrăţişa  sau  nu 
unirea,  de  a  se  declara  unit  sau  neunit,  şi  îndemnîndu-i  să  fie  cu  băgare  de 
seamă  la  ancheta  care  va  urma,  şi  că  dacă  vor  să  rămînă  în  legea  şi  ritul  grecesc 
sub  porunca  bisericii  din  Ierusalim,  să  adune  toţi  locuitorii,  şi,  publicînd  procla¬ 
maţia,  să  stabilească  în  scris  într-o  listă  cine  ce  fel  de  lege  vrea  să  urmeze, 
după  care  să-l  caute  săptămîna  următoare  la  Deva  unde  le  va  rezolva  şi  alte 
treburi;  la  urmă  îi  îndeamnă  să  ia  cheile  bisericii  de  la  preoţii  uniţi  pe  care  să-i 
socotească  de  acum  ca  oameni  simpli. 

După  ce  cutreierase  o  mare  parte  din  comitatul  Hunedoarei  cu  această  vestire, 
înflăcărînd  ţăranii,  este  însă  arestat  cu  puţin  înainte  de  Crăciunul  lui  1759  şi 
închis  vreo  8  sâptămîni  în  temniţa  din  Bobîlna  (lingă  Orâştie).  Guvernul  dispune 
să  fie  adus  sub  escortă  la  Alba  Iulia,  dar  ţăranii  zădărnicesc  planul  gubernial 
o  clipă  înainte  de  a  fi  realizat.  500 — 600  de  ţărani  din  Zărand,  Abrud,  Hunedoara 
şi  Orăştie,  împărţiţi  în  patru  cete  sub  conducerea  prot.  Ioan  din  Sălişte  atacă  tem¬ 
niţa  cu  topoarele  şi  eliberează  pe  călugăr.  „Această  scenă  era  să  fie  un  frumos 
preludiu  al  revoluţiei  religioase41  (S.  Dragomir,  op.  cit.,  II,  p.  156).  După  care 
Sofronie  se  instalează  în  cetatea  de  piatră  a  Munţilor  Apuseni,  unde  scrie  un  docu¬ 
ment  „nimeni  nu  se  poate  apropia  de  el  fiindcă  românii  îl  apără  în  tot  chipul14 
(ibid.).  Răscoala  este  din  ce  în  ce  mai  bine  organizată. 

In  mai  1760  o  delegaţie  de  ţărani  români  ‘  din  Hunedoara,  Alba  şi  Zarand 
prezintă  la  congregaţia  de  primăvară  a  nobilimii  maghiare  de  la  Deva  „un  memoriu'4 
redactat  de  însuşi  Sofronie  „din  care  transpiră  duhul  revoluţionar.  Afirmînd  drep¬ 
turile  omeneşti  călcate  în  picioare,  imbinînd  respectul  datorat  autorităţilor  cu 
ultima  încercare  pe  care  o  fac  cei  mai  răbdători  supuşi  ai  reginei,  memoriul  scris 
într-o  grabă  nervoasă  poate  face  cinste  oricăror  revoluţionari  din  sec.  XVIII: 
„noi  sîntem  gata  la  toate  (contribuţiile),  dar  religia  nu  ne-o  părăsim  pînă  trăim. 
Toate  neamurile  au  legea  lor  şi  trăiesc  în  pace  iar  noi  sîntem  prigoniţi  neîncetat 
pentru  legea  noastră ...  De  ce  să  dăm  uniţilor  bisericile  pe  care  bieţii  de  noi  le-am 
zidit  cu  cheltuiala  şi  cu  mîinile  noastre?  Nu,  niciodată  pînă  sîntem  vii . . .  nu-i  cu 
cuviinţă,  nici  Dumnezeu  nu  vrea,  nici  românii  nu  îngăduie.  Prea  deajuns  ne-am 
rugat  cu  toată  cuviinţa  şi  n-am  primit  nici  un  răspuns  ca  şi  cînd  niciodată  nu 
ne-am  fi  rugat.  Nici  nu  sîntem  vite,  cum  cred  Măriile  voastre,  ci  avem  Biserica 
noastră  . . .  Protestăm  înaintea  Măriilor  voastre  oprindu-vâ  a  ne  mai  tulbura  pînă 
ce  va  veni  vlădica44  (ibid.  II,  157 — 158).  Memoriul  a  făcut  mare  vîlvă  în  tot  Ardea¬ 
lul.  Un  nobil  maghiar  rezumă  semnificativ  în  memoriile  sale  cuprinsul  pretenţiilor 
formulate  de  români:  „Nu  ne  putem  mira  îndeajuns  din  ce  pricină  ne  apăsaţi  voi 
ungurii  într-atît.  Că  ne-aţi  pus  pe  gît  şi  jugul  iobăgiei ,  cu  toate  că  noi  sîntem  şi 
am  fost  mult  mai  numeroşi  decît  ungurii,  ba  sîntem  încă  şi  mai  vechi  decît  voi 
în  această  ţară  fiindcă  sîntem  rămăşiţele  vechilor  daci 44  (ibidem). 

întreg  sudul  şi  centrul  Transilvaniei  era  în  fierbere.  Poporul  îşi  face  singur 
dreptate,  ocupînd  bisericile  pe  care  le  ceruse  mai  înainte.  In  zadar  comisarii  guber- 
niali  publicau  acum  patenta  imperială  din  13  iulie  1759,  nimeni  nu  mai  ascultă. 
„Nemulţumirea  îngrămădită  în  atîţia  ani,  izbucnea  furtunos  şi  stînca  urnită  în  loc 
de  Sofronie  se  prăvălea  acum  fără  să  mai  poată  fi  oprită44  (ibid.,  p.  159).  Centrul 
mişcării  se  deplasează  în  Munţii  Apuseni,  cetatea  nebiruită  a  tuturor  revoluţiilor 
transilvane  româneşti. 

La  21  aprilie  1760  înconjurat  de  o  mare  mulţime  de  ţărani,  Sofronie  intră 
triumfător  în  Zlatna,  vorbind  şi  înflăcărînd  ţărănimea  împotriva  unirii,  a  epis¬ 
copului  şi  preoţilor  uniţi,  „papistaşi  nemţizaţi44,  ce  ţin  două  legi,  şi  îndemnînd  la 
înscriere  spre  ascultare  faţă  de  mitropolitul  ortodox  de  Karlowitz,  încheind  că,  alt¬ 
fel,  dacă  se  mai  leapădă  de  unire,  vor  obţine  şi  ei  libertăţi,  nu  vor  mai  servi 
domnilor  şi  nu  vor  mai  fi  obligaţi  să  plătească  impozit  (referindu-se  desigur  la 
privilegiile  ilirice).  In  urma  cuvîntării  zlătnenii  ocupă  biserica  luată  de  uniţi. 

De  la  Zlatna  Sofronie  se  îndreaptă  spre  valea  Arieşului,  iar  alte  cete  răscu¬ 
late,  călare  şi  pe  jos,  înarmate  cu  ciomege,  furci,  topoare,  intră  sub  conducerea 
popii  Gheorghe  din  Bretea  în  Abrud,  după  ce  la  1  mai  ocupaseră  bisericile  din 
Cerniţa  şi  Bucium.  Din  Abrud  mişcarea  se  întinde  şi  în  comunele  învecinate,  la 
2  mai  în  Cărpiniş,  Cîmpeni  şi  Bistra,  iar  în  3 — 4  mai  în  Arieşul  Mare  şi  Mic. 
La  12  mai  Sofronie  îşi  face  intrarea  în  Abrud,  iar  în  13  mai  în  Cîmpeni  rostind 
în  fiecare  localitate  cuvîntări  antiuniate.  Sofronie  ajunge  la  o  popularitate  imensă. 
Ţăranii  aleargă  cu  miile  la  Călugărul  să-l  vadă  şi  sâ-1  cheme  în  satele  lor.  Nimeni 
nu  mai  ascultă  de  poruncile  domnilor  camerali  îngroziţi  de  manifestarea  spon¬ 
tană  a  poporului  în  proporţii  atît  de  uriaşe.  La  Cîmpeni  Sofronie  îşi  organizează 
mai  bine  armata  şi  formează  un  fel  de  stat-major  pentru  conducerea  mişcării,  tri- 
miţînd  emisari  peste  tot  locul  spre  a  răscula  tot  poporul. 

„Ţăranii  însă  nu  socoteau  mişcarea  ca  o  simplă  procesiune  religioasă.  Aceasta 
ia  tot  mai  mult  caracter  social44  (Şt.  Pascu,  op.  cit.,  p.  160).  Răsculaţii  strigă  deschis 
ameninţîndu-i  pe  feudali  că  „a  trecut  puterea  domnilor,  acum  nOi  sîntem  domniu 

iar  Urs  Popa  unul  din  conducătorii  răscoalei  declară  în  Cîmpeni:  „să  ne  dea 
pace  ungurii  că  acuşi  înfrunzeşte  pădurea  şi  dacă  vor  păţi  ceva  ei  vor  fi  de  vină". 
„Un  vînt  de  primăvară  sufla  puternic  răscolind  suferinţele  vechi  şi  trezind  nădejdi 
proaspete"  (S.  Dragomir,  op.  cit.,  p.  161 — 163).  In  paralel  cu  mişcarea  lui  Sofronie 
se  desfăşura  pe  cursul  inferior  al  Mureşului  şi  în  cîmpia  ardeleană  şi  acţiunea 
populară  a  protopopului  Ioan  Piuariu  din  Sadu  (popa  Tunsu). 

Curtea  din  Viena  informată  repede  încă  din  26  martie,  de  raportul  cancela¬ 
riei  aulice  asupra  izbucnirii  revoltei  din  Transilvania  discută  mişcarea  în  confe¬ 
rinţa  ministerială  din  3  iunie  1760.  Majoritatea  consilierilor  propun  măsuri  blînde 
pentru  potolirea  spiritelor  dată  fiind  aceeaşi  lipsă  de  forţe  militare  disponibile 
şi  cer  trimiterea  episcopului  Dionisie  Novacovici  în  Ardeal.  A  biruit  la  împără¬ 
teasă  însă  opinia  cancelarului  aulic  Bethlen  care  a  sfătuit-o  să  urmeze  calea  măsu¬ 
rilor  drastice.  Astfel  la  7  iulie  guvernul  transilvan  dă  poruncă  tuturor  autorită¬ 
ţilor  să  prindă  pe  toţi  răzvrătiţii  din  popor  şi  să-i  predea  celei  mai  apropiate 
garnizoane  militare.  Se  porni  o  nouă  vînâtoare  de  preoţi  ortodocşi  iar  temniţele 
s-au  umplut  din  nou  de  credincioşi  şi  de  păstorii  lor. 

Pentru  prinderea  lui  Sofronie  a  fost  organizată  la  1  august  o  expediţie  la 
care  participă  43  de  soldaţi  conduşi  de  locot.  Ioan  Halmâgy.  Prins  în  biserica  din 
Abrud  şi  arestat,  Sofronie  era  dus  de  la  Abrud  spre  Zlatna.  Prinzînd  de  ştire, 
moţii,  adunîndu-se  grabnic  din  munţi  şi  văi  cu  miile,  dau  năvală  asupra  solda¬ 
ţilor,  care  la  porţile  Zlatnei,  au  fost  nevoiţi  să-l  elibereze.  „In  loc  să  reuşească 
guvernul  suferi  o  gravă  înfrîngere.  Pentru  întîia  dată  moţii  înscriau  în  istoria 
nouă  a  românilor  din  Ardeal  o  pagină  glorioasă  luptînd  pentru  libertatea  con¬ 
ştiinţei  religioase,  pentru  ca  un  sfert  de  veac  mai  tîrziu,  aceiaşi  moţi  să-şi  verse 
sîngele  *  pentru  eliberarea  din  jugul  aspru  al  iobăgiei,  iar  după  aproape  un  secol 
să  apere  cu  eroism  şi  ideea  naţionalităţii  române.  Pe  acelaşi  drum  de  la  Abrud 
la  Dealul  Mare  au  trecut  cîteşi  trei  eroi  mari  ai  neamului  nostru:  Sofronie,  Horea 
şi  Iancu,  semânînd  jertfa  vieţii  pentru  idealul  scump  al  neamului ...  Cu  bărbăţia 
lor,  moţii  au  distrus  pe  troianul  din  faţa  Zlatnei,  legenda  birocraţiei  austriace  şi 
au  cucerit  încrederea  poporului  românesc  din  Ardeal,  Aceasta  e  semnificaţia  eşecu¬ 
rilor  suferite  de  cancelarul  Szakâdati  şi  locotenentul  Halmâgy.  Ceea  ce  se  va 
petrece  de  acum  înainte  pe  terenul  luptelor  religioase  aparţine  revoluţiei  victo¬ 
rioase  care-i  făcu  pe  români  stdpînii  ţârii  timp  de  un  an,  cum  nici  o  revoluţie 
din  cele  ce  au  urmat  nu  a  mai  fost  în  stare  sâ-i  facău  (S.  Dragomir.  op.  cit., 
II,  176). 

Ţăranii  aleargă  acum  cu  însufleţire  în  număr  tot  mai  mare  spre  Zlatna.  „In 
curînd  biruinţa  de  la  Zlatna  s-a  schimbat  într-o  adevărată  sărbătoare  a  poporu¬ 
lui  românesc  din  Ardeal.  In  fiecare  zi  curgea  valul  de  oameni  din  munţi  care 
veneau  să  ia  parte  la  bucuria  generală"  ( ibid .,  p.  177).  Izvoarele  vorbesc  fără  să 
exagereze  de  aproape  7000. 

Sofronie  proclamă  adunarea  Sinod  al  Bisericii  Ortodoxe,  şi  invită,  prin 
circulare,  din  fiecare  sat  preotul  sau  cantorul  cu  2 — 3  ţărani  mai  de  frunte  pentru 
a  formula  programul  religios  al  mişcării.  Şi  astfel  a  avut  loc  între  10 — 11  august 
Sinodul  naţional-bisericesc  al  românilor  transilvăneni  de  la  Zlatna.  „Principala  lui 
preocupare  va  fi  fost  de-a  fixa  modaliţăţile  pentru  înjghebarea  şi  delimitarea  epis¬ 
copiei  ortodoxe  din  Ardeal"  (ibid.,  p.  177).  Conştient  de  dificultăţile  unei  ciocniri 
totale  cu  guvernul  şi  imperiul,  Sofronie  îndrumă  discuţiile  sinodului  spre  probleme 
mai  ales  religios-confesionale  şi  implicit  naţional-populare,  evitînd  revendicările 
sociale  exprese  menite  să  atragă  represalii  sălbatice  din  partea  autorităţilor,  pro- 
clamînd  supunerea  poporului  în  faţa  legilor  şl  autorităţilor.  Revoluţionarismul  miş¬ 
cării  lui  Sofronie,  spre  deosebire  de  cel  radical  al  mişcării  lui  Horea,  este 
unul  modest,  moderat,  temperat  şi  limitat,  explicabil  în  condiţiile  vremii  prin 
absenţa  precedentului  istoric  şi  al  unei  conştiinţe  revoluţionare  limpezite. 

Revendicările  „sinodului",  cuprinse  în  cele  8  puncte  ale  memoriului  sofro- 
nian  adresat  împărătesei  Maria  Tereza,  (libertate  religioasă  pentru  ortodocşi;  înlă¬ 
turarea  episcopului  unit  Aron,  episcop  ortodox  de  la  Karlowitz,  retrocedarea  biseri¬ 
cilor  şi  inclej iilor,  încetarea  prigoanei  preoţilor  uniţi  şi  eliberarea  celor  închişi 
pentru  credinţa  ortodoxă),  se  încheia  în  final  astfel:  „Să  le  dea  voie  Maiestatea  Sa, 
să-şi  ţie  Legea  lor,  căci  atîta  scîrbă  a  copleşit  sufletele  lor  împotriva  episcopilor 

şi  popilor  uniţi,  incit  mai  bine  vor  moartea  decît  să-şi  părăsească  Legea  lor . . .  E  de 
temut,  dacă  nu  li  se  împlinesc  cererea,  că  poponil  nu  va  mai  suporta  necazurile , 
dragostea  între  neamuri  se  va  tulbura  şi  vor  fi  răscoală  în  toată  ţara „Amenin¬ 
ţarea  proferată  la  punctul  din  urmă  . . .  face  dovada  schimbărilor  care  s-au  petre¬ 
cut  în  sufletul  ţăranilor  români.  Din  rîndurile  cuviincios  aşternute  pe  hîrtie  răzbate 
conştiinţa  puterii  lor  proprii  ce  s-a  trezit  biruitoare.  Revoluţia  religioasă  îşi  flu¬ 
tură  de  acum  drapelul  roşu  sub  ochii  miraţi  ai  reginei  Maria  Tereza44  (ibid.,  p.  180). 
Iar  „faţă  de  autorităţile  locale  revoluţionarii  îşi  permit  un  grai  mai  răspicat,  căci 
atît  guvernul  cît  şi  generalul  comandant  trăiau  în  mintea  lor  mai  vîrtos  ca  autori 
ai  ilegalităţilor  şi  instrumente  ale  teroarei . . .  Respectul  ce-1  manifestă  în  aparenţă 
autorităţii  nu-i  împiedică  pe  români  să  spună  neted  şi  să  facă  fără  teamă  un 
aspru  rechizitoriu  teroarei  uniate44  comparate  direct  cu  persecuţiile  anticreştine  ale 
împăraţilor  păgîni.  Diocleţian  şi  Maximian:  „Aducem  aminte  înaltului  guberniu  că 
multe  jalbe  am  făcut  şi  puţin  am  fost  ascultaţi,  că  in  plîngerile  noastre  am 
arătat  că  de  nu  se  va  îngrădi  lucrul  acesta  după  cum  doresc  românii,  piere  toată 
dragostea  între  neamuri  şi  toată  ţara  se  răscoală.  Am  zis  şi  n-aţi  crezut,  lată 
acum  se  vede  ce  va  fi  de  nu  se  va  îngădui  după  cererea  şi  voia  noastră44  (ibid., 
180—181). 

Intre  10 — 14  august  Sofronie  obligă  pe  însuşi  directorul  minelor  din  comita¬ 
tul  Zlatnei  să  intervină  şi  să  stăruie  pentru  eliberarea  celor  închişi,  reţinîndu-i 
chezăşie  soţia,  preotul  catolic  din  localitate  şi  patru  preoţi  uniţi,  şi  pe  domnii  came¬ 
rali,  pe  care  îi  poate  prinde  oricînd.  Sofronie  cere  generalului  eliberarea  şi  celor 
deţinuţi  în  Sibiu  pe  un  ton  provocator:  „în  care  clipă  vedeţi  scrisoarea  mea, 
îndată  să  şi  daţi  drumul  la  prizonieri44. 

Mişcarea  nu  mai  poate  fi  stăvilită,  „se  răspîndi  ca  fulgerul  în  tot  cuprinsul 
Ardealului  şi  vestea  despre  primele  rezultate  favorabile  aduse  un  nou  val  de  ade¬ 
renţi  călugărului  Sofronie . . .  Paralizat  cu  desăvîrşire,  lipsit  de  forţă  militară, 
guvernul  din  Ardeal  era  osîndit  să  privească  impasibil  în  roadele  politicii  sale 
religioase.  Din  frămintarea  umililor  noştri  preoţi  şi  pornirea  plină  de  elan  a 
maselor  populare  se  desfăşura  acum,  în  plină  lumină,  izbînda  cea  mai  curată. 
După  zilele  furtunoase  de  la  Zlatna  revoluţionarii  n-au  mai  întîmpinat  nicăieri 
vreo  rezistenţă  serioasă.  Ascunşi  între  zidurile  celor  cîteva  cetăţi  din  Ardeal  guver¬ 
nanţii  mîndri  de  altădată  s-au  resemnat  lăsînd  în  voia  întîmplării  desfăşurarea 
evenimentelor44  (ibid.,  p.  187). 

Valurile  mişcării  populare  a  lui  Sofronie  se  propagă  acum  în  întreaga  Tran¬ 
silvanie.  Emisarii  săi  cu  scrisori  iscălite  de  el  şi  de  popa  Gheorghe  din  Abrud, 
un  fel  de  secretar  al  lui  ce  se  intitula  „jurat  al  Sf.  Sinod  din  Karlowitz*4,  circulă 
pînă  în  Satu  Mare.  Maramureş  şi  comitatele  ungurene  stîmind  aceeaşi  resurecţie 
a  Ortodoxiei  de  sub  povara  agresiunii  uniate.  La  sfîrşitul  lui  august  1760  ţăranii 
răsculaţi  năvălesc  asupra  Blajului,  iar  odiosul, episcop  unit  Petru  Pavel  Aron  scăpă 
numai  cu  fuga  de  răzbunarea  poporului,  refugiindu-se  în  cetatea  Sibiului.  „Miş¬ 
carea  revoluţionară  se  răspîndea  acum  biruitoare  în  toate  părţile  Ardealului 

convingînd  şi  Curtea  din  Viena  că  nu  i  se  poate  pune  nici  o  stavilă44  (ibid.,  p.  189). 

La  20  oct.  1760  Maria  Tereza  dă  un  rescript  guvernului  ardelean  anunţînd 
trimiterea  unei  comisii  pentru  a  examina  plîngerile  românilor,  şi  acordînd  lui 

Sofronie  un  salvconduct  în  caz  că  va  dori  să  se  prezinte  la  comisie.  „Pentru 
intîia  dată  regina  recunoştea  că  poporul  român  din  Ardeal  a  fost  tratat  pentru 
religia  sa  cu  moarte  şi  alte  pedepse  sîngeroase  şi  pentru  întîia  dată,  îngăduind 

neuniţilor  dreptul  de  a  se  plînge  le  punea  în  vedere  o  comisie  care  trebuia  să 

facă  dreptate44  (ibidem),  intenţie  dealtfel  prea  puţin  sinceră. 

Acum  Sofronie  biruitor  trece  fără  nici  o  teamă  la  organizarea  Bisericii 
Ortodoxe,  intitulîndu-se  în  acte  „presbyter  Sophronius  ieromonachus  generalis 
vicarius  congregationsi  Karloviczensis44.  „Pretutindeni  unde  se  arată  era  însoţit  de 
12  oameni  care  formau  garda  lui  restrînsă,  pe  lîngă  alţi  200  de  ţărani  care  îl 
urmau  în  alaiul  cuvenit.  Astfel  cutreieră  ţinuturile  apropiate  de  munţi  izbutind  a 
restatornici  in  sufletele  miilor  de  ţărani  credinţa  strămoşească.  Oamenii  credeau 
că  a  bătut  în  sfîrşit  ceasul  lor  şi  îl  priveau  ca  pe  un  mîntuitor.  Pe  unde  se  ducea 
convoca  „soboare44  de  preoţi  şi  ţărani . . .  Asemenea  soboare  ţinu  la  Zlatna,  Abrud, 
Ighiu  şi  Bogata  de  Mureş44  (ibid.,  p.  190).  Scrisorile  sale  dovedesc  limpede  că 
„Sofronie  n-a  căutat  să  aplice  violenţa  şi  mijloace  ilegale  în  propaganda  sa,  ci  s-a 

mărginit  a  reclama  libertate  pentru  Biserica  Ortodoxă  declarînd  că  se  supune 
legilor  şi  măsurilor  luate  de  autoritate44  (ibid.,  p.  193).  Grija  sa  majoră  era  acum 
de-a  stăpîni  mulţimea  nemaiauzită  de  ţărani,  de  a  o  reţine  de  la  excese  care  să 
primejduiască  biruinţa  cauzei  ortodoxe. 

Punctul  culminant  al  mişcării  populare  conduse  de  Sofronie  îl  constituie 
Sinodul  naţional -bisericesc  de  la  Alba  Iulia,  care  a  avut  loc  între  14 — 18  febr.  1761 
(25 — 29  febr.  stil  nou)  în  condiţii  similare  celui  de  la  Zlatna  din  august  1760.  Auto¬ 
rităţile  civile  au  fost  înştiinţate  în  prealabil  despre  scopul  şi  programa  sinodului 
într-o  notă  semnată  de  cei  3  corifei  ai  mişcării:  Sofronie  ieromonahul,  Ioanichie 
ieromonah  din  Veneţia  de  Sus  şi  protopopul  Ioan  din  Sălişte.  Sinodul  s-a  întrunit 
în  deplină  ordine  în  casele  preotului  Rusan  din  suburbia  Lipoveni  a  Albei  Iulia, 
în  care  Sofronie  era  încartiruit  cu  alţi  10  preoţi  şi  păzit  statornic  de  120  de  ţărani. 
Comandantul  cetăţii  zăvori  porţile  cetăţii  şi  instală  tunurile  spre  oraş.  Revendi¬ 
cările  religioase  cunoscute  ale  ţărănimii  au  fost  comunicate  guvernului  de  însuşi 
Sofronie  care  le-a  redactat  în  19  puncte.  Dar  „desigur  că  nu  prin  conţinutul  hotâ- 
rîrilor  aduse  sinodul  de  la  Bâlgrad  depăşeşte  toate  evenimentele  din  lunga  epocă 
a  luptelor  religioase  din  sec.  XVII . . .  înzestraţi  cu  bunul  simţ  al  ţăranului  din 
Ardeal  ei  n-au  pus  în  ordinea  de  zi  a  soborului  şi  n-au  discutat  decît  strictul 
necesar  de  doleanţe,  reclamaţiuni  şi  măsuri  care  priveau  noua  înjghebare  biseri¬ 
cească  . . .  dar  n-au  pregetat  de-a  reclama  din  nou  eliberarea  tovarăşilor  mucenici 
(Oprea  Miclăuş  din  Sălişte  şi  preoţii  Moise  Măcinic  din  Sibiel,  Ioan  din  Galeş, 
Ioan  din  Sadu,  Ioan  din  Aciliu)  care  suferă  „nu  se  ştie  unde  pentru  Ţară  şi  pen¬ 
tru  Lege".  Ei  se  leagă  astfel  printr-o  linie  neîntreruptă  de  silinţele  generaţiei 

care  de  17  ani  sîngera  pentru  izbînda  tradiţiei  româneşti  din  Biserica  noastră . . . 

Mai  mult  decît  prin  hotărîrile  aduse  şi  chiar  decît  numărul  foarte  mare  al  celor 
care  s-au  adunat  la  Alba  Iulia,  sinodul  din  februarie  1761  va  rămîne  de-a  pururea 
un  fapt  luminos  din  istoria  românilor  din  Ardeal  pentru  semnificaţia  lui  simbolică. 
în  acea  zi  de  primăvară  timpurie  miile  de  ţărani  adunaţi  din  toate  unghiurile 

ţârii  vor  fi  aclamat  cu  frenezie  pe  Călugărul  care  le  vorbea  în  cuvinte  lipsite  de 

meşteşug  dar  pline  de  o  dulce  mîngîiere,  în  vreme  ce  pe  zidurile  cetăţii  din  preajma 
lor,  soldaţii  împărăţiei  tremurau  de  frică  gata  să  reverse  foc  din  gura  tunuri¬ 
lor44  (ibid.,  p.  196—197). 

După  Sinod,  Sofronie  a  cutreierat  nestingherit  toată  ţara  Oltului  şi  Făgâra- 
ţului  într-un  „adevărat  drum  triumf ai“,  trecînd  apoi  pe  pămînt  crăiesc  în  scaunul 
Nocrichului,  unde  se  găsea  la  15  martie  1761  (ibid.,  p.  200).  Mişcarea  populară 
luase  proporţii  neaşteptate.  Revoluţia  lui  Sofronie  a  iscat  prin  scrisori  şi  pildă, 
şi  în  părţile  sătmărene,  maramureşene  şi  ungurene,  o  mişcare  revoluţionară 
(tumultus  Valachorum  et  Ruthenorum)  de  solidarizare  care  seamănă  leit  cu 
mişcările  din  Ardeal,  înnoind  şi  aici  conştiinţa  naţională  şi  ortodoxă  a  românilor 
robiţi  de  ierarhia  ruteanâ.  La  începutul  anului  1761  baronul  Kemeny,  guvernatorul 
Transilvaniei  raportează  cancelariei  aulice  că  „înnoirile  şi  excesele  lui  Sofronie 
cresc  zilnic  şi  reclamă  din  zi  în  zi  atenţie  tot  mai  mare.  Ni-e  ruşine  că  un  ase¬ 
menea  om  stăpîneşte  guvernul  şi  toată  ţara  şi  că  lui  singur  i  se  îngăduie  orice, 
fără  să  fie  pedepsit;  spre  marea  piedică  a  serviciului  crăiesc . . .  Dealtminteri  toţi 
credem  la  sigur  că  această  scînteie  ce  a  izbucnit  sub  pretextul  religiunii  se  va 
preface  în  foc  mare14  (la  S.  Dragomir,  op.  cit.,  II,  p.  220). 

Conferinţa  ministerială  vienezâ  din  12  martie  1761  încredinţează  „pacifica¬ 
rea44  românilor  generalului  Nicolai  Adolf  baron  de  Buccow  nou  numit  coman¬ 
dant  militar  al  Transilvaniei,  şi  totodată  preşedinte  al  comisiei  pentru  cercetarea 
afacerilor  religioase.  Regimentele  sale  erau  însoţite  şi  de  nou  numitul  episcop 
exempt  al  românilor  ortodocşi  din  Transilvania,  Dionisie  Novacovici,  vlădica  sîr- 
besc  de  Buda.  ' 

La  5  aprilie  Buccow  intră  în  Sibiu,  iar  numai  două  zile  mai  tîrziu,  la  7 
aprilie,»  o  primă  delegaţie  de  40  de  români  sălişteni  condusă  de  protopopul  lor, 
Ioan,  declară  că  se  supun  fără  măsuri  coercitive  dar  că  „singura  lor  dorinţă  este 
de-a  obţine  liberul  exerciţiu  al  religiei  ortodoxe44,  apelînd  totodată  la  graţia 
generalului  pentru  cei  închişi  de  mai  multă  vreme,  „iar  pentru  învăţătorul 
Sofronie  ne  rugăm  toţi  românii  din  Ardeal,  mai  bine  murim  şi  părăsim  ţara 
decît  să  sufere  el  prigonire44  cerîndu-i-se  generalului  confirmarea  „să  poată 

merge  prin  toată  ţara  noastră  şi  să  înveţe  popii  noştri  neuniţi  de  lege  grecească" 
pînă  va  veni  vlădicul  cerut  (ibid.,  222 — 225). 

Răspunsul  generalului  ca  şi  proclamaţia  sa  către  ţăranii  români  din  9 
aprilie  erau  împăciuitoare  şi  liniştitoare.  După  acest  prim  contact  el  convoacă 
pe  26  aprilie  prima  zi  de  Paşti  la  Sibiu  cîte  un  delegat  din  fiecare  comitat,  dis¬ 
trict  sau  scaun  pentru  a-şi  prezenta  plîngerile  şi  doleanţele.  Dar  nu  veniră 
numai  cîte  un  reprezentant,  ci  cel  puţin  cîte  doi  din  fiecare  sat  al  Ardealului. 
„Peste  voia  generalului,  Paştile  anului  1761  fură  serbate  la  Sibiu  de  o  lume 
imensă,  care  aştepta  să  audă  proclamîndu-se  libertatea  sa  religioasă  din  gura 
împuternicitului  crăiesc"  (ibid.,  p.  227).  Văzîndu-se  în  faţa  unei  asemenea  mul¬ 
ţimi  generalul  renunţă  să  mai  intre  în  discuţie  directă  cu  poporul,  şi  l-a  rugat 
pe  episcopul  Dionisie  să  îndemne  lumea  cu  blîndeţe  să  aştepte  acasă,  fără  tulbu¬ 
rări,  lucrările  comisiei.  „Astfel  amăgiţi  de  nădejdea  unei  mîngăieri  viitoare,  dar 
mîndri  şi  fericiţi  bieţii  oameni  s-au  întors  acasă  şi  au  povestit  ca  o  mare  minune 
că  le-a  fost  dat  nu  numai  să  vadă  un  vlădică  ortodox,  ci  chiar  să-i  sărute  dreapta 
sfîntă"  (ibidem). 

La  1  mai  se  prezintă  la  Sibiu  însoţit  de  o  mare  mulţime  de  popor  însuşi 
Sofronie.  Singur,  mulţimea  de  ţărani  rămînînd  în  afara  zidurilor,  s-a  înfăţişat 
înaintea  episcopului  şi  apoi  a  generalului,  declarînd  că  se  supune  graţiei  împără¬ 
tesei,  de  la  care  aşteaptă  împlinirea  revendicărilor  religioase  şi  motivînd  răscoala 
fiindcă  „au  fost  siliţi  de  cea  mai  grea  apăsare  şi  strîmtoare  ce  au  suferit-o  în 
parte  de  către  domni,  în  parte  de  la  guvern,  şi  în  parte  de  către  episcopul  Aron 
şi  popii  săi".  „Din  raportul  generalului  apare  clar  că  scopul  întrevederii  cu 
călugărul  Sofronie  a  fost  de  a  îndupleca  pe  români  să  primească  punctul  de 
vedere  (al  „stătu  quo-ului")  de  la  care  avea  să  plece  comisia  pentru  a  îndeplini 
lucrările  de  dezmembrare  între  credincioşii  celor  două  biserici.  Fie  la  îndemnul 
episcopului  Dionisie,  fie  din  propria  sa  greşală,  Călugărul  a  primit  această 
învoială  înşelătoare,  care  a  permis  generalului  să  salveze  de  la  ruină  completă 
unirea"  (ibid.,  p.  230 — 231).  Proclamaţia  în  7  puncte,  „iscălită  cine  ştie  cum  de 
Sofronie  convins  de  împrejurările  inexorabile  şi  forţat  de  generalul  Buccow", 
încheindu-se  cu  apelul  la  supunere  faţă  de  comisia  imperială,  însemna  sfîrşitul 
răscoalei  prin  chiar  cel  care  a  provocat-o.  Peste  cîteva  zile  Sofronie  plecă  din 
Sibiu.  Pleacă  şi  mulţimea  care  aştepta  în  afara  zidurilor  cetăţii. 

Cu  aceasta  comisia  şi-a  început  funesta  operaţie  de  „dezmembrare"  a  legii 
şi  poporului  român  din  Transilvania,  care  trebuia  în  aşa  fel  făcută  încît  să  fie 
salvată  uniaţia.  Generalul  şi-a  arătat  acum  din  plin  severitatea  militară  repre¬ 
sivă  aplicînd  arbitrar  şi  brutal,  nu  fără  tulburări  şi  proteste,  vechile  metode: 
restituirea  bisericilor  şi  averilor  parohiale  uniţilor,  încurajarea  trecerii  la  uniaţie, 
oprirea  revenirii  la  ortodoxie,  culminînd  cu  actul  barbar  şi  incalificabil  de  dis¬ 
trugere  sistematică  a  celor  cîteva  sute  de  schituri  şi  mănăstiri  ortodoxe  din  Tran¬ 
silvania,  vetre  de  spiritualitate  autentic  creştinească  şi  principalele  focare  ale 
rezistenţei  religioase  şi  naţionale  româneşti.  Rezultatul  dezmembrării  a  fost: 
127.712  familii  ortodoxe  şi  25.174  unite,  în  schimb  2238  de  preoţi  uniţi  şi  doar 
1380  ortodocşi  (ibid.,  p.  284).  Bisericile  în  majoritatea  lor  au  fost  atribuite  uni¬ 
ţilor.  De  aceea  pe  drept  s-a  spus  că  adevăratul  întemeietor  al  bisericii  unite  din 
Ardeal  a  fost  acest  general  austriac,  tunurile  şi  dragonii  săi  imperiali.  Dar  cu 
toate  pedepsele  şi  înşelăciunile  deabia  au  putut  fi  smulse  pentru  uniaţie  20%  din 
familiile  româneşti. 

Sabia  şi  tunurile  lui  Buccow  au  putut  înăbuşi  pentru  un  timp  mişcările, 
dar  n-a  putut  înlătura  nemulţumirile.  In  loc  de  a  obţine  dorita  libertate  reli¬ 
gioasă,  românii  ortodocşi  au  fost  din  nou  încătuşaţi  în  lanţurile  unor  măsuri  şi 
condiţii  grele  şi  umilitoare  menite  să  salveze  şi  favorizeze  cu  orice  preţ  nu  numai 
uniaţia,  dar  şi  opresiunea  naţională  şi  mai  ales  cea  socială.  Nemulţumirile  se  acu¬ 
mulau  an  de  an  pentru  a  izbucni  apoi,  un  sfert  de  secol  mai  tîrziu,  cîn4  vor  fi 
prea  multe  şi  prea  mari,  cu  o  putere  ce  le-a  depăşit  cu  mult  pe  toate  celelalte. 

In  aceste  condiţii  Sofronie  trece  în  Ţara  Românească,  prin  august  fiind  la 
Rîmnic,  iar  ulterior  la  Argeş.  La  9*  sept.  1761  Buccow  îl  condamnă  la  5  ani 
muncă  silnică,  iar  pe  tovarăşul  lui,  popa  Gheorghe  din  Abrud,  la  zece,  oferind 
50  de  galbeni  pentru  prinderea  lui.  In  1764  se  afla  la  Robaia,  iar  în  1765  se  pare 

că  în  Almaşul  Mare  (jud.  Alba)  unde  s-a  întîlnit  cu  călugărul  Efrem  de  la  Cioara, 
reuşind  să  nu  fie  prins  cu  toate  măsurile  luate  de  autorităţi.  Intre  1765 — 1771  era 
egumen  la  Vieroş,  însărcinat  cu  supravegherea  băjenarilor  transilvăneni;  iar  în 
1769  se  afla  ca  arhimandrit  de  Afgeş  pe  lîngă  Pîrvu  Cantacuzino,  cîrmui torul  de 
pe  atunci  al  Ţării  Româneşti. 

Ultima  ştire  despre  Sofronie  încă  în  viaţă  este  din  1774,  cînd,  spune  Iorga, 
protopopul  din  Sebeşul  săsesc  este  deţinut  întrucît  „notorii  illius  impostoris, 
Sofronii,  virus  schismaticae  religionis  vallachicae  iterum  in  hoc  provincia  spargere 
incipientis  corespondens“  ( Sate  şi  preoţi  din  Ardeal,  Bucureşti,  1902,  p.  283). 

Suferinţele  poporului  şi  bisericii  din  Ardeal  îl  fac  însă  să  întreţină  legături 
vii  prin  scrisori  şi  emisari  cu  românii  de  peste  munţi.  Circulă  prin  sate  aşa 
zisele  „literae  sophronianaeu  (scrisori  sofroniene),  extrem  de  importante,  dovedind 
creşterea  gradului  conştiinţei  revoluţionare  a  ieromonahului  din  popor,  întrucît 
revendicările  religioase  sînt  acum  indisolubil  unite  de  cele  sociale,  lupta  împotriva 
uniaţiei  se  împleteşte  cu  lupta  împotriva  iobăgie!  îndreptîndu-se  în  mod  egal 
împotriva  celor  două  forme  de  robie  impuse  de  dominaţia  străină  asupra  poporu¬ 
lui  român  din  Transilvania.  Scriptele  oficiale  vorbesc  în  nov.  1762  de  răspîndire 
de  scrisori  prin  care  îndeamnă  pe  neuniţi  la  răscoală,  pentru  izgonirea  unirii  din 
ţară  şi  scuturarea  jugului  iobăgiei  („sparsae  quaedam  per  principatum  litterae 
disunitos  incolas  ad  tumultuandum  efficiendum  e  patria  sacram  unionem  excu- 
tiendumque  iobbagionatus  jugus“  (N.  Iorga,  Sate  şi  preoţi  din  Ardeal ,  Bucureşti, 
1902,  p.  275). 

Extrem  de  semnificativă  pentru  revoluţionarismul  popular  al  lui  Sofro¬ 
nie  şi  a  sa  spontană  şi  populară  „teologie  a  eliberării44  cu  tonalitatea  ei  pro- 
fetic-mesianică,  anticipînd  mesajul  revoluţiei  lui  Horea,  este  scrisoarea  păs¬ 
trată  în  latină  adresată  preoţilor  din  Şard,  pe  care,  dată  fiind  importanţa  ei 
excepţională,  o  redăm  integral  în  frumoasa  traducere  a  lui  N.  Iorga:  „Mă 
închin  Domniilor  Voastre  preoţilor  şi  sătenilor  din  Şard.  Dar  să  ştiţi  că  am  să 
vă  vestesc  mult ,  dar  nu  e  timpul.  Una  voi  să  ştiţi:  întăriţi-vă  în  credinţă  şi 
rugaţi-vă  milostivului  Dumnezeu ,  şi  să  nu  ziceţi  că  nu  vom  putea  să  învingem 
pe  păgîni,  pentru  că  ei  sînt  mai  mari  în  ţară:  căci  nu  sînt  ei  mai  mari,  Dumnezeu 
e  mai  mare.  De  aceea,  acum  staţi  uniţi,  şi  gătiţi-vă  la  război,  ca  să  gonim  Unirea 
şi  iobăgia  din  ţară.  Ci  cumpăraţi-vă  puşti  şi  pistoale,  căci  va  veni  vremea  cînd 
veţi  da  un  plug  cu  boi  pentru  un  pistol  micuţ,  şi  nu-l  veţi  afla.  Şi  să  nu  credeţi  că 
aceasta  e  glumă  sau  poveste,  ci  grăbiţi-vă,  căci  nu  ştiţi  ceasul  cînd  va  veni 
şi  porunca.  Şi  voi  credeţi  că  părintele  vostru  a  pierit ,  dar,  tot  ce  faceţi,  se  trimite 
la  el.  Iar  acum  bucuraţi-vă  şi  veseliţi-vă  pentru  că  Dumnezeu  ne  va  ajuta  şi  ne 
va  ridica,  pentru  că  după  cum  mi-a  scris  părintele,  şi  eu  v-am  scris  vouă.  Iar  voi 
nu  băgaţi  de  seamă  în  cîte  chipuri  se  gătesc  duşmanii  ca  să  vă  nimicească,  iar 
Domniile  Voastre  nici  intr-un  chip  nu  vă  sfătuiţi,  nici  vă  adunaţi,  ca  să  îndemnaţi 
pe  credincioşi  la  rugăciune,  ca  să  vestiţi  cuvintele  acestea  tuturor  credincio¬ 
şilor  în  adevăr ;  şi  dacă  cineva  dintre  duşmani  va  întreba:  ce  sînt  aceste  cu¬ 
vinte?  voi  spuneţi:  că  se  va  găsi  scris,  dar  adevărul  nu-l  ştie  nimeni.  S'o  ştiţi  însă, 
că  de  la  mine  sînt  adevărate.  Şi  să  nu  se  întristeze  nimeni  pentru  că  nu  va  fi 
auzit,  numele  meu:  ci  eu  am  scris  numele  meu,  dar  m-am  temut  că  vre-un 
străin  va  aduce  scrisoarea  aceasta  şi,  dacă  ar  înţelege  duşmanii,  vor  opri  armele. 
Iar  Domniile  Voastre  pe  mine,  pentru  oaste  (?).  Dar  nimeni  dintre  credincioşi  să 
nu  cuteze  a  prinde  pe  cineva:  că  cine  va  face  aşa  ceva,  unul  ca  acela  ar  fi  fost 
mai  bine  să  nu  se  fi  născut  pe  lume.  Iar  cine  veţi  asculta  rugaţi-vă  lui  Dumne¬ 
zeu,  mici  şi  mari.  Ci  să  ştiţi  că  prin  mari  cheltuieli  şi  ostenele  s-au  trimis  aceste 
cuvinte  în  ţara  vecină.  Ci  nu  acestea,  ci  altele:  căci  în  ele  sînt  lucruri  mari  şi 
mai  de  preţ;  de  aceea  nu  mi  se  cade  a  le  da  în  ochii  tuturora.  Dar  aceste 
vorbe  să  le  trimiteţi  în  toată  ţara.  Amin  şi  Dumnezeu  să  vă  ierte  păcatele. 
Altceva  insă,  mai  mare  şi  la  toţi  de  folos:  dacă  vă  veţi  supune,  mărturisiţi-vă 
şi  pocăiţi-vă  a  face  eleemosină.  Şi  să  nu  vă  supăraţi  că  e  scris  urît,  căci  mai 
urîţi  vor  fi  cei  ce  nu  vor  crede;  Aminu  (Coresp.  cit.  fasc.  III.  în  fondul  Dionisie 
Novacovici,  Buda;  Iorga,  Sate  şi  preoţi,  p.  275 — 277). 

Scrisorile  devin  importante,  remarcă  acad.  D.  Prodan,  pentru  că  „exprimă  direct 
raporturile  feudale  şi  noile  forme  de  luptă  depăşind  mişcarea  de  pînâ  aici,  în- 
dreptînd-o  spre  obiective  sociale . . .  Ele  dau  tot  mai  multe  semne  şi  de  implicare 

socială,  vizează  de  acum  iobăgia,  au  pornit  pe  drumul  care  va  duce  la  răscoala 
lui  Horea “  (Supplex,  p.  215 — 216). 

Iar  Lucian  Blaga  sublinia  şi  el,  că  mişcarea  lui  Sofronie  „manifestindu-se 
aproape  ca  un  mic  stat  în  stat“,  a  reprezentat  „fulgerele  mute,  care  anunţă  în 
noapte  furtuna  de  dincolo  de  orizont  ce  va  veni:  răscoala  lui  Horea“  (Gindirea 
românească  în  Transilvania  în  sec.  XVIII,  Bucureşti,  1966,  p.  60 — 61). 

Astfel  importanţa  socială  pe  lingă  cea  religioasă  a  mişcării  populare  conduse 
de  călugărul  Sofronie  este  incontestabilă.  „Nu  s-a  ajuns  acum  la  izbucnirea  unei 
răscoale  sociale  şi  pentru  că  în  Munţii  Apuseni,  care  stăteau  în  centrul  mişcării, 
agravarea  care  duce  la  răscoală  începe  numai  de  pe  la  1770.  Mişcările  de  pînă  acum 
însă  au  constituit  o  mare  experienţă  populară.  Exerciţiul  îndelungat  al  solida¬ 
rităţii,  al  acţiunii  pe  întinderi  mari,  al  înfruntării  autorităţilor  cu  anii  sînt  o 
experienţă  nepreţuită  pentru  acţiuni  viitoare.  Ţăranii  îşi  verifică  şi  cunosc  puterea. 
O  experienţă  care  le  va  servi  nu  peste  mult“  (D.  Prodan,  Supplex ,  p.  216). 

Dar  „chiar  mărginindu-se  la  confesional,  mişcările  ţărăneşti,  mişcarea  orto¬ 
doxă.  îşi  au  şi  semnificaţia  lor  naţională.  Ortodocşii  luptă  în  numele  românilor, 
al  „neamului  românesc"  (naţio  vallachica)  din  Transilvania.  Luptînd  pentru  Orto¬ 
doxie,  luptă  de  fapt  pentru  „ legea  românească1* .  Luptînd  împotriva  unirii,  luptă, 
conştient  sau  inconştient,  împotriva  înstrăinării,  a  ruperii  de  marea  unitate  naţio¬ 
nală  a  românilor  de  pretutindeni . . .  Dar  dacă  masele  nu  puteau  fi  implicate  direct 
în  lupta  politică  a  intelectualităţii  unite,  mişcarea  lor,  mişcarea  ortodoxă  in 
genere  a  putut  avea  implicaţii  indirecte.  înfruntînd  unirea,  ele  dau  o  ripostă 
masivă,  populară,  unei  opere  politice  a  regimului.  Unirea,  legea  latină  e  , legea 
nemţească".  Ţinînd  strîns  legătura  cu  ţările  române,  ele  zădărnicesc  eforturile 
de  separaţie  ale  regimului"  (ibid.,  p.  215—218).  „Mişcarea  ortodoxă  cu  caracter  atît 
de  profund  popular,  e  străbătută  şi  de  o  conştiinţă  de  neam,  empirică,  tradiţio¬ 
nală"  (ibid.,  p.  219).  „In  acest  fel  mişcările  populare,  mişcarea  ortodoxă  constituie 
cealaltă  latură  tradiţională,  empirică,  a  luptei  naţionale.  Sub  haina  luptei  pentru 
Ortodoxie  se  accentuează  activ  solidaritatea  de  neam,  separaţia  de  alte  nea¬ 
muri"  (ibid.,  p.  217). 

In  acest  fel,  conclude  S.  Dragomir,  „în  istoria  românilor  din  Ardeal  numele 
călugărului  Sofronie  va  rămîne  însă  legat  deapururea  de  reînvierea  Bisericii 
Ortodoxe.  Deşi  cunoaştem  puţin  despre  ceea  ce  a  alcătuit  personalitatea  sa,  totuşi 
din  complexul  de  împrejurări,  între  care  a  acţionat,  reiese  limpede  rolul  său 
covirşitor  pentru  cauza  românilor  ortodocşi  din  Transilvania.  Alegînd  momentul 
potrivit  a  ştiut  să  opună  un  gest  de  energie  în  faţa  teroarei  deşănţate  şi  să  pră¬ 
buşească  astfel  un  sistem  întreg  de  guvernare,  pus  în  practică  cu  un  fanatic 
zel  de  către  Curtea  din  Viena ...  A  fost  un  om  de  voinţă,  şi  în  clipa  aceea 
hotărîtoare,  ei  a  îndeplinit  unicul  rol  ce  se  putea  cere  de  la  un  conducător  pe 
atunci:  a  pus  in  cumpănă  pentru  întîia  dată  conştiinţa  forţei  proprii  a  poporului 
românesc  din  Ardeal  şi  a  dus  astfel  cauza  Bisericii  sale  la  izbîndă.  Nici  un  strop  de 
sînge  n-a  pătat  revoluţia  sa.  Cu  măsura  de  prudenţă  înăscută  în  firea  ţăranului 
român  şi  cu  o  rară  disciplină  de  sine,  a  urmărit  idealul  libertăţii  religioase  şi 

reînvierea  Bisericii  strămoşeşti.  Stăpîn  absolut  timp  de  un  an  de  zile  pe  Ardealul 

lipsit  de  forţă  înarmată,  a  reuşit  să  evite  orice  tendinţe  anarhice  proprii  unor 
asemenea  mişcări . . .  Chiar  şi  după  ce  s-a  retras  la  Argeş,  inspirînd  o  groază 

continuă  regimului,  l-a  forţat  să-şi  ducă  la  îndeplinire  o  mare  parte  din  promi¬ 
siunile  făcute"  (ibid.,  p.  258 — 259). 

Ţinînd  seama  de  viaţa  şi  de  lupta  religioasă,  naţională  şi  socială  dusă  pe 

seama  poporului  şi  Bisericii  Ortodoxe  din  Transilvania,  anticipînd  şi  deschizînd 
pe  aceleaşi  locuri  seria  marilor  revoluţii  populare  din  1784  şi  1848,  şi  prefigurînd 
figurile  marilor  eroi-martiri  ai  neamului:  Horea  şi  Avram  Iancu,  Sf.  Sinod  al 
Bisericii  noastre  în  şedinţa  sa  din  28  febr.  1950  a  hotârît  ca  ieromonahul  Sofro¬ 
nie  să  fie  de  acum  cinstit  alături  de  ieromonahul  Visarion  Sarai  şi  Oprea 
Miclăuş  din  Sălişte  ca  sfînt-mărturisitor  şi  luptător  pentru  Ortodoxie,  de  către 
credincioşii  ortodocşi  români  din  mijlocul  cărora  s-a  ridicat.  Canonizarea  solemnă 
s-a  făcut  la  21  oct.  1955,  în  Catedrala  Reîntregirii  din  Alba  Iulia.  De  atunci,  el  este 
prăznuit  în  fiecare  an  în  cinul  sfinţilor  martiri  şi  mărturisitori  ai  Ortodoxiei 
ecumenice,  şi  este  lăudat  cu  imne  ca  acestea:  „Trimis  al  lui  Dumnezeu  ai  fost, 


COMEMORĂRI 


123 


cuvioase  Sofronie,  neînfricatule  povăţuitor  al  celor  prigoniţi  pentru  dreapta  cre¬ 
dinţă.  La  sunetul  de  trîmbiţă  al  propovăduirii  tale  ca  un  singur  om  s-a  ridi¬ 
cat  poporul  cel  bine  credincios  şi  cel  înstrăinat  prin  înşelăciune.  Şi  aşa,  fără 
vărsare  de  sînge  ai  secerat  biruinţă".  „Viaţa  cea  cuvioasă  ţi-ai  ales  Părinte 
Sofronie ...  şi  încingîndu-te  cu  sabia  vitejiei  cea  întru  Hristos,  te-ai  împotrivit  cu 
tărie  uneltirilor  dezbinătoare  de  fraţi.  Pentru  aceasta  vrednic  eşti  de  laudă, 
pururea  pomenite!". 

Mai  ales  acum,  la  aniversarea  a  225  de  ani  de  la  începutul  mişcării  popu¬ 
lare  a  cuviosului  Sofronie  de  la  Cioara  şi  a  200  de  ani  de  la  marea  revoluţie 
populară  condusă  de  Horea,  Cloşca  şi  Crişan,  Biserica  ortodoxă  a  Transilvaniei 
înţelege  să-şi  aducă  prinosul  deosebit,  de  evlavie  şi  cinstire  acestor  mari  înaintaşi, 
a  căror  lucrare  şi  jertfă  naţională  şi  socială  s-a  zidit,  împreună  cu  a  întreg 
poporului  nostru,  la  temelia  de  granit  a  României  moderne  şi  a  propăşirii  Bisericii 
Ortodoxe  reîntregite. 


♦ 

Origen,  SCRIERI  ALESE,  PARTEA  A  PATRA  (CONTRA  LUI  CEL- 
SUS),  voi.  9  al  Colecţiei  „Părinţi  şi  Scriitori  Bisericeşti";  Studiu  intro¬ 
ductiv,  traducere  şi  note  de  Pr.  Prof.  Teodor  Bodogae,  Editura  Institutu¬ 
lui  Biblic  şi  de  Misiune  al  Bisericii  Ortodoxe  Române,  Bucureşti, 
1984,  585  p. 


Cel  de  al  9-lea  volum  al  colecţiei  „Părinţi  şi  Scriitori  Bisericeşti44,  apărut 
recent  sub  îngrijirea  competentă  a  Părintelui  Teodor  Bodogae,  Profesor  onorar  al 
Institutului  Teologic  Universitar  din  Sibiu  (avîndu-i  ca  şi  colaboratori  pe  Prof. 
N.  Chirică  şi  pe  Teodosia  Laţcu),  conţine  lucrarea  lui  Origen  Contra  lui  Celsus 
care  întregeşte  pentru  cititorul  român  creaţia  marelui  dascăl  alexandrin  din 
secolul  al  III-lea. 

Celsus,  pentru  combaterea  căruia  Origen  a  alcătuit  această  lucrare  a  fost 
un  scriitor  păgîn  din  secolul  al  II-lea  care  în  scrierea  „Discurs  adevărat44  a  între¬ 
cut  prin  informaţie,  virulenţă  şi  aroganţă  pe  toţi  cei  care  înainte  de  el  au  atacat 
noua  religie  creştină  încercînd  să  o  compromită  în  ochii  contemporanilor. 

La  virulenţa  eclecticului  Celsus,  Origen  a  răspuns  printr-o  scriere  care 
ne  pune  în  faţă  seninătatea  şi  bucuria  autorului  pentru  adevărurile  pe  care  le 
înfăţişează  cititorilor  dispuşi  să  compare  cele  două  scrieri  pentru  a  trage  o  con¬ 
cluzie  obiectivă  asupra  Creştinismului.  Marele  gînditor  creştin  nu  a  insistat 
aşa  de  mult  în  această  scriere  asupra  adevărurilor  dogmatice,  deşi  acestea  sînt 
prezente  din  abundenţă  în  cuprinsul  lucrării,  însă  nu  prezentate  în  mod  siste¬ 
matic.  Accentul  este  mai  degrabă  pus  asupra  felului  în  care  noua  credinţă  a 
transformat  în  întregime  viaţa  celor  care  au  primit-o,  pentru  că  în  vremea  lui 
Origen  acest  lucru  a  început  să  devină  un  adevăr  general  acceptat  de  către  cei 
în  mijlocul  cărora  trăiau  creştinii,  fapt  care  a  constituit  pentru  mulţi  oameni 

îndemnul  principal  care  i-a  determinat  să  îmbrăţişeze  Creştinismul. 

Pentru  că  Celsus,  pornind  de  la  un  dualism  platonic  şi  o  cosmologie  stoică, 
insista  asupra  imposibilităţii  intervenţiei  lui  Dumnezeu  în  viaţa  umană,  Origen 
a  făcut  din  profeţii  şi  din  minuni  argumente  principale  pentru  dovedirea  superio¬ 
rităţii  religiei  creştine,  deci  două  acte  prin  care  se  manifestă  în  chipul  cel  mai 
pregnant  tocmai  intervenţia  divină  în  viaţa  oamenilor. 

Atracţia  pe  care  Evanghelia  a  exercitat-o  asupra  oamenilor,  subliniază 

Origen,  decurge  din  sinceritatea  cu  care  ea  prezintă  fiecare  moment  al  vieţii 
pămînteşti  a  Mîntuitorului  şi  a  Apostolilor:  evangheliştii  nu  au  trecut  sub  tăcere 
frămîntările  şi  slăbiciunile  Apostolilor,  părăsirea  de  către  ei  a  Mîntuitorului  după 
ce  Acesta  a  fost  prins  şi  mai  ales  lepădarea  lui  Petru.  Aceiaşi  oameni  se  vor 

transforma,  după  învierea  Mîntuitorului,  în  zeloşi  propovăduitori  ai  Evanghe¬ 
liei  care  vor  dispreţui  moartea,  de  care  înainte  s-au  temut,  reuşind  să  insufle 

şi  celor  pe  care  îi  aduceau  la  Hristos  acelaşi  entuziasm  care  învinge  orice  teamă, 
transformarea  s-a  petrecut  după  ce  Apostolii  au  devenit  martori  ai  învierii  Mîntui¬ 
torului,  actul  care  pecetluieşte  şi  garantează  posibilitatea  şi  realitatea  interven¬ 
ţiei  lui  Dumnezeu  în  istoria  umană. 

Acesta  este  felul  în  care  Origen  a  înţeles  şi  şi-a  construit  argumentaţia  sa. 
Pentru  a  face  înţelese  anumite  evenimente  el  nu  le-a  izolat  ci  le-a  înfăţişat  în 
ansamblul  concret  în  care  s-au  petrecut  şi  în  cadrul  căruia  sensul  lor  devine  evi- 

dent.  învierea  Mîntuitorului  el  nu  a  izolat-o  nici  de  ceea  ce  i-a  premers,  adică  de 
întreaga  Sa  viaţă  pămîntească  şi  nici  de  ceea  ce  i-a  urmat,  adică  de  extra¬ 
ordinara  transformare  a  Apostolilor  ^ şi  de  convertirea  lumii,  care  se  întemeiază 
tocmai  pe  acest  act  minunat  al  învierii.  Altfel  nu  s-ar  putea  explica  felul  în 

care  acei  oameni  simpli  au  putut  răspîndi  noua  învăţătură  creştină  în  ciuda  unor 
obstacole  nemaipomenite  ridicate  în  calea  lor  de  către  persecuţii  şi  de  către  unii 
din  învăţaţii  vremii  lor  prin  scrieri  potrivnice. 

Celsus  a  luat  în  derîdere  condiţia  modestă  a  celor  mai  mulţi  creştini  din 
vremea  sa  care  erau  oameni  fără  ştiinţă  de  carte,  unii  dintre  ei  chiar  sclavi, 

precum  şi  faptul  că  Biserica  era  ca  un  adevărat  spital  pentru  cei  necăjiţi.  Ori, 
în  confruntarea  cu  istoria  aceste  imputări  s-au  dovedit  a  fi  calităţi  de  mare 

preţ  pentru  că  reuşita  misiunii  creştine  a  rezultat  tocmai  din  preţuirea  pe  care 
Biserica  a  avut-o  pentru  oameni  indiferent  de  categoria  socială  căreia  îi  apar¬ 

ţineau,  preţuind  pe  fiecare  ca  frate  şi  prin  aceasta  operînd  o  transformare  bine¬ 
făcătoare  în  familie  şi  în  societatea  umană  în  general. 

Aflat  la  vîrsta  senectuţii,  după  o  bogată  experienţă  de  viaţă  şi  după  lucrări 
care  fiecare  dintre  ele  i-ar  fi  asigurat  un  loc  de  cinste  în  rîndul  scriitorilor 
creştini,  Origen  a  îmbinat  în  această  scriere  înţelepciunea  vîrstei  cu  entuziasmul 
pentru  Evanghelie  pe  care  l-a  dovedit  în  tinereţe  atunci  cînd  era  gata  să  sufere 
martiriul,  entuziasm  care  de  fapt  nu  l-a  părăsit  niciodată. 

Prin  ediţia  de  faţă,  de  o  înaltă  ţinută' ştiinţifică,  a  lucrării  Contra  lui  Celsus , 
se  uşurează  preoţilor  şi  generaţiilor  de  studenţi  teologi  ai  Bisericii  Ortodoxe 
Române,  precum  şi  tuturor  celor  care  doresc  să  se  familiarizeze  cu  scrisul  marelui 
dascăl  alexandrin,  accesul  la  un  important  izvor  pentru  cunoaşterea  problemelor 
cu  care  era  confruntată  gîndirea  creştină  în  epoca  primară,  decurgînd  din  întîl- 
nirea  ei  cu  filozofiile  vremii  şi  pentru  înţelegerea  felului  în  care  ea  a  reuşit  să 
dea  răspuns  acestor  probleme. 

Diac.  Prof.  A.  Jivi 


Mihail  Mihalcu:  VALORI  MEDIEVALE  ROMÂNEŞTI,  Editura 
sport-turism,  Bucureşti,  1984,  168  p. 


Autorul  prezentei  scrieri  este  unul  din  puţinii  noştri  specialişti,  care  s-au 
dedicat  cercetării  tehnologice  a  proceselor  chimice  folosite  de  pictorii  şi  zugravii 
bisericUor  noastre  de  pe  vremuri.  Urmînd  cursuri  de  analize  chimice  în  ţară  şi 
în  străinătate,  participînd  la  congrese  de  specialitate,  dar  mai  ales  studiind  o 
serie  întreagă  de  manuscrise  vechi,  româneşti  şi  străine,  care  conţin  indicaţii  teh¬ 
nice  şi  iconografice  privind  modul  de  reprezentare  a  figurilor,  dar  mai  ales  de 
preparare  a  culorilor  şi  a  altor  materiale  necesare  picturilor,  d-1  ing.  M.  Mihalcu 
a  adus  servicii  de  un  înalt  nivel  ştiinţific  muzeografilor,  pictorilor,  restauratorilor 
operelor  de  artă,  după  cum  afirmă  în  prefaţa  cărţii  cunoscutul  cercetător  în 
materie,  prof.  univ.  Răzvan  Theodorescu. 

Din  cele  7  capitole  ale  scrierii,  primul  (pag.  7 — 25)  are  conţinut  istoric  şi 
descrie  tradiţiile  artistice  şi  tehnice  folosite  în  decursul  timpului  pe  pămîntul  româ¬ 
nesc  începînd  din  epoca  paleoliticului  şi  pînâ  în  vremile  actuale. 

In  capitolul  următor  (pag.  26 — 63)  se  tratează  despre  materiile  prime  şi  despre 
materialele  realizate  şi  utilizate  de  pictorii  români  din  evul  mediu.  Autorul  înşiră 
nu  mai  puţin  de  6  tabele  sau  reţete,  aşa  cum  erau  ele  recomandate  de  „erminiile 
de  pictură"  sau  de  „caetele  de  zugrav"  rămase  în  manuscris,  din  care  se  vede 
cît  de  familiarizaţi  erau  pictorii  noştri  bisericeşti  cînd  voiau  să  obţină  nuanţele 
cele  mai  vibrante  şi  mai  rezistente,  aşa  cum  ştim  că  s-au  păstrat  ele  în  picturile 
exterioare  de  la  bisericile  din  Bucovina.  Drept  liant  cît  mai  bun  pentru  fixarea 
culorilor  de  la  aceste  biserici,  ne  spunea  regretatul  I.  D.  Ştefănescu,  pictorii 
români  foloseau  uneori  sucul  lipicios  al  unor  copaci  primăvăratici.  Intre  altele, 
autorul  lucrării  de  faţă  dă  o  interesantă  explicaţie  chimică  privitoare  la  „albastrul 
de  Voroneţ"  (pag.  16). 

Capitolele  următoare  se  ocupă  de  tehnologiile  şi  tehnicile  pictorilor  români 
din  evul  mediu,  precum  şi  de  atelierele  lor.  E  palpitant  să  urmăreşti  în  limbaj 
tehnic  mijloacele  şi  metodele  de  executare  ale  acestor  minunăţii  ale  artei  româ¬ 
neşti!  Dar  cartea  se  cere  citită.  Ea  e  bogat  ilustrată  (63  figuri,  unele  în  culori),  e 
însoţită  de  un  glosar  e  specialitate,  are  o  bogată  bibliografie  (194  titluri  de 
lucrări,  care,  e  drept,  ar  fi  putut  apărea  mai  îmbunătăţită  şi  mai  precisă).  Credem 
că  şi  un  indice  tematic  ar  fi  fost  bine  venit.  Oricum  lucrarea  umple  un  mare  gol. 

Pr.  prof.  T.  Bodogcie 


PALIA  DE  LA  ORÂŞTIE.  Interpretată  de  Nicolae  Iorga,  Ion  Bălan, 
Mario  Roques,  Ştefan  Ciobanu,  G.  Mihăilă,  Ion  Dodu  Bălan,  Viorica 
Pamfil,  Octavian  Schiau,  Eugen  Pavel  şi  Fkirica  Dumitrescu.  Bucureşti, 
1984,  195  p. 


Palia  de  la  Orăştie  este  o  creaţie  spirituală  care  s-a  încadrat  cu  prestigiu  în 
istoria  culturii  noastre. 

Ea  conţine  primele  două  cărţi  ale  Sfintei  Scripturi,  Facerea  şi  Ieşirea,  tipă¬ 
rite  la  Orăştie  în  anul  1582. 

Locul  Paliei  în  cultură  şi  în  literatură,  împrejurările  istorice  în  care  a 
apărut,  calitatea  traducerii,  autorii,  grafica,  textul  Paliei,  au  fost  obiectul  unor 
îndelungate  studii. 

Palia  a  devenit  obiect  de  studiu  încă  în  1858  în  Crestomaţia  sau  Analectele 
lui  T.  Cipariu  din  Blaj. 

Palia  a  fost  obiect  de  studiu  din  partea  autorului  maghiar  Dr.  Veres  Endre, 
care  tipăreşte  la  Deva  în  anul  1898  lucrarea,  Gesty  F.  var  Kapitany;  de  Palie  s-a 
ocupat  Moses  Gaster  in:  Grundiss  der  romanischen  Philologie ....  Strassburg 
1899 — 1900,  Dr.  Iosif  Popovici  ne-a  dat:  Palia  în  Analele  Academiei  Române,  Bucu¬ 
reşti,  1910 — 1911,  Dr.  Ioan  Bălan  (mai  tîrziu  episcop  la  Lugoj)  o  face  obiect  de 
studiu  în  lucrarea:  Limba  cărţilor  bisericeşti,  Blaj,  1914,  Mario  Roques  a  scris  în 
limba  franceză:  Les  premieres  traductions  roumaines  de  l’Ancien  Testament  (Pri¬ 
mele  traduceri  româneşti  ale  Vechiului  Testament),  Palia  d'Orăştie,  Paris  1925;  tra¬ 
tează  Palia.  Nicolae  Iorga  în  Istoria  literaturii  române  Bucureşti  1925,  O.  Densu- 
şianu,  M.  Roques,  Palia  d’Orăştie  (în  Grai  şi  suflet)  III  1927,  Nicolae  Drăgan  (în 
Istoria  literaturii  române).  Bucureşti  (ed.  Il-a)  1937,  N.  Cartojan,  Palia  în  Istoria 
literaturi  române  vechi,  I,  Bucureşti  1940,  Ştefan  Ciobanu,  în  Istoria  literaturii 
române  vechi.  Bucureşti  1947,  Viorica  Pamfil,  Elemente  regionale  în  lexicul  Paliei, 
în  „Cercetări  de  lingvistică"  III,  Bucureşti  1958,  Viorica  Pamfil,  Calculi  româno- 
maghiare  în  Palia,  tipăriturile  lui  Coresi  şi  Palia,  1964  şi  mai  ales  masivul  volum: 
Palia  de  la  Orăştie,  text,  facsimile,  indice,  Bucureşti  1968. 

Aparte  menţionăm  că:  Sextil  Puşcariu,  A.  Procopovici,  G.  Mihăilă,  I.  Gheţie, 

I.  Dodu  Bălan,  I.  Ionescu,  Oct.  Schiau,  Eugen  Pavel,  A.  Rosetti,  G.  Cazacu, 

L.  Onul  şi  FI.  Dumitrescu,  au  contribuţii  preţioase  la  lămurirea  atîtor  pro¬ 

bleme  legate  de  Palia  de  la  Orăştie. 

Volumul  de  care  ne  ocupăm  conţine  studii  şi  cercetări  de  istoria  limbii  şi 
literaturii  române  concepute  pe  linia  UNESCO  care  înscrie  Palia  ca  „un  monument 
de  prim  ordin  în  istoria  limbii  literare  monahale.  Palia  marchează  conştiinţa 

unităţii,  a  continuităţii  şi  a  artei  cuvîntului". 

Cap  de  coloană  al  volumului  de  care  ne  ocupăm  este  Nicolae  Iorga,  care 
fixează  însuşirile  Paliei  de  la  Orăştie,  Ion  Bălan  tratează  mai  ales  despre 
izvoarele  Paliei,  Mario  Roques  arată  munca  traducătorilor  şi  originalele  Paliei, 
Ştefan  Ciobanu  precizează  rolul  Paliei  în  evoluţia  limbii  române,  G.  Mihăilă  fŞi 
intitulează  studiul:  Manifestele  culturale  ale  primelor  decenii  de  tipar  românesc: 
De  la  Coresi  la  „Palia  de  la  Orăştie",  Ion  Dodu  Bălan  semnează  studiul:  Palia 
un  monument  de  limbă  românească,  I.  Ionescu  tratează  lexicul  Paliei. 

O  contribuţie  preţioasă  la  studiul  limbii  din-  Palie,  aduce  Viorica  Pamfil, 
Octavian  Schiau  face  o  incursiune  în  istoria  Paliei,  de  la  1582  şi  pînâ  la  1982, 
Eugen  Pavel  demonstrează  valoarea  acestui  monument  literar. 

Volumul  încheie  cu  luminosul  studiu  intitulat:  Observaţii  asupra  artei 
cuvîntuhii  în  Palia  de  la  Orâştie,  datorat  Floricâi  Dumitrescu. 

Ne  găsim  în  faţa  unei  lucrări  de  mare  prestigiu  în  care  s-au  pus  şi  dezlegat 
problemele  cu  competenţa  unor  oameni  reprezentativi  ai  culturii  româneşti. 

Nu  se  cade  să  ne  îndoim  de  vreo  afirmare  sau  concluzie,  care  se  trag  pe 
bază  de  premize  profuqd  documentate. 

Este  în  general  admis  că  traducerea  s-a  făcut  după  un  text  maghiar,  al  Pen¬ 
tateuhului  lui  Heltai  din  Cluj,  (1551)  totuşi  se  poate  admite  că  traducătorii  au 
folosit  şi  un  text  ebraic  pentru  următoarele  temeiuri.  In  prefaţă  traducătorii 
afirmă  că  tălmăcirea  s-a  făcut  „cu  mare  muncă  den  limba  jidovească,  grecească 
şi  sîrbească  pre  limba  românească4*. 

în  epoca  Paliei,  cunoscători  de  ebraică  erau,  intre  preoţii  din  Ardeal,  tre¬ 
cuţi  la  calvinism.  Pentru  calvini  textul  oficial  al  Bibliei  este  cel  ebraic.  Zacan 
a  fost  un  cărturar  de  seamă  al  epocii.  Numele  său  este  ebraizat  Zakan  înseamnă 
barbă,  el  era  un  fel  de  Barbu. 

In  epoca  Paliei  se  studia  limba  ebraică  în  Ardeal.  Actul  fundaţional  al  uni¬ 
versităţii  din  Cluj  (din  12  mai  1581)  prevedea  că  „toţi  cei  care  au  terminat  în 
mod  glorios  ştiinţele  frumoase,  limba  greacă,  ebraică  şi  latină  să  poată  deveni 
doctori  în  acele  ştiinţe44. 

Ceva  mai  tîrziu  profesorul  din  Alba  Iuîia  Ioan  Henric  Alestedt  a  tipărit, 
pentru  trebuinţele  studenţilor  în  teologie,  Rudimenta  linguae  hebraicae  et  chal- 
daicae,  in  usu  scholae  Abensi  =  Elemente  de  limba  ebraică  şi  haldaicâ  pentru  tre¬ 
buinţele  şcolii  din  Alba  Iulia. 

In  onomasia  Paliei  multe  cuvinte  sînt  ebraice  sau  ebraizante,  numeroase 
substantive  toponimice  evocă  raporturi  cu  textul  ebraic  al  Vechiului  Testament, 
numele  proprii  prezintă  caracteristici  proprii  limbii  evreieşti. 

Pentru  cuvîntul  „Şiloh44  din  Biblie  Facere  49,  10  s-au  propus  multe  ipoteze, 
cel  puţin  18. 

în  înţelepciunea  lor  traducătorii  au  lăsat  cuvîntul  Şiloh  netradus,  ca  Heltai, 
în  ortografia  ebraică. 

Evident  traducătorii  au  avut  la  îndemină  şi  texte  în  alte  limbi.  In  corpul 
Paliei  se  întîlnesc  multe  cuvinte  slavone:  dver,  procov,  medelniţă,  bogoslavă, 
psihie.  Sînt  şi  multe  cuvinte  latine,  apoi  greceşti  etc. 

O  parte  din  cuvintele  ungureşti  le  găsim  pe  tot  teritoriul  locuit  de  români. 

Palia,  ca  o  carte  a  Bisericii,  scrisă  pentru  preoţi  şi  pentru  credincioşi,  ea  a 
fost  o  carte  pe  care  numai  credincioşii  ştiau  s-o  citească  cu  tîlcul  cuvenit.  Ea 
are  chiar  caracter  ortodox,  prin  atenţia  faţă  de  Sfînta  Tradiţie,  al  doilea  izvor  de 
credinţă  al  Bisericii  Ortodoxe,  pe  care  calvinii  nu-1  recunosc.  Cartea  Facerii  are 
un  rol  mare  în  procesul  de  mîntuire  al  credinciosului. 

Valoarea  Paliei  pentru  credincioşi  se  desprinde  din  valoarea  celei  dintîi 
scrieri  biblice,  Facerea. 

Valoarea  Paliei  constă  şi  în  faptul  că  limba  în  care  este  scrisă  este  limpede, 
cu  o  frază  clară  şi  accesibilă  românilor  din  toate  ţinuturile. 

Prin  glasul  Paliei  Sfinta  Scriptură  se  adresează  pentru  Sntîia  dată  întregului 
pămînt  românesc. 

Palia  a  fost  o  sursă  de  energie  şi  inspiraţie  pentru  români.  Iată  motivul 
pentru  care  cei  mai  reprezentativi  oameni  în  vestirea  ideilor  mari,  în  frunte  cu 
Nicolae  Iorga,  închină  cele  mai  frumoase  gînduri  Paliei,  iată  de  ce  istoria  tradi¬ 
ţiilor  culturale  ale  Orâştiei  porneşte  de  la  Palia  din  1582. 

Considerăm  că  este  important  să  evidenţiem  valoarea  Paliei  de  la  Orâştie, 
aşa  cum  se  evidenţiază  în  aprecierile  autorilor,  care  au  atenţionat  evenimentul 
de  la  1582  cu  prilejul  celor  400  de  ani  de  la  apariţia  ei.  Palia,  scrie  Nicolae  Iorga 
a  fost:  „Perfect  turnată,  fraza  scurtă  perfect  turnată,  nimic  din  traducerile  de  pînă 
atunci  nu  se  poatp  pune  alături  cu  Palia44,  „Palia  de  la  Orâştie  este  superioară 
tuturor  traducerilor  de  pînă  aici44  (Ion  Barbu),  De  aceea  „Palia  ocupă  un  loc  cu 
totul  aparte  în  literatura  noastră  veche44  (Ştefan  Ciobanu),  „Coresi,  colaboratorii 
şi  contemporanii  săi,  care  au  editat  Palia,  n-au  fost  simpli  tipografi,  ci  oameni 

culţi,  care  au  pus  în  aplicare  un  amplu  program  de  înzestrare  intr-un  timp 
record  a  poporului  român  cu  cărţi  în  limba  sa  de  a-i  ridica  pe  o  treaptă  supe¬ 
rioară  în  cultură"  (G.  Mihăilă),  „Manifestarea  de  la  Orăştie  se  înscrie  în  rîndul 
actelor  de  stimă  şi  preţuire  pentru  trecutul  nostru  istoric,  pentru  geniul  creator 
al  poporului  nostru"  (Ion  Dodu  Bălan),  „Palia  de  la  Orăştie  a  fost  rodul  unei 
opere  conştiente  de  politică  culturală  românească . . .  Palia  de  la  Orăştie  este  o 
treaptă  de  marmoră  a  acestui  măreţ  edificiu  naţional"  (I.  Ionescu). 

Contribuţiile  literatei  Viorica  Pamfil  sînt  cu  totul  concludente  privind  valoa¬ 
rea  multilaterală  a  Paliei  de  la  Orăştie. 

Aceleaşi  aprecieri  le  întîlnim  în  studiul  semnat  de  Oct.  Schiau  şi  Eugen 
Pavel  că  „Palia  este  o  apariţie  singulară",  iar  „anul  1582  rămîne  marcat,  în 
istoria  noastră  culturală  prin  tălmăcirea  cărţilor  din  Vechiul  Testament  sub 
numele  de  Palia  de  la  Orăştie"  (Florica  Dumitrescu). 

Intr-adevăr  prin  volumul  de  faţă  „Biblioteca  critică"  a  Editurii  Eminescu 
din  Bucureşti  pune  într-o  atenţie  mai  evidentă  tradiţia  culturală  naţională  a  pri¬ 
milor  paşi  ai  cuvîntului  scris  şi  tipărit  în  româneşte. 

Prin  caracterul  ei  documentar,  prin  prestigiul  colaboratorilor,  prin  condiţiile 
tehnice,  prin  întreg  ansamblul  ei,  cartea  se  impune  atenţiei. 


pr.  prof.  Dr.  Nicolae  Neaga 

Treceri  la  cele  veşnice 


t  p.  S.  EPISCOP  VISARION  AŞTILEANU  AL  ARADULUI 


In  6  august  1984,  în  vîrstă  fiind  de  70  de  ani,  P.  S.  Episcop  Dr.  Visarion 
Aştileanu  al  Aradului,  Ienopolei  şi  Hălmagiului,  a  trecut  la  cele  veşnice  după  o 
lungă  şi  grea  suferinţă. 

P.  S.  Sa  s-a  născut  la  Cluj,  în  14  martie  1914,  ca  fiu  de  muncitor  ceferist. 
Purtînd  numele  Sf.  Vasile  cel  Mare  şi  crescut  fiind  în  frică  de  Dumnezeu,  tînărul 
Vasile  Aştileanu  a  urmat  şcoala  primară  în  Suceagu,  jud.  Cluj,  apoi  liceul  la  Cluj, 
după  care  a  făcut  studii  teologice  în  ţară  şi  peste  hotare,  obţinînd  titlul  de  Doctor 
în  Teologie. 

Hirotonit  fiind,  preotul  Vasile  Aştileanu  a  fost  numit  paroh  la  biserica  Popa 
Tatu  şi  apoi  la  biserica  Antim  din  Bucureşti,  îndeplinind  totodată  şi  funcţia  de 
inspector  general  bisericesc.  La  1  ianuarie  1962  a  fost  numit  consilier  patriarhal, 
iar  în  vara  aceluiaşi  an,  la  propunerea  patriarhului  Iustinian,  Sf.  Sinod  al  Bisericii 
noastre  l-a  ales  episcop-vicar  patriarhal  cînd,  fiind  tuns  în  monahism,  a  primit 
numele  de  Visarion,  nume  cu  puternice  rezonanţe  în  viaţa  Bisericii  noastre  ortodoxe 
transilvănene. 

In  anul  1969,  la  propunerea  I.  P.  S.  Mitropolit  Nicolae  Mladin,  P.  S.  Episcop- 
vicar  patriarhal  Visarion  Aştileanu  a  fost  numit  episcop-vicar  la  Mitropolia  Ardea¬ 
lului  cu  titulatura  de  Răşinăreanul,  funcţie  în  care  a  depus  un  susţinut  efort  întru 
cercetarea  parohiilor,  desfăşurînd  o  multiplă  şi  bogată  activitate  misionară  vreme 
de  4  ani.  Rapoartele  de  activitate  de  pe  teren,  cu  constatările  pozitive  şi  negative 
pe  care  le  făcea  şi  pe  care  le  întocmea  personal,  au  ajutat  mult  lucrarea  misionară 
din  Arhiepiscopia  Sibiului. 

Tot  ca  episcop-vicar  la  Sibiu  a  săvîrşit  multe  sfinţiri  de  biserici,  a  hirotonit 
preoţi  şi  a  rostit  nenumărate  predici  în  catedrala  mitropolitană  din  Sibiu  şi  într-o 
seamă  de  biserici  parohiale,  colaborînd  totodată  la  publicaţiile  Centrului  mitro¬ 
politan  din  Sibiu. 

In  iunie  1973,  P.  S.  Visarion  a  fost  ales,  de  către  organele  competente  biseri¬ 
ceşti,  în  fruntea  Episcopiei  Aradului,  Ienopolei  şi  Hălmagiului,  pe  care  a  condus-o 
vreme  de  11  ani,  perioadă  în  care  pe  lîngă  lucrarea  de  îndrumare  duhovnicească, 
culturală  şi  social-patriotică  a  preoţilor  şi  credincioşilor,  cercetînd  şi  slujind  în 
majoritatea  bisericilor  din  Eparhie,  a  lăsat  vădite  urme  şi  pe  tărîm  gospodăresc. 

Astfel,  în  timpul  păstoririi  Prea  Sfinţiei  Sale  s-au  reparat  şi  pictat  multe 
biserici  din  Eparhie,  s-au  restaurat  o  seamă  de  biserici-monumente  istorice  şi  de 
arhitectură,  s-au  construit  case  parohiale  etc. 

De  numele  dînsului  sînt  legate  repararea  mănăstirilor  Hodoş-Bodrog,  căreia 
i-a  consacrat  o  frumoasă  monografie,  Sf.  Simion  Stîlpnicul  din  Arad  şi  străvechea 
ctitorie  a  Sf.  Nicodim  de  la  Tismana,  sau  a  ucenicilor  acestuia,  Mănăstirea 
Prislop,  care  în  timpul  păstoririi  P.  S.  Episcop  Visarion  a  fost  redată  sfintei 
sale  destinaţii,  unde,  în  momentul  de  faţă,  un  mănunchi  de  maici  cu  frică  de 
Dumnezeu  se  roagă  şi  muncesc,  cultivînd  aici  o  frumoasă  viaţă  duhovnicească. 

După  ce  miercuri,  8  august  1984,  trupul  neînsufleţit  al  P.  S.  Episcop  Visarion 
a  fost  depus  în  catedrala  episcopală  din  Arad,  joi,  9  august  1984,  a  avut  loc  slujba 
înmormîntării,  săvîrşită  de  I.  P.  S.  Mitropolit  Nicolae  al  Banatului,  I.  P.  S.  Arhi¬ 
episcop  Teofil  al  Vadului,  Feleacului  şi  Clujului,  P.  S.  Episcop-vicar  Lucian  Făgără- 

şanul  de  la  Arhiepiscopia  Sibiului,  P.  S.  Episcop-vicar  Damaschin  Severineanul  de 
la  Arhiepiscopia  Craiovei,  P.  S.  Episcop-vicar  Timotei  Lugoj  anul  de  la  Arhiepiscopia 
Timişoarei  şi  Caransebeşului  şi  P.  S.  Arhiereu-vicar  al  Episcopiei  Aradului,  Ieno- 
polei  şi  Hălmagiului,  Gherasim  Hunedoreanul,  înconjurat  de  un  mare  sobor  de 
preoţi  şi  diaconi. 

Pe  lingă  preoţi  şi  protopopii  din  Eparhie,  cît  şi  un  mare  număr  de  credincioşi, 
mai  erau  de  faţă:  Em.  Sa  D-l  Episcop  Albert  Klein  al  Episcopiei  evanghelice  C.  A. 
Sibiu  însoţit  de  D-l  Gerhard  Schullerus,  membru  în  Consistoriul  superior;  d-l  Csaba 
Csutak,  vicar,  şi  d-l  Carol  Szekely,  consilier,  din  partea  Episcopiei  reformate  din 
Cluj-Napoca,  d-l  Carol  Molnar,  protopop,  şi  d-l  Iosif  Kovâcs,  locţiitor  de  protopop, 
din  partea  Episcopiei  reformate  din  Oradea;  P.  C.  pr.  Vladimir  Marcovici,  vicar, 
şi  C.  preoţi  Ştefan  Raici  şi  Naidan  Svatozar,  din  partea  vicariatului  ortodox  sîrb; 
C.  preoţi  Vormitag  Emeric  şi  Benocs  Tolkai,  din  partea  Bisericii  romano-catolice 
din  Arad;  d-l  Sayak  Duşan,  protopop  adjunct,  şi  Edmund  Zaroy,  prim-curator  din 
partea  parohiei  evanghelice  din  Arad,  precum  şi  alţi  oaspeţi. 

Erau  de  faţă  de  asemenea  reprezentanţi  ai  Departamentului  Cultelor  şi  ai 
autorităţilor  locale  ale  puterii  de  stat. 

Din  încredinţarea  I.  P.  S.  Mitropolit  Antonie  al  Ardealului,  din  partea  Arhiepis¬ 
copiei  Sibiului  au  mai  participat  P.  C.  arhid.  C.  Voicu,  rectorul  Institutului  Teologic 
Universitar  din  Sibiu,  şi  P.  C.  arhid.  Gh.  Papuc,  consilier  cultural  la  Centrul  mitro¬ 
politan  din  Sibiu. 

După  slujba  de  prohodire  a  luat  cuvîntul  I.  P.  S.  Mitropolit  Nicolae  al  Bana¬ 
tului,  care  a  spus  între  altele: 

„Se  împlinesc  în  această  lună  11  ani  de  cînd  tot  aici,  în  această  biserică,  am 
întîmpinat  pe  noul  de  atunci  episcop  al  Eparhiei  Aradului,  Prea  Sfinţitul  Visarion 
Aştileanu.  Venea  aici,  la  Arad,  întovărăşit  de  voturile  şi  încrederea  pe  care  i-au 
arătat-o  reprezentanţii  clerului  şi  credincioşilor  din  Eparhie  şi  din  întreaga  Patri¬ 
arhie.  Venea  în  acelaşi  timp  cu  o  bogată  zestre  intelectuală,  dobîndită  în  anii  lungi 
de  studii  săvîrşite  în  ţară  şi  peste  hotare,  cu  o  zestre  spirituală  cîştigată  pe 
parcursul  unor  osteneli  personale  întru  desăvîrşirea  proprie.  în  acelaşi  timp,  venea 
în  această  cetate  cu  vechi  tradiţii  româneşti  şi  ortodoxe  cu  un  bogat  trecut  de  acti¬ 
vitate,  atît  obştească  cît  şi  bisericească4'. 

Aducînd  în  atenţie  aspecte  din  ostenelile  P.  S.  Episcop  Visarion  la  conducerea 
Episcopiei  Aradului  şi  arătînd  cinstirea  de  care  s-a  bucurat,  I.  P.  S.  Mitropolit 
Nicolae  a  spus  în  continuare: 

„Rugăciunile  noastre  sînt  în  momentul  de  faţă  bunul  cel  mai  de  preţ  pe  care 
i-1  putem  oferi.  Este  un  moment  trist  pentru  noi  toţi.  Este  un  moment  trist  pentru 
membri  familiei  din  care  a  făcut  parte  şi  împărtăşim  doliul  celor  care  l-au  avut  la 
inimă  şi  celor  care  şi  Prea  Sfinţitului  i-au  fost  dragi.  în  acelaşi  timp  împărtăşim 
doliul  întregii  Eparhii,  doliul  preoţilor,  doliul  călugărilor  şi  călugăriţelor,  doliul 
credincioşilor  şi  credincioaselor  Eparhiei ...  Să  vă  mîngîie  Dumnezeu  pentru  pier¬ 
derea  pe  care  aţi  suferit-o  acum  şi  să  vă  ajute  în  acelaşi  timp  ca  trecînd  peste 
această  durere  să  vă  învredniciţi  de  noi  ierarhi  şi  de  o  viaţă  bisericească  care 
să  vă  menţină  mereu  pe  culmile  pe  care  s-a  aflat  întotdeauna44. 

î.  P.  S.  Mitropolit  Nicolae  al  Banatului  a  citit  apoi  scrisoarea  de  mîngîiere  tri¬ 
misă  Episcopiei  Aradului,  Ienopolei  şi  Hălmagiului  de  P.  F.  Părinte  Patriarh  Iustin, 
după  care  a  mulţumit  tuturor  participanţilor  care  au  luat  parte  în  chip  direct  la 
durerea  Eparhiei  Aradului. 

In  continuare  a  vorbit  deputatul  eparhial,  Dr.  Tiberiu  Iacob,  care,  în  numele 
Adunării  Eparhiale,  a  spus  între  altele:  „Noi,  credincioşii  Eparhiei,  ne  vom  ruga 
mereu  pentru  sufletul  bunului  nostru  păstor,  care  a  fost  Episcopul  Visarion,  cerînd 
în  rugăciunile  noastre  de  la  Atotputernicul  Dumnezeu  să-l  odihnească  în  împărăţia 
Sa  cerească.4' 

Durerea  preoţilor  din  Eparhia  Aradului  a  fost  exprimată  în  aceste  clipe  de 
doliu  de  către  P.  C.  pr.  Liviu  Bolduru,  protopopul  Bradului.  „Noi  am  fost  permanent 
îndemnaţi  de  Ierarhul  nostru  —  a  spus  între  altele  P.  C.  Sa  —  să  fim  conştienţi  de 
harul  preoţiei,  să  nu  fim  nepăsători,  ci  să  ne  facem  slujba  pe  deplin,  să  slujim  lui 
Dumnezeu,  Biserica  şi  poporul . . .,  cu  convingerea  că  slujind  oamenilor,  slujim  lui 
Dumnezeu4'. 

A  vorbit  apoi  Em.  Sa  Domnul  Episcop  Albert  Klein,  care  a  spus  între  altele: 

„Vă  rog  să-mi  permiteţi  ca  în  numele  Bisericii  Evanghelice  şi  în  numele  celor¬ 
lalte  culte  religioase  să  exprim  condoleanţele  noastre  cu  prilejul  trecerii  la  cele 
veşnice  a  Episcopului  Visarion.  Nu  pot  să  nu  mă  gîndesc  la  cele  ce  ne-au  legat  în 
prietenie  şi  în  dragoste  frăţească  . . .  Gîndindu-mă  la  această  prietenie  îmi  vine  în 
minte  un  cuvînt  scris  în  prima  Epistolă  a  Apostolului  Ioan,  care  spune:  „Ştim  că 
am  trecut  din  moarte  la  viaţă,  pentru  că  iubim  pe  fraţi44  (I  Ioan  3,  14).  Acum  rugăm 
pe  Tatăl  nostru  ceresc  să  îndeplinească  această  promisiune  şi  să  primească  pe  sluji¬ 
torul  Său  în  împărăţia  Sa  . . .“ 

A  vorbit  de  asemenea  C.  pr.  roinano-catolic  Emeric  Vormitag. 

In  numele  parohiei  de  obîrşie,  Suceagu,  jud.  Cluj,  a  vorbit  C.  pr.  Liviu  Brînzaş. 

Sicriul  cu  rămăşiţele  pămînteşti  ale  celui  care  a  fost  Episcopul  Visarion  a  fost 
depus  apoi  la  Mănăstirea  Hodoş-Bodrog  din  apropierea  Aradului,  pe  parcursul 
drumului  cortegiul  mortuar  fiind  întîmpinat  de  preoţii  şi  credincioşii  parohiilor  prin 
care  a  trecut  acest  cortegiu.  înainte  de  depunere  în  gropniţa  episcopilor  Aradului, 
P.  S.  Arhiereu-vicar  Gherasim  Hunedoreanul  a  evocat  viaţa  şi  activitatea  P.  S. 
Episcop  Visarion  în  preajma  căruia  a  stat  pînă  în  clipa  morţii  sale. 

P.  S.  Gherasim  a  mulţumit  totodată  I.  P.  S.  Mitropolit  Nicolae  al  Banatului 
pentru  purtarea  de  grijă  pe  care  a  arătat-o  Episcopiei  Aradului,  inclusiv  în  aceste 
momente  de  doliu. 

Bunul  nostru  Părinte  ceresc  să-l  aşeze  în  latura  celor  drepţii 

Arhid.  Gh.  Papuc 

t  PROTOPOP  STAVROFOR  IOAN  LUCA 


Din  candelabrul  protopopesc  al  Protopopiatului  Sibiu  încă  o  lampă  s-a  stins 
şi  aceasta  nu  este  alta  decît  preotul  Ioan  Luca,  paroh  în  parohia  Poiana  Sibiului  I. 

In  după-masa  zilei  de  14  decembrie  1984  este  doborît  într-un  mod  cu  totul 
neaşteptat  de  moartea  neiertătoare  la  frumoasa  vîrstă  de  78  ani  după  o  înde¬ 
lungată  activitate  pe  tărîmul  bisericesc  de  peste  50  ani,  din  care  aproape  44  ani 
în  Poiana  Sibiului. 

Preotul  Ioan  Luca  a  văzut  lumina  zilei  la  data  de  28  iunie  1906  într-o  vred¬ 
nică  familie  de  ţărani  din  Ocna  Sibiului  fiind  al  doilea  băiat  al  părinţilor  lui 
Elisabeta  şi  Lazăr  Luca. 

Şcoala  primară  a  urmat-o  în  localitatea  natală  (5  clase)  între  anii  1913 — 1919, 
iar  toamna  (1919)  intră  la  Şcoala  Normală  „Andrei  Şaguna44  din  Sibiu  pe  care  o 
termină,  luîndu-şi  diploma  în  1926. 

In  acelaşi  an  se  înscrie  la  Academia  Teologică  Andreiană  din  Sibiu  pe  care 
o  absolvă  în  1930. 

Părintele  ceresc  l-a  înzestrat  cu  două  mari  talente  pe  care  le-a  cultivat 
întreaga  lui  viaţă  şi  acestea  au  fost  muzica  şi  pictura.  Pentru  a  desăvîrşi  unul 
dintre  ele  se  înscrie  în  toamna  anului  1930  la  Conservatorul  din  Bucureşti,  pe  care 
însă  nu-1  termină  (frecventează  numai  un  an)  după  care  în  1932  este  numit  pro¬ 
fesor  de  muzică  la  Şcoala  de  cîntăreţi  bisericeşti  din  Sibiu  unde  a  funcţionat  pînă 
în  anul  1934. 

In  1935  se  căsătoreşte  cu  o  fiică  vrednică  din  Poiana  Sibiului  tînăra  Ana 
Şerbu  cu  care  convieţuieşte  de  49  de  ani,  formînd  o  familie  model  pentru  familia 
cea  mare  din  parohia  Poiana  Sibiului. 

Cu  binecuvîntarea  lui  Dumnezeu  din  căsătorie  au  rezultat  două  odrasle  Rodica 
şi  Delia.  Imediat  după  căsătorie  (1935)  este  hirotonit  diacon  iar  în  anul  1937  după 
ce  a  fost  hirotonit  preot  este  numit  paroh  în  parohia  Ceru-Băcăinţi,  din  proto¬ 
popiatul  Geoagiu  unde  a  păstorit  cu  roade  pînă  în  toamna  anului  1940. 

De  la  data  de  10  noiembrie  1940  şi  pînă  la  începutul  lunii  februarie  1984  a 
păstorit  parohia  Poiana  Sibiului  I,  deci  aproape  44  de  ani  de  activitate  preoţească, 
bucurîndu-se  în  acest  timp  din  partea  tuturor  credincioşilor  de  respect,  dragoste 
şi  stimă,  fiind  pildă  şi  exemplu  în  tot  ceea  ce  a  întreprins  şi  a  făcut. 

Dorul  de  muncă  l-a  însoţit  toată  viaţa,  iar  mai  presus  de  orice  a  pus 
dragostea  pentru  Biserică  şi  activitatea  preoţească  dîndu-i  pe  lîngă  bucurii  şi 
multe  satisfacţii  sufleteşti. 

Pentru  activitatea  desfăşurată  cu  atîta  pasiune,  dragoste  şi  pricepere  con¬ 
ducerea  superioară  bisericească  a  apreciat  acest  lucru  astfel  că  în  anul  1953  este 
distins  cu  brîul  roşu,  iar  în  anul  1977  este  ridicat  la  rangul  de  „Iconom  stav¬ 
rofor". 

Pe  lingă  activitatea  bisericească  pe  care  şi-a  îndeplinit-o  totdeauna  cu 
conştiinciozitate  şi  dăruire  de  sine  a  desfăşurat  şi  o  activitate  rodnică  şi  pe 
tărîm  social  cultural  în  comuna  Poiana  Sibiului,  făcînd  mulţi  ani  parte  din  corul 
cunoscut  în  întreaga  ţară  pe  scenele  multor  case  de  cultură  şi  la  radio,  obţi- 
nînd  de  cele  mai  multe  ori  atît  menţiuni  cît  şi  numeroase  premii  întîi. 

Pentru  activitatea  desfăşurată  în  cadrul  corului  şi  al  căminului  cultural  este 
decorat  în  anul  1958  cu  „Medalia  muncii1*. 

In  luna  februarie  1984  o  boală  incurabilă  pune  stăpînire  pe  trupul  său  oste¬ 
nit,  boală  care  îi  va  aduce  în  cele  din  urmă  sfîrşitul. 

Inmormîntarea  a  avut  loc  în  ziua  de  17  decembrie  1984  în  cimitirul  parohial 
lingă  biserica  de  lemn  a  parohiei  noastre  care  este  declarată  monument  istoric, 
unde  a  slujit  cu  multă  rîvnă  şi  credinţă  în  duminici  şi  sărbători,  în  cripta  făcută 
cu  ciţiva  ani  în  urmă  de  către  preotul  Ioan  Luca  şi  preoteasa  Ana  care  l-a  slujit 
cu  încredere  şi  demnitate  întreaga  viaţă  reîntregindu-i  toate  celelalte  activităţi 
pe  care  le-a  încheiat  cu  frumoase  realizări. 

La  slujba  înmormîntării  a  fost  de  faţă  pe  lîngâ  numeroşi  credincioşi  ai  paro¬ 
hiei  Prea  Cucernicul  Părinte  Dănilâ  Luca,  protopopul  Sibiului  care  a  omagiat 
activitatea  preotului  Ioan  Luca  exprimînd  sincere  condoleanţe  preotesei  Ana  şi 
celor  două  fiice  cu  întreaga  familie  din  partea  înalt  Prea  Sfinţitului  Mitropolit  al 
Ardealului  Dr.  Antonie  Plămădeală,  a  Centrului  arhiepiscopesc  şi  a  întregii 
preoţimi  din  prot.  Sibiu.  Au  mai  slujit  preotul  Ioan  Hîndorean,  pr.  Dumitru 
Comşa,  pr.  Vasile  Bîja,  toţi  din  parohia  Poiana  Sibiului,  pr.  Pavel  Oltean  şi  pr. 
Crăciun  Poplăcean  din  parohia  Jina  şi  pr.  Ilie  Fleşeriu  din  parohia  Dobîrca. 

Viaţa  şi  activitatea  celui  adormit  au  fost  de  asemenea  omagiate  de  P.  C.  Pr. 
Vasile  Bîja  din  parohia  Poiana  Sibiului  II  şi  de  P.  C.  Pr.  pens.  Dumitru  Comşa. 

Să-i  fie  numele  şi  memoria  binecuvînttă  întru  veşnică  pomenire. 


Pr.  Ioan  Hîndorean 

